
ELŐSZÓ 
A NEGYEDIK KIADÁSHOZ 


Csaknem két évtizede már, hogy a jelen munka első kiadása 
A magyar korona története címmel napvilágot látott. Az 
akkori kultúrpolitika viszonyai közt a szerző azt is sikernek 
könyvelhette el, hogy a ,Szent Korona" megnevezést mint 
a történelmi idők forrásaiban szereplő kifejezést használ- 
hatta. A Koronánk Amerikából történő hazahozatalát beje- 
lentő, az Amerikai Egyesült Államok és az akkori magyar 
állam részéről kiadott közös közlemény magyarországi 
Szent István koronájaként említette becses nemzeti erek- 
lyénket; az ezen alkalomból koronázási jelvényeinkről egy- 
idejűleg több napilapban publikált közleményeknek a szer- 
zők által adott címét központi utasításra (és a szerzők hoz- 
zájárulása nélkül) egységesen ,Koronaékszereink" címre 
változtatták. Ez - függetlenül az eljárás módjától - tárgy- 
szerűen is kifogásolható volt, hiszen a koronázási palást 
tagja ugyan a koronázási jelvényegyüttesnek, de termé- 
szetesen nem ékszer... 

Annak ellenére, hogy néhány terminológiai kérdésben, 
egyes megfogalmazásokban a szerzőnek engedményeket 
kellett tennie, a munka elérte célját; sikerült bemutatnia 
koronánkat, a keletkezéséről szóló különböző elméleteket 
és a Szent Korona-eszme történetét. Mindez az osztályhar- 
cos marxista államfelfogás mellett az adott körülmények 
között támasznak, hozzájárulásnak számított a hazai nem- 
zettudat ápolásához, és a történelmi magyar állameszme 
megismertetését jelentette nem kis körben, hiszen a könyv 
három kiadásban (1978-ban, 1980-ban és 1986-ban) ösz- 
szesen több mint kétszázezer példányban látott napvilágot. 

A szerző ezúttal már a munka címében is szerepeltetheti 
a Szent Korona megnevezést, ugyanakkor a ,magyar" jelző 
meghagyásával tekintettel kíván lenni azokra a magyar 
állampolgárokra, akik már nem érzik magukénak a törté- 

nelmi idők szemléletmódját, de ugyanakkor szellemi kin- 
csüknek tekintik nemzeti ereklyénket. Egyúttal e megneve- 
zés a munka címében kapcsolatot teremt a régi kiadások 
és a mostani között. Jelen szövegünk kisebb változtatások- 
kal lényegében követi az első három kiadásét. A korona 
keletkezésének a kérdéséről szóló fejezetet az első és a 
második kiadást követően már 1986-ban is jelentősen bőví- 
teni kellett. Azóta ismét jó néhány szerző próbálta megfej- 
teni becses nemzeti ereklyénk születésének a rejtélyét. Ezt 
természetesen e sorok írójának is figyelembe kellett vennie, 
így jelen munka igyekszik a legfontosabb kutatási eredmé- 
nyekre reflektálni. Úgyszintén az ,élet írta tovább" a Szent 
Korona-eszme történetét 1989 után. Az új kiadást átolvasva 
erről is tájékozódhat az olvasó. 
Remélve, hogy az előző kiadások óta felnövekedett nem- 

zedék is örömet talál a munkában 


Lectori salutem! 


Budapest, 1996. február 15. 
a Szerző 


BEVEZETÉS 


1978. január 6-án az Egyesült Államok kormánya nevében 
és Carter elnök személyes képviseletében Cyrus Vance 
külügyminiszter ünnepélyesen átadta a Parlamentben a 
Szent Koronát és a többi koronázási jelvényt a magyar társa- 
dalom egészét szimbolizáló küldöttségnek. Ezzel az ezred- 
éves önálló állami létünket szimbolizáló Szent Korona több 
mint három évtizedes távoliét után ismét magyar földre 
érkezett és a Magyar Nemzeti Múzeum dísztermében került 
megőrzésre. 

A magyar Szent Koronáról külföldi , fogsága" idején, főleg 
idegen nyelveken, számos tanulmányt írtak, több könyvet 
jelentettek meg. Ezeknek a zömükben magyar nyelven soha 
napvilágot nem látott és csak a szaktudósok szűkebb köre 
által ismert műveknek az eredményeit az ideológiai ,vas- 
függöny" akkoriban elzárta a közvélemény elől. így kevesen 
tudhatták, miként fejlődött tovább az a hagyományos felfo- 
gás, amelyet az 1945 előtti tudományaink a korona keletke- 
zéséről vallott. A korona hazahozatala óta is több neves 
kutató vizsgálta becses nemzeti ereklyénket. E könyv szer- 
zője ezért nem azt tűzte ki elsődleges céljául, hogy" a koro- 
náról szóló szinte könyvtárnyi régebbi és újabb irodalom 
eredményeit minden ponton meghaladja, és saját kutatásai 
alapján teljesen új tudományos eredményeket nyújtson. 
Számos helyen ugyan erre is sor kerül, de munkájának 
mégis az az elsődleges feladata, hogy" becses nemzeti erek- 
lyénket, a koronát bemutassa az érdeklődőknek, és tárgyi- 
lagosan, de kritikával ismertesse a hozzá fűződő újabb kuta- 
tási eredményeket. Nem csupán a korona keletkezésének 
kérdéseivel ismerteti meg az olvasót, hanem szól arról is, 
mire és miként használták e koronát, s mi volt az idősebbek 
által annyiszor hallott , Szent Korona-eszme". És természete- 
sen nem maradhat el magának az ékszernek a története, 

hisz a Szent Korona mintegy részt vett nemzetünk számos 
jelentős sorsfordulóján, szinte a magyar történelem tükör- 
képévé vált. Ez teszi érthetővé, miért szerette, miért tisztelte 
népünk hosszú évszázadokon át a királyok fejékét, az állami 
életünket szimbolizáló s a nép egyszerű fiai számára csak 
kivételes alkalmakkor látható koronát. 

Amint látni fogjuk, a Szent Korona keletkezéstörténete a 
művészettörténet, a régészet, a történettudomány és az 
insigniológia (jelvénytan) talán legvitatottabb problémája. 
Mivel nem tudjuk bizonyosan, valóban érintette-e Szent Ist- 
ván fejét a jelenlegi koronának legalább egy része, s azt 
sem, milyen koronákat használtak korai uralkodóink király- 
lyá avatásánál, a Szent Korona megnevezést lehetőleg csak 
(a már nagy valószínűséggel meglévő) jelenlegi korona 
megjelölésére használjuk, illetve ott, ahol a régi források és 
a szakirodalom is Szent Koronát említ. Ahol ez nem okoz 
Zavart, röviden csak koronát, esetenként királyi koronát 
írunk, máskor szükség szerint a , magyar" jelzőt is alkalmaz- 
zuk. Tudatában kell azonban lennünk, hogy történelmünk 
hosszú évszázadain át hazánkban sokan viseltek koronát, 
így a királynék, a hercegek, sőt ismerünk egyes nagybirto- 
kosok tulajdonában lévő fejékeket is. Az ezektől való meg- 
különböztetés olykor feltétlenül szükségessé teszi a , királyi" 
jelző kitételét. Az is nyilvánvaló ugyanakkor, hogy egy-egy 
uralkodó kincstárában több ,királyi" koronát is őriztek, 
hiszen alkalmanként egyes ceremóniáknál használtak ún. 
,házi" koronákat is. Ez utóbbiakhoz különösebb tudattartalom 
nem tapadt. Az elhunyt királyokat általában halotti koronával 
fektették a sírba, közülük a régészek többet meg is találtak. 
Azt is tudjuk ugyanakkor, hogy a koronák használata az 
elmúlt évezredben nem csak hazánkban, hanem más orszá- 
gok fejedelmi köreiben is általánosan elterjedt szokás volt, 
így esetenként meg kell különböztetni egymástól a német- 
római császári, osztrák császári, osztrák főhercegi, az angol, 
a francia, a cseh stb. királyi és a magyar királyi koronákat. 

A koronák használatának szokása régmúlt idők ködébe 
vész. A Halstatt-kori (Kr. e. 1000-500) mihalkovói kincsben 
színarany diadémot találtak. Feltehetőleg egy fejedelemasz- 
szonyé volt. A novocserkaszi diadém (Kr. e. III. század) egy 
szarmata királynő sírjából került napvilágra. Fák és szarvasok 

ábrái váltakoznak rajta. Még korábban egyszerű szalag volt 
a sumerok koronája, míg az asszír királyok kettős koronát 
használtak. De ismerték a koronát az ősi Egyiptomban, hasz- 
nálták a zsidóknál és Perzsiában is. A perzsa királyok fehér 
gyapjúból készült egyszerű szalagot tekertek a fejük köré, 
s ezt drágakövekkel díszítették. Ezt a szalagot vette át bi- 
rodalmuk meghódítója, Nagy Sándor (Kr. e. 336-323), és 
hordta a kausia - a makedónoknál szokásos fejfedő - körül. 
Az ókori Görögország legnagyobb hatalmú uralkodójának 
tekintélye révén használata tovább terjedt. De nem csak az 
uralkodók - sőt gyakran nem is elősorban az uralkodók - 
viseltek koronát az ókorban: sokszor díszítették virágokból 
font koszorúkkal vagy drága, díszes fémből készített koro- 
nákkal az isteneket, istennőket, papokat, az égieknek szánt 
áldozatokat, vagy akár saját magukat is a vallási ünnepsé- 
gek résztvevői. (Különben a latin corona szó koszorút is 
jelent.) De kitüntetésként is adományoztak koronát. Rómá- 
ban ún. falkoronát kapott az, aki elsőként lépett egy ellen- 
séges város, erődítmény falára; polgári koronát, aki az ellen- 
ség kezéből római polgárt szabadított ki. A szárazfóldön 
tanúsított hősiességért járó aranykorona helyett hajóorr- 
szerűen kiképzett fejék járt annak, aki tengeri csatában 
tüntette ki magát. Ha a győztes hadvezér hazatért, s enge- 
délyt kapott rá, hogy serege élén díszmenetben vonuljon be 
Rómába, ovatiós koronát, nagyobb szabású diadalmenet 
esetén tríuúmphalis koronát viselhetett (a latin ovatio, illetve 
triumphus szóból). Idővel a korona fokozatosan kizárólag a 
dicsőség, a hatalom jelképévé vált. A császárkorban a had- 
sereg legfőbb parancsnoka a császár volt, s mivel így elvileg 
minden háború az ő irányítása alatt folyt (akkor is, ha sze- 
mélyesen nem volt jelen a csatában), nagy diadalmeneteket 
egyre inkább csak ő tarthatott. 

A késői császárkorban az uralkodó mellett egyre nagyobb 
szerephez és befolyáshoz jutott Rómában a testőrség, amely 
nem csak őrizte, hanem - ha az események úgy alakultak 
-esetről esetre leváltotta, sőt meg is ölte a császárt, és új 
uralkodót állított a birodalom élére. Érthető, ha a császárok 
igyekeztek a testőrség kegyeit keresni, s így a testőrgárda 
hamarosan olyan típusú díszes sisakot kezdett viselni, mint 
a császár. Ez utóbbi a IV. században azzal különböztette meg 


9 


magát testőreitől, hogy díszes sisakjának tartórészére két 
végével lelógó szalagot, ([diádéin) köttetett, amelyet több 
kisebb drágakő díszített, a homloka fölötti részre pedig egy 
nagy, kiemelkedő drágakövet is helyeztetett. Ugyanilyen 
nagy" drágakő van már a novocserkaszi koronán. 

A Nagy Konstantin uralkodása idején (306-337) kiala- 
kult sisakkoronának (galea) fontos szerep jutott a koronák 
középkori fejlődésében. Egyébként a késő római császári 
ceremóniában erősen érezhető az iráni hatás. A Római Biro- 
dalom bukása után a germánok nem a diadémot, hanem a 
sisakot választották uralmi jelvényül. Míg a közrendű ger- 
mán harcos födetlen fővel vonult az ütközetbe, a király - 
más uralmi szimbólumok mellett - sisakkoronát viselt. Az 
angolszászoknál is ez terjedt el. Ebből a koronafajtából ala- 
kult ki aztán a pántos korona, ahol a két keresztpánt ugyan- 
úgy beboltozta a koponyát, mint egy sisak. További - ezred- 
forduló előtti, illetve akörüli - koronák a diadóm folytatásá- 
nak foghatók fel: nem zárulnak pántokkal a fej felett (ezért 
nyílt koronák), legfeljebb a korona abroncsára helyezett 
díszítések, zománcképek emelkednek ki. Ha az így kima- 
gasló díszítmények stilizált liliomra emlékeztetnek, a szak- 
emberek liliomkoronáról beszélnek. 

A középkorra Nyugat- és Közép-Európában nagy" általános- 
ságban az a felfogás alakult ki, hogy" aki zárt koronát visel, 
afölött már nem áll földi hatalom. Ezért került sor a császári 
korona, majd számos királyi korona pántokkal való bebol- 
tozására, zárt koronává alakítására, míg a hűbéri felsőbb- 
séget elismerők - a nem szuverén uralkodó, illetve egyes 
főurak - nyalt koronát viseltek. Ezért díszítette nyílt - több- 
nyire liliomos - korona a magyar nemesi címereket is. 

A bizánci uralkodók koronahasználatának fejlődése is a 
Nagy Konstantin-féle késő római sisakkoronából vezethető le. 
Eredetileg az egyszerű teveszőrsapkát nevezték kamelau- 
kionnak, amelyből kisebb kitérők után később, a XI. század 
végére az uralkodó császárok díszes, pántos, abroncsáról 
láncokon lecsüngő gyöngyükkel, kőberakásokkal (cataseistae) 
ellátott ,szent" koronája fejlődött ki. Bizáncban tehát előbb 
kialakult a zárt uralkodói korona, mint Nyugat-Európában. 
A császárné koronája, a stemma, nyalt maradt, de idővel 
egyre magasabb lett, és viselője koronasapkát hordott alatta. 


A MAGYAR KORONA LEÍRÁSA, 
KÉPEINEK SZIMBOLIKÁJA 


A magyar királyok fej éke aranyból készült, rekeszzománc 
képekkel. Két részből áll. Felső fele sötétebb, tisztább arany- 
ból kimunkált négy keresztpánt, a pántok 51-52 mm szé- 
lesek. Ezt a felső koronarészt ábráinak latin nyelvű magya- 
rázatai után a régebbi szakirodalom latin koronának (coro- 
na Latina) nevezte el. A négy pánt aranyabroncson nyug- 
szik. Ez vastagabb, halványabb, nagyobb ezüsttartalmú, 
rekeszzománc képeit görög nyelvű magyarázatok kísérik. 
Ezért lett a neve görög korona (corona Graeca), de minthogy 
megtalálható rajta a bizánci birodalom uralkodójának és 
fiának a képe, nevezik bizánci koronának is. A korona 
magassága - a tetején található, ferdén álló latin kereszt 
nélkül - 127 mm. Az alsó koronarész nagyobb átmérője 
216 mm, a kisebb 204 mm, az abroncs tehát nem szabályos 
kör alakú. Kerülete: 720 mm. Két oldalán négy-négy, 10-13 
cm hosszú lecsüngő aranylánc látható, amelyeknek mind- 
egyike lóhere formában csoportosuló drágakövekben vég- 
ződik. Hátul, középen, egy hasonló lánc csüng alá. 

A görög és a latin koronarész alakjai egyaránt a középkor 
vallásos világába vezetnek bennünket. A. görög korona 
maga is két részre oszlik: egy alsóra és egy felsőre. A felső 
részen elöl jobbról-balról fültől fülig háromszög alakú és 
félköríves oromzatok váltakoznak. Minden oromzat csú- 
csán 1-1 színes (vörös, kék, fehér) drágakő ül. Az oromzatok 
zöldes mintázatai olyan zománceljárással készültek, amely 
a világosság felé fordítva az üveghez hasonlóan átlátszik 
(translucid). Ez azért lehetséges, mert mezőik nem fémle- 
mezre kerültek, hanem az oromdíszek rekeszfalait Mária- 
iivegre rakták fel, majd beolvasztás után ezt lecsiszolták. 
Hátul az oromzatokat nagy gyöngyök helyettesítik. Elöl a 
felső rész közepén, kiemelt helyen a trónuson ülő ,világ- 
bíró" Krisztus, görög szóval Pantokrátor képe látható. 

A Pantokrátor fejét keresztes fénykoszorú övezi. Jobbját 
(görög szertartás szerinti mozdulattal) áldásra emeli, baljá- 
ban könyvet tart (,az élet könyvét). A görög korona ábrái 
közül egyedül ő szerepel teljes alakban, a többieknek csak 
mellképük látható. Krisztus trónusának jobb és bal oldalán 
egy-egy ciprusfa (, életfa") áll, a két fa felett kör alakú mezők- 
ben Krisztus monogramja olvasható (bizánci szokás szerint 
görög betűkkel írva). Minthogy a bizánci művészetben sok- 
szor ábrázolják Krisztust, amint éppen megkoronázza az 
uralkodót, a Pantokrátor képe a koronán a feudalizmus 
eszmerendszerének megfelelően a koronával nyert uralko- 
dói hatalom isteni eredetére utal....... 

A bizánci korona felső részének hátoldalán, a trónuson 
ülő Krisztussal átellenben fekete szakállas uralkodó képe 
vonja magára a figyelmünket. Míg a Pantokrátort ábrázoló 
oromzat 47 mm magas és 5 5 mm széles volt, az átellenben 
lévő alaké kisebb, csak 40 mm magas és 45 mm széles. A 
görög felirat szerint e férfiú , Mihály, a rómaiak (értsd: a 
bizánciak) császára, a Dukász". Teljes császári díszében 
pompázik előttünk. Válláról a bizánci uralkodók jellegzetes 
ruhája hull alá. Koronával ékesített fejét kékeszöld dicsfény 
övezi, jobbjában á bizánci császárok hagyományos, a nyu- 
gat-európai jogarnak megfelelő jelvényét, a labarumot tart- 
ja, bal kezében kardmarkolat látható. Dukász Mihályt más, 
korabeli ábrázolások és leírások is hasonlónak mutatják, 
mint a koronán látható képe. Császár voltát az is hangsú- 
lyozza, hogy a zománckép betűi, amelyek őt megnevezik, 
vörös színűek. (A bizánci császári oklevelekben az aláírás 
mindig vörös betűs.) A görög korona zománcképei közül - 
ha átellenben is - egyedül Dukász Mihály portréja került a 
Pantokrátorral egy sorba, s így megelőzte nem csak az alsó 
részen megjelenített világi személyeket, hanem az ott talál- 
ható arkangyalokat, illetve szenteket is. Mindez a császár- 
nak, a Föld urának a nagyságát, Krisztushoz hasonlatos 
voltát hangsúlyozza: ő az égi hatalom földi hordozója. 

A görög korona alsó részén nyolc négyszögletű, színes 
zománclemez váltakozik sima mezőkkel, amelyek mind- 
egyikében egy-egy nagyobb drágakő látható. A középső koro- 
natengely két oldalán, jobbról és balról, két arkangyal mell- 
képe tűnik fel: Mihályé és Gábrielé. Mindketten a korona 

középső tengelye felé, azaz előre néznek. Kezükben három 
ágban végződő hírnöki pálca látható. A bizánci egyházi 
művészet gyakran ábrázolta így a két arkangyalt. A mellké- 
peken a fejek mellett jobbról-balról görög betűk jelölik - 
rövidítéssel hogy valóban Mihály, illetve Gábriel arkan- 
gyalé a két kép. A koronán feltehetően nem pusztán díszítő 
szerepük van, hanem fontos eszmei funkciójuk is. A bizánci 
hagyomány szerint Nagy Konstantínnak az Ur angyala hozta 
le az égből a koronát és a császári jelvényeket. Ismerünk 
olyan X. századi bizánci ábrázolást, amely szerint Krisztus 
az égből koronát nyújt a császár felé, Gábriel arkangyal ezt 
az uralkodó fejére teszi, Mihály arkangyal pedig kezébe 
adja a lándzsát. A két arkangyal, akiknek képe a felső rész 
Pantokrátorával mintegy háromszöget alkot, a koronaab- 
roncson egyértelműen a koronázás és az uralkodói hatalom 
égi eredetére utal. 

A görög korona következő két ábrája jobbról és balról 
ismét párba állítható. Mihály arkangyal mellett Szent 
György, Gábriel mellett Szent Demeter - ugyancsak az őket 
megnevező görög betűkkel kísért - képét helyezték el. 
Mindkettő a bizánci egyház kedvelt harcos szentje. Érthető, 
hogy jobb kezükben mind a ketten lándzsát tartanak, bal 
oldalukat pajzs oltalmazza. Szent György Bizáncban a kato- 
nák védőszentje volt, az ő képe díszítette a császárok zász- 
lóit. (Bizánc bukása után az orosz cárok is címerükre, zász- 
lajukra vették sárkányölő Szent György alakját; e jelenet a 
közép- és nyugat-európai vallásos művészetben is kedvelt 
volt.) Szent Demeter, a bizánciak másik harcos szentje, a 
vallásos hagyomány szerint, számtalanszor kelt ki sírjából 
s válságos pillanatban fehér lován megjelenve visszafordí- 
totta a barbár seregek áradatát, megverte a hun, szláv, avar 
és bolgár támadókat. Szent György és Szent Demeter alakja 
tehát minden bizonnyal a barbárok elleni harcban az égiek 
segítségét jelképező motívumként kerülhetett a koronára. 

Kétoldalt továbbhaladva hátrafelé, Szent György mellett 
Szent Kozma, Szent Demeter mellett Szent Daruján látható. 
A két orvosszent annak köszönhette népszerűségét, hogy a 
hagyomány szerint ingyen gyógyítottak. Ábrázolásuk meg- 
felel a bizánci művészet felfogásának: jobb kezüket a mellük 
előtt tartják s orvosi műszert fognak. Az önzetlen égi tudo- 

mány közvetítőiként kerülhettek a koronára. Kozma és 
Damján után két e világi személyiség ábrázolása következik: 
az egyik Biborbanszületett Konstantin, a rómaiak (azaz: a 
bizánciak) császára, a másik , Geobitzász, Turkia hívő kirá- 
lya". (Geobitzászt a kutatók szinte kivétel nélkül Gézával 
azonosítják.) Dk már egészen hátra, Dukász Mihály képe 
alá kerültek és ugyanúgy háromszöget alkotnak vele, mint 
elöl a Pantokrátor a két arkangyallal. Konstantin Dukász 
Mihály trónörököse és társcsászára volt, képe sokban emlé- 
keztet apjáéra: koronás fejét ugyanolyan fénykoszorú övezi, 
koronájáról, akárcsak apjáéról, drágakövekben végződő 
aranyláncok csüngenek alá. Konstantin ruházata is hasonló 
apjáéhoz. Bal keze kardmarkolatán pihen. (Zárójelben meg- 
jegyezzük, hogy egyes kutatók a zománclemezen csak neve 
három első kezdőbetűjével (KON) jelölt alakot nem Dukász 
Mihály fiával, Konstantinnal, hanem a császár hasonló nevű 
fivérével és társcsászárával azonosítják.) 

Míg Konstantint vörös színű betűk illették meg, Géza 
képén a kékes felirat azt jelzi, hogy király ugyan, de rangban 
elmarad a császár és a társcsászár mögött. A szöveg ,Tur- 
kia" megnevezése minden bizonnyal Magyarországra utal: 
a bizánci források az ezredforduló táján turkoknak nevez- 
ték a magyarokat. Külön figyelmet érdemel a Géza királyi 
címe mellé tett , hívő" jelző: ez a görögben jelent hívő ke- 
resztényt, de van ,hű" értelme is, ami célzás lehet arra, hogy 
Géza hű barátja, szövetségese Bizáncnak. Gézát nem csak 
Magyarország királyának nevezi a korona, hanem uralko- 
dóként is ábrázolja: fején korona van (persze nem olyan, 
mint Dukász Mihályé és Konstantiné), de a fejét nem övezi 
fénykoszorú. Jobbjában kettős keresztet tart, de a kereszt 
alsó vízszintese csak egy szakaszon egyenes, középső része 
felül nyitott félkörök alakjában van kiképezve. Géza bal 
keze is kardon nyugszik. A koronán való ábrázolása és 
elhelyezése tehát amellett, hogy megbecsülést, elismerést 
jelent, egyben azt is érzékelteti, hogy. Gézát mégsem lehet 
a bizánci uralkodókkal egyenlőnek tekinteni. 

A bizánci korona oromlemezei mögül drágakövekkel sze- 
gélyezett aranypántok nyúlnak fel a koronacsúcs felé. A 
négy pánt alul a görög koronának a Pantokrátort és Dukász 
Mihály császárt ábrázoló zománclemezei mögül, illetve a 

két oldalon levő kis félkör alakú oromlemezek mellől indul 
ki. Fenn középen a négy pánt négyszögletes lemezben egye- 
sül. E négy", egymást keresztező pánt és a középső lemez 
alkotja a latin koronát, amelyet szintén zománcképek díszí- 
tenek. Tehát a bizánci koronapántra szerelték rá a latin 
korona keresztpántjait. A négy félpánt mindegyikén két-két 
kép van, de a görög korona Pantokrátort és Dukász Mihályt 
ábrázoló oromlemezei ezekből egyet-egyet szinte teljesen 
elfednek. A latin korona tetején a négyszögletes lemez szin- 
tén a trónusán ülő Krisztust ábrázolja, két oldalán egy-egy 
ciprussal, ,életfával". Feje körül keresztes fénykoszorú, 
jobbját áldásra emeli, baljában , az élet könyvét" tartja. Feje 
mellett jobbról és balról egy-egy kör alakú mezőben a nap 
és a hold képe. A Krisztus-alakot középen kerek, csavarme- 
netes lyuk fúrja át, a korona tetején álló kereszt beilleszté- 
sére. Az elmondottakból kitűnik, hogy a latin korona Krisz- 
tus-ábrázolása, bár másként ül, mégis igen sokban emlékez- 
tet a görög korona Pantokrátorára, egyes kutatók fel is 
tételezik, hogy annak utánzataként készült. 

Alaün korona első keresztpántjának alsó zománclemeze 
alig látható, mert a bizánci korona Pantokrátora elfedi. Csak 
a latin nyelvű névfelirat árulkodik arról, hogy Szent Berta- 
lan apostol képét helyezték a zománclemezre, amelynek 
mintegy kétharmada hiányzik (szétporlott, csonka). Fölötte 
a zárt zománctábla fénykörrel övezett, ősz szakállú férfi- 
alakja könyvet tart a bal kezében, jobbjával a könyvre mutat. 
A felirat szerint Szent Jánosé ez a kép. A jobb oldali kereszt- 
pánt alsó, szakálltalan fiatal férfialakja Szent Fülöp, fölötte 
a félkörrel övezett, Szent Jánoshoz hasonló, jobbját áldásra 
emelő szakállas férfi Szent Pál. 

A hátsó koronapánt alsó, Dukász Mihály ábrájától elfedett 
zománcképén újabb szakállas apostol képe van: Szent 
Tamásé; felette a fénykörrel övezett, baljában kéziratteker- 
cset tartó szakállas alak a latin felirat tanúsága szerint Szent 
Jakab. Végül a bal oldali pánt alsó képén levő apostol Szent 
András, felette az ősz szakállú, jobbjában kulcsot, baljában 
kézirattekercset tartó férfi Szent Péter. 

A latin korona ábráinak magyarázata jóval egyszerűbb, 
mint a bizánci korona képeié: a bibliai Jézus Krisztus és 
nyolc apostola került a zománclemezekre. Mivel pedig a 

vallásos hagyomány szerint Krisztusnak tizenkét apostola 
volt, az is nyilvánvaló, hogy a kompozícióhoz valamikor 
hozzátartozott mind a tizenkét apostol zománcképe. Mivel 
négy apostol zománclemeze teljesen hiányzik, ez azt jelenti, 
hogy a középkorban hagyományos tizenkettőnek tekintett 
apostolok sorozatát alaposan megcsonkítva helyezték a 
koronára. 

Már eddig is volt szó néhányról azok közül a drágakövek 
közül, amelyek mind a latin, mind a görög koronát nagy 
számban díszítik. A nagyalakú csiszolt és csiszolatlan zafí- 
rok, gránátkövek, rubinok és ametisztek mellett kisebb 
igazgyöngyökből felfűzött egész sorok díszítik a koronát, 
illetve övezik körül annak alsó pántját. A sokszínű gyön- 
gyöknek, valamint a zöldes translucid oromzatoknak 
köszönhető, hogy erősebb megvilágításban a korona egy- 
szerre a legkülönbözőbb színekben ragyog fel. 


A KORONA KELETKEZESÉNEK 
KÉRDÉSE 


A TUDOMÁNYOSNÉZETEK FEJLŐDÉSE 
A MÁSODIK VILÁGHÁBORÚIG 


Jelenlegi formájában mind a latin, mind a görög koronarész 
az uralkodói hatalomnak Krisztustól és az égiektől való 
oredeztetésére utal. Emellett a görög korona Dukász Mihály 
bizánci császárnak kiemelt helyet biztosít (mint a kompozí- 
ció sugalmazása szerinti legfőbb földi hatalomnak) és fino- 
man kifejezi a korona viselőjének a bizánci császár fennha- 
tósága alá tartozását. Most próbáljuk meg felderíteni, 
milyen választ ad a tudomány arra a nehéz kérdésre, 
hogyan és mikor keletkezett a magyar királyi korona. 

A késői középkor erről azt vallotta, amit első királyunk, 
István legendájának Hartvik püspök által Kálmán király 
uralkodása idején (1095-1116) készített változatában 
olvashatunk. Eszerint István (997-1038) , Asrik (Asztrik) 
püspököt, kit más néven Anastasiusnak mondtak, a szent 
apostolok küszöbéhez küldte, hogy" Szent Péternek, az apos- 
tolok fejedelmének örökösét megkérje: a Pannónia tájain 
kivirult zsenge kereszténységnek bő áldását elküldje, az 
esztergomi egyházat aláírásának tekintélyével főegyházzá 
szentelje, és a többi püspökséget is áldásával erősítse. Érde- 
mesítse Őt is arra, hogy" királyi didjadémával izmosítsa, hogy" 
e tisztességre támaszkodva, amit Isten kegyelméből elkez- 
dett, még keményebbre szilárdítsa. 

Épp ez időben fogadta el Miesko, a lengyelek fejedelme 
övéivel a keresztény hitet, s a római szék elöljárójához 
követeket küldve kérte, hogy7 apostoli áldással támogassák 
és királyi didjaudémával koszorúzzák. Kérésére a pápa rábó- 
lintott, s már egy jeles mívű koronát csináltatott, melyet néki 
áldásával s a királyi dicső ranggal elküldeni szándékozott. 
De mivel ismeri az Úr, kik az övéi,... elhatározta, hogy sokkal 

inkább választottját, Istvánt ékesíti szerencsésen e világi 
koronával, majd azután ugyancsak őt díszíti fel még szeren- 
csésebben az örökkévalóval. Tehát a kijelölt napon, melyen 
a már elkészített koronát a lengyelek fejedelmének kellett 
volna küldeni, illetve a megelőző éjszakán, a pápának láto- 
másában megjelent Isten küldöttje és ezt mondta: "Tudd 
meg, hogy a holnapi napon, a nap első órájában hozzád 
ismeretlen nemzet követei jönnek, akik tőled fejedelmük- 
nek az apostoli áldás ajándékával egyetemben királyi koro- 
nát követelnek. A koronát hát, melyet csináltattál, fejedel- 
müknek, miként kérik, eljuttatni ne habozzál. Mert tudd 
meg, hogy ez néki a dicső királyi ranggal együtt élete érde- 
meiért jár.x 

E látomás rendje szerint a következő nap megszabott 
órájában Asrik püspök a pápához ért, s a rárótt feladatot 
bölcsen ellátva, a szent fejedelem viselt dolgait rendben 
előadva kérte az apostoli széktől az említett kitüntetéseket; 
kimutatta, hogy méltó ilyen tisztességre és méltóságra, mert 
Isten segítségével meghódított több nemzetet, s hatalma 
által sok hitetlent az Úrhoz térített. Ezek hallatára nagyon 
megörült a római főpap, mindent megadott jóságosán, 
ahogy kérték. Azonfelül keresztet küldetett a királynak, 
mintegy az apostolság jeleként, így szólván: "Én apostoli 
vagyok, ő viszont méltán Krisztus apostola, ha Krisztus 
annyi népet térített meg általa. Ezért rendelkezésére bízzuk, 
miként az isteni kegyelem őt oktatja, az egyházaknak s 
népeiknek mindkét törvény alapján történő igazgatását. 
Elnyervén hát mindent, amit kért, Asrik püspök vígan tért 
vissza hazájába, magával vitt mindent, amiért a vállalt utat 
végigjárta. Elhozták hát az apostoli áldás levelét a koroná- 
val és a kereszttel együtt, s miközben a püspökök és a 
papság, az ispánok és a nép egybehangzó magasztalásukat 
fennen kiáltozták, isten kedveltjét, István királyt az olajke- 
nettel felkenve a királyi méltóság diadémájával szerencsé- 
sen megkoronázták."" A szép történetet mindenki elhitte, 
s miután III. Ince pápa (1198-1216) ezt tette meg első 
királyunk hivatalos életrajzának, általánosan elterjedt. 


t Az idézett részt Kurcz Ágnes fordította. 

Később II. Szilveszter pápa (997-1.003) nevében 1000. 
március 27-ére keltezett oklevelet, ún. Szilveszter-bullát 
hamisítottak a Hartvik-féle legenda figyelembevételével. Ez 
a bulla az esztergomi érsekség és a püspökségek engedé- 
lyezése mellett szintén említi a koronaadományozást. Ami- 
kor l6llltan (majd 1659-ben) a koronával foglalkozó első 
könyv Révay Pélpr tollából megjelent, a szerző joggal véle- 
kedhetett úgy, hogy a teljes koronát - tehát a görög koro- 
narészt is - II. Szilveszter adományozta Szent Istvánnak. 
Révay koronaőrként maga is többször láthatta az uralkodói 
lejéket. Feltűntek neki az alsó koronarész képeinek görög 
feliratai is, és sikerült kiolvasnia Konstantin nevét. Ezt úgy 
próbálta magyarázni, hogy a korona görög munka, amelyet 
Nagy" Konstantin császár (306-337) annak idején I. Szil- 
veszter pápának (314-335) ajándékozott, majd a pápai 
kincsből került II. Szilveszter birtokába, aki első királyunknak 
adta. (Érdekes, hogy az elméletre hatott az ún. konstantini 
hamisítvány, amely szerint Nagy Konstantin a pápának ado- 
mányozta Itáliát. A vonatkozó adománylevél hanűsságát már 
1440-ben bebizonyították, Révay mégis hitelesnek tartotta.) 

1790-ben egy budai templomban kiállították a II. József 
halála után Bécsből hazahozott magyar koronát. Ebből az 
alkalomból több tudósunk is megtekintette, többek között 
Weszprémi István, a neves debreceni orvos-tudós. Ő állapí- 
totta meg elsőként, hogy az alsó koronarész görög betűkkel 
jelölt uralkodói személyiségei Dukász Mihállyal, Konstan- 
tinnal és I. Géza magyar királlyal azonosak. Minthogy mind 
a három személy Szent István kora után élt, a teljes korona 
Szent Istvántól való eredeztetése nem volt tovább tartható. 

A XVIII-XIX. század fordulóján a koronát vizsgáló tudó- 
sok közt szenvedélyes viták támadtak. Ezek során a neves 
jezsuita történész, Katona István az alsó rész Dukász Mihály 
bizánci császártól való adományozását elismerte ugyan, de 
kitartott amellett, hogy" a felső korönarész pántjait a Flart- 
vik-legendának és a Szilveszter-bullának megfelelően első 
királyunk kapta Rómából. Kollcr József pécsi kanonok, aki 
I. Ferenc király (1792-1835) "Koronázásakor tekinthette 
meg a koronát, továbbfejlesztette Katona álláspontját s a 
latin korona és a görög korona összeillesztését III. Béla 
(1172-1196) uralkodásának idejére helyezte. 

A múlt század közepén és végén ismételten kiadott mun- 
káiban Franz Bock, német műtörténész, a bécsi udvar bizal- 
masa többször is elismerte és támogatta Koller eredményeit. 
Mivel Bock számos más korona és ékszer kutatásával is 
híressé tette a nevét, szaktekintélye a kortárs és a későbbi 
tudósok állásfoglalását is lényegesen befolyásolta. Ráadásul 
ő már összehasonlító művészettörténeti elemzést is végzett, 
s a felső (latin) koronát közvetlenül az 1008. év előtt keletke- 
zett római munkának minősítette. Minthogy" Bock 1857-ben, 
tehát a magyar szabadságharc leverését követő önkényura- 
lom idején az udvar megbízásából tekintette meg a koronát, 
a kiegyezés után Budapesten újabb vizsgálatot láttak szük- 
ségesnek. A Magyar Tudományos Akadémia Ipolyi Arnold 
püspök elnökletével bizottságot küldött ki, amely az I. 
Ferenc Józseftől (1848-1916) kapott engedély birtokában 
1880-ban a budai királyi várban minden addiginál alapo- 
sabb vizsgálatot végzett. Ipolyi - hagyománytisztelettől és 
politikai szempontoktól vezéreltetve - jelentésében és hat 
évvel később a koronáról és a koronázási jelvényekről írt 
nagy munkájában egyértelműen a felső rész római eredez- 
tetése mellett foglalt állást, jóllehet e vonatkozásban számos 
kétsége merült fel. Megkísérelte rekonstruálni első kirá- 
lyaink koronáját, elhelyezve rajta a mai koronáról hiányzó 
négy apostol képét is; persze ezt semmilyen forrás nem 
támasztja alá. Ennek ellenére több szobrász átvette ezt a 
rekonstrukciót és az Ipolyi által elképzelt koronával alkotta 
meg Szent István szobrát. Ipolyi lelkesen bizonygatta II. 
Szilveszter pápa jártasságát az egyházi művészet minden 
ágában, különösen az ötvösművészetben és a zománckészí- 
tésben. Legfőbb bizonyítékként ő is a Szilveszter-bullát 
közölte le, pedig ezt 1740 óta már több történetíró is hamis- 
nak vallotta. Nem sokkal Ipolyi nagy" munkája után megje- 
lent Karácsonyi János tanulmánya s végképp bebizonyította: 
a Szilveszter-bullát a XVII. században Tomkó boszniai püs- 
pök hamisította. Ráadásul Karácsonyi egy újabb tanul- 
mányában a Hartvik-legendának a koronaküldésre vonat- 
kozó részét 1150 körüli interpolatiónak (azaz: utólagos 
betoldásnak) minősítette. 

Az 1880-as nagy vizsgálat alkalmával, bár nem a hivata- 
los bizottság tagjaként, néhány" órán át tanulmányozhatta a 

koronát a magyar régészet későbbi kiváló képviselője, s 
akkor még fiatalabb kutatónak számító Hampel József is. 

a kor egyik legolvasottabb sajtóorgánuma, a ass 
Újság hasábjain ugyancsak beszámolt a látottakról, s véle- 

ménye különbözött a hivatalos nézetektől. Ugyancsak az ő 

nézetei jelentek meg (bár névaláírása nem szerepelt) egy 
másik újság, az Egyetértés oldalain, ahol további kételyeket 
találhatott az akkori olvasó a laün koronáról vallott hivata- 

los állásfoglalással szemben. Miért van a koronapánton 
nyolc apostol a tizenkettő helyett? Miért törték át durván a 
középső lemezt (a Pantokrátort) a korona tetőkeresztjének 
a megerősítése céljából, ha a felső lemezek már eredetileg 
is koronának készültek? Mivel magyarázható, hogy Szent 
István állítólagos koronáját megcsonkították, eredeti íveit 
eltávolították, zománctábláit összetörték, csak azért, hogy 
a maradék részekkel Dukász Mihály jóval fiatalabb koroná- 

ját összetoldozzák? Súlyos kérdések voltak ezek! A korabeli 
olvasók megrökönyödéssel értesülhettek arról is, hogy a 
latin korona négy pántja eredetileg egyenes lemez volt, s a 
felső (latin) koronát egy" másik tárgyból, például ereklyetar- 

tóból készítették. Hampel a koronapántok zománcait még 
a IX-X. századi Itáliából származtatta, de Pauler Gyula, a 
múlt század végének neves történetírója már továbblépett: 

minthogy a ménfői csata után III. Henrik császár az ország 
jelvényeit, a koronát és a lándzsát visszaküldte Rómába 
Szent Péter sírjához, e korona - szerinte - nyomtalanul 
eltűnt. A magyar korona I. Gézának Dukász Mihálytól kapott 
koronájával azonos, s ezt, az eredetileg nyalt koronát 
később, egy román kori munkából nyert négy" pánttal lezár- 

ták. Bár lehet, hogy e pántok valahogy  összefüggtek Szent 
Istvánnal, az is lehet, hogy egy olyan koronának voltak a 
részei, amelyet királyaink Aba Sámuel és I. Géza uralkodá- 

sának ideje között használtak, de az mindenképpen lehetet- 

len, hogy a Géza bizánci koronájával való egyesítés-céljából 

összetörték volna első királyunk koronáját. 

Láthatjuk, hogy a kutatók kezdetben milyen óvatosan, 
kérdésfelvetések formájában, finom megfogalmazásokban 
távolodtak el a hagyományos felfogástól. Az óvatosság ért- 
hető, hiszen a , hivatalos felfogás" a Szent Koronát politikai 
okokból mindenképpen első királyaink személyéhez kötöt- 

te, s aki mást állított, az joggal számíthatott a sajtó dühös 
támadásaira. Nem kellett viszont politikai töltetű támadá- 
soktól tartania a zománcművészet egész Európában elis- 
mert kutatójának, az orosz Kondakovnak. Érdekes hipoté- 
Zise szerint a ránk maradt korona egy aranyabroncsból és 
egy bizánci , csillag"-ból van összetéve. (AZ ortodox szertar- 
tásrendben a szentelt kenyeret borították be ilyen, egymást 
középen metsző, díszes kettős abronccsal, hogy a lefedésre 
használt kendő ne érjen hozzá.) Kondakov e feltételezését 
utóbb elvetették, s csak legújabban merült fel ismét a görög 
korona ,csillag"-ként való értelmezésének a gondolata. 
Nagyobb hatásúnak mutatkoztak Kondakov megállapításai 
a koronán szereplő apostolképek stílusáról, színeiről. Ezek 
jellegzetességeit Kondakov a XII. századi itáliai emlékeké- 
vel rokonította, s a már öregedő Franz Bock dühödt táma- 
dásai ellenére is kitartott nézete, a XI. század végi vagy a 
XII. század eleji keletkezés mellett. Csakhamar más neves 
külföldi műtörténészek is az ő álláspontjához igazodtak. 

1896-ban, a millenniumi ünnepségek idején három napig 
kiállították a magyar koronát. Czobor Béla, aki ez alkalom- 
mal közelről láthatta, érdekes módon - Kondakovval szem- 
ben - úgy vélekedett, hogy a latin korona zománcai első 
királyunk korára utalnak ugyan, de az aranypánt kidolgo- 
zásában olyan vonásokat talált, amelyek szerinte a XIII. 
századra jellemzőek. 

A XX. század elején egy francia tudós szólt hozzá a korona 
kérdéséhez. 1907-ben Jean de Bonnefon a Le Journal pári- 
zsi napilapban egyrészt a bizánci korona későbbi voltát 
bizonygatta, másrészt a latin koronapántokról azt állította, 
hogy" azokat később keletkezett, más rendeltetésű tárgyról 
vették le. A magyar királyi koronát hamisítványnak, ráadá- 
sul tudatos hamisítványnak mondta s azt bizonygatta, hogy 
különféle korú elemek fordulnak elő rajta. Hasonlóképpen 
kemény hangot ütött meg a karlsruhei német levéltáros, 
Frankhauser is, aki szerint alapos gyanú van arra, hogy a 
magyar korona felső részét azok a papi körök hamisították, 
amelyek a görög koronában kifejezett bizánci orientációval 
szemben VII. Gergely pápa fennhatósági igényeit kívánták 
alátámasztani. Mivel az Ipoly i által képviselt álláspont szer- 

vés részévé vált az akkori hivatalos felfogásnak, elvetése a 
napi politika síkján is éles támadásnak számított. 

Ilyen helyzetben került sor 1916-ban, IV Károly (1916— 
1918) koronázásakor az újabb tudományos vizsgálatra. 
Ennek eredményeként Varjú Elemér, a Magyar Nemzeti 
Múzeum történeti gyűjteményének igazgatója ismét kiállt a 
felső koronarész első királyunktól való eredeztetése mel- 
lett. Durván visszautasította Karácsonyi és mások ellenkező 
állításait és régészeti bizonyítékkal is megpróbálta alátá- 
masztani nézetét: szerinte a latin korona ívei már eredetileg 
is meghajlott formában készültek, s mai megtört alakjukat 
egy" későbbi, a koronát ért kemény ütés folytán kapták. Még 
lényegesebbnek látszott az a megállapítása, hogy a latin 
korona pántjainak zománctáblái enyhe görbülettel követik 
a pántok alakját. Ezen utóbbi megállapítás azért tűnt külö- 
nösen fontosnak, mert a rekeszes zománc utólag nem haj- 
lítható törés nélkül. Ebből látszólag az következett, hogy a 
pántok eleve hajlítva voltak, azaz egy korona abroncsának 
a szétszerelése útján kerültek jelenlegi helyükre. A szétsze- 
dett korona pedig Varjú felfogása szerint természetesen 
csak Szent István koronája lehetett. Varjú közlése alapvető- 
en hibás volt, de az adott körülmények közt, mivel a koronát 
elzártan őrizték, és a tudósok sem férhettek hozzá, ez a 
tévedés nem derült ki, sőt félrevezette a további kutatást. 

1928-ban a zománcművészet híres német szakértője, 
Ottó von Falke egy nemzetközi kongresszus alkalmából pár 
napig Budapesten tartózkodott s megnézte a koronát. Bár 
arról, hogy" a latin korona zománctáblái meg vannak-e haj- 
lítva vagy sem, igen óvatosan, fenntartással nyilatkozott, 
nem mondott ellent a latin korona korai keltezésének, sőt 
úgy vélekedett, hogy7 annak zománcai egy 1000 táján Milá- 
nóban működő műhely munkái. Ezek után érthető, hogy a 
latin korona II. Szilveszter pápához és Szent István király- 
hoz kötése általánosan elfogadott lett, s az 1930-as évek 
kutatói a koronapántok zománcképeinek korai datálása 
mellett foglaltak állást. Gerevich Tibor a korona apostolké- 
pei és egyes Sankt Gallen-i ír miniatúrák közt talált párhu- 
zamot. Az ír szerzetesek annak idején számos nyugat-euró- 
pai kolostorban működtek. Gerevich úgy vélte, hogy" hatá- 
sukat a Monté Cassinó-i kolostor szerzetesei közvetítették 

a Szilveszter pápától származott korona készítésekor. Az 
1930-as években két kutató is kísérletet tett koronánk ősé- 
nek tipologizálására. Alföldi András a latin koronát egy késő 
római sisakformából vezette le, míg Oberschall Magda 
(később Bárányné Oberschall néven publikált) arra a véle- 
ményre jutott, hogy a görög korona mai formájában a bizán- 
ci női koronatípust testesíti meg, s minden bizonnyal Szü- 
nadéné, I. Géza királyunk görög felesége számára készült. 

A pápai adományozás az 1930-as évek tudományos éle- 
tének felfogása szerint azt is jelentette, hogy a korona elfo- 
gadásával első királjaink sem a német-római, sem a bizánci 
császártól nem került hűbéri függésbe. Időközben azonban 
fontos eredmények születtek a külföldi tudományban - és 
a világpolitikában is jelentős események zajlottak le. A 
német Percy Ernst Schramm és köre igen alapos kutató- 
munkát végzett III. Ottó (983-1002) uralkodásának idősza- 
kára vonatkozóan. Már a régebbi szakirodalom is ismerte 
a francia Gerbert pap - előbb ravennai érsek, majd II. 
Szilveszterként emlegetett pápa - és a német császári udvar 
kapcsolatát. Ebből azonban elsősorban azt emelték ki, hogy 
a fiatal III. Ottó rajongott a bölcs Gerbert mester tudo- 
mányáért. Most Schrammék kutatásai alapján világossá 
vált, hogy a császár és a pápa együttműködése nem annyira 
a pápa szellemi irányítása alatt folyt, hanem sokkal inkább 
a császár uralmi terveinek megfelelő világpolitikai elképze- 
lések jegyében. Ennek az új történetírói eredménynek 
önmagában még nem kellett volna túllépnie a szakemberek 
érdeklődési körét. Csakhogy az 1930-as években a német 
sas árnjéka egyre fenyegetőbben borult rá Közép- és Kelet- 
Európára, s Hitler ideológusairól köztudott volt, hogy min- 
den lehetséges érvet megragadnak a nácizmus világpoliti- 
kai terveinek alátámasztására. 

Régóta ismerték a történészek Thietmar merseburgi püs- 
pöknek, II. Henrik császár (1002-1014) hívének az 1010- 
es években írott feljegyzését, amely szerint első királyaink 
a császár kegyelméből és biztatására püspökségeket állítva 
nyert koronát és áldást. Az 1930-as évek végének német 
történészei, főleg Albert Brackmann és követői, elvetve 
Hartvik püspök legendájának hitelét, Thietmar krónikájá- 
ból azt a következtetést vonták le, hogy mivel Szent István 

a császártól fogadott el koronát, a német-római császár 
hűbéresének ismerte el magát. Ezt aztán a hitlerista propa- 
ganda azormal terjeszkedési céljainak érdekében próbálta 
értékesíteni. 

Mint láttuk, ezzel szemben a magyar történészek - ha 
olykor jobb szakmai meggyőződésük ellenére is - a Hart- 
vik-legenda hitelét védelmezték. 1942-ben azonban Tóth 
Zoltán - a napi politika szempontjából igen szerencsétlen 
módon, de szakmai szempontból imponáló alaposságú ta- 
nulmányában - kimutatta, hogy a koronára vonatkozó részt 
több emberöltővel István király halála után maga Hartvik 
püspök találta ki. Egy évvel később Tóth - más kutatók 
vizsgálataira alapozva - koronánk ősét a késő római sisak- 
koronában találta meg. Mint láttuk, e koronafajta a római- 
aktól átkerült a germánokhoz. Mivel a germánok a királlyá 
koronázáshoz nem abroncskoronát (diadémot), hanem 
sisakkoronát használtak, a mi zárt (pántos) latin koronánk 
Tóth felfogása szerint a laün-germán koronafejlődést min- 
tázza, szemben az ugyancsak a Római Birodalomból szár- 
mazó, de Bizáncban divatos, felül nyitott abroncskoronával, 
koronánk görögnek nevezett részével. 

Tóth Zoltán eredményei lényegesen módosították a 
hagyományos felfogást, de ennek csak részleges elvetését 
jelentették. A koronát adományozó II. Szilveszter pápa 
helyébe nála III. Ottó német-római császár lépett. Annyiban 
azonban Tóth Zoltán is megmaradt a hagyományos felfogás 
mellett, hogy? a latin koronát ő is Szent István király egykori 
fej díszének tartotta. 

Érdekes, hogy míg a latin korona születése körül a máso- 
dik világháborúig számos jelentős vita folyt, a görög korona 
kialakulásának kérdésében már a XVIII. században lezajlott 
az egyetlen, igazán komoly összecsapás. A kor harcias tör- 
ténetírója, akit a katolikus egyház elleni támadásai tettek 
közismertté, a magyarországi születésű Schwarz Gottfried 
Keleten, a bizánci udvarban vélte feltalálni a teljes magyar 
korona születési helyét. Szerinte a X. század közepén Kons- 
tantinápolyban járt magyar vezetők hozták magukkal, s így 
az egész magy ar korona a 959-ben meghalt VII. (Bíborban- 
született) Konstantin császár ajándéka, eredetileg nem is 
István, hanem még Géza fejedelem számára. Ilyen okfejtés 


mellett a Szent Korona sem a pápával, sem Szent Istvánnal 
nem került kapcsolatba. Sőt mi több, a bizánci koronaküldés 
Schwarz szerint azt bizonyította, hogy7 Magyarországon a 
keresztény vallás kezdetei nem is Rómába, hanem Bizáncba 
nyúlnak vissza. Nem csoda, hogy ennek az álláspontnak a 
közzététele politikailag is fontos esemény volt, s a katolikus 
egyház, de kiváltképp a jezsuita történetírók részéről hatal- 
mas felzúdulást váltott ki. A ,Szent Korona ellen való pat- 
varkodást" heves visszautasításban részesítették. (A ,pat- 
varkodás", azaz az alaptalan zaklatás a régi magyar perjog 
szerint olyan, tudatosan elkövetett csalárd cselekedet volt, 
amely - más büntetés mellett - automatikusan maga után 
vonta az elkövető pervesztését.) A XVIII. század közepének 
e vitái végül is nem hoztak érdemleges eredményt. 

Ezután a görög korona kérdéséhez századunk derekáig 
érdemben alig szólt hozzá valaki. A zománcképeken ábrá- 
zolt három uralkodói személy kilétét illetően a kutatók nagy 
része ma is elfogadja Weszprémi István XVIII. század végi 
azonosítását. Az 1880-as koronavizsgálatot követő sajtópo- 
lémiában Bonnefon, a szigorú kritikus is mindössze annyit 
állapított meg, hogy7 a Dukász Mihályt ábrázoló lemezen 
fölösleges átfúrások vannak. Ezek szerinte azt mutatják, 
hogy?" a bizánci korona nem teljes egészében maradt ránk, 
csak egy csonkja annak a koronának, amelyet Dukász 
Mihály I. Géza királynak küldött. Minthogy7 Bonnefon maga 
nem látta a koronát, a fölösleges furatokról csak az 1880-as 
vizsgálat valamelyik résztvevőjétől (talán Hampeltől) érte- 
sülhetett, így vélekedése a koronát eredetiben vizsgáló 
magyar tudósok kételyeit tükrözhette. Mindenesetre a 
görög korona 1945 utáni vizsgálatánál is kiindulópontul 
szolgáltak a fölösleges furatok és az a tény, hogy7 a fönn- 
maradt korona nem teljes. 

Az idők során mindössze a görög koronán ábrázolt sze- 
mélyek egyikével kapcsolatban jelentkezett érdekesebb 
nézetkülönbség: a múlt században. Franz Bock, majd a 

1930-as években Darkó Jenő (illetve az ő nyomában mások) 
feltételezték, hogy hátul, Géza képével párnuzamosan nem 
Konstantin trónörökös, hanem egy" másik hasonló nevű sze- 
mély7, Dukász Mihály testvére és társcsászára szerepel a 
koronán. Minthogy7 Dukász Mihály fia 1074-ben született, 

valóban úgy tűnik, hogy a korona zománctábláján ábrázolt 
ifjú idősebb, mint egy még 1077-ben is csak legfeljebb há- 
roméves gyermek. Ezzel szemben tény az, hogy a közép- 
korban szokás volt a kisgy ermekeket a ténylegesnél idő- 
sebbnek ábrázolni, s a bizánci zománcképek igen sok eset- 
ben idealizálnak. (Moravcsik Gyula tizennégy! évesnek tart- 
ja a zománckép ábráján megörökített fiatal fiút.) Ugyanak- 
kor nem volt példa fordított irányú idealizálásra, tehát arra, 
hogy" egy meglett férfit, ez esetben Dukász Mihály! fivérét és 
társcsászárát, akinek nevét újabban Konsztantiosznak 
olvassák, fiatal fiúként jelenítsék meg. így" Moravcsik és őt 
követve azóta a többi kutató is elvetette, miszerint a fiatal 
fiú Dukász Mihály fivére. (E problémát az 1978 utáni újabb 
eredmények, hipotézisek bemutatása során még érinteni 
fogjuk.) Egyébként ha Darkóék gondolata igazolódik, az sem 
hozott volna döntő változást a görög korona zománcképei- 
nek korára vonatkozólag, hiszen Dukász Mihály és Géza 
király képmásait a Konstantin személyét vitatok sem tették 
kétségessé, így a görög koronarész keletkezésének az idő- 
pontja az új személy bevonásával is csak néhány évnyit 
módosítható. 


ÚJ TUDOMÁNYOS EREDMÉNYEK A MÁSODIK 
VILÁGHÁBORÚTÓL A KORONA HAZAHOZATAT ÁIG 


1938-ban, a korona körüli politikai viták idején a kutatók 
csak két-két óra hosszat vizsgálhatták az első királyunk 
halálának 900. évfordulója alkalmából kiállított koronát. 
Mivel kézzel nem érinthették, s nem volt szabad fénykép- 
felvételeket készíteniük, nem volt módjuk alaposabb, rész- 
letesebb megfigyeléseket végezni a koronán. 

Bár már 19 51-ben jelent meg, voltaképpen az 1945 előtti 
vizsgálatokon alapult Mathilde Uhlirz osztrák kutatónő 
munkája, amely a magyar királyi korona keletkezését vizs- 
gálva a magyar királyságnak a német császár gyúmsága 
alatt való kialakulását igyekezett bizonyitani. 

Amint a korona történetével foglalkozó fejezetben erről 
még részletesebben szó lesz, a háború végén a szovjet had- 
sereg elől menekülő nyilasok a koronát Ausztriába szállí- 


tották, s ott amerikai kézbe került. Wiesbadenban az ame- 
rikai hatóságok engedélyével több külföldi kutató is meg- 
vizsgálhatta. Most már nem volt politikai súlya annak a 
kérdésnek, hogy pápai vágy császári adományból szárma- 
Zik-e. 

Patrick J. Kelleher amerikai tudós számos, igen jó minő- 
ségű fényképfelvételt készíthetett róla, s Alfréd Boeckler 
német művészettörténész és szakértő több német kollégá- 
jával együtt szintén hosszasan tanulmányozhatta. Kelleher 
és Boeckler 1951-ben, illetve 1956-ban tette közzé az új 
eredményeket. Kelleher úgy találta, hogy Varjú közlése nem 
felel meg a valóságnak: a latin korona rekeszzománcai nem 
hajlítottak, hanem egyenesek, s az egyes zománctáblácskák 
között a koronapánt abroncsa megtörik. Ebből a megállapí- 
tásból azt a következtetést vonta le, hogy a latin korona 
pántjai eredetileg nem készültek koronának, azaz első kirá- 
lyunk nem viselhette a latin koronát! 

Tóth Zoltán tanulmányai a második világháború idején 
jelentek meg. Kelleher és Boecker munkái pedig olyan idő- 
szakban láttak napvilágot, amikor hazai közvéleményünket 
egészen más kérdések foglalkoztatták, mint az amerikai 
kézben lévő királyi korona keletkezése. Érthető, hogy itthon 
csak a legszűkebb szakmai körök vettek tudomást az új 
eredményekről. A katolikus vallást követők továbbra is a 
Hartvik-fóle István-legenda hitelességéről hallhattak a temp- 
lomban, a történelemkönyvek pedig úgy próbálták beállítani, 
hogy a koronát első királyunk nem a német császártól, 
hanem a tőle független, sőt vele szemben álló pápától kérte. 
A koronával Kelleher és Boeckler után főként olyan magyar 
kutatók foglalkoztak, akik 1945-ben, illetve utána Nyu- 
gatra távoztak, eredményeik idegen nyelvű folyóiratokban, 
könyvekben jelentek meg, s hazánkba csak egy-egy példá- 
nyuk jutott el. 

Érdekes módon Kelleher, bár tagadta, hogy a latin korona 
első királyunké lett volna, annyiban hű maradt a hagyo- 
mányhoz, hogy a koronapántokat olyan tárgytól származ- 
tatta, amely valaha István királyé volt. Szerinte a pántok 
eredetileg egy evangéliumos könyv borítótáblájának voltak 
a részei. A zománccal díszített kötéstáblák nem mentek 
ritkaságszámba sem a bizánci, sem a korai román európai 

művészetben. A könyv fedőlapja 1000 körül Regensburg- 
ban keletkezhetett, s István felesége, Gizella révén került 
bajor földről első királyunk kincstárába. Kelleher megkísé- 
relte az evangéliumot tartalmazó kódex tábláját rekonstru- 
álni, s a latin korona pántjain meglévő, valamint az onnan 
hiányzó apostolokat elhelyezni rajta. Úgy vélte, hogy amikor 
a Dukász-féle koronát zárttá alakították, elővették a Szent 
István személyéhez köthető kódex tábláját, s ebből alakítot- 
ták ki a koronapántokat. Kelleher okfejtése szerint így 
magyarázható meg az a már korábbi kutatóknak is sok 
fejtörést okozó probléma, miért van két, egy latin és egy 
görög Pantokrátor a teljes királyi koronán, s miért került a 
latin korona Krisztus-ábrája egy lényegtelen helyre, a koro- 
na tetejére. Bizonyításul az amerikai kutató művészettörté- 
neti érveket is felvonultat. Kimutatja, hogy a régebbi szak- 
irodalom téved, anűkor a latin korona apostolképeit Itáliá- 
ból (Rómából vagy" Milánóból) eredezteti. A római származ- 
tatás a  Szilveszter-féle koronaadományozással függött 
össze, stíluskritikailag azonban nem áll helyi. Kelleher sze- 
rint a latin korona zománcképeinek stílusa a korabeli 
regensburgi művészet stílusára emlékeztet. 

Az amerikai kutató érveléséhez csatlakozott, azt kiegé- 
szítette Bárány Istvánná Oberschall Magda. Több ponton 
egyetért Kelleherrel. Ő is úgy látja, hogy á latin korona 
eredetileg semmiképpen sem készülhetett koronának, s 
zománctábláinak jellegzetes apostolképei nem származhat- 
nak a X-XI. század fordulójának Rábájából, mert ott akkor 
nem készítettek rekeszzománcot. Mivel a latin koronán is 
megfigyelhető a bizánci művészet hatása, a korona ábrái 
szerinte Nyugaton keletkezhettek, olyan helyek egyikén, 
almi a XI. századot megelőzően erős bizánci befolyás ész- 
lelhető. Szóba jöhetnek a Német-római Birodalom egyes 
területei; stiláris rokonság mutatkozik nem csak a regens- 
burgi, hanem a X. századra és a XI. század elejére keltezhető 
egyes trieri, esseni művészeti emlékek, valamint a latin 
korona ábrázolásai között. Ilyen alapon Oberschall Magda 
a latin korona pántjait egy Ottó-kori műveltségi körhöz kap- 
csolja, de - Kelleherrel szemben - úgy vélekedik, hogy 
pontosabban nem lehet megnevezni a latin Pantokrátor és 
az apostolképek keletkezési helyét. Óvatosabb Kellehcrnél 

abban a kérdésben is, milyen célt szolgálhatott a korona- 
pánt a jelenlegi koronán való alkalmazása előtt. Fontos 
tárgynak kellett lennie, hiszen kiegészítették vele a görüg 
. koronát; megcsonkították a tizenkét apostolt, de nem távo- 
lították el a latin Pantokrátort, pedig így még egy Krisztus- 
kép került a két rész egyesítésekor kialakuló új koronára. 
Oberschall Magda szerint az ugyan nem biztos, hogy az 
eredeti tárgy egy István tulajdonát képező evangéliumos 
könyv táblája lett volna, de az biztos, hogy olyasvalami lehe- 
tett, aminek azért volt igen nagy becse, mert kapcsolatban 
állt Szent István személyével, az ő tulajdonát képezte. 

Míg tehát Kelleher és Oberschall Magda úgy vélekedett, 
hogy az a könyv, illetve tárgy, amelynek a latin korona 
pántjai eredetileg a részei voltak, valaha első királyunk 
tulajdona volt, Alíréd Boeckler 1956-ban megjelent tanul- 
mányában teljesen szakított a hagyományos felfogással. A 
müncheni kutató - annak ellenére, hogy saját bevallása 
szerint nem ismerte a koronával foglalkozó magyar nyelvű 
szakirodalom jó részét - idézőjelbe tette műnk áj a címét: 
, István koronája". A koronapántoknak - azaz a latin koro- 
nának - szentelt fejezetben abból indul ki, hogy a korona 
tetején levő Krisztus a görög korona - ahogy ő nevezi: 
Géza-korona - Pantokrátorának nyugati kópiája. Mint kép- 
zett művészettörténész hosszasan vizsgálja a két Krisztus- 
kép egyes elemeit, majd az apostolképeket veszi sorra s pró- 
bálja elhelyezni azok nehézkes, szerinte túl széles ábráit az 
európai művészet fejlődésében. Végül úgy találja, hogy a 
trónoló Krisztus a bizánci koronarész mintájára, tehát az 
után készült, az apostolok figurái pedig a XII. századi román 
stílus Miágába illenek bele. A zománcképek keletkezési 
helyének a megállapításához egy másik, Magyarországon 
talált, a XI. század közepén keletkezett bizánci koronát is 
segítségül hív, az ún. Monomachosz-koronát. Ezt 1860-ban 
Nyitraivánka mellett találták, ma a Magyar Nemzeti Múze- 
umban őrzik. Zománclapjai az adományozó IX. Konstanti- 
nosz Monomaehosz (1042-1055) császár, Zoe és Theodora 
társuralkodónők képein kívül más (allegorikus) alakokat is 
ábrázolnak. E képek keletkezése - hála az ábrázolt uralko- 
dói személyeknek! - elég pontosan keltezhető az 1042 és 
1050 közti időre. Minthogy Boeckler szerint a latin korona 

pántjainak rekeszzománcait készítő személy nem csak a gö- 
rögkorona trónoló Krisztusát, hanem a Monomachosz-koro- 
nát is használta, a zománcképek csak ott készülhettek, ahol 
mind a két felhasznált tárgy hozzáférhető volt, azaz Magyar- 
országon. Végső konklúziója: az ő kutatási eredményei alap- 
ján szertefoszlott ugyan a nimbusz, amely szerint a latin 
korona valaha Szent István fejét illette, de ez a tény a koro- 
nának mint nemzeti ereklyének a jelentőségét nem kiseb- 
bíti; kárpótlásul Magyarország a XII. századi magyar arany- 
inűvesség egy nagy jelentőségű alkotásával lett gazdagabb, 
amelyre méltán lehet büszke. 

A magyar korona születésének bonyolult kérdéseit tár- 
gyaló legterjedelmesebb könyv,Deér József Magyarország 
Szorít Koronája (Die Heilige Krone Ungarns) című munkája 
szintén a koronapántok, azaz a latin korona létrejöttének 
szenteli a legterjedelmesebb fejezetet. Először a hagyomá- 
nyos felfogás egyes elemeit részesíti bírálatban. Hatalmas 
művészettörténeti forrásanyag bevonásával vizsgálja meg 
az ír leszármaztatás Gerevich és követői által vallott elmé- 
letét. Kimutatja, hogy az ír miniatúrák készítői, akárcsak a 
korona apostolainak a megalkotói, félreértették mintáikat: 
az ülő alakokat állóknak hitték, innen erednek az apostolok 
jellegzetes aránytorzulásai. De ezen túlmenően is: az ír szer- 
zetesek a Karoling-korban voltak nagy?" hatással az európai 
művészetre. Sankt Gallenben, Salzburgban vagy másutt már 
csak azért is hasztalan dolog az általuk meghonosított stílus 
után kutatni, mert az a IX. század közepére már az egész 
kontinensen kihalt; tehát az ír hatás legfeljebb annyiban 
lenne figyelembe vehető, hogy nem ezredforduló körüli, 
hanem egy még korábbi, 800 körüli, Ottó-kor előtti datálást 
bizonyítana. 

A következőkben Deér az Ottó-kori párhuzamok vizsgá- 
latára fordítja a figyelmét. Úgy" találja, hogy" se a regensburgi, 
se az esseni, se a trieri, se más leletanyag nem rokonítható 
a korona zománcképeivel - azok nem Ottó-koriak. A továb- 
biakban a párhuzamként már mások által is felvetett, de 
Roeckler szerint a latin korona közvetlen előképének felté- 
telezett Monomachosz-koronát veszi vizsgálat alá. Ügy" véli, 
a Monomachosz-korona már rég a földben lehetett akkor, 
amikor a latin korona pántjainak a zománcképei készültek: 

az apostollemezek jóval későbbiek. A Monomachosz-koro- 
na keretdíszeként feltűnő állatok, madarak Keleten koráb- 
ban, Nyugaton később jelentkeznek. A latin korona apostol- 
képein látható állatornamentika Deér szerint a későbbi 
keletkezés mellett bizonyít. Mindezek és más jellegzetessé- 
gek (így például az apostolok árkádokban való elhelyezése, 
a korona feliratainak a jellegzetességei stb.) egyaránt ama 
következtetés levonására késztetik Deért, hogy a latin koro- 
na apostollemezeit a román művészet egy előrehaladottabb 
periódusából származtassa. 

A végső és döntő bizonyíték a latin korona késői, a XIII. 
század első vagy második negyedi származására Deér sze- 
rint a Pantokrátor-kép. Ő is megismétli a tételt, amely szerint 
ez a görög korona Pantokrátorának román kori adaptációja, 
csak későbbinek találja a , világbíró" Krisztus latin koronán 
szereplő ábráját, mint Boeckler. A latin Pantokrátornak más 
a lábtartása, mint a görögnek; s a kifelé fordított lábak, a 
ruha jellegzetes redőzése Imre király (1196-1204) 1202. 
évi aranypecsétjének trónon ülő kiráilyábrájára hasonlít, 
míg a trónoló Krisztus fejét jobbról és balról kísérő nap, 
illetve hold képe erősen hasonlít azokra, amelyek II. András 
királyunk (1205-1235) 1224. éri aranypecsétjén láthatók. 
Ezek alapján Deér egyetért Boecklerrel abban, hogy a latin 
korona zománcai Magyarországon készültek, de a német 
kutatóval szemben ő a XIII. század első negyedét jelöli meg 
előállításuk idejeként. A latin korona eredetileg szerinte 
sem korona volt, hanem valamilyen más rendeltetésű 
aranyműves munka. Az eredeti formájukban rendkívül 
gyenge,  koronapántnak alkalmatlan szalagokat csak 
később alakították át koronapántnak, s e műveletnek estek 
áldozatul a hiányzó apostolok. Ekkor az új pántokkal for- 
málták át a görög koronát zárt, uralkodói koronává. Erre 
az átalakításra Deér szerint Magyarországon került sor. 

Deér hatalmas bizonyító anyaga, módszertani alapossága 
megtette a hatását. Könyvének megjelenése után a koráb- 
ban , hivatalos" felfogás egy időre visszaszorult. Ugyanak- 
kor nem mondhatjuk, hogy mindenkit meggyőzött volna az 
új koncepció. Maga Déeér is utal arra, hogy7 nem csak I. Imre 
és II. András magyrar király pecsétjein, hanem más külföldi 
uralkodók trónpecsétjein is megjelennek a kozmikus szim- 

bólumok, a nap és a hold képei. Emellett minden művészet- 
történeti párhuzam felismerésében vagy fel nem ismerésé- 
ben számtalan szubjektív elem található. Megfontolandó, 
hogy könyvének második kiadásában Oberschall Magda 
Deér munkájának ismeretében is lényegében fenntartotta 
már ismertetett álláspontját. Nem csodálható, hogy Vajay 
Szabolcs, a magyar történelem és heraldika külföldön élő 
neves kutatója úgy" nyilatkozott Deér XIII. századi dotálásá- 
ról, hogy" az ,késeinek látszik, és csak az absztrakt stílus- 
elemek spekulatív összehasonlításából adódott kombináció" . 
Deér bizonyító anyagának részletesebb cáfolatára azonban 
mindeddig sem ő, sem más nem vállalkozott. 

Vajay - óvatos megfogalmazásban, Oberschall Magdához 
hasonlóan -:s lehetségesnek tartja az István-kori eredezte- 
tést, de mint megvizsgálandó lehetőséget a XII. század eleji 
keletkezést is el tudja képzeli. A latin korona keletkezésé- 
nek lehetséges helyeként az eddig nagy távolsága miatt 
komolyabban nem vizsgált Aguitaniát veti fel. Első kirá- 
lyunkról tudjuk, hogy levelezésben állt Odilon clunyi apáttal; 
Vajay elképzelhetőnek tartja, hogy egy korai aguitaniai 
munka esetleg az ő ajándékaként jutott el Istvánhoz, de 
érkezhetett Magyarországra Vilmos angouléme-i gróf révén 
is, aki 1026-ban a Szentföldre menet hazánkon utazott át. 
A XII. század eleji keletkezés esetén Vajay Szabolcs Kálmán 
királyunk szicíliai nejét említi, akinek környezetével az 
ugyancsak aguitán eredetűnek tartott Roland-ének is 
Magyarországra került. Mindezek mellett még azt is elkép- 
zelhetőnek véli, hogy" - ha a XII. századi keletkezés lehető- 
ségét elfogadjuk - a pántzománcokkal eredetileg díszített 
borítólap valamikor Antiochiai Annáé, III. Béla királyunk 
feleségéé lehetett, s egy Szentföldről származó tárgyhoz 
tartozhatott. Ez megmagyarázná, miért keverednek a 
zománcképek stílusában keleti és nyugati motívumok. Vil- 
mos aguitán herceg öccse, Poitiers-i Rajmund ugyanis 1149- 
ben a keresztesek egyik összecsapásában esett el; özvegye 
1153-ban Chátilloni Rajnáidhoz ment ismét férjhez. Rajnáid- 
tól született lányát, Ágnest Bizáncban Annának keresztelték 
át, s mivel III. Béla királyunk feleségül vette, egy, Anna 
tulajdonában lévő tárgy Magyarországra jutása könnyen 
elképzelhető. Vajay először egy 1971-ben elhangzott elő- 

adásában hozta nyilvánosságra a véleményét. Az előadás- 

hoz hozzászólt a magyar koronák neves művészettörténész- 

kutatója, Kovács Éva is. Ő szintén egy bizánci hatósugárban, 
de kétségkívül Nyugaton, a román és nem az István-kori 
időszakban látta a , felső rész" (a latin korona) problémájá- 

nak megoldási lehetőségét. 

Vajay további érdekes gondolatot is felvetett. Amint ez jól 
ismert, első királyunk egykori koronája Szent István halála 
után csakhamar minden valószínűség szerint Rómába 
került. Több forrás is arról tudósít, hogy III. Henrik császár 
(1039-1056) küldte oda (,Szent Péter testéhez") azután, 
hogy" legyőzte Aba Sámuelt (1041 -1044). Ez a korona azután 
feltehetően Rómában is maradt, ottléte még csaknem fél 
évezreden ót valószínűsíthető. A XVI. század elejéig álló, 
régi Szent Péter-bazilika ún. Veronika-kapuja felett ugyanis 
egy, a XVII. század elején készült leírás szerint ott függött a 
magyar király koronája, lándzsája és jelvényei. Vajay ezért 
a pántok helyett a latin korona egy" másik, eddig figyelemre 
alig méltatott részében véli megtalálni azt az alkotóelemet, 
amely az István király személyéhez fűződő hagy ománynak 
nem csak forrása, hanem hordozója is lehet: ez pedig a 
korona tetején ferdén álló, sima gömbfejekben végződő 
latin kereszt. Minthogy" a kereszt a bizánci császári koronák 
tartozéka volt, Vajay szerint azért került a magy ar koronára, 
hogy az a bizánci birodalom uralkodói jelvényéhez hason- 
lítson. Emellett azonban másért is fontos lehetett, mégpedig 
olyan fontos, hogy! átfúrták a kedvéért a latin korona Krisz- 
tus-ábrázolását. Vajay szerint 1044-ben Aba Sámuel király 
nem vitte magával a ménfői csatába a békés országlást 
jelképező országalmát (glóbus), hanem egy egyházi helyen 
őriztette, s így az nem is került III. Henrik kezébe és onnan 
Rómába. XI-XII. századi királyaink egyszerű (latin) kereszt- 
tel tetézett országalmát használtak, III. Béláig. Ő alakította 
át a glóbust úgy, hogy" bizánci trónigényének megfelelően, 
császári ambíciót jelezve, az egyházi és a világi hatalmat 
egybefogó kettős keresztet helyezett rá. Ugyanakkor - téte- 
lezte fel Vajay 1976- 1977-ben - a Szent István óta használt 
országalma ereklyeértékű keresztjét átszereltette a királyi 
koronára, s így" ez a (ma ferdén álló) kereszt lenne a jelenlegi 
koronának első királyunktól származó része. 

Nézzünk meg még két további olyan elképzelést, amelyek 
nem feltétleniü államalapító királyunk valamely használati 
tárgyából, hanem szentté avatása (1083) után a középkor 
vallásos légkörében oly nagy tiszteletnek örvendő ereklye- 
tartójából próbálják meg a korona egy részét eredeztetni. 
1440-ben, amikor I. Ulászló (1440-1444) megkoronázása- 
kor nem állt rendelkezésre az eddigi koronázásoknál hasz- 
nált fejék, a magyar egyházi és világi előkelők úgy oldották 
meg a problémát, hogy leemelték a koronát Szent István 
ereklyetartójáról s a megfelelő szertartás keretében ezt 
helyezték Ulászló fejére. Polner Ödön már 1943-ban úgy 
találta, hogy a latin korona keresztpántjai emlékeztetnek 
Szent László király" ereklyetartójának a fedelére. Ő is, vala- 
mint hozzá hasonlóan újabban Gréxá Gyula isúgy véleke- 
dett, hogy" a mai latin korona Szent István királyunk erek- 
lyetár tójának a teteje, amelyet I. Ulászló koronázásakor 
használtak. Hasonló gondolatot vetett fel újabban László 
Gyula is, aki a Szent László-herma (fejereklyetartó) vizsgá- 
lata során figyelt fel arra, hogy a herma koronája nagy obb, 
mint a természetes emberi fejré illeszkedő korona. Ez ter- 
mészetes, hiszen a koponyatartónak eleve nagyabbnak kell 
lennie, mert el kell férnie benne a sírból kiemelt koponyá- 
nak. Minthogy" a korona átmérője jóval nagyobb egy átlagos 
emberi fejnél, László Gyula arra gondolt: nem valamilyen 
régi hagyományt elevenítettek-e fel I. Ulászló 1440. évi 
koronázásakor? (Ez esetben persze az sem zárható ki, hogy 
a görög korona pántja díszítette a Szent István-hermát.) 
László Gyula további kérdése: nem lehetséges-e, hogy az 
emberi fej méretét általában meghaladó középkori koronák 
azért ilyen nagyok, hogy időnként a szent fejét is illessék, 
azaz a hermára kerüljenek? Lehet, hogy a magyar koronát 
(illetve annak egy részét) esetenként a Szent István-hermára 
helyezték? 

Vizsgáljunk meg most egy olyan elképzelést, amely" arra 
próbál választ adni, miképpen alakulhatott ki Kálmán király 
és Hartvik püspök korára egy" olyan felfogás, amely a II. 
Szüveszter pápa-féle koronaadományoztatást hihetőnek 
tartotta. Győrffy György manapság is történeti tényként 
kezeli, hogy István II. Szilveszter pápától koronát kapott 
Miután ez visszakerült Romába, elképzelhető, hogy ott kegy- 

tárgy lett belőle: de Győrffy azt is lehetségesnek tartja, hogy" 
a pápa továbbadta. Tudjuk, hogy 1076-ban Zvoinimir horvát 
király koronát kapott VII. Gergely (1073-1085) pápától. 
Nem bizonyítható, hogy" ez azonos Istvánéval, s az sem, hogy 
Horvátország elfoglalásakor László (1077-1095) vagy  Kál- 
mán királyaink kezébe került volna. Horvát királlyá Győrffy 
szerint Kálmánt koronázták utoljára (1102-ben Tengerfe- 
hérvárott). Ezt követően Magyarország és Horvátország 
királyává egyszerre koronáztak a magyar királyi koroná- 
val. Ha az ismeretlen tényezők sora kétségessé tesz is bár- 
miféle kapcsolatot István király koronája és a mai latin 
korona között, az események úgy alakulhattak, hogy a köz- 
tudatban akár a tárgytól függetlenül is formálódhatott az a 
nézet, hogy a magyar királyi koronába beépítettek valamit, 
ami Szent Istváné volt. Maga Győrffy is utal arra, hogy első 
királyunk koronája és a mai korona összekapcsolását a 
művészettörténeti kutatás nem tartja reálisnak; de valami- 
nek a beépítését, ami Szent Istváné volt, elképzelhetőnek 
véli. 

Az elmúlt évüzedekben koronánk alsó részének a létre- 
jöttére vonatkozóan is számos új tudományos nézet merült 
fel. Még a második világháború előestéjén Bárányaié Ober- 
schall Magda értekezést írt Konsztantinosz Monomachosz 
császár  koronájáról. Ennek felül félkörben végződő 
zománctáblái emlékeztetnek a magyar korona görög részé- 
nek abroncsa fölött jobbról-balról fültől fülig húzódó orom- 
zatokra. Oberschall és hozzá hasonlóan Deér ezekben az 
oromzatokban a bizánci női koronák ismérveit látták. És 
valóban: más női koronákon is feltűnnek ilyen oromzatok. 
I. László királyunk (1095-1116) lánya, Piroska Bizáncba 
ment férjhez. Új hazájában férje, II. Komnénosz János 
(1118-1143) császár mellett azJSiréné nevet vette fel. A 
Hagia Sophia déli csarnokában ott látható a császárné 
mozaikképe: Eiréné ugyanolyan , emeletes", felül felváltva 
félkörívekben és háromszögekben végződő koronát visel a 
fején, mint a mi görög koronarészünk. E magyar vonatko- 
zású emléken kívül még számos más oromzatos női koronát 
is ismer a szakirodalom. Márpedig Géza férfi volt, női koro- 
nát semmiképp sem kaphatott. Oberschall az ebből adódó 
problémát úgy hidalta át, hogy a magyar király környezeté- 

ben olyan nőre gondolt, aki a korona valamikori tulajdono- 
saként számításba jöhetett. Ilyen személy volt mindjárt Géza 
bizánci származású felesége, Szünadéné királyné, s így 
Oberschall feltételezte, hogy a bizánci korona valamikor az 
övé lehetett. Csakhogy" nem az eredeti formájában maradt 
ránk. Kivitelezése tökéletlen. A kutatónő véleménye szerint 
a koronát átalakították, a függőket is később illesztették rá. 

Nem női, hanem hercegi koronaként értelmezi a görög 
koronarészt Győrffy" György". Szerinte a korona zománcképe 
I. Gézát nem királyként, hanem hercegként ábrázolja, akkor 
kapta Dukász Mihályiéi a fejéket is. A XI. században szokás 
volt, hogy Magyarország területének egy részét a királyi 
család valamely felnőtt férfi tagja, a herceg, (latinul: dux) 
nagyfokú önállósággal kormányozza. Salamon király 
(1063-1074) igen rossz viszonyban állt Géza duxszal, s 
Dukász Mihály a bizánci politika ,oszd meg és uralkodj" 
elvét követve még élezte is ezt az ellentétet: 1071-ben nem 
Salamonhoz, hanem Gézához küldött követeket békekötés 
végett. Ilyen körülmények közt érthető az is - véli Győrffy 
-, hogy7 a zománckép felirata a hercegként ábrázolt Gézát 
királynak nevezi. Győrffy felfogását később Deér nem fogad- 
ta el, többek közt azzal az indoklással hogy Bizáncban a 
hercegi címet jóval később, a XII, századloizepe után alkot- 
ták meg, éppen a bizánci udvarban nevelkedő és Mánuel 
(1143 -1180) utódjául kiszemelt magyar Béla herceg (görög 
nevén Aleksziosz), a későbbi III. Béla (1172-1196) magyar 
király számára. Persze ha Bizáncban nem is volt ilyen cím, 
másutt volt, s nincs kizárva, hogy7 külföldi viszonylatban 
használhatta a bizánci diplomácia. 

1956-ban Boeckler is nyilvánosságra hozta a magyar 
korona tíz évvel korábbi vizsgálatakor tett megfigyeléseit s 
a belőlük adódó következtetéseket. Feltűnt neki, hogy7 a 
görög korona abroncsa jóval kevésbé finom aranyból 
készült, mint ahogy" az Bizáncban szokásos volt. De ezen 
túlmenően magát a kidolgozást is olyan durvának találta, 
amilyet a bizánci udvari műhely nem engedhetett volna meg 
magának. Ezen ismérvek s további más jellegzetességek 
alapján a német kutató úgy vélekedett, hogy az egész bizán- 
ci korona sokkal későbbi, még csak nem is román kori, 
hanem az utáni, azaz késő középkori (kivéve természetesen 

a bizánci eredetű zománcképecskéket). Keletkezésének 
lehetséges felső időhatárát az 1440-es évben jelölte meg. 
Végeredményben a történészekre bízta, hogy a késői XIII. 
század és a korai XV. század keretei közt a keletkezés pon- 
tos idejét megállapítsák. Boeckler felfogása Oberschall 
Magda és Deér József nőikorona-elméletének elvetését is 
jelentette. 

Deér József a koronáról írt nagy könyvében ismét foglal- 
kozott a női korona kérdésével. Úgy7 találta, helytállóak 
Boeckler érvei a XI. századnál későbbi keletkezés mellett: 
a bizánci császári áranyötvös műhely szigorú ellenőrei váló- 
ban nem engedhettek volna át egy olyan gyenge minőségű 
munkát, mint a bizánci korona a rajta található felesleges 
lyukakkal, aranyszögekkel. Ezenkívül Bizáncban nem volt 
szokás nagyalakú, csiszolatlan drágaköveket hármas kar- 
mokkal a korona abroncsához érősítérii. Nálunk viszont IIL 
Béla sírjában még a műit században megtalálták a.király 
gyűrűjét, s ennek kövét éppen olyan hármas osztályú kar- 
mok tartják, mint a görög koronán látható karmok! Azzal a 
problémával kapcsolatban, hogy a korona abroncsának túl 
nagy az átmérője, Deérnek az a meglátása, hogy a 21 cm 
körüli átmérő normális, átlagos méret nem csak a román 
kori nyugat-európai koronákhoz, hanem a keleti, bizánci 
női koronákhoz viszonyítva is: számolni kellett viselőik 
hatalmas hajtömegével. Végül -  Boeckler, Oberschall 
Magda álláspontjának és saját régebbi nézetének eredője- 
ként - Deér arra a következtetésre jut, hogy a görög korona 
mégiscsak női korona, amely azonban nem Bizáncban, a 
császári műhelyben készült, hanem egy bizánci női korona 
mintájára Magyarországon állították össze, de nem a XIII— 
XV. században, amint Boeckler véli, hanem a XII. század 
utolsó negyedében. A gyengébb minőségű ötvösmunka 
ezzel magyarázatot nyerne. A tíz zománctábla azonban 
(ezek művészi megmunkálása sokszorta felülmúlja a koro- 
na többi részét) eredeti bizánci alkotás, amely Deér vélemé- 
nye szerint valamilyen tárgyon került hazánkba, amelyet 
Dukász Mihály császár I. Géza magyar királynak küldött 
ajándékba. Ez a tárgy lehetett fogadalmi korona, valamilyen 
edény vagy?" díszládikó. (Amennyiben nem korona volt, még 
az az addigi kutatóknak sok fejtörést okozó probléma is 

megoldódik, hogy Géza az őt ábrázoló zománclemezen 
viselhettc-e saját magát a fején.) Erről az ajándéktárgyról 
szerelhették le a díszes zománclemezeket a magyar udvar 
ötvösei,, hogy felhasználásukkal égy magyar királynénak 
koronát készítsenek. A magyar ötvösök bizánci társaikénál 
kevésbé tökéletes munkája, a koronakészítés görög szabá- 
lyainak felületes ismerete magyarázhatja, hogy7 miért került 
a koronára felcserélve a két orvosszent, Kozma és Damján, 
s azt is, miért a Pantokrátor képe alatt lévő nagy7 drágakőre 
- tehát vízszintesen - és nem a Krisztus-képre néz az alsó 
koronaabroncson ábrázolt Mihály és Gábriel arkangyal. 
(Géza királyunk sem Dukász Mihályra néz, hanem oldalt.) 
A bizánci ízlés követése mindenesetre arról tanúskodik - 
folytatja Deér a gondolatmenetet -, hogy a korona görög 
származású királyné számára készült. így" legvalószínűbb 
gazdáját végül III. Béla királyunk feleségében, Antiochiai 
Annában találja meg. Felfogása szerint tehát a görög korona 
önmagában sohasem vált uralkodói fejékké, csak később, a 
latin koronával való egyesítése után Jeti azzá. 

Deér hatalmas bizonyító anyaggal, imponálóan felépített 
magyarázata a latin korona problematikájához hasonlóan 
itt sem jelentette a végső szó kimondását. A kérdéshez 
ezután hozzászóló Vajay Szabolcs sem fogadja el elképze- 
lését, hanem Gyűrffíynek azt a gondolatát fejleszti tovább, 
amely szerint a korona Gézának nem mint királynak, 
hanem mint hercegnek a fejét díszítette volna. Úgy7 véli, a 
Géza-ábrázolás ilyen megoldása a kortárs magyarokat arra 
figyelmeztette, hogy" míg koronás királyunk, Salamon német 
kézre játszaná az országot, addig az ,igazi" római császár, 
Bizánc ura saját képmásával és Géza képével is tanúsítja, 
hogy7 a hercegi személy Turkia (azaz Magyarország) igaz 
királya, aki a görög korona diadémját viseli. Vajay szerint 
nem valószínű, hogy7 a zománcképek valaha egy?" más csá- 
szári ajándéktárgy at ékesítettek volna: a koronán előfordu- 
ló égi és földi alakok eredetileg is csak koronán kaphattak 
helyet. Azt nem zárja ki, hogy az esetleg később átalakított 
görög koronát egy" ideig királynéi diadémként is használ- 
hatták. Abroncsméretei alapján azonban, Deérrel ellentét- 
ben, ő férfifejre valónak tartja, sőt feltételezi, hogy7 utólag 
bővítették ki a hatalmas termetű s egyben nagy koponya- 

átmérőjű III. Béla számára. Elképzelhetőnek véli, hogy" a mai 
koronán észlelt, de kellőképpen még nem értékelt , javítá- 

sok" egy ilyen bővítés nyomai lehetnek. Mivel közismert, 

hogy II. András (1205-1235) a Szentföldre induló keresz- 

teshad költségeire csak 1217-ben zálogosította el Gizella 

királynénak, első királyunk feleségének a diadémját, Antio- 

chiai Annának négy évtizeddel korábban Vajay szerint nem 

lehettek ,koronagondjai"; ez pedig szintén Deér felfogása 

ellen szól. 

Végezetül megemlítjük, hogy az Árpádokról 1977-ben 
megjelent könyvében Dümmerth Dezső azt feltételezi, hogy 
a görög korona abroncsa azonos lehet első királyaink koro- 
naabroncsával. Szóltunk már arról, hogy! ez az abroncs jóval 
durvább kidolgozású, mint a bizánci korona zománcképei. 
Dümmerth okfejtése szerint a finomabb művű bizánci 
zománcokat kegyeleti okból feszítették le eredeti helyükről, 
egy nyilván művészibb kivitelű görög koronáról, s tették rá 
a durvább kidolgozású régire, amely valaha első királyaink 
fejét övezhette. Minthogy azonban más kutatók a görög 
korona abroncsát későbbinek tartják, egyelőre semmi sem 
bizonyítja ezt a feltevést. 


EREDMÉNYEK, HIPOTÉZISEK 1978 ÓTA 


A második világháború befejeződése után csak néhány sze- 
rencsés külföldi kutatónak adatott meg a lehetőség, hogy 
becses nemzeti ereklyénket megvizsgálhassa. Újabb, több 
évtizedes elzártság után az igazi fordulat akkor következett 
be, amikor koronánk 1978-ban hazatért: azóta a magyar 
kutatók is tanulmányozhatják, méréseket végezhetnek 
rajta. Ugyanakkor a hazahozatalt követően hazánkra hárult 
a koronázási jelvények őrzésének, megóvásának, konzervá- 
lásának és restaurálásának megtisztelő feladata is. A több 
évtizedes hallgatás után sorra jelentek meg a koronánkat 
és a rá vonatkozó újabb kutatásokat, koronánk törté- 
netének a forrásait bemutató munkák, a megőrzésével, vizs- 
gálatával kapcsolatos tudományos és publicisztikai írások. 
A legújabb szakirodalom szerzői sorában említést érde- 
mel Kovács Éva, aki Lovag Zsuzsával közösen írt könyvében 

a Kondalcov kijelölte úton halad tovább. Ügy vélekedik, hogy 
a latin korona eredetileg az ortodox egyház áldozati kenye- 

rét védő , csillag" lehetettje , csillag" méretét a hozzá tartozó 
kenyertartó tál, a ,diszkosz" határozta meg. Ilyen tárgy 
használatát az ortodox szertartásrendben a kijevi Szent 
Szófia-templomban ábrázolt , Apostolok áldozása" mozaik 
bizonyltja. Ám a ,csillagok" közül mindössze egyetlenegy 
XI. századi konstantinápolyi példány maradt fenn. Emellett, 
ha a latin korona valóban , csillag" (illetve Kovács Éva újabb 
megfogalmazásában ,Aszteriszkosz paténa tartozék") volt, 
ez egyben azt is jelenti, hogy egy keleti liturgikus tárgyon 
a nyugati művészet köréből vett, latin feliratos apostolábrá- 

zolások láthatók. Ezek pedig a vallási rendeltetés miatt 
problematikussá teszik a feltételezést. Mindezek folytán 
Kovács Éva maga is hipotézisnek tekinti elgondolását. 

Amennyiben azonban a , csillag"-rekonstrukció kiállja a pró- 
bát, éppen a latin feliratok révén valószínűsíthető a tárgy 
magyarországi eredete: hazánkban, amely a latin egyház 
keleü határán feküdt, a íérítés kezdetétől a XIII. század 
végéig mindig fellelhetők olyan bizánci egyházi intézmé- 

nyek, amelyek a XI. század közepi egyházszakadást köve- 

tően is békében működhettek. 

A koronázási jelvényegyüttes tudományros kutatásának a 
koordinálására, restaurálására a művelődési miniszter tör- 
ténészekből, művészettörténészekből és restaurátorokból 
álló szakértő és tanácsadó bizottságot hozott létre. Ennek a 
tudományos körökben röviden kpronabizottságnak neve- 
zett testületnek a legsürgetőbb feladata lett egyrészt, hogy 
eldöntse, miképpen lehet megmenteni az igen rossz állapot- 
ban lévő koronapalástot, másrészt hogy megállapítsa, mi 
történjék a korona cinforrasztásaival. Az arany mint nemes- 
fém igen időtálló, ám ha cinnel érintkezik, könnyen olyan 
folyamatok léphetnek fel benne, amelyek bizonyos körül- 
mények között elbontják. Márpedig - a mikroszkóppal vég- 
zett vizsgálatok bizonysága szerint - 1867-ben, I. Ferenc 
József koronázása előtt Müller ékszerész és segédje szak- 
szerűtlenül, cinnel forrasztotta meg a fej éket. 

Koronánk hazahozatala 1978-ban világszenzáció volt. 
Aligha lehet csodálkozni, hogy a középkori ötvösség, jel- 
vénykutatás külföldi művelői felfigyeltek rá, s egyre többiik- 

ben merült fel az igény, hogy közelebbről is megismerked- 
hessenek vele, közvetlenül tanulmányozhassák. így termé- 
szetszerűen adódott a gondolat, hogy nemzetközi tudo- 
mányos ülésszakot kell rendezni a korona és a többi koro- 
názási jelvény problematikájáról. Az ülésszakra a Magyar 
Nemzeti Múzeumban került sor 1981. szeptember 22-24. 
között. A kül- és belföldi résztvevők lehetőséget kaptak a 
magyar koronázási jelvényegyüttes és (az előzőekben már 
bemutatott) Monomachosz-korona megtekintésére is. 

Az ülésszakon elhangzott előadások egy része a latin 
korona, más része a görög korona problematikáját érintette, 
ismét mások a koronázási jelvényegyüttesnek, illetve az egyes 
daraboknak a konzerválásával, restaurálásával foglalkoz- 
tak. Néhány historikus a XI-XIII. századi királyavatásokra, 
koronaproblémákra vonatkozó ismereteinket bővítette. 

A latin koronával foglalkozó előadók közül Hermáim Fil- 
litiz bécsi professzor a latin korona filigránjainak (finom 
fémdíszítmények), a koronázási jogar egyes díszítéseinek 
és egy salzburgi kereszt díszítő motívumainak az összeve- 
tése alapján arra a következtetésre jutott, hogy mind a 
három tárgy filigránjait, tehát a latin koronáét is egy XII. 
század végi, XIII. század eleji magyar műhelyben készítet- 
ték. A latin korona tehát magyar munka. Kovács Éva a 
koronáról folytatott újabb kutatási eredményeket összefog- 
lalva úgy vélekedett, hogy a latin korona eredetileg is román 
kori négyágú tárgy lehetett, amelyet fent forrasztással hoz- 
záillesztettek a ma is a korona tetején látható Pantokrátor- 
lemezhez. A görög koronarészt illetően tovább folytatódott 
a régi vitaaférfi- vagy női koronának tekinthető-e. Egyesek 
most is állást foglaltak a női korona mellett. Győrffy György 
és Váczy Péter viszont amellett hozott fel bizonyítékokat, 
hogy a korona I. Gézáé volt (tehát nem a felesége kapta), s 
ez lett a következő magyar királyokat legitimizáló , igazi" 
korona. Vajay Szabolcs is a férfikorona mellett foglalt állást. 
Szerinte koronánk kamelaukion jellegű, azaz bizánci érte- 
lemben véve ,szent korona" volt. Ugyancsak Vajay - Darkó 
Jenő korábbi elgondolását követve - elvetette azt a hagyo- 
mányos felfogást, hogy" a görög korona egy ik zománctáblá- 
ján látható, KON-nal jelölt ifjú Dukász Mihály fia, Konstantin 
lenne. Szerinte a zománclemez Dukász Mihály fivérét és 

társcsászárát ábrázolja, ezért - együttes uralkodásuk idő- 
határai alapján - úgy vélekedett, hogy a görög korona 1067 
júniusa és decembere között készülhetett. E feltételezést 
azonban Székely György nem találta megnyugtatónak, 
hiszen 1067-ben I, Géza még nem volt magyar király, leg- 
feljebb a magyar trón várományosa lehetett. 

A technikai kérdésekkel foglalkozó előadók közül Szvet- 
nik Joachim a korona állagáról, Koch Sándor a drágaköveiről, 
Kádár Zoltán pedig a drágakövek szimbolikájáról beszélt. 
Bíró Tamás a korona anyagának röntgenífluoreszcenciális 
vizsgálatában rejlő lehetőségeket ismertette. E módszerrel 
össze lehet hasonlítani a koronaabroncsok és pántok, a 
rekeszfoglalatok, díszítések, huzalok, szegecsek stb. arany- 
összetételét, meg lehet állapítani ezek anyagának meg- 
egyezését vagy különbözőségét. így lehetőség nyílhat bizo- 
nyos ismeretek szerzésére a korona történeti alakulásáról 
és az elvégzett javításokról. Csodákat azonban nem lehet 
remélni az ilyen típusú vizsgálatoktól: összehasonlító anyag 
hiányában ugyanis ezek nem alkalmasak arra, hogy a koro- 
nában fellelhető elemek alapján az előállító műhelyt, a szár- 
mazási helyet meg lehessen állapítani. A megőrzéssel kap- 
csolatban felmerült az a gondolat, hogy a koronát és a koro- 
názási jelvényeket hermetikusan zárt térben kellene kiállí- 
tani, ahol nem érhetné őket a város erősen szennyezett 
levegőjének a károsító hatása. Minthogy azonban - szeren- 
csére - a múzeumi kiállítóterem levegője nem azonos az 
utcáéval, kérdéses, szükség van-e ilyen mesterséges kör- 
nyezet kialakítására. A cinforrasztásokat illetően olyan fel- 
fogás alakult ki, hogy elméletileg igaz ugyan ezeknek az 
aranyat veszélyeztető hatása, de koronánk állagában mind 
ez ideig nem mutatkozik miattuk károsodás. Ezért tehát van 
idő rá, hogy külföldi restaurátorokkal konzultáljunk, sőt 
akár az ötvöstechnika fejlődését is kivárhatjuk, ha állandó- 
an figyelemmel kísérjük a korona állapotát. Csak akkor van 
szükség gyors beavatkozásra - s ami ezzel egyet jelent, a 
forrasztások megszüntetésével a korona szétszedésére 
ha az arany károsodása megindul. Ez az állásfoglalás, ame- 
lyet nyilvánosságra is hoztak, megnyugtatóan hatott a köz- 
véleményre, hiszen már elterjedtek olyan álhírek, hogy a 
koronát szétszedik és különböző anyagvizsgálatokat végez- 

nek rajta. A napisajtó hasábjain számos cikk jelent meg 
nemzeti ereklyénk védelmében, s ezek szerzőinek a gon- 
dossága arra is kiterjedt, hogy az esetleges röntgenlluoresz- 
cenciális vizsgálatok esetén fellépő közvetlen vágj háttér- 
sugárzások hatása is bizonyos bomlasztó folyamatokat 
indíthat meg a korona anyagában. Ilyen tekintetben is meg- 
nyugtató volt az illetékesek nyilatkozata, hogy semmiféle 
olyan vizsgálatra nem kerülhet sor, amely a korona állagát 
veszélyezteti. Egyedül a koronázási palást esetében volt 
szükség sürgős - védelmi jellegű - beavatkozásra: mint- 
hogy szennyezett, erősen rongált anyagát még a kiállítóte- 
rem gyenge fénye is veszélyezteti, úgy döntöttek, hogy a 
restaurálásig is megfelelő körülmények között, sötétben 
kell tartani, ezért a koronázási jelvények kiállításáról 
bevonták és fényképével helyettesítették. 

Az ülésszakon sor került egy négytagú mérnök-matema- 
tikus kollektíva nézeteinek a bemutatására is. Beöthy 
Mihály, Fehér András, Ferencz Csaba és Ferenczné Árkos 
Ilona elképzelésének a kialakításában Pap Gábor művészet- 
történész is szerepet játszott. Elméletüket először népsze- 
rűsítő folyóiratcikkekben ismertették, majd a tudó- 
mányosság igényével is publikálták a Fizikai Szemle hasáb- 
jain. A szerzőnégyes a magyar koronát egy régi kor kozmo- 
nyítani. Mindenekelőtt a korona méretarányait vizsgálták 
meg s úgy találták, hogy azok az aranymetszéshez (arany- 
arányhoz) igazodnak. Az aranymetszés az esztétikai töké- 
letesség hatását keltő arányelosztás, amely már a régi egyip- 
tomiak és görögök kora óta ismert. Egy egyenes szakaszt 
akkor osztunk fel az aranymetszés szerint, ha a kisebbik " 
rész úgy aránylik a nagyobbik részhez, mint a nagyobbik 
rész az egészhez. A vonatkozó számításokat a mérnökök 
hüvelykben v égezték el, s nem csak a korona szembe- és 
oldalnézeti arányrendszerében találtak szabály szerűséget, 
hanem azt is megfigyelték, hogy" a ferdén álló kereszt csú- 
csától az átlagos függőhosszig számított teljes magassági 
méretet is az aranymetszés szabálya szerint osztja az 
abroncs alapsíkja. Ezen túlmenően a mérnök szerzők úgy 
találták, hogy" a korona tetején álló kereszt dőlésszöge hoz- 
závetőlegesen egybeesik a Föld-tengely - illetve középkori 

felfogásban fogalmazva ,a látszólagos Nap-pálya" - és az 
égi egyenlítő hajlásszögével. De egyéb csillagászati motívu- 
mokat is találtak a koronán. Az alsó koronapánt peremén 
található 28 gyöngyöt a holdperiódus mérésére megfelelő 
eszköznek fogták fel, míg a különböző típusú gyöngyöket, 
ékítményeket stb. más és más módon csoportosítva, azok 
összegeként többször is kihozták a 9-es számot. Úgy vélik, 
a korona a középkori - főleg az 1000. év fordulója táján 
uralkodó - hiedelmek szerint az apokalipszisre (a világ 
végére és az utolsó ítéletre) utaló számszimbólum-rend- 
szernek is része. Végül a korona különböző zománcleme- 
zein látható szentek névünnepeit megfelelően csoportosít- 
va úgy találták, hogy azok általában olyan időszakra esnek, 
amikor a Nap az égi egyenlítőn egy-egy égövi jegy első 
harmadában tartózkodik. Mindezt összegezve úgy véleked- 
jén beleépítették a koronába... (Itt jegyezzük meg, hogy a 
kereszt dőlésszöge és a Föld-tengelynek a keringési pályá- 
val alkotott hajlásszöge közötti hasonlóságot hat évvel 
korábban már Bosnyák Sándor is felvetette.) 

A tudományos művelődéstörténeti és művészettörténeti 
szakirodalom külföldön és hazánkban egyaránt el szokta 
utasítani az olyan próbálkozásokat, hogy különböző kozmo- 
lógiai, mitikus elemeket vonjanak be az egyes konkrét szak- 
mai kérdések megoldásába. Kiváltképpen idegenkednek a 
kutatók a számmisztikától, hiszen a számokat többfélekép- 
pen lehet csoportosítani, szorozni, osztani, összevonni, s az 
eltérő módszerek valamelyikével ki lehet hozni valamilyen 
, eredményt". Ezért a mérnök-matematikus kutatók állításait 
is fagyos közöny, gúnyos mosoly fogadta, s a régebbi kuta- 
tók többsége a koronánkra vonatkozó új feltételezésekre 
elutasítóan reagált. Az új feltételezések elfogadása a hagyo- 
matematikusok által többször is emlegetett egységes, ter- 
vezett rendszer ugyanis arra utal, hogy nem lehet külön 
latin koronából és görög koronából (sőt esetleg még több 
alkotóelemből) utólag összeillesztett koronáról beszélni. A 
koronát egyszerre állították össze, s az apokaliptikus 
szimbólumrendszer ennek időpontját az 1000. év körül 
valószínűsíti. 

A hagyományos nézetet vallókkal szemben a koronát 
szintén megvizsgáló aranyművesek egy csoportja - Csömör 
Lajos, Csontos Béla, Ludvigh Rezső és Poór Magdolna - több 
fontos kérdésben támogatta a mérnökök felfogását. Ők is 
megfigyelték az aranymetszés szabályának a követését s 
azt is vélelmezik, hogy az abroncs és a keresztpánt tudatos 
tervezéssel, együtt készült. A mérnökökkel szemben azon- 
ban, akik úgy vélekednek, hogy (a világ koronái sorában 
egyébként páratlan módon) a korona csúcsán álló kereszt 
eleve ferdére készült, az aranyművesek elfogadják a hagyo- 
mányos álláspontot; szerintük a kereszt eredetileg egyene- 
sen állt, s csak az utólagos erős feszítő mozgás következté- 
ben dőlt meg. (Ez egyébként érthető is, hiszen a kereszt 
dőlésszögének az égi egyenlítő hajlásszögével való megkö- 
zelítő stabilizálása a véletlen, azaz a XX. századi forrasztás 
műve.) A Dukász-kép foglalata tetején egy nagyobb alkotó- 
rész letépésének a nyomát vélik felfedezni. Már a régebbi 
szakirodalom foglalkozott egy olyan híradással, miszerint 
1551-ben, amikor Izabella királyné átadta Ferdinánd király- 
nak (1526-1564), illetve megbízottainak a koronázási jel- 
vényeket, a koronáról letört egy keresztet. Fia, János, Zsig- 
mond állítólag egész életében a mellén viselte ezt a keresz- 
tet, ,mert akinél a kereszt van, ahhoz visszakerülnek a 
hiányzó részek is, melyek a kereszt hatalmának alávetve 
hozzá tartoznak". Az eddigi kutatók - amennyiben egyálta- 
lán hitelt adtak a vonatkozó utalásoknak - arra gondoltak, 
hogy a koronát a csúcsán álló kereszttől fosztották meg, s 
az így 15 51-ben leszerelt kereszt helyébe került a ma ferdén 
álló. Az aranyművesek által feltételezett elképzelés azon- 
ban, miszerint a letört dísz a Dukász-foglalat tetején állha- 
tott, lehetővé teszi a kereszt letörésére vonatkozó híradás 
elfogadása mellett is annak a vélelmezését, hogy a korona 
csúcsán álló kereszt a XVI. századnál jóval korábbi időből 
is ránk maradhatott. 

A mérnökök kozmológiai elmélete, a szakrális célokat 
szolgáló korona egyfajta csillagászati eszközként, naptár- 
ként való felfogása, e sorok írója szerint, aligha képzelhető 
el. Problémákat vet fel az aranyműveseknek a görög korona 
három zománclemezére vonatkozó állítása is. Miután Csö- 
mörök megfigyelték, hogy az alsó koronapánton található 

Dukász Mihály, Konstantin és Géza zománclemezei nem 
illenek be pontosan a foglalatukba, azt a következtetést 
vonták le, hogy eredetileg más képek voltak a helyükben. 
Minthogy pedig a mérnök-kutatókhoz hasonlóan ők is azon 
a véleményen vannak, hogy a korona egységesen tervezett 
és kivitelezett aranyműves mű, datálása korábbi is lehet a 
XI. század harmadik negyedénél. A Magyar Televíziónak 
adott interjújában, illetve a História című folyóirat hasábjain 
Csömör Lajos úgy vélekedett, hogy a technológiai összeha- 
sonlító vizsgálatok alapján a teljes korona 750 és 1000 
között készülhetett, azaz amikor Szent István élt, a korona 
már megvolt. Ferencz Csaba pedig mindehhez hozzátette: 
nem zárható ki, hogy a korona Szent Istváné lehetett, ezt 
újra meg kell vizsgálni. 

A művészettörténészek és a Szent Koronát későbbre 
datáló kutatók véleményétől eltérő felfogását Csömör Lajos 
önállóan megjelent könyvekben, újság-, illetve folyóiratcik- 
kekben s különböző emigráns szervezetek vendégeként 
nyugati kőrútjain tartott előadásokban ismertette. Felfoko- 
zott népszerűsítő és ,média"-tevékenységének köszönhető- 
en nézetei csakhamar ismertebbé váltak, mint bármely más 
korona-kutató felfogása. 

Csömör szerint a Szent Korona (a három említett zománc- 
tábla kivételével) már Szent .Istváné, is lehetett, sőt még 
régebbi. Amennyire helyeselni lehet új műszerek (szemfe- 
nékvizsgáló tükör, gégetükör) bevezetését a kutatásokba, s 
így egyes, korábban nem látott részletek ötvös-szemmel 
való megfigyelését, annál inkább , övön alulinak" kell tekin- 
teni azokat a személyeskedő hangvételű támadásokat, ame- 
lyekkel a nézeteit el nem fogadó művészettörténészeket a 
sajtó hasábjain Csömör illette. (Érdekes párhuzam, hogy" a 
magyar nyelv finnugor eredetét valló kutatókat is hasonló, 
a nemzetietlenséget szemükre vető vádakkal illették és 
,nem magyar" eredetüket hangsúlyozták. Úgy látszik, Csö- 
mör Lajos számára a nemes várbogyai Bogyay családból 
származó érdemes művészettörténész, Bogyay Tamás sem 
eléggé magyar...) 

Csömör újabb munkáiban is azt a felfogást vallja, hogy" a 
három korjelölő képet kicserélték, foglalataikat utólagosan 
hajtogatták. Géza képe nem fért be a foglalatba, ezért a 

képből levágtak (szimmetriatengelye balra csúszott), emel- 
lett a foglalat peremét simán ráhajtották a képre. Mindebből 
arra következtetni, hogy Géza (illetve Mihály és Konstantin 
vágj Konsztantiosz) nem lehetett rajta a koronán, amikor az 
elkészült, merészség, hiszen a levágás, illetve a foglalatok 
hajtogatásának az időpontjára vonatkozóan semmiféle tám- 
pontunk nincs, s a párta elemzése során Csömör maga 
mondja, hogy bizonyos forrasztások miatt ,tűzbe kellett 
tenni" a pártát, ezért ideiglenesen ki kellett venni az orom- 
díszekből a zománclemezeket. Ezeknek a műveleteknek a 
nyomai ma is látszanak a foglalatokban. Mégsem állíthatjuk, 
hogy az oromdíszek zománcdíszeit kicserélték, vágj hogy 
másodlagosak, utólagosak lennének. Ennek egyszerűen az 
az oka, hogy egyediek, és a foglalatok az áttört vagy átlátszó 
zománcképeknek készültek. Csömör a könjve végén ofyan 
állítólagos párhuzamokat közöl, ameljek Szent István korára, 
sőt a magyar honfoglalás előtti időre, mégpedig Nagy Károly 
évszázadára utalnak. Forráshasználatára jellemző, hogy 
, bizonyítékként" közli Kopári Dénesnek 198 5-ben a Magyar- 
ország című hetilapban a koronázási palástról publikált 
, Szent Bertalan képét", amely Kopári és Csömör szerint az 
apostolt fején a Szent Koronával ábrázolja. A kép koronáját 
azonban csak az ő rajzaikon lehet a Szent Koronával azo- 
nosítani, az eredeti paláston és az arról készült fényképe- 
ken nem... 

Aligha csodálhatjuk, hogy Csömör Lajos érvelésének 
,művészettörténeti párhuzamai" nem győzték meg a művé- 
szettörténészeket. Marosi Ernő, Kovács Éva és Lovag Zsu- 
zsa 1986-ban előadták a Csomor-féle elméletről alkotott 
véleményüket a Művészettörténeti Értesítő hasábjain. Marosi 
Ernő (Bogyay Tamás nyomán) a három korhatározó kép 
cseréjére vonatkozó irodalmi forrást boncolgatv a kimutatja: 
az, hogy Révai Péter koronakönjvének az 1613-as kiadásá- 
ban Szűz Máriát írja le a görög korona hátlapján, a korabeli 
barokk felfogással magyarázható, amely az ideát, a szimbo- 
likus tartalmat fontosabbnak tartotta, mint a valóságot. 

A koronakutatás vadhajtásainak a nyesegetése vezette 
Lovag Zsuzsa tollát is. Más szerzők munkáira hivatkozva 
kimutatja, miért nevetséges a korona ormán lévő kereszt 
dőlésszögével mint a Föld-tengely hajlásszögével operálni 

egy olyan korban, amikor a tudomány még nem ismerte a 
Föld-tengely fogalmát. Felhívja a figyelmet a számmisztika 
ingatag voltára és önkényes alkalmazására - egyes mate- 
matikusok érvelésében. Azt is kifejti, valójában miért nem 
volt látható Révai Péter korában a Szent Korona zománc- 
tábláján Szűz Mária. Előadja, hogy a három vitatott fejedel- 
mi személyi: ábrázoló zománctábla színe azonos a görög 
korona többi zománctáblájának színével, azaz a corona 
Graeca valamennyi zománcképe egyazon műhelyből, illetve 
kézből került ki. Rámutat, hogy a felső koronarészen az 
(isszes, az alsón csaknem valamennyi képtartó foglalat több- 
szöri ki-behajtás nyomát viseli, így csaknem minden 
zománctáblácskáról feltételezhető lenne, hogy" előzőleg más 
kép volt benne. Végül a Csömör Lajos által ,párhuzamként" 
felvonultatott két Mathilde-kereszt, a Gizella-kereszt és a 
Nagy Károly-kincs, Lovag Zsuzsa elemzése szerint, művé- 
szeti szempontból nem rokonítható a Szent Koronával. 

Kovács Éva a magyar koronázási jelvény együttes kutatá- 
sának eredményeit összefoglalva elveti Deér József (és 
mások) elképzelését, miszerint egy  (kelet-római császári 
ajándékból kialakított, bizánci típusú) királynői koronát kel- 
lene Szent Koronánkban tisztelnünk. Nem tartja elfogadha- 
tónak Kelleher könyvtábla-előtörténetét sem, mivel a felső 
koronarész alaplemezének négy7 ága keményforrasztott, 
ami a formakialakítás műveletének az első lépése, illetv e 
mivel a bizánci korona minden elemét, zománcát ugyan- 
azon gyüngydrótfajtával övezték. Mindez azt jelenti, hogy 
az egyes részek lényegében eredeti formájukat őrzik. 

A művészettörténészek 1986-os kritikájában felhozott 
érvek ellenére Csömör Lajos és több követője továbbra is 
kitart a Szent Korona korai összeállításának a feltételezése 
mellett. A Révai Péter könyv ének első kiadásában szereplő 
Szűz Mária-kép megcsonkított párját, sőt magát a képet véli 
felfedezni Csömör a Tbilisziben őrzött Khakhuli triptichon 
táblácskáján, amelyről megállapítja, kiegészítése esetén 
olyan magas és széles Szűz Mária-kép nyerhető, amilyet a 
magyar Szent Koronáról leszereltek. (Azóta Nyáry Éva sze- 
mélyiben már művész is akadt, aki kiegészítette s kiállítá- 
sokon a Szent Korona zománctábláiról készült festményei- 
vel együtt szerepelteti ezt a Mária-képet.) Felfogása támo- 

gatására Csömör logikai érvet is felhoz: , akárhogy" is van, 
logikus dolog elképzelni, hogy a magyar királyok beavatási 
koronáján - egyben a magyar állam jelképén - ott kellett 
hogy?" legyen annak a Szűz Máriának a képe, akire az orszá- 

got bízták". - Itt viszont Csömör ellentmondásba kerül, 
hiszen egyrészt azt próbálja bizonyítani, hogy7 Szent István 
koronázásakor Szűz Mária képével együtt megvolt már a 
korona, ugyanakkor, legendája tanúsága szerint, első királyunk 
csak élete végén bízta Szűz Mária oltalmára az országot... 

A Csomor-féle felfogást követők közül Brabák Károly7 nem 
csak az 1613-as Révai-könyv Szűz Mária-felfogását erősíti meg 
(szerinte a koronaőr-szerző nem téveszthette össze Szűz 
Máriát egy" bajuszos, szakállas császári figurával), hanem, 
Karácsonyi János immár évszázados kutatási eredményeit 
ignorálva, újra , felfedezi" a hamis Szilveszter-bullát is. 

Művészettörténész oldalról ezután Bogyay Tamás muta- 
tott rá a Csomor-tábor felfogásában mutatkozó ellentmon- 
dásokra. A Magyar Egyháztörténeti Enciklopédia Munkakö- 
zösség 1989-es konferenciáján tartott előadásában, illetve 
a Mojzer Miklós Emlékkönyi hen közölt tanulmányában kül- 
földi vizsgálati eredményként közölte, hogy7 a koronaab- 
roncs és a keresztpánt gyöngysorai nem azonos típusúak, 
nem azonos eljárással készültek. (Csomorék érvelésében a 
teljes Szent Korona egyezerre történt összeállítását illetően 
fontos szerepet kaptak az abroncs és a keresztpánt azonos 
típusú gyöngysorai.) 

Bogyay emellett a görög korona sokat vitatott kérdését is 
újra górcső alá veszi. Külföldön is előfordul, hogy7 0gy7-egy 
korona szerepköre időközben megváltozik. így7 a német- 
római császári koronáról is joggal valószínűsíthető, hogy 
egy" ideig nem volt császári korona, a Birodalom uralkodóit 
más-más koronákkal avatták fel. A corona Graeca szerinte 
bizonyosan nem Géza, hanem ,több mint puszta feltevés", 
hogy felesége, Sziinadéné számára készült. 

A történészek közül Gerics József és Ladányi Erzsébet 
talált értékes nyugati előzményeket és párhuzamokat a 
latin koronához. Összehasonlító vizsgálataik során kiderült, 
hogy III. Ottó pénzén ugyanolyan keresztpántos korona van, 
ferde, azaz olyan módon dőlt kereszttel, mint a corona Latinán. 
(Emellett Ottó pecsétjének koronáján is ferde a kereszt!) 

Kereszt nélküli keresztpántos korona van a birodalmi koro- 
nán, Dávid és Salamon király fején. (Ezt a német-római 
császári koronát a régebbi szakirodalom a X. század máso- 
dik felére datálja; újabban felmerült, hogy XI. századi, s 
kezdetben más koronával avatták fel a császárokat.) Szin- 
tén keresztpántos koronák láthatók II. Henrik (1024-1039) 
1935-ben kiásott pecsétnyomóján és egy evangéliumos 
könyv, illetve egy XI. század eleji főpapi szertartáskönyv 
ránk maradt ábrázolásain. Azonban e zárt koronák egyikén 
sincsenek lecsüngő aranyláncok, azaz egyikük sem görög 
típusú korona. De látni lehet nyitott, stilizált liliomokkal 
díszített koronaábrázolásokat is III. Ottó fején, egy Chantilly- 
ben őrzött kódex, illetve egy Münchenben található evan- 
géliárium lapjain. Van végül olyan egyházi könyv, amelyen 
Mária, az Ég királynője III. Ottót teljesen nyitott pántra épí- 
tett, ékítményekkel ellátott koronával koronázza meg. 
Magyarán, a történész szerzőpáros által felvonultatott pár- 
huzamok elsősorban a latin koronarészre vonatkoztatha- 
tók, s alátámasztják Merseburgi Thietmar (Teuímar) króni- 
kájának olyan jellegű értelmezését, miszerint első kirá- 
lyaink a császártól kapta koronáját, (A krónikáról és értel- 
mezéséről ugyanezen szerzők külön tanulmányt publikál- 
tak.) Persze mindez nem jelenti, hogy a szaktudomány tér- 
jen vissza a száz évvel ezelőtti állásponthoz, s a Szent Koro- 
na felső részét teljes bizonyossággal Szent István személyé- 
hez kösse, de e párhuzamok birtokában valószínűsíthető, 
hogy a latin korona (a Szent Korona felső része) vagy az az 
elődje, amelyet utánozva ezt készítették, német birodalmi 
előzményeket követett. Ugyanakkor más típusú koronákat 
is használtak a Birodalomban, de ezek nem emlékeztetnek 
bizánci típusú koronákra. Most már teljes joggal vallható, 
hogy Szent Istvánnak is több (használati) koronája lehetett; 
ebből ismerünk is egyet-egyet, a nagyharsányi dénárlelet 
hátlapjáról és a koronázási palástról. 

Újabban ötvösök is nyilatkoztak a koronáról. Péri József 
a Korona Bizottságban technikai jellegű vizsgálatokat foly- 
tatott, majd 1994-ben publikálta ezek eredményeit. Csömör 
Lajos és követői felfogásával szemben a Szent Koronában 
nem egységesen tervezett fejéket lát. Szerinte kettő, mar- 
kánsan különböző tárgyrat illesztettek össze, bármiféle szer- 

vés összeköttetés nélkül. A görög koronán látható sérülé- 
sek, forrasztásnyomok tarthatatlanná teszik azokat az elmé- 
leteket, amelyek a jelen formát fokozatos átalakítások ered- 
ményének vélik. így nem lehet az abroncsban olyan gyön- 
gyös koronát látni, amelyre utólag forrasztották fel a képek 
foglalatát, vagy Szent István koronáját sejteni, vagy akár 
Géza duxjelvényének gondolni. Péri szerint a görög korona 
pártástól, oromlemezestől, öt csöngőjével együtt csakis egy- 
szerre készülhetett. Dukász Mihály koronalemezének sza- 
bálytalan, átszegecselt volta kétséget ébreszt abban a tekin- 
tetben, hogy valóban Bizáncból küldték-e a görög koronát. 
(Erre utaló írott történeti forrás nincs.) Péri szerint tovább 
vizsgálandó az az elgondolás, hogy a képek más tárgy része- 
ként érkeztek hazánkba, s magyarországi ötvösök alkották 
meg a görög koronát. 

A latin korona mint kupolás tárgy - Péri szerint - erede- 
tileg koponya-ereklyetartó volt. Valamikor három-három 
apostolkép szerepelt a pántokon, összesen tehát tizenkettő. 
(Egy évtizeddel ezelőtt Kovács József nagy tanulmányt szen- 
telt annak a bizonyítására, hogy jelenleg azok az apostolok 
láthatók a pántokon, akik az Apostoli Hitvallásban szerepel- 
nek.) Péri úgy találja, hogy az apostolképek hajlása egye- 
netlen. (Régebbi kutatók hol egyenesnek, hol domborúnak 
írták le azokat. Nos, némelyek egyenesek, mások domború- 
ak, Szent Péter képe homorú!) A zománctáblák repedései 
arra engednek következtetni, hogy a képeket utólag - 
másodlagosan - illesztették a kupolás pántokhoz, amelye- 
ket viszont keményen forrasztottak a latin Pantokrátor 
négyzetéhez. Minthogy a latin Pantokrátor a görög Pantok- 
rátor utánzataként készült, az 1070-es évekre készen kel- 
lett lennie, ezért Péri lehetőségként felteszi, hogy esetleg 
ezzel az ereklyetartóval boltozhatták be az 1083-ban (sír- 
jából) felemelt Szent István koponyáját. Ereklyetartói funk- 
cióban fúrták át utólag a fejtető Pantokrátorát egy kereszt 
számára, amely, Péri szerint, valószínűleg nem a ma a koro- 
nán látható ferde kereszt volt. 

Papp László, a Korona Bizottságban technikai vizsgálato- 
kat folytató másik ötvös szakértő legtöbbet a Dukász-lemez- 
zel foglalkozik. Úgy" látja, hogy ez méreteinél fogva soha nem 
lehetett abban a mögötte elhelyezkedő foglalatban, amely 

elé odaszegecselték. Később is több probléma volt a Dukász- 
lemezzel: egy összenyomás jellegű sérülést követően újabb 
és újabb furatok segítségével többször is meg kellett erősí- 
teni. Az első szegecsek furatai ennek következtében elmoz- 
dultak egymás mögötti helyzetükből, ezekbe nem helyezték 
vissza a szegecseket. (így keletkezhettek a koronán a régebbi 
vizsgálók által funkciótlannak talált lyukak.) Ferenc József 
koronázásának idején a Dukász-lemez ismét mozgott. Ekkor 
lágyforrájptással erősítették meg, a cinezést arany festék- 
kel elfedtek. Végül Papp László felveti a meg nem válaszol- 
ható kérdést: ha valóban nem eredeti a Dukász-kép, kit 
ábrázolt az eredeti kép, s ha az eredeti is Dukászt ábrá- 
zolta, hogyan sikerült pótlásaként közel azonos méretű és 
formájú, láthatólag azonos műhelyből származó zománcle- 
mezről gondoskodni? Közleményét Papp László azzal az 
elgondolkodtató megállapítással zárja, hogy a korona pen- 
diliumai és a Dukász-kép semmiképpen sem készülhettek 
egy időben, ugyanazon műhelyben, mert a császár képén 
ábrázolt korona csürigői más alakúak, mint a görög korona 
csüngői. 

A művészettörténészek eredményeit figyelembe vevő 
szerzők közül a legutóbb hozzászóló Tóth Endre a Szent 
Koronán ma látható keresztet az 1551 utáni időszakra 
(1551 és 1599 közé) datálja. Ez azt a keresztet helyettesí- 
tené, amelyet levettek róla, amikor Izabella királyné a Fer- 
dinánd királyt képviselő Castaldónak átadta a Szent Koro- 
nát. Tóth Endre emellett a latin korona apostolainak ábrá- 
zolási módjából, illetve feliratainak a betűformáiból és (latin) 
nyelvéből a latin korona keletkezését az itáliai félsziget déli 
részére vagy Velence környékére kísérli meg elhelyezni, s 
a XI. század középső harmadánál nem későbbre datálja. 

Holler László (ugyancsak egy népszerűsítő újságcikkben) 
a görög koronán ábrázolt személyek életkorát vizsgálva 
megfigyeli, hogy az elöl lévő, bájos kisgyermekként ábrázolt 
angyalokat hátrafelé haladva két fiatal katonaüszt (György"7 
és Demeter) követi, ezután a két orvos szent (Kozma és Dani- 
ján) még korosabb, míg Turkia királya hosszú szakállával 
már idős férfi, beleillik egy ,idősödő" sorba. Ezért Holler 
nem lát elégséges okot annak feltételezésére, hogy7 Turkia 
királyának a képe nem lett volna eredetileg is ott a koronán. 


Ugyancsak újszerű a felfogása abban a tekintetben, hogy 
Turkia királyát nem I. Gézával, hanem a szláv Gyolcsával 
azonosítja. Minthogy; itt egy, a kutatók részéről általánosan 
elfogadott álláspont megváltoztatásáról van szó, e kérdés- 
ben meg kell várnunk a szerző bizonyítékainak a részlete- 
sebb kifejtését. 

Csömör Lajos nyomán a Szent Koronát az ezredforduló 
elé datáló aacheni pap szerző, Szigeti István hatv anoldalas 
füzetet szentelt a Szent Korona titkának. Számmisztikával 
foglalkozó fejtegetések nyomán azzal a meglepő bejelentés- 
sel ,ajándékozza meg" az olvasót, hogy a magyar Szent 
Koronával koronázták császárrá Nagy Károlyi (768-814). 
Konkrét koronát nem említő adatokkal próbálja alátámasz- 
tani fejtegetéseit; ezek szerint koronánkat Károly vagy zsák- 
mányolta az avaroktól, vagy valamelyik avar kagántól 
(hódoló) ajándékként kapta. Amikor Rómában eljátszotta, 
hogy III. Leó pápa ,ráerőszakolta" a koronázást, a magával 
vitt három nemesfém asztalka egyikére helyezte a koronát, 
hogy a pápának csak utána kelljen nyúlnia, s könnyön az ő 
(Károly) fejére tehesse. Az avaroktól való kincsszerzés dátu- 
maként 796-ot említi, amikor Erich fÍriauli herceg tizenöt 
szekér aranyat és ezüstöt zsákmányolt s ezt Aachenbe vitte. 
De ugyanazon évben Nagy Tundum kagán hódoló úton járt 
Aachenben - ő is vihette a koronát. Szigeti szerint Nagy 
Károly a császárkoronázást követően visszavitte magával 
koronánkat Aachenbe. Fia és utóda, Jámbor Lajos (814- 
840) szintén ezzel a koronával koronázta meg magát Károly 
parancsára, majd Nagy" Károlyi a Szent Koronával a fején 
temették el. III. Ottó 1000-ben felnyitotta Nagy Károly sírját, 
, Károly-ereklyeként" magához vette annak mellkeresztjét 
és egyik fogát, de a források nem említik, hogy a koronát 
is (jvelte volna. Ezt az ,apróságot" Szigeti azzal hidalja át, 
hogy a korona, jogar stb. említése már kimerítette volna egy 
sírrablás tényét, de hogy mégis elvitte, onnan tudjuk, hogy 
1165-ben, a sír második feltárásakor a korona és a jogar 
már nem volt a sírban. Ottó Rómába ment, ott átadta a 
koronát a pápának (Szigeti erre sem idéz forrást), a pápától 
került azután Szent Istvánhoz, akit 1000-ben megkoronáz- 
tak vele... De megismerhetjük a korona 796 előtti törté- 
netét is Szigeti munkájából: a koronát Világosító Szent Ger- 

gely tervezte III. Tiridates (294-324 k.) örmény királynak, 
aki hosszú betegségéből felgyógyulva kiengedte a szentet 
börtönéből s 301-ben udvartartásával megkeresztelkedett. 
A Szent Korona 304 és 308 között készülhetett. (A koronán 
szereplő Szent Kozma és Damján 303-ban szenvedett vér- 
tanúhalált.) 454-ben Avarairnál a Szasszanidák legyőzték 
az örményeket" a korona ezután ,valahogy" avar kézre 
került. A többit Vnár tudjuk... Majdnem elfelejtettük, hogy 
Szigeti bizonyításában is szerepet kap Kopári már bemuta- 
tott, saját rajzolatú Szent Bertalan-képe a koronázási palást- 
ról. Sapienti sat! 

Szigeti István füzetéhez Csömör Lajos ugyancsak A Szent 
Korona titka címmel a Szent Korona szerkezeti, művészet- 
történeti és államjogi eredetét taglaló könyv vázlatát csatol- 
ta. Ebben jórészt megismétli korábbi tételeit Szent István 
egységes (a három korjelölő zománctábla nélküli) koroná- 
járól s átveszi Szigeti István avar-elképzelését: koronánkat 
az avar kagánok kincstárából rabolták el 79 5-796-ban. Ezt 
követően azonban okfejtése elválik Szigeti Istvánétól: a 
koronát olyan uralkodói ékszerkészlet részének tartja, 
amely egy aránt tartalmazott szkíta-hun-avar, valamint ke- 
resztény jelképekkel készített darabokat. Az ékszerkészlet 
(beleértve a magyar koronázási jogart is) szerinte belső- 
ázsiai, iráni és mezopotámiai eredetű, kaukázusi technikák 
felhasználásával készült, egy kaukázusi hun ötvösműhely- 
ben. Zománcképei tanúsága szerint a Szent Koronát való- 
színűleg a Krisztus utáni IV. században állították össze, egy 
kaukázusi keresztény hun uralkodónak, megrendelője Kat- 
ter hun király lehetett. A Geobitzász-kép kaukázusi volta, 
Csömör szerint, bizonyítja, hogy koronánk a VI. században 
Gordás kaukázusi hun király birtokában volt. Végül hozzá- 
teszi: ,nem találtam olyan történelmi tényeket, amelyek a 
fenti állításaimat kizárnák". íme az új történetírói ,mód- 
szer": ha valami ellen nem szól történelmi tény, történelem- 
mé válik akkor is, ha nem támasztják alá adatok. Tehát nem 
annak kell bizonyítani, aki újat állít, hanem annak, aki ezt 
az állítást tagadja. De ezzel még nincs vége! Megtudhatjuk, 
hogy , formáját tekintve a magyar Szent Korona hun kereszt- 
pántos korona, amely a mai kor néprajzi párhuzamai szerint 
az égi szarvast, a csodaszarvast is jelképezi. így a magyar 

Szent Korona a keresztény csodaszarvas, Isten küldötte és 
Isten földi képviselője. Mint ilyen, szorosan kapcsolódik a 
magyarság történelmi szerepéhez és kárpát-medencei kül- 
detéséhez, küldetéstudatához - mintegy megtestesítője 
mindezeknek". Végezetül tézisszerűen is közli Csömör, 
hogy koronánkon eredetileg Szűz Máriának, valamint Raf- 
fael és Uriel arkangyaloknak a képe állott. , Szűz Mária képe 
egyben a Szent Lélek ábrázolása is volt, és ezen felül volt a 
magyar Szent Koronán egy olyan oliliomos keresztr is, 
amely kifejezetten a Szent Lélek jelképe. Ezzel tehát a 
magyar Szent Korona a Szentháromságot is megjelenítette, 
mivel a felső Pantokrátor-kép az Atyát, az oromzati Krisz- 
tus-kép pedig a Fiút ábrázolja." - Engedje meg az olvasó, 
hogy historikusként ezt a szép jelképmagy arázatot a ke- 
resztény csodaszarvasról, a két, csaknem azonos Pantokrá- 
tor-kép egyikének az Atyát szimbolizáló felfogásáról s a 
Szent Koronáról mint a Szentháromság megjelenítőjéről 
már ne kommentáljuk! Hagyjunk egy kis elemeznivalót a 
teológusoknak is! 


AZÖSSZEILLESZTÉS PROBLÉMÁJA 


Egyes részeinek keletkezéstörténeténél nem kevésbé izgal- 
mas probléma, hogy mikor nyerte el mai, végleges alakját 
a magyar korona. Természetesen csak viszonylagosan hasz- 
náljuk a ,mai, végleges" kifejezést, hiszen tudjuk, hogy 
kisebb változtatásokat többször is végeztek a már teljes 
koronán. A XVII. század elején újjal helyettesítették az egyik 
megrepedt drágakövet, pótolták az elporladt gyöngyöket, 
esetenként javították a töréseket; időről időre ki kellett cse- 
rélni a korona bélését, amelyet egyrészt azért helyeztek el 
a koronapánton belül, hogy! a király feje ne közvetlenül a 
fémmel érintkezzék, másrészt azért, hogy" a különböző fej át- 
mérőjű uralkodók fején a korona szilárdabban álljon. Ebben 
a fejezetben azonban nem ilyen efféle változtatásokkal fog- 
lalkozunk, hanem azt próbáljuk nyomon követni, mikor 
jelenhettek meg az eddigi tárgyalt alkatrészeik együtt, ugyan- 
abban a koronatestben egyesítv e. 

Amint az 1978 utáni legújabb hipotézisekből láthattuk, a 
korona létrejöttét legkorábbra, az ezredforduló elé datáló, 
az egész korona Szent Istvánhoz kötését lehetségesnek 
tartó szerzők felfogása szerint az összeillesztés problémája 
fel sem merül, hiszen - szerintük - koronánkat (esetleg 
néhány zorhánckép kivételével) rögtön mai alakjában alkot- 
ták meg. Mint azonban Váczy Péter rámutatott, az arany- 
metszés követelményeinek való megfelelés önmagában 
még nem bizonyítéka az egész korona egységes, egyszerre 
való  megtervezésének, megalkotásának. Minthogy az 
aranymetszés szabályát a középkor ismerte és gyakorolta, 
vérében lehetett annak az ötvösmesternek is, aki a korona 
felső, latin részét összeillesztette az alsó, görög résszel. 
Váczy szerint a görög koronarész három uralkodóalakja - 
az aranyművesek ismertetett felfogásával szemben - bele- 
tartozik az alsó koronaabroncson ábrázolt többi zománcle- 
mez sorába. Konstantin zománcképének a kerete is ugyan- 
abból az anyagból készült, mint a többi, négyzetes görög 
kép. Foglalata, a piros betűk formája is tökéletesen azonos 
a fekete színű feliratokéval. A Géza-kép kopottsága, zománc- 
és aranyszíne sem tér el lényegesen a görög sorozatképek 
jellemző tulajdonságaitól. Végül Dukász Mihály képe is 
beilleszthető a görög korona alakjainak sorába. Váczy 
Péter nem alaptalanul hivatkozik arra, hogy ha a korona 
egyszerre, meghatározott terv szerint készült volna, 
magyarázatlan maradna a rajta alkalmazott csúnya szege- 
cselési eljárás. De - a feliratok nyrelvén kívül - különbözik 
a laün korona a görögtől a díszítések alkalmazási módját, 
elhelyezését tekintve is. így a korona egységes egészként 
való, korai datálását - miként számos más, a koronával 
kapcsolatos feltételezést - távolról sem lehet bizonyítottnak 
tekinteni. 

Minthogy7 az egyes kutatók különböző magyarázatokat 
adtak a korona összeillesztésére, magától értetődik, hogy 
jelentősen eltérő időpontokat jelölnek meg a korona végle- 
ges kialakulásának dátumaként. Sajnos nincsen olyan korai 
ábránk, amelyen ez félreérthetetlenül felismerhető lenne. 
Ez azért van így, mert a középkorban a koronákat nem 
valódi alakjukat utánozva, hanem sülizálva ábrázolták. A 
közelmúltban Bodor Imre összeállította a magyar korona 


legkorábbi, pecséteken, érméken látható ábrázolásait, Ösz- 
szeállításából kiderül, hogy középkori királyainkat nyílt, lilio- 
mos koronával ábrázolták. Német-római császárrá koroná- 
zása (1433) után Zsigmond kezdett zárt, pántos koronát 
használni - magyar királyi pecsétjein is. Mátyás alatt már 
tudatosan törekedtek a magyar korona ábrázolására: koro- 
náján már megfigyelhető a latin korona két keresztpántja, 
II. Ulászlónál már az oromzatok is megjelennek. Mindezek 
azonban még nem teljesen hűen adják vissza a koronát. így 
csak igen későn, II. Mátyás (1608-1619) 1611-ből szárma- 
zó tallérján, az ott ábrázolt királyfejen találták meg a kuta- 
ttok azt a képet, amely egyértelműen a mai koronát mutatja, 

j A legkorábbi idő, amely a korona teljes kialakulása szem- 
pontjából számításba jöhet, az 1070-es évek, hiszen a görög 
korona zománcképei ennél korábbi időpontot nem tesznek 
lehetővé,] 

Régebbi kutatók valóban gondoltak is arra a lehetőségre, 
hogy" a bizánci koronaabroncsot már esetleg I. Géza lezárta 
volna a latin korona pántjaival. Újabb kutatóink közül ezt 
Győrffy György sem tartja kizártnak, amikor a teljes korona 
1074 cs 1166 közti keletkezése mellett foglal állást. Ugyan- 
csak régebbi történetírásunkban felmerült nézet, hogy" a két 
koronarészt 108 3-ban, illetve ez időjájt, István király szent- 
té avatása után egyesítették volna.ÍElső királyunk sírjának 
felnyitásakor leemelhették a fejéről azt a koronát, amellyel 
eltemették, szétszedték, s az így immár ereklyévé vált 
aranypántokkal boltozták volna be a bizánci korona abron- 
csát] 

Kelleher elképzelése értelmében a görög koronát egy 
másik ereklyével, az egykor István király és Gizella királyné 
által birtokolt (evangéliumos) könyv fedeléről leszerelt 
lemezekkel zárták le Kálmán király uralkodása (1095- 
1116) idején. Amellett, hogy újabban más időpontot is lehet- 
ségesnek tart, 1074 és 1166 közt, egy régebbi tanul- 
mányában Győrffy György és Kálmán király korára teszi a 
korona részeinek egyesítését. A szerinte Géza hercegi koro- 
nájaként használatba vett görög korona a hercegi méltóság- 
gal öröklődött tovább. 1115-ben azonban Kálmán király a 
külföldi segítséggel többször is ellene törő Álmos herceget 
és fiát megvakíttatta s a hercegséget megszüntette. Ily 

módon a dukátus egyesült a királysággal. Győrffy 1958-ban 
kifejtett véleménye szerint a magyar királyi és a hercegi 
korona egyesítése is a királyság és a hercegség egyesítésé- 
vel lehetett kapcsolatban. 

A régebbi irodalomban általános volt a felfogás, és leg- 
újabban is többen képviselnek olyan nézetet, hogy a korona 
mai formájában III. Béla uralkodásának idején (1172- 
1196) alakult ki. Mielőtt azonban e kérdést megvizsgál- 
nánk, vessünk egy pillantást egy olyan forrásra, amely a 
napjainkban újabb és újabb megoldásokon töprengő kuta- 
tók figyelmét elkerülte. E forrás a Képes Krónika egyik 
ábrája. A krónikát 1358-ban kezdték írni, szép miniatúrák 
díszítik, Hertul fia Miklósnak vagy több udvari festőnek a 
keze munkája. Már régen megállapították a kutatók, hogy 
a képek nem szolgai módon követik a szöveget, hanem a 
miniátor olykor-olykor függetleníti magát az írótól, s nyilván 
máshonnan merített saját ismeretei alapján teljes önállóság- 
gal komponál meg egyes jeleneteket. A XII. század hatvanas 
évei nehéz korszakot jelentenek hazánkban. A XII. század 
közepén a régi nagyságot és dicsőséget felelevenítő Bizánc 
császára, Mánuel (1143-1180) Magyarország meghódítá- 
sát is tervbe vette. Ezért az 1162 tavaszán elhunyd II. Géza 
(1141-1162) király még serdülő fia, III. István (1162-1172) 
ellenében annak nagybátyjait, II. Lászlót (1162-1163) és IV. 
Istvánt (1163-1165) támogatta. III. Istvánnak először Lász- 
ló elől kellett menekülnie: csak Pozsony és környéke 
maradt meg a kezén. Az elfoglalt országban II. László meg 
akarta koronáztatni magát. Lukács esztergomi érsek, a 
pápai politika lelkes híve azonban nem volt hajlandó a 
, szkizmatikus" bizánci császár pártfogoltját megkoronázni; 
s amikor a kalocsai érsek elvégezte helyette a szertartást, 
egyházi tilalmat mondott ki I,ászlóra és híveire. A feldühö- 
dött László elfogatta Lukácsot. Az érsek csak a pápa köz- 
benjárására szabadult ki, de amint kiengedték, ismét 
kimondta a tilalmat, Lászlót pedig megátkozta. Ismét lecsuk- 
ták, de az átok - legalábbis a kortársak így gondolhatták- 
megfogant: László 1163 februárjában meghalt. Mánuel Ist- 
vánt koronáztatta meg, az ellenkező Lukács érsek helyett 
ismét a kalocsai érsekkel. Akiújuló fegyveres harcban azon- 
ban IV. István nemcsak hogy alulmaradt unokaöccsével 

szemben, hanem maga is III. István fogságába esett. Szaba- 
don bocsátása után visszaküldték Mánuelhez. A bizánci 
császár, miután védencével kudarcot vallott, újabb jelölt- 
ként III. Istv án öccsét, Béla herceget vitte el magával Bizánc- 
ba. Eljegyezte saját lányával, s mivel fia nem volt, elképzel- 
hető, hogy öt akarta megtenni Bizánc és Magyarország 
együttes uralkodójának. A béke megkötése után is többször 
indult bizánci sereg Magyarország ellen 1172-ig, III. István 
haláláig. Érdekes módon a Képes Krónika igen keveset tud 
ezen eseményekben gazdag időszakról. III. Istvánról csak 
annyit mond, hogy tizenegy évig, kilenc hónapig és három 
napig uralkodott. Uralkodása idején László herceg bitorolta 
a koronát fél évig. Majd a krónikás (hibásan) közli László 
halálának dátumát. Ezután IV. István bitorolta a koronát, 
legyőzték, majd meghalt. Ezután már III. István halálának a 
bejelentése következik, a krónikaíró III. Béla uralkodására 
tér át (akiről szintén alig mond valamit). 


II. Béla(1131-1141) 


II. Géza II. László IV. István 

(1141-1162) (1162-1163) (1163-1165) 
I I 

II. István III. Béla Géza herceg 

(1162-1172) (1172-1196) " 


A Képes Krónika miniátora a IV. István koronabitorlását 
említó mondat után közöl egy olyan képet, amelynek a 
magyarázata nem csak a krónika szövegében, de az esemé- 

nyeket bővebben ismertető más történeti forrásokban sem 
található meg. A kép bal oldalán, az előtérben egy előkelő 
személy ül, akinek egy udvari ember a fülébe súg valamit. 

A kép közepén két főpap (püspök) áll; az egyik koronát tart 
a kezében. A háttérben egy további alak lovagol, kezében 
ugyancsak koronával. A miniatúrát régebben ,IV. István 
elrabolja a koronát" címmel jelölték. Újabban felmerült az 
a gondolat, hogy a kúp előterében ülő alak inkább II. László. 
IV. Istvánt ugyanis a következő oldal első iniciáléjában lát- 

juk, s egyesek úgy vélik, nem valószínű, hogy kétszer is 

megörökítették volna; persze ez is előfordulhat. Minket 
most elsősorban a háttérben ábrázolt jelenet érdekel. Az az 
egész képbőljbiztosnak látszik, hogy valóban a korona 

elrablásáról vah szó; de hogy ki lopta el és kinek, az az 
ábrából nem fejthető meg, a szöveg pedig hallgat az egész- 

ről. Csak mintegy fél évezreddel később, Révay Péter említ 
egy koronalopást, de ellenőrizhetetlen, milyen forrásból 

vette. Azt sem tudjuk, ki a koronát kezében tartó pap és 

társa. Lukács érsek? Ő küzdött a leghevesebben II. László 

és IV. István megkoronázása ellen. De az öreg érsek inkább 

azzal az ősz hajú főpappal azonos, aki a krónika előző 

miniatúráján III. István fejére helyezi a koronát. Talán a 
kalocsai érsek tartja a koronát, aki végül mindkét ellen- 

királyt megkoronázta? Azt sem tudni, ki a II. László vagy 
IV. István füléhez hajló alak. Csak annyi látszik bizonyosnak, 
hogy a krónika miniátora ismert egy II. László vagy IV. Ist- 

ván személyéhez fűződő történetet, amelyben koronalopás 

is szerepelt. Minthogy eszerint a történet két évszázaddal 

az esemény után is ismert volt, nagyon valószínű, hogy nem 
valamilyen kisebb jelentőségű ,házi korona" eltulajdoní- 

tását örökítették meg, hanem az uralkodó koronázásához 
szükséges koronáét. Michael Ankhialosz, a későbbi kons- 

tanünápolyi pátriárka egy Mánuelhez intézett dicsőítő 

beszéd szövegében annak a reményének (óhajának) ad han- 

got, hogy a császár elfoglalja Magyarország ,koronázó 

templomát", a magyarok urának ott őrzött királyi koronájá- 

val együtt. E szövegből nyilvánvaló, hogy ekkorra a koro- 

názáshoz használt fejék már nem egy" volt a sok korona 
közül, hanem megkülönböztették a többitől, s nyilván ezért 
őrizték Székesfehérvárott. 

Csapodiné Gárdonyi Klára, a Képes Krónika illusztrációi- 
nak magyarázója az említett kéj) kapcsán arra gondolt, hogy 
a magyar koronának két koronából történt III. Béla-kori 
összeillesztését esetleg megelőzte a koronák Bizáncba szál- 
lítása. Ez a bizánci császárnak az akkori magyarországi 
események irányításában játszott fontos szerepét ismerve 
valóban könnyen lehetséges. Mi más megoldásokat is lehet- 
ségesnek tartunk, hiszen a miniatúra számtalan ötletet 
adhat az egykor történt események magyarázatára, de bi- 

zonyítani egyiket sem lehet. Emellett az is kérdéses, meny- 
nyit torzulhatott a kép festőjéhez eljutott hagyomány az 
időközben eltelt két évszázad alatt. A krónika szövege az 
eseményeknek még dióhéjba foglalt elmondásáig sem jut 
el, ennek ellenére több kronológiai hibát ejt. Ezek nyilván 
befolyásolhatták a miniátort is. Michael Ankhialosz előbb 
ismertetett beszédét 1165-1167-re, újabban 1165-re kelte- 
zik. Ő úgy" tudta, hogy" a magyar királyi koronát a koronázási 
templomban őrzik (Székesfehérvárott). Szövege mellett 
tanúskodhat, hogy az ellopott korona - ha valóban II. Lász- 
lótól vagy" IV. Istvántól lopták el - a , törvényes" király, III. 
István birtokába jutott, s onnan akarta Mánuel megszerez- 
ni. Vajon sikerült-e neki? Nem ő lopatta-e el? Esetleg az 
általa támogatott ellenkirályok? További kérdés az is, hogy 
épp az időrendi hibák miatt esetleg nem később történt-e a 
koronalopás. Vagy" talán nem is II. László, illetve ÍV. István 
volt az ügy" főszereplője. Mindenesetre könnyen elképzel- 
hető, hogy a királyi korona mai formájának a létrejötte 
összefügg a Képes Krónika miniatúráján megörökített koro- 
nalopással. Megkockáztatjuk, hogy II. László, IV. István, eset- 
leg III. Béla koronázása céljából (ez utóbbinak a dátuma 
1173. január 13.) kellett sürgősen az elveszett régi koronát 
pótolni. A sietség egyaránt magyarázat lehet a felhasznált 
aranylemezek silány megmunkálására, a férfi- és a női koro- 
na jellemzőinek a királyi koronán való együttes szereplésé- 
re stb. Mánuel korában a bizánci császárok már zárt koro- 
nát viseltek. Joggal feltehető, hogy a magyar korona készít- 
tetője is ezt vette alapul, s ezért zárt, bizánci típusú, a 
császári koronához hasonló koronát kívánt. 

Az 1163-as, illetve 1172-1173-as keletkezés feltételezé- 
se csak egy az itt bemutatásra kerülő számos tudományos 
álláspont közül. Szükségesnek látszik, hogy" a további kuta- 
tások megvizsgálják a koronalopás és az összeállítás kap- 
csolatának lehetőségét. E tekintetben - miként a korai ösz- 
szeállítást valló nézeteket illetően általában - a további 
művészettörténeti kutatások perdöntőek lehetnek. Hiszen, 
mint láttuk, éppen művészeti érvek alapján keltezték a latin 
koronát egyes kutatók olyan késői időszakra, hogy" a teljes 
korona XII. századi összeillesztésének a lehetősége elesik. 
Egy 1163-as időpont még a Győrffy által elképzelhetőnek 


tartott 1074 és 1166 közti időszak végével, az 1172-1173-as 
keltezés Moravcsik Gyula régebbi felfogásával, azaz III. Béla 
személyével hozható kapcsolatba. A bizantinológia nemrég 
elhunyt kiváló szakértőjének 1938-ban kifejtett véleménye 
szerint , úgy lehet, hogy III. Béla koronázásakor érintette 
először a pnagyar királyok fejét az egyesített római és bizán- 
ci korona"; .Egy későbbi könyvében Moravcsik s az őt követő 
Kovács Éva, Bogyay Tamás és a német Percy Ernst Schramm 
is az 1180-as évekre datálta a korona kialakulását. Közülük 
többen ezt azzal a tervvel hozták kapcsolatba, amely ül. 
Bélának Theodora császárnővel, Mánuel nővérével való 
házasságára irányult. 

Újabban yajay Szabolcs ugyancsak azt vallja, hogy" fontos 
külpolitikai célzattal III. Béla számára készítették el a koro- 
na mai formáját. Bélának még herceg korában meghiúsul- 
tak a bizánci trónigényei, miután Mánuelnek fia született. 
De hazajövetele és magyar királlyá koronázása után is meg- 
tartotta jó kapcsolatait Bizánccal. Mánuel halála (1180) 
után Bizáncból anarchikus állapotokról érkeztek hírek. 
Béla felújította régi elképzeléseit Magyarország és Bizánc 
egyesítéséről - saját uralma alatt. Elhatározta, hogy beavat- 
kozik: megdönti a nagy belső ellenzékkel kormányzó és 
egyre erőszakosabb módszereket alkalmazó Kommenosz 
Andronikosz zsarnokságát. Hadjáratot indított Andronikosz 
ellen. Csapatai Szófia alatt álltak, amikor híre jött, hogy 
Konstantinápoly népe felkelt s Angelosz Izsákot emelte a 
trónra (1185-1195). Ezek után Béla félbehagyta a hadjáratot 
és a továbbiakban baráti viszonyban állt déli szomszédjával. 
Moravcsik kutatásai szerint Béla, aki időközben megözve- 
gyült, bizánci trónigényét egy , megfelelő" házassággal is alá 
kívánta támasztani. Ezért kérte meg Mánuel császár nálá- 
nál sokkal idősebb nővérének a kezét. Bizánci felfogás sze- 
rint Theodora lett volna a császárnő, Béla pedig a társ- 
uralkodó (szümbaszileosz). Vajay szerint a korona mai alak- 
ja ennek a sajátos , közjogi" elképzelésnek a nyomait viseli 
magán. A magyar koronát nemcsak hogy a Bizáncban szo- 
kásos zárt császári koronává, kamelaukionná alakították 
át, nem csak a császári koronák jellegzetes pendiliumait 
- oldalt aranyláncon lecsüngő drágaköveit - helyezték rá, 
hanem a leendő feleség jussán való országiás szándékának 

hangsúlyozására a császárnői koronák hagyományos orom- 
zatát is, amelyet Vajay szerint Anna királynénak, Béla koráb- 
bi feleségének Bizáncból hozott koronájáról szerelhettek át. 
Minthogy a munkával sietni kellett, az anyaghibák, a nem 
tökéletesen kidolgozott, hevenyészett technikai megoldá- 
sok is magyarázatot nyernek. Vajay szerint az összeillesz- 
tésnél legalábbis öt alkotórészt használtak fel: a diadém 
abroncsául szolgáló görög koronát; a zománcdíszű pánto- 
kat, amelyeket egy eredetileg lapos kegytárgy felszabdalása 
és meggörbítése után nyertek (ezekkel boltozták be a koro- 
nát); az Anna királyné koronájáról leszerelt oromzatokat; a 
pendiliumokat; s végül az egész koronát tetéző keresztet, 
amelyet - mint már szó volt róla - Vajay szerint első kirá- 
lyaink országalmájáról ereklyeként helyeztek át a koronára. 
Ez az 1184-1185-ben összeállított korona lehetett az az 
uralmi jelvény, amely Vajay szerint kettős , közjogi" aktusra 
készülhetett: a jog szerint országlásra hivatott császárnő 
(bazilissza) és a vele együtt megkoronázandó magyar társ- 
császár (szümbaszileosz) felszentelésére. 

Vajay maga is megemlíti, hogy felfogása ,csupán a lehe- 
tőségek erővonala kívánna lenni". Elmélete valóban prob- 
lematikusnak látszik. Újabb kutatások szerint Theodora 
nem Mánuel nővére, hanem annak unokája volt; aligha 
hozhatta volna tehát a bizánci trónt hozományul. De ezen 
továbblépve: miért készíttetett volna Béla a még meg nem 
hódított új országban (Bizáncban) való uralom megalapozá- 
sára koronát otyan áron, hogy már meglévő országának, 
Magyarországnak a koronáját is feláldozza e célból? Lehet-e 
párhuzamokat találni ilyen , öszvér", egyszerre férfi- és női 
jellegzetességeket mutató koronára Bizánc korabeli vagy 
közel egykorú történetében? 

Deér József nagy munkájában csaknem egy évszázaddal 
későbbi időszakot jelöl meg, amikor a korona mai formája 
létrejöhetett. Mint tudjuk, az 1260-as években IV. Béla 
(1285-1270) és idősebb fia, az önálló országrészt kormány- 
zó István ifjabb király fegyveresen is szembekerült egymás- 
sal. Ezt az időszakot a nagybirtokosok hatalmának megerő- 
södése jellemezte. Mind Béla király, mind fia mögött főúri 
pártok álltak, s a fegy veres harc váltakozó szerencsével 
folyt. Macsói Anna hercegnő, Béla király lánya, apja oldalán 


64 


maga is részt vett a viszályban. 1264-ben ő fogatta el sógor- 
nőjét, Kun Erzsébetet. Élete végén Béla megbékélt a fiával, 
a családon belüli feszült, gyanakvó viszony azonban tovább- 
ra is megmaradt. Halála előtt a beteg IV. Béla, István bosz- 
szújától féltve híveit, unokája férjének, II. Ottokár cseh 
királynak (1253-1278) a védelmébe, szükség esetén ven- 
dégszeretetébe ajánlotta feleségét, Anna lányát és leghí- 
vebb tanácsosait. 1270. május 3-án Béla lehunyta szemét, 
s V. István (1270-1272) trónra léphetett. Az elhunyt király 
hívei közül többen valóban el is menekültek. Fivére elől 
Ottokárhoz menekült Macsói Anna hercegnő is. Nem érke- 
zett üres kézzel. Egy korabeli osztrák krónikás tudósítása 
szerint a királyi kincstárból két aranykoronát, királyi joga- 
rokat, egy gyöngyökkel díszített szépművű aranyedényt és 
más ékszereket vitt magával, amelyeket a legrégibb kirá- 
lyok korától őriztek Magyarországon. Témánk szempontjá- 
ból az eltulajdonított kincsek közül a két korona említése a 
lényeges. Deér feltételezi, hogy ezek egyike az a királyi fejék 
volt, amelyet a koronázásoknál használtak. 1271-ben ismét 
találkozunk az ellopott kincsek, köztük a korona (ezúttal 
csak egyről van szó) említésével: az V. István és II. Ottokár 
közű békekötést megörökítő oklevélben. Ebben a magyar 
király a maga és utódai nevében is lemond a felsorolt kin- 
csekről. Deér megpróbálja követni az Anna hercegnő révén 
Ottokár kezébe jutott magyar kincsek további sorsát. Miután 
a dürnkruti csatában a cseh király 1278-ban elesett, az 
értékek Rudolf német-római császár (1273-1291) helytar- 
tójának, Ottó dér Lángé brandenburgi őrgrófnak a kezébe 
kerültek. Ő őrizte Ottokár özvegyét, Kunigundát is. Lehet, 
hogy 1279 nyarán egyes magyar és cseh kincseket magával 
vitt Brandenburgba. Kunigunda a kiszabadulása után férjhez 
ment Zavis von Falkenstein cseh főúrhoz, aki magának köve- 
telte az elhunyt Ottokár király kincseit. 1285-ben Kunigunda 
meghalt. Zavis von Falkenstein 1288-ban a királyi kincsket 
magához vette és Magyarországra indult, hogy házasságot 
kössön IV László (1272-1290) magyar király nővérével. 
Útközben azonban egy cseh nemes rajtaütött, kirabolta, s 
így a kincsek nélkül érkezett meg Magyarországra. Az elra- 
bolt értékek további sorsa ismeretlen. A források nem szól- 
nak többé Csehországban lévő magyar kincsekről. 


Deér feltételezi, hogy Istvánnak az 1271-es békekötés 
idején már azért nem volt szüksége ősei koronájára, mert 
időközben egy másikkal pótolta azt. Megkoronázására 
1270. május közepén, vágj tíz nappal apja halála után került 
sor, tehát ez alatt a rövid idő alatt kellett pótolni az ellopott 
koronát. E sietség okozhatta a korona kivitelezésének már 
többször említett tökéletlenségeit. Deér még az új korona 
készítőjét is megpróbálja felderíteni: minthogy 1270-ben, 
nem sokkal a koronázás után egy Máté nevű aranyműves 
birtokadományt kapott, benne látja a korona készítőjét. Fel- 
fogása szerint István az új koronával titokban helyettesítette 
a régit (ezért tudatosan archaizált a korona), s mivel a régi, 
eltulajdonított korona már régóta nem szerepelt a nyilvá- 
nosság előtt, egyszerűen a régiként szerepeltette az újat. 

Deér számos korabeli forrást (krónikát, okleveleket) 
vonultat fel állítása bizonyítására, s egyes részmegállapítá- 
sait igen szépen alá is támasztja. Ugyanakkor nem tud ki- 
elégítő bizonyitékokat szolgáltatni a lényeget illetően, tudnillik 
hogy valóban az ellopott kincsek közt volt-e az addig hasz- 
nálatos királyi korona. A XIII. század derekára mindenkép- 
pen kialakult már a korona fontos , közjogi" funkciója, tehát 
aligha őrizték együtt 1270-ben a királyi kincstár anyagával. 
(A koronázási jelvényeket, mint már említettük, a székesfe- 
hérvári káptalan őrizte.) Továbblépve: ha az V. Istvánnal 
ellenséges viszonyban álló Ottokár valóban az akkor hasz- 
nálatos magyar királyi koronát kapta meg Anna hercegnőtől, 
aligha mulasztotta volna el e tény propagandisztikus kihasz- 
nálását, s ilyen körülmények közt, amikor a szó szoros 
értelmében vett , koronatanú", Macsói Anna is Ottokár udva- 
rában tartózkodott, aligha lehetett volna az elorzott koronát 
titokban egy" újjal helyettesíteni. Végül: ha valóban az addigi 
koronázásoknál használt fejék kerül a prágai udvarba, nem- 
igen mond le róla olyan könnyen a maga és utódai nevében 
már 1271-ben V. István. Sőt, ellenkezőleg, mindent megtett 
volna, hogy akár áldozatok árán is visszaszerezze azt egy 
olyan nagy hatalmú szomszédos uralkodótól, akivel a béke- 
kötés után sem számíthatott tartós baráti viszonjTa. 

Még későbbi időre helyezi a magyar királyi korona mai 
alakjának kialakulását Polner Ödön és őt követve Grexa 
Gyula. Mint a latin korona összeállításával foglalkozó néze- 

tek közt már láthattuk, ők azt feltételezik, hogy a latin koro- 
na első királyunk fejereklyetartójának a koronája, amellyel 
1440-ben, az addig használt korona távollétében I. Ulászló 
királyt megkoronázták. (Addigi királyaink fejét szerintük a 
Dukász Mihály-félb, korona ékesítette.) I. Mátyás király 
(1458-1490) uralkodása kezdetén csak ez az új uralmi 
jelvény állt rendelkezésre, mert az addig használt (görög) 
korona III. Frigyes német királynál (1440-149 3) volt 1463 
júliusában hosszas diplomáciai erőfeszítések után Mátyás- 
nak sikerült tőle visszaszereznie. Polner feltételezi, hogy ez 
után, de 1464. március vége, Mátyás koronázása "előtt 
kerülhetett sor a két koronarész egyesítésére. Erre szerinte 
azért lehetett szükség, hogy az I. Ulászló koronázásakor 
felhasznált s így már ,uralkodóvá tevő" fejereklye-korona 
épüljön be az addig használt koronába, azaz a pillanatnyilag 
létező kettő helyett csak egy olyan korona legyen, amellyel 
a koronázást jogi érvénnyel végre lehet hajtani. Minthogy 
a két koronarész összeillesztésére vonatkozóan 1463- 
1464-ből közvetlen adat nincs, Polner bizonyos rugalmas- 
sággal kezeli a kérdést: esetleg hajlandó visszamenni az 
1370-es évekig, vagy pedig későbbre, Mátyás uralkodásá- 
nak 1464 utáni szakaszára tenni a két korona egyesítését. 
Bizonyítékul a középkori magyar pecsétek és pénzek, vala- 
mint egyes festmények ábrázolásait hozza fel. Úgy véli, hogy 
ezek híven mutatják az uralkodók által ténylegesen viselt 
koronákat, márpedig szerinte Mátyás koráig valamennyi 
ilyen ábrázolás nyílt koronával a fején mutatja be a királya- 
inkat. Ilyen nyílt korona van azon a Íreskón, amelyet 1317- 
ben Károly Róbert koronázásáról festettek a szepeshelyi 
székesegyház falára, de ilyen van a Képes Krónika vala- 
mennyi miniatúráján. Csak Mátyás alatt (a Bautzeni Mátyás- 
szobron, a Thuróczi-féle krónika királyábrázolásain) jelenik 
meg a zárt magyar királyi korona. Azt az ellenérvet, hogy 
a királyábrázolások uralkodóinkat esetleg nem a koroná- 
zásra használt, hanem , házi" koronájukkal ábrázolják, Pol- 
ner és Grexa a Képes Krónika miniatúráira hivatkozva uta- 
sítja vissza. A külföldi uralkodói pecséteket vizsgálva Polner 
úgy találja, hogy a német királyi, valamint a német-római 
császári pecséteken is nyíltak a korai koronák. A lezárás 
egy oldalról induló ívvel ÍV. Ottó (1198-1212) és II. Frigyes 

(1212-1250) pecsétjein figyelhető meg; I. (Barbarossa) Fri- 
gyes császár (1152-1190) pecsétjének a teteje hegyes, 
toronyszerű koronaképet mutat, s a keresztpánttal lezárt 
korona csak IV. (Bajor) Lajos (1328-1347) pecsétjein jelenik 
meg félreérthetetlenül. De szerinte az angol korona is csak a 
XV. században alakult át felülíveltté, a francia korona pedig 
még később, csak I. Ferenc (1515-1547) alatt. Szerinte a 
nemzetközi gyakorlat is a kései lezárás nézetét támogatja. 
Gerics József és Ladányi Erzsébet (már bemutatott) kutatá- 
sait követően az általuk felvonultatott X-XI. századi korona- 
ábrázolások ismeretében ez az egész fejtegetés tárgyszerűen 
hibás. További módszertani hibája, nem ismeri el, hogy az 
egykorú művészek stilizált koronával a fejükön ábrázolhatták 
a királyokat. így önmagával is ellentmondásba kerül, mert 
IV. István és III. Béla alatt olyan ábrázolásaink is vannak, 
amelyeken oldalt láncokon lecsüngő drágakövekkel felszerelt 
koronát visel az uralkodó; más királyokat ilyen láncok nélkül 
ábrázolnak. Márpedig ha - Polnerék szerint - a görög 
koronát használták királyaink a XI. század végétől kezdve, 
minden királyábrán rajta kellene lenni a lecsüngő drágakö- 
veknek. Akad hiba a nyugati párhuzamok terén is. így a 
francia királyi koronát II. (Jó) János (1350-13 64) király már 
1360-ban zárttá pántoltatta, hogy magát a császárral egyen- 
rangúnak tüntesse fel, s országának a német-római császár 
felsőbbségétől való függetlenségét bizonyítsa. Deér Polner 
elméletének cáfolataként nagy könyvében bemutatja az 
erdélyi szászok 1302. évi pecsétjét, amely zárt koronát tartó 
négy alakot mutat, sőt Imre 1202. évi híres aranypecsétjének 
az előlapját is, ahol a trónján ülő király fején láthatóan zárt 
korona van. így az ,ábrázolás hiánya" mint érv aligha tartható, 
bár Grexa Gyula Deér ábráit nem tartja bizonyító erejűek- 
nek és továbbra is kitart a XV. századi eredeztetés mellett. 
Ugyanakkor ismerve azt az újabb feltételezést, hogy a laün 
korona esetleg Szent István fejereklyetartóját fedte valami- 
kor, minden logikai hibája ellenére sem tekinthető kizárt- 
nak Polner és Grexa feltételezése a Szent István fejéről 
leemelt és I. Ulászló koronázásakor használt fejereklyetartó 
korona és az addig alkalmazott korona kései egyesítéséről. 
Láthatjuk, hogy a koronával foglalkozó szakirodalom a 
legkülönbözőbb oldalakról, a legeltérőbb módszerekkel pró- 

balta és próbálja ma is megközelíteni koronánk keletkezé- 
sének bonyolult kérdéseit. Hogy közülük melyik lehet igaz? 
Nagyon nehéz nyilatkozni erről. Egyes fontos problémák 
mindmáig, a koronavizsgálatok nyomán sem oldódtak meg 
egyértelműen. Az egyes kutatók nézete jelenleg is különbö- 
zik olyan régóta vitatott kérdésekben, hogy a latin korona 
pántjai eredetileg is íveltnek készültek-e, vagy utólag hajlí- 
tották meg őket. A görög koronarészről ma sem tudjuk teljes 
bizonyossággal, férfi- vagy női koronának készült-e. Mikor, 
kinek a számára illesztették össze a mai koronát? Minden 
kutató más megoldást vél találni, mindenki a maga igazát 
próbálja - gyakran csupán szellemes hipotézisekkel - bi- 
zonyítani, mások állításainak a cáfolatába alig-alig bocsát- 
koznak. Az bizonyos, hogy a korona igen korai, az időszámí- 
tásunk szerinti első félezredre datáló regényes keletkezését 
megfogalmazó nézetek tévesek. A Csömör Lajos és követői 
által szerepeltetett Szűz  Mária-ábrázolást gyakorlatilag 
hiteltelenül, hogy! Révay Péter munkájának 1659-es kiadá- 
sában az , apostolok rendje" mellett királyokat, császárokat 
és keresztény mártírokat is említ (többes számban). Tehát 
a KON feliratú (Révay által Nagy Konstantinnak tartott) csá- 
szári zománctábla mellett legalább még egy császárnak és 
Geobitzász mellett legalább még egy királynak szerepelnie 
kellene. Ha Dukász Mihály helyére Szűz Mária zománctáb- 
láját helyezzük, négy további alaknak kellene szerepelnie 
a jelenlegi két helyen! Révay leírásának tehát nem lehet 
hitelt adni. 

A zománctáblák párhuzamai művészettörténeti szem- 
pontból nem állnak meg, de a német birodalmi koronán 
megörökített keresztpántos szerkezetű koronák léteztek az 
ezredfordulón, s lehetséges, hogy" a mai latin korona vagy 
annak előképe (a német császári udvarból) Szent Istvánhoz 
került. Ez ugyanakkor valamivel nagyobb valószínűséget ad 
a késői (XV. századi) összeállítás lehetőségének is. Be kell 
azonban látnunk, hogy a bemutatott elképzelések csak 
többé-kevésbé valószínű lehetőségei a kérdéskör megoldá- 
sának, s legfeljebb egyes részleteikben bizonyítottak! Szent 
Koronánk titka továbbra is megfejtellen. 


KORONÁZZAK 
A KIRÁLYT 


A KORONÁZÁS ordók 


A középkori uralkodót nem csak a népmesék tartják hatal- 
mas úrnak, aki bármit megtehet országában, hanem a való- 
ságban is roppant fontos személyiség. Bár döntéseit gyakor- 
latilag az egyházi és világi előkelők törekvéseinek, akarat- 
megnyilvánulásainak a figy elembevételével, tanácsuk meg- 
hallgatásával hozza, mégiscsak ő áll kivételes hatalommal 
országa élén, parancsait szolgáinak, katonáinak a hada lesi, 
s alattvalói sorsának alakulása igen sok vonatkozásban 
függ tőle. Egy erőskezű, a külső támadásokat visszaverni 
képes uralkodó sok szenvedéstől mentheti meg népét, de 
az is jótéteménynek számit, ha nem csak a más országokból 
jövő ellenséggel szemben oltalmazza meg a parasztot és a 
polgárt, de a nagybirtokosok hatalmaskodásaival szemben 
is védelmet nyújt, rendet tart országában. Fontosnak tartják 
a király személyét az uralkodó osztály tagjai is, hiszen ő 
irányítja, szervezi a politikai életet, elhatározása többnyire 
döntő abban a kérdésben, hogy melyik feudális úr, illetve 
érdekcsoport kerül előtérbe az ország kormányzásában, ki 
kap nagyobb birtokadományokat, s ha az alávetettek elége- 

detlensége robbanással fenyeget, vagy" külső ellenség táma- 

dásától kell tartani, ő az, aki a feudális urakat összefogja, 

egységes fellépésüket biztosítja. 

A király környezetében, az ország irányításában részes 
főurak között ott találjuk az érsekeket, püspököket, tehát 
az egyház vezetőit. A királyok jelentős birtokadományokat 
adnak az egyháznak, s a hála nem marad el. A templomok- 
ban az uralkodóért imádkoznak a papok, s a népet is a 
király iránti feltétlen engedelmességre, szeretetre nevelik, 
hiszen Isten állította őt országa élére, , Isten kegyelméből 
uralkodik. 

A király halála mindig bizonyos veszélyekkel fenyegeti 
az országot. Hiszen kérdés: ki jön utána, nem robban-e ki 
trónviszály, s ha ilyenre "sokszor nem is kerül sor, nem 
okoz-e zökkenőket az új uralkodó kormányzata? Hogyan 
lesz valaki király? Ne menjünk bele itt a törvényes örökö- 
södés, a trónra való alkalmasság, illetve alkalmatlanság 
bonyolult kérdéseibe; elégedjünk meg röviden annyival, 
hogy a király elődje halála révén örökli a trónt, illetve király- 
lyá választják. Mindez azonban még nem elég: az egész 
ország tudomására kell hozni, mindenkivel, de legalább a 
nagybirtokosokkal el kell fogadtatni, hogy" a király  ,Isten 
kegyelméből" átveszi a hatalmat. Az egyház, amely hívei 
életének minden jelentős mozzanatánál (keresztelés, házas- 
ság, temetés) képviselteti magát, természetesen részt kap a 
királlyá avatás szertartásából, sőt annak szervezője. Mivel 
pedig az egyház a Bibliát tekintette tanítása alapjának, nem 
lehet csodálni, hogy a királlyá avatás szertartása több pon- 
ton olyanná fejlődött, mint az ótestamentumi zsidó királyoké. 

Már a korai nyugat-európai királyavatások egyházi szer- 
tartásának legfontosabb mozzanata az uralkodót Isten fel- 
kentjévé tette - az ószövetségi Saulnak és Dávidnak Sámuel 
által végrehajtott folkenését utánozva. Minthogy" a püspökö- 
ket is felkenték, s eredetileg az , Isten kegyelméből" formula 
is az egyháziaknak járt ki, az ezredforduló táján a császár 
és a király félig papi személynek számított. így" Szent István 
királyunk is e minőségében lehetett szuverén szervezője a 
magyar egyháznak. A IX. században a kétféle - papi és 
uralkodói - felkenés szertartása elkülönült egymástól, de 
a királyfelkenést ezután is annyira fontosnak tartották, hogy 
a XI. század közepének neves egyházi írója, Petrus Damiani 
még ezt nevezi az ötödik szentségnek. (Valószínűleg szent- 
séggé is vált volna, de a VII. Gergely által képviselt pápai 
világuralmi törekvések megakadályozták ezt.) 

A koronának a felkenés mellett kezdetben csak másodla- 
gos szerep jutott. Nagyon érdekes, hogy a korai frank kirá- 
lyok uralkodói jelvénye nem is a korona volt, hanem a 
hosszú haj és a királyi lándzsa. A hosszú hajnak mágikus 
erőt tulajdonítottak: amikor Nagy Károly apja, Kis Pipin meg- 
fosztotta uralmától és kolostorba záratta az utolsó Meroving 
uralkodót, levágatta a haját, ő maga pedig 751-ben királlyá 

kenette magát, s ettől kezdve a ,szentséges olaj" helyettesí- 
tette a hosszú haj mágikus erejét. 

A királyi jelvények között ezután fokozatosan a sisakko- 
rona került előtérbe, de hozzá más jelvények (trón, jogar, kar- 
perec, kard, gyűrű stb.) is társultak, sőt úgy tűnik, egyikük, 
a lándzsa a XI. századig még a koronánál is fontosabb volt. 

A királlyá avatási eljárást különböző szertartásrendek, 
latin szóval ordók szabályozták. Ezeket megfogalmazóikról, 
másolóikról, alkalmazási helyükről stb. nevezték el. A leg- 
régibb ordót Egbert yorki érsek (732-766) állította össze; 
újabban inkább a X. századi angliai egyházi reformok irá- 
nyítójának, Dunstan canterbury érseknek a nevével jelölik: 
ez az Egbert-, illetve Dunstan-ordó (főleg angolszász terüle- 
ten, de másutt is alkalmazták). Ebből fejlődött ki a 973-ban 
már használt, ugyancsak angolszász Edgar-ordó, 962-től a 
német császári koronázásoknál az úgynevezett mainzi 
(német) ordót követték, de számos más szertartásrend is 
ismert volt Európa-szerte. 

Az egyes ordók többé-kevésbé eltértek egymástól, de 
valamennyi számos részmozzanatból állt. Egy-egy ordóban 
általában választás, az egyházi és világi hatalom átruházá- 
sa, felkenés, koronázás, az uralkodói jelvények átadása, az 
uralkodás megkezdése szerepel. Az egyes mozzanatok sor- 
rendje különbözhetett, néhány nem is volt meg minden 
ordóban, a szertartásoknál felhasznált jelvények is eltérhet- 
tek. A lényeg az volt, hogy az éppen felhasznált ordó vala- 
mennyi mozzanata szerepeljen, mert a szertartás egésze 
együtt jelentette a királlyá avatást, az ,Isten kegyelméből" 
való hatalom átruházását, annak ellenére, hogy! később ez 
a merevség csökkent, illetve egy mozzanatot, a koronázást 
kiemelték, és a többinél nagyobb jelentőséget tulajdonítot- 
tak neki. 


; A MAGYAR KIRÁLYKORONÁZÁSOK.—— 
ESA KORONA TÖRTÉNEIE A XV. SZAZAD KÖZEPFIG 
XI. századi király aink koronázásáról elég keveset tudunk. 
Az bizonyos, hogy első királyunknak szüksége volt a keresz- 


tény egyház ideológiai támogatására. Megkeresztelkedett, 

s 1000-ben vagy 1001-ben, Székesfehérvárott vágj Eszter- 
gomban, valószínűleg a császártól kapott koronával meg- 
koronáztatta magát. 

Ha az ezredforduló alkalmával ugyancsak Rómában tar- 
tózkodó császár volt is a korona küldője, e tény nem István- 
nak és országának a német császár hűbérúri fennhatósága 
alá kerülését jelenthette, hanem csupán annak a meglévő 
előjognak az elismerését jelképezhette, amely a korabeli 
hierarchiában a császárt a királlyal szemben megillette. 

Egyes kutatók feltételezései, hogy Istvánt a német szokás 
szerint koronázták meg, nem a korabeli források leírásán, 
hanem különböző logikai kombinációkon alapulnak. Bizto- 
san csak azt tudjuk, hogy Istvánt felkenték és megkoronáz- 
ták. Mások nézetei szerint az Egbert- (Dunstan-) ordót követ- 
ték volna első királyaink koronázásánál. Istvánt az 1031-ben 
készült koronázási palást sapkaszerű (abroncs?) koronával 
és lándzsával ábrázolja; ez utóbbi azonosítható azzal a bot- 
tal, amelyet az Egbert-ordó szertartásrendjét követve adnak 
át a királynak. Persze nyitva marad a kérdés: vajon a palást 
ábrája eléggé bizonyít-e az Egbert-ordó használata mellett? 
A lándzsa hatalmi jelvény volt, de tőlünk keletre, a nomád 
népeknél is használták, nem csak Nyaigaton. Legújabban 
Gerics József és Ladányi Erzsébet nyugati források bevoná- 
sával és az 1968-ban Nagyharsányban kiásott dénárlelet 
zászlós lándzsaábrázolásának a felhasználásával további 
nyomós érvet szolgáltatott a lándzsa hatalmi (felség-) jel- 
vény volta mellett, és sikerrel valószínűsítette, hogy első 
királyunk lándzsájának a mintája a német birodalmi szent 
lándzsa lehetett, amelybe, a történelmi hagyomány szerint, 
Krisztus keresztjéből való szöget építettek be. A lándzsa 
István közvetlen utódai alatt is hatalmi jelvény. (Az ő koro- 
názásásukról is csak azt tudjuk, hogy megtörtént, és hogy 
felkenték őket.) Az 1044-es ménfői csatában Aba Sámuel 
aranyozott lándzsája legyőzőjének, III. Henrik német csá- 
szárnak a kezébe került. A császár által támogatott Péter 
az Altaichi Évkönyv tanúsága szerint ugyancsak aranyozott 
lándzsát adott át urának, a császárnak, e ténnyel ismerve 
el alávetettségét. 

Az egy etlen XI. századi uralkodó, akinek koronázása szinte 
teljes bizonyossággal az Egbert- (Dunstan-) ordó szertartás- 


rendje szerint ment végbe, Salamon. Őt még apjának, I. 
Andrásnak az életében megkoronázták. Mint a Képes Kró- 
nika - a XI. századi ősi szerkesztést átvéve - elmeséli, 
Salamon nagybátyja, Béla herceg nagyon felháborodott, 
amikor a szertartás alatt azt az imádságrészletet hallotta: 
,Légy ura a te testvéreidnek." Sérelmezte, hogy7 ,urává 
teszik a kisgyermek Salamont". A krónika előadása azért 
érdekes, mert az idézett szertartásszöveg, amely az , Adjon 
neked a mindenható Isten" kezdetű korabeli ima része, csak 
néhány ordóban szerepel. A közelmúltban Gerics Józsefnek 
még tovább sikerült szűkítenie a kört, s a nevezetes vár- 
konyi jelenet segítségül hívásával el lehetett jutni az Egbert- 
ordóhoz. A krónika ugyanis a Salamon koronázását előadó 
fejezetet követően elmondja, hogyfrossz tanácsadók egymás 
ellen ingerelték a két testvért, Andrást és Bélát. Bélát arra 
biztatták, addig ragadja meg a királyi hatalmat, míg bátyja 
tehetetlen beteg, Salamon pedig még gyermek. Andrásnak 
pedig azt bizonygatták, hogy fia, Salamon csak Béla ártal- 
matlanná tétele után uralkodhat biztonságban. András, hogy 
meggyőződjön öccse szándékáról, piros párnára egymás 
mellé tétette a koronát, a királyság jelvényét és a kardot, a 
hercegség jelvényét. E kettő közül kellett öccsének válasz- 
tania. András megparancsolta két hű emberének, rejtőzze- 
nek el, s ha a herceg a koronát, azaz a királyi hatalmat 
választaná, azonnal öljék meg Bélát. A herceg egyik híve 
azonban tudomást szerzett a tervről és a királyhoz igyekvő 
Bélát figyelmeztette: ,Ha kedves az életed, a kardot válaszd!" 
Többet nem mondhatott, de Béla ennyiből is értett és a 
kardot választotta. A szép történetben az a legérdekesebb, 
hogy7 a kard és a korona itt uralmi jelvényként szerepel, 
méghozzá a kard egyértelműen a hercegséget, a korona a 
királyságot jelképezi. A krónikás e rész előadásakor a 
magyar király ok koronázásának olyan rendje alapján dol- 
gozott, amelynek jelvényegyiitteséből hiányzott a kard. 
Olyan ordó pedig, amelyben az , Adjon neked a mindenható 
Isten" kezdetű ima szerepelt, de a kard mint királyi jelvény 
nem, csak egy van: az Egbert- vagy Dunstan-ordó! 
Próbáljuk meg ezután nagy" vonalakban rekonstruálni a 
gyermek Salamon koronázását. A szertartás áldáskéréssel 
kezdődött, majd a bibliai királyok példájára Salamont a 

fején olajjal kenték fel. Ezután kezébe adták a hatalmi jel- 
vényeket: a jogart majd a pálcát (ez a lándzsa megfelelője 
a szertartásszövegben). A jelen lévő valamennyi püspök 
közösen felemelte a koronát (érdekes, hogy az ordó ősi 
szövege még sisaknak mondja) és Salamon fejére helyezte. 
Ezután a szertartást vezető főpap (az esztergomi érsek?) 
áldást kért rá, a jelen lévő nép háromszor hangosan kiál- 
totta: Örökké éljen Salamon király" - amire ámen volt a 
válasz. Trónra ültették az ifjú uralkodót, s az előkelők csók- 
ra járultak hozzá. Ima következett az új királyért, majd 
elhangzott a király három parancsa. Az ősi Dunstan-ordő 
ugyanis még az alattv alókhoz intézett parancs formájában 
fogalmazta meg azt a hármas fogadalmat, amit esetenként 
más ordók más megfogalmazásban adnak, s amiből később 
a koronázási eskü kifejlődött. így az ifjú Salamon békét 
parancsolt az egyháznak és a népnek, a rablás és a vissza- 
élések üldözésére figyelmeztetett, a jog betartására és 
könyörületességre hívott fel. A szertartás alatt számos imát 
mondtak, többször énekeltek, s eközben hangzott el az omi- 
nózus , Légy ura a te testvéreidnek" is. Körülbelül így mehe- 
tett végbe Salamon 1058-as koronázása, persze még nem 
a jelenlegi királyi koronával, hanem annak elődjével, s eset- 
leg olyan módosításokkal, amelyeket a megkoronázott gyer- 
mek zsenge kora megkövetelt. Könnyen lehet, hogy ilyen 
szertartásrend mellett kenték fel és koronázták királlyá 
Salamon elődjeit is Szent István óta. 

Hogyan kerülhetett az ősi Dunstan-ordó Magyarország- 
ra? A X. században népes angol küldöttség érkezett Német- 
országba. I. Ottó első feleségének, az angolszász születésű 
Edit királynénak a kísérete. Sok pap is volt köztük. Könnyen 
lehet, hogy ők hozták magukkal a szertartást Németország- 
ba, s német közvetítéssel már első királyunk koronázása 
idején eljuthatott hozzánk. További lehetőség adódott az 
átvételre a XI. század közepén, amikor nem sokkal Salamon 
koronázása előtt két száműzött angol herceg, Edvvard és 
Edmund menedéket talált a magyar királyi udvarban. De 
nem csak nálunk, hanem a XII. századi Lengyelországban 
is kimutatható az ordó ismerete. Salamon koronázása után 
azonban hazánkban már nem használhatták túl sokáig a 
Dunstan-ordót. Kálmán királyunk törvényeinek bevezetője 

már arról ír, hogy ,nem ok nélkül visel kardot a király", 
tehát a kard ekkor már a királyi hatalom jelvénye. A XII. 
századra a Dunstan-ordó, amely" mellőzte a kardot mint a 
királyi hatalom jelvényét, kimehetett a használatból. Későb- 
bi királyaink koronázásánál fontos és látványos szerepet 
kap a kard is. 

Hogyan koronázhatták a XII—XIII. században a magyar 
királyokat? A krónikák több szertartásról tesznek említést 
- a XII. század végétől többnyire a koronázás napját is 
közlik -, de részleteket nem mondanak. A Képes Krónika 
miniátora is többször megfestette az ünnepi eseményt. 
Rendszerint két főpap (püspök) helyezi a koronát az új 
uralkodó fejére, ami elárulja, hogy" a szertartásban már 
viszonylag korán a korona fejre tétele vált a királyi hatalom 
átruházásának legfontosabb, leglátványosabb mozzanatá- 
vá. De hogy milyen ordó szerint került erre sor, nem tudjuk. 
Egyes kutatók a német ordó használatára gondolnak; ez 
nem bizonyítható, de nem is cáfolható. Mindenesetre az 
Árpád-kor végére kibontható a forrásokból néhány olyan 
elem, amely azután beépül a XIV. század második felében 
már elég biztonsággal valószínűsíthető új szertartásrendbe, 
s azt magyaros sajátosságokkal egészíti ki. 

Ilyen elem mindaz, ami az ország első királyának, a szent- 
té avatott s a középkor vallásos világában nagy tiszteletnek 
örvendő Istvánnak az emlékéhez köthető. Az új uralkodók- 
nak érdekükben állt bevonni a szertartásba a szent király 
személyéhez fűződő minden tárgyat. 1240-ben arról értesít 
minket egy külföldi szerzetes, hogy" a magyar királyokat 
koronázáskor István király trónjába ültetik, s az ő haszná- 
latában lévő tárgyakkal (felszerelésekkel, fegyverrel) díszí- 
tik. III. Andrásra fél évszázaddal később egy stájer krónika 
szerint olyan ruhát adtak, amelyet Szent István viselt. S a 
későbbi koronázásoknál is megfigyelhető első uralkodónk 
valódi, de inkább vélt használati tárgyainak bekapcsolása 
a szertartásba. Ilyen volt a fehérvári trón, a koronázási 
palást, a Szent Korona. A trón még csak lehetett Istváné - 
ha valóban Fehérvárait koronázták meg -, de a palást csak 
annyiban, hogy ő adományozta az egyháznak, a koronáról 
pedig láthattuk, hogy legfeljebb valamely ik darabja lehetett 
Szent István tulajdona. Mivel Fehérvárait van István király 


76 


valódi vagy vélt trónusa, az is hamar szabállyá válik, hogy 
a szertartásnak ott kell megtörténnie. Ebből persze az is 
következik, hogy a megkoronázandónak feltétlenül birto- 
kolnia kellett a tényleges hatalmat, hiszen el kellett jutnia 
az ország szívében fekvő koronázóvárosba, és ott rendel- 
kezésre kellett állnia a koronának és a többi jelvénynek. 

Vizsgáljuk meg ezek után, mit tudunk a magyar királyi 
korona - vagy pontosabban: a koronák - korai történetéről. 
Az mindenképp bizonyosnak látszik, hogy első királyaink- 
nak egymás után több koronájuk is volt, s a kutatások mai 
mondható meg, nem bizonyítható, mikor ,lép be" törté- 
netünkbe a jelenlegi magyar korona. 

Azt mindenesetre tudjuk, hogy a kereszténység támoga- 
tására igényt tartó István az ezredfordulón Ottó német- 
római császár kegyéből (egyes kutatók szerint n. Szilveszter 
pápától) kapott koronával királlyá koronáztatta magát. 
Könnyen lehet, hogy ez az első magyar királyi korona azzal 
a sapkához hasonló koronával azonos, amellyel a koroná- 
zási palást ábrázolja első királyunkat. Ez a tényleg Szent 
Istvánhoz fűződő fejék nem lehetett hosszú életű; mint fen- 
tebb már szó volt róla, III. Henrik császár 1044-ben való- 
színűleg Rómába küldte. Nem tudjuk biztosan, hogy" ezután 
mivel koronázták királyainkat. Felmerült egy szellemes 
gondolat, amely szerint I. András királyunk 1047. évi koro- 
názására készült volna a Nyitraivánkán 1860-ban talált 
Monomachosz-korona. XIV. századi krónikánk mindeneset- 
re csak annyit mond, hogy András herceg Székesfehérvá- 
rott elnyerte a koronát, de ebből nem derül ki biztosan, hogy 
az a IX. Konsztantinosz Monomachosz-féle korona volt-e. 
Lehetséges, hogy királyaink egy ideig ezt a koronát hasz- 
nálták, s elképzelhető, hogy amikor menekülnie kellett az 
országból, Salamon eláshatta, Abból a krónikautalásból 
viszont, amely szerint 1074-ben, IV. Henrik támadásakor a 
császár kíséretében lévő Salamon három csapattesttel 
Semptéről Nyitra felé vonult, sajnos nem tűnik ki, hogy - 
mint egyes kutatók feltételezik - azért kerített volna sort e 
hadmozdulatra, hogy? a Nyitraivánkán elásott koronát meg- 
találja. A krónika itt nem szól semmiféle koronáról. Igen 
érdekes történetet mond el azonban Salamon király, vala- 


TT 


mint Géza és László herceg viszályainak alakulását ismer- 
tetve. 

Amikor a Salamon elleni döntő mogyoródi csata előtt a 
hercegek lóháton tanácskoztak a haditervről, a krónikás 
elbeszélése szerint világos nappal mennyei látomás jelent 
meg László hercegnek: tanácskozás közben angyal szállt 
alá az égből, kezében aranykoronát hozott és azt Géza fejére 
illesztette. E látomást László úgy értelmezte, hogy" nyilván- 
valóan övék lesz a győzelem, Isten a királyságot és a koro- 
nát Gézának adja. Az elbeszélés pikantériája, hogy eszerint 
Isten maga küldi angyala által a Salamon felett győzedel- 
meskedő Gézának a koronát, míg Hartvik püspök legendá- 
jában az angyal az egyház fejének látomásában jelenik meg, 
s azután a pápa küld koronát első királyunknak. Ideológia- 
történeti szempontból ez a különbség azért fontos, mert a 
látomást leíró krónikás Gézát nem az egyház fejével, hanem 
kötetlenül az égiekkel hozza kapcsolatba. 

A XII. század második felének és a XIII. század elejének 
a forrásai már arról tanúskodnak, hogy" kezdett bizonyos 
nimbusz kialakulni egy magyar királyi korona körül. Ezért 
szerepelhet az 1160-as évek derekán a korona Ankhialosz 
már ismertetett dicsőítő beszédében, és valószínűleg ezzel 
magyarázható, hogy a Képes Krónika miniátora megörökí- 
tette elrablását. Ekkoriban a királyi hatalmat jelképező 
koronát Székesfehérvárott, a királyi bazilikában őrizték, 
más koronázási jelvényekkel és István király hagyomány 
szerinti trónusával együtt. A trónért folytatott küzdelmek 
során a XII. századtól kezdve döntő fontosságú, kinek a 
kezén van Székesfehérvár, kinek a birtokában a korona és 
a többi koronázási jelvény. Az őrzés tisztével a XII. század 
derekától megbízott székesfehérvári káptalan így" fontos 
politikai súlyt kapott; kritikus pillanatokban döntő fontossá- 
gú lehetett, melyik trónigénylő pártjához tartozik a prépost 
és az őrkanonok. Valószínűleg politikai ellenlábasának, 
Géza becsének a támogatása miatt tétette le III. Béla is az 
egyik fehérvári prépostot. Géza herceg anyjának, Eufrozi- 
nának különösen jó kapcsolatai voltak a fehérvári egyház- 
zal: a leváltott prépost az özvegy" királyné és Géza herceg 
híve volt. A herceg I. Barbarossa Frigyes (1152-1190) 
német császár útján akart hozzájutni Magyarország koro- 

nájához, ezért III. Béla 1177-ben elfogatta. A koronát őrző 
székesfehérvári prépostok politikai súlyát tovább növelte, 
hogy III. Béla uralmának második felétől többször ők töltöt- 
ték be a királyi kancellár tisztségét is, és ezzel kulcsfontos- 
ságú bizalmi álláshoz jutottak a király mellett. 1198-ban III. 
Ince pápa azért tartja fontosnak, hogy a székesfehérvári 
őrkanonok tisztére a préposthoz hű szeméijl nevezzenek 
ki, mert az ő gondjára vannak bízva az egyház kincsei és a 
királyi korona. A prépost pedig olyan alkalmas személyt 
szeretne látni az őrkanonoki poszton, akinek járatlansága, 
hűtlensége vágj hanyagsága folytán nem fenyeget az a 
veszély, hogy az egyházra nézve valamilyen károsodás szár- 
mazik, vagy ,a haza becsülete a korona miatt valamilyen 
sérelmet szenved". íme, a XII. század végére már a haza 
becsülete függött a korona hűséges őrzésétől! Ekkorra már 
ismét két táborra szakadt a magyar uralkodó osztály. Imre 
királlyal szemben számosán öccse, András herceg - a 
későbbi II. András király - mellé álltak. A pápa egyértelmű- 
en Imrét támogatta. Ebben a kiélezett helyzetben Imre király 
közbenjárására a koronát és a koronázási jelvényeket őrző 
székesfehérvári káptalan újabb kiváltságokat szerzett: a 
prépostot vagy a kanonokai csakis a pápa vagy a legátusa 
mozdíthatta el tisztségükből, egyházi átkot is csak ők mond- 
hattak rájuk. 1204-ben a pápa a teljes magyarországi egy- 
házi hierarchiából kiemelte a káptalant és előírta, hogy a 
világi ügyekben csak a királynak, egyháziakban csak a 
pápának legyen alávetve. 

Imre halála után özvegye, Konstancia és a kisgyermek- 
ként megkoronázott III. László nem tudta megtartani a hatal- 
mat 11. Andrással és a köréje csoportosulok táborával szem- 
ben. A királyné a kis királlyal és a hozzájuk húzó néhány 
báróval és püspökkel együtt Bécsbe, Lipót osztrák herceg- 
hez menekült. Az Ausztriába magukkal vitt kincsek közt volt 
egy korona is, amely minden bizonnyal a királyi korona 
lehetett, mert a győztes András háborúval fenyegette meg 
a herceget, ha nem adja vissza. Már magyar és osztrák 
részről egyaránt megtörténtek a hadi előkészületek, amikor 
a gyermek király 1205. május 7-én meghalt. Anyja, Kons- 
tancia ezek után visszatért hazájába, Aragóniába; László 
koporsóját és a koronát Székesfehérvárra szállították. 

A magyar királyi korona azonban, nagy nimbusza ellené- 
re, arra mégsem volt alkalmas, hogy" a más országok feletti 
uralmat el lehessen nyerni vele: II. András 1215-ben, ami- 
kor Kálmán fiát Halics királyává akarta koronáztatni, e 
célból külön koronát kért III. Ince pápától. Hogy" a királynéi 
koronát jóval kevesebbre becsülték, az is II. András egyik 
tettéből derül ki. Mint 1217-ben és 1222-ben kiadott okle- 
veleiből tudjuk, Gizella királynénak, első királyunk felesé- 
gének hagyomány szerinti koronáját a keresztes hadjáratba 
induló király elvitte Veszprémből, ahol őrizték, majd a ten- 
geren túl 140 ezüst márkáért értékesítette. 

II. András fiának, IV. Bélának a koronázásáról írva a 
krónika megemlíti, hogy7 a koronázási menetben a király 
öccse, Kálmán herceg vitte a királyi kardot, Béla lovát pedig 
Danyiil halicsi herceg vezette. Elképzelhető, hogy ez a vonu- 
lás annak a később más forrásban részletesebben szereplő 
világi ceremóniának a része lehetett, amikor az egyházi 
szertartás befejezése után a király a fehérvári bazilikából 
egy másik templomba, a Szent Péter-templomba ment, s ott 
bíráskodott, azaz megkezdte az uralkodást. De az is lehet- 
séges, hogy Béla valami más céllal vonult ki az utcára, 
például azért, hogy7 a koronázótemplomba be nem férő 
tömegek is lássák: királlyá koronázták. 

1241-ben a tatárok támadása rázúdult Magyarországra. 
IV. Béla elrendelte, hogy?" Szent Istv án király testét, az egy- 
házi kincseket és a királyi ékszereket (köztük nyilván a 
koronát is) Mária királynéval, valamint a kis István király- 
fival együtt helyezzék biztonságba. Először Spalatóba mene- 
kítették őket, majd a biztonságosabb dalmát szigeti városba, 
Trauba. Itt a királyi család és a kincstár egy állandóan útra- 
kész hajó fedélzetén várta a további fejleményüket. Hogy7 a 
dalmát tengerpartra menekített kincsek nem a király 
magánkincstárába tartoztak, hanem az ország tulajdonát 
képezték, azt onnan tudjuk, hogy a vesztes muhi csata 
(1241. április 11-12-e) után maga Béla király a tatárok elől 
először osztrák földre futott, ott elfogta őt Babenberg Fri- 
gyes herceg, és csak annak fejében engedte szabadon, ha 
többek közt átadja neki a nála lévő magánkincseit. 

A tatárok elvonulása után a királyi koronát és egyéb 
holmit bizonyára visszavitték Fehérvárra. Az 1254-ben, IV. 

Béla nevében kelt oklevél arról tanúsít, hogy" a fehérvári 
egyház őrzi az ország trónját és koronáját. Sajnos a tudósok 
ezt az oklevelet 1254 után nem sokkal készült hamisítvány- 
nak tartják. A hamisító valószínűleg mégsem állított egy 
általánosan ismert tényről valótlant. A következő izgalmas 
kérdéssel, Macsói Anna hercegnő koronarablásával már 
foglalkoztunk a magyar korona keletkezésének problema- 
tikájánál. Béla király lánya 1270-ben valóban magával vitte 
az addigi koronázásoknál használt koronát a cseh uralko- 
dóhoz, mint Deér véli? Vagy pedig - amint más kutatók 
okfejtése alapján e sorok írója is valószínűbbnek tartja - 
az elrabolt két korona közt nem volt ott a bizonyára jobban 
őrzött királyi korona? Innen számíthatjuk jelenlegi koro- 
nánk történetét? Vagy már a XII., sőt a XI. századtól? Csak 
a XV.-től? Nem tudhatjuk bizonyosan, hol ,lép be" törté- 
netünkbe a jelenlegi Szent Korona. 

Az 1290-ben meggyilkolt Kun László királynak nem volt 
fia. Az Árpád-ház utolsó, trónra jogosult tagjával, a család 
rég Itáliába szakadt ágának sarjával, Andrással szemben a 
nagybirtokosok más dinasztiához tartozó uralkodójelöltet 
kerestek. III. András (1290-1301) ellenfelei meg akarták 
akadályozni a királlyá koronázását. Elképzelésük megvaló- 
sítása céljából előbb titokban, majd nyíltan arra törekedtek, 
hogy a korona ne jusson András kezébe. Az új király híve, 
Tódor fehérvári prépost azonban keresztülhúzta számítá- 
sukat, s , Szent István koronájába koronázás napján a meg- 
szabott időben átadta Andrásnak. így a fehérvári baziliká- 
ban, az esztergomi érsek által mondott mise keretében sor 
kerülhetett a szertartásra. Ennek során István király ,meg- 
szentelt" ruháját adták Andrásra, a szentelt olajjal való fel- 
kenést követően pedig fejére tehették ,Szent István koro- 
náját", majd kezébe adták a jogart és az országalmát. Az 
eseményekről beszámoló stájer krónikás szerint a főurak 
csak azután voltak hajlandók esküt tenni a királynak, miu- 
tán András is koronázási esküt tett. Utolsó Árpád-házi kirá- 
lyunk tehát elfoglalhatta trónját, s csakhamar birtokado- 
mánnyal fejezte ki háláját Tódor mesternek. 

III. András halála után a cseh király fiát, Vencelt (1301- 
1304) koronázták királlyá, de a magyar urak nem engedel- 
meskedtek neki. Egyrészt mert Károly Róbert személyében 

más trónkövetelő is akadt, másrészt mert a XIII. század 
végén-XIV. század elején a bárók függetlenítették magukat 
mindenféle központi hatalomtól, önállóan, kiskirályként 
uralkodtak tartomány nagyságú birtokaikon, és egymás 
elleni magánháborúkkal, a kereskedők és a kisebb birtokú 
nemesek kifosztásával, jobbágyok elhajtásával tették egyre 
elviselhetetlenebbé az életet. Vencel - aki Magyarországon 
a László nevet viselte - nem tudta stabilizálni uralmát. Apja, 
a cseh király végül megelégelte fia uralkodásának méltatlan 
körülményeit, nagy sereggel bejött az országba, egy darabig 
Pest körül állomásozott, majd fiát a koronával és számos 
fogollyal együtt magával vitte Csehországba. A korona ezút- 

tal nem maradt sokáig külföldön. A cseh király feladta 
magyarországi hatalmi terveit, így Ottó bajor hercegnek 
sikerült megszereznie tőle a koronát s Magyarországra 
indult vele. Hogy" a feltűnést és ellenségeinek gáncsvetéseit 
kerülje, a Képes Krónika ábrázolása szerint, nagyobb 
kulacshoz hasonló csobolyót készíttetett, s ebben rejtette el 
az értékes hatalmi jelvényt. A csobolyót szíjjal nyeregkápá- 

hoz kötötték, s így jöttek az új királyság elfoglalására. Éjsza- 
ka azonban a szíj véletlenül kioldódott, a csobolyó leesett, 

s nem vették észre. (Egyes régebbi kutatók ezt az esést 
okolták azért, amiért a korona tetején lévő latin kereszt 
ferdén áll.) Reggel aztán kiderült, hogy nincs meg a drága 
kincs. Gyorsan visszanyargaltak, és nagy" szerencséjükre 

megtalálták az országút közepén. Senki sem vette fel, pedig 
jó ideig feküdt ott: az éjjeli órákban vesztették el, és csak 
másnap estefelé bukkantak rá. Érthető, hogy a Képes Kró- 

nika írója rögtön csodára gondolt, s előjelként értékelte az 
esetet. A korona elhagyása szerinte azt jelképezte, hogy Ottó 
herceg nem viselhette élete végéig, hanem elvesztette, és 
vele együtt a becsületét is. De minthogy más nem találta 
meg, csak azok, akik vitték, azt jelentette, hogy Magyaror- 

szágot nem fosztották meg az angyal által neki adott koro- 

nától. Ottó herceg a szerencsésen meglelt koronával Szé- 

kesfehérvárott királlyá koronáztatta magát. Onnan Budára 
ment, a királyi díszben, fején a koronával, nagyszámú nép 

kíséretében végiglovagolt a város valamennyi utcáján és 

terén, így mutatva, hogy ő a törvényes király. Ezt követően 
hamarosan Erdélybe ment, hogy" a nagy hatalmú bárók egyi- 

két, László vajdát megnyerje magának, és az Ő segítségével 
próbálja megszilárdítani ingatag hatalmát. Tervei közt sze- 
repelhetett az is, hogy a vajda lányát feleségül veszi, de erre 
nem került sor. A vajda elfogta s jó darabig láncra verve 
tartotta várában. Kiszabadulása után Ottó feladta uralmi 
terveit és elhagyta az országot. 

Ezek után a koronát jó pár évig László vajda birtokolta, 
nem kis problémát okozva ezzel a következő trónjelölt, 
Károly Róbert (1308-1342) híveinek és az Anjou-család 
trónra segítésén munkálkodó pápai legátusnak. Első Anjou 
királyunk fejét végül összesen háromszor illették Magyar- 
országon koronával. Először 1301-ben egy számunkra 
ismeretien koronával avatták Magyarország királyává. Ezt 
azonban nem követte még Károly Róbert uralomra lépte: a 
nagybirtokos bárók különböző más király jelölteket támo- 
gattak. Lassanként végre ,elkoptak" az ellenjelöltek, s a 
pápa, a magyarországi klérus és egyes itáliai bankházak 
támogatását élvező Károly Róbert előtt megcsillant a hata- 
lom tényleges megragadásának lehetősége. Mivel a királyi 
korona László vajda birtokában volt, s ő Gentilis bíboros, 
pápai követ fenyegetései ellenére sem volt hajlandó átadni, 
Károly Róbertét egy másik, Gentilis által e célra felszentelt 
koronával 1309 nyarán újra megkoronázták. A ,fogságban 
lévő" királyi koronára pedig a pápai követ egyházi átkot 
mondott, hogy mindaddig ne lehessen érvényesen koronáz- 
ni vele, amíg Károly Róbert kezére vagy a székesfehérvári 
káptalan birtokába nem kerül. Mikor azután az erdélyi 
vajda végül mégiscsak kiadta a nála lévő koronát, 1310 
augusztusában sor került Károly Róbert harmadik magy ar- 
országi koronázására is. Az a körülmény, hogy a király a 
pápai követ által felszentelt koronát sem találta elegendő- 
nek, hanem ragaszkodott az ,igazi" koronával való újrako- 
ronázáshoz, világosan mutatja, milyen jelentőséget tulajdo- 
nítottak már a XIV. század elején a ,Szent István koronájá- 
val" való koronázásnak: ez tehát ekkorra már helyettesít- 
hetetienné vált. Károly Róbert igen gondosan őriztette, de 
nem Székesfehérvárott, hanem az 1323 után állandó szék- 
helyéül szolgáló Visegrádon. (Érdekes történeti párhuzam, 
hogy a XIV. században a cseh királyi koronát is kb. a magyar 
Visegrádnak megfelelő, e célra fenntartott királyi várban, 

Karlstejnben őrizték.) Amikor Károly Róbert 133 3-ban hosz- 
szabb külföldi útra, Nápolyba indult, magával vitte királyi 
kincseit; elképzelhető, hogy köztük volt a korona is. Fia, I. 

(Nagy) Lajos lengyel királysága idején (1370-1382) nem 
csak a magyar, hanem a lengyel koronát is Visegrádon 
őrizték. A fehérvári káptalan tekintélyét egyébként Lajos 
uralmának elején különben is alaposan lejáratta őrkano- 
nokjának gyalázatos cselekedete. János őrkanonok leszállt 
az elhunyt Károly Róbert sírboltjába és elrabolta az ural- 

kodó halotü koronáját, valamint a vele eltemetett egyéb 
ékszereket. A hullarablót az ügyében eljáró egyházi bíróság 
örökös fogságba vetette, minden javadalmától, birtokától, 
így a koronaőrzés címén bírt javaktól is megfosztotta. 

A korona biztonságos visegrádi őrzése a XV. század ele- 
jén Zsigmond alatt vált politikailag igen fontossá. A nagy- 
birtokosoknak a király ellen forduló frakciója Nápolji Lász- 
ló személyében ellenkirályt állított. László 1403-ban Zárá- 
ban partra is szállt, és az esztergomi érsek ugyanott egy, a 
pápai legátus által megszentelt koronával magyar királlyá 
koronázta, de Zsigmond pártja rögtön érvénytelennek nyil- 
vánította az egész szertartást, hiszen az ,hamis és alkalmat- 
lan koronával" történt. Zsigmond, hogy"7 hangsúlyozza rivá- 
lisa királyságának törvénytelen voltát, Visegrádon nagyszá- 
mú néző jelenlétében fejére tette a tényleges magyar koro- 
nát, majd miután így ország-világ tudomására hozta, hogy 
az az ő birtokában van, Visegrád várával együtt hű hívére, 
Károly ispánra bízta őrzését. Ezután fokozatosan Buda lett 
az ország fővárosa. Épülni kezdett a király budavári , Friss" 
palotája, az országos kormányszervek is itt működtek. Zsig- 
mond uralma idején áthozták a koronát, és a királyi vár 
tárnoki házában, a vízmedence mellett, a néhai István her- 
ceg (I. Lajos öccse) tornyánál őrizték a királyi pecséttel 
lezárt őrzőhelyen. 1434-ben Zsigmond Bázelből utasította 
a győri püspököt: vegye át a koronázási jelvényeket és adja 
megőrzésre Pálóczi György esztergomi érseknek és roko- 
nának, Pálóczi László későbbi országbírónak, amíg ő (Zsig- 
mond) vissza nem tér az országba. A rendelkezés tehát egy 
egyházi és egy világi méltóságviselőre bízza a korona őrzé- 
sét, de az uralkodó még maga intézkedik erről. 

Zsigmond halálát követően megkoronázták vejét, Alber- 
tet (1437-1439), majd a jelvények ismét Pálóczi György 
érsekhez, Albert egyik leglelkesebb hívéhez kerültek Esz- 
tergomba. 1439 nyarán, az érsek halála után .Albert király 
a feleségével együtt megjelent Esztergomban, átvette és 
ismét Visegrádra szállította a koronát. így a vár kulcsaival 
együtt bizalmas hívére, Szentgyörgyi és Bazini György" gróf- 
ra, valamint annak fiára bízta. A koronához vezető helyiség 
ajtaját nem csak a király, hanem több jelen lévő főpap és 
báró pecsétjével is lezárták. így a király mellett már a ren- 
dek képviselői is szerepet kaptak a korona őrzésében. 

Még az Árpád-korban figyelhető meg egy olyan hagyo- 
mány kialakulása, amely aztán az utolsó királykoronázásig 
ható szokás lett: a királyt az esztergomi érseknek kell meg- 
koronáznia. Ezt azokból a huzavonákból tudjuk, amelyek 
III. Béla megkoronázása körül, illetve ez után folytak. Mint 
tudjuk, Béla évekig Bizáncban nevelkedett, ezért hazatéré- 
se után a pápai politika lelkes híve, Lukács esztergomi 
érsek nem volt hajlandó megkoronázni, mert attól félt, hogy 
a bizánci befolyásnak fog kaput nyitni Magy arországon. 
Bélát végül a pápa utasítására a kalocsai érsek koronázta 
meg, s Béla 1174 januárjában ünnepélyes oklevélben ismer- 
te el, hogy ez a tény nem sérti a jövőben az esztergomi 
egyháznak a király koronázását illető előjogait. Jób eszter- 
gomi érsek ezzel nem elégedett meg, hanem a következők- 
ben jónak látta több pápai oklevéllel is biztosítani koroná- 
zási előjogait. II. András alatt Berchtold kalocsai érsek, Gert- 
rúd királyné testvére ismét vitássá tette a koronázási jogot, 
s el akarta érni, hogy ha az esztergomi érsek akadályozva 
van ,vagy rosszindulatból nem akarná a koronázást elvé- 
gezni", illetve Esztergomban széküresedés lenne, ő koro- 
názhasson. A hátrányos pozícióba szorított esztergomi 
érsek már-már ráállt a dologra, de szerencséjére III. Ince 
pápa 1212. évi bullájában úgy foglalt állást, hogy Magyaror- 
szágnak kárára lenne, ha a királykoronázás joga több érsek 
közt oszlana meg: élénkítené a trónviszályokat, ha különbö- 
ző koronázok állnának rendelkezésre. A királykoronázás 
joga végül az esztergomi érseké maradt, ami fontos politikai 
súlyt biztosított a klérus legfőbb magyarországi méltóság- 
viselőjének. 

Kisebb politikai jelentősége volt annak, kit illet a királyné 
megkoronázásának joga. Jolánta királynét, II. András máso- 
dik nejét 1215-ben János esztergomi érsek koronázta meg. 
Róbert veszprémi püspök emiatt panaszt emelt, s 1216-ban 
a pápa megbízásából Pelegius és István bíbornok megvizs- 
gálta az ügyet. Ügy döntöttek, hogy ha a királyné koronázása 
a királyéval együtt történik, az esztergomi érsek keni fel és 
koronázza meg a királyt, a veszprémi püspök pedig a király- 
nét. Ha csupán a királyné koronázásáról van szó, a felkenést 
az esztergomi érsek, a koronázást pedig a veszprémi püs- 
pök végzi; ha az esztergomi érsek távol van, mindkét szer- 
tartást a veszprémi püspök végzi. A veszprémi püspököket 
különben a középkorban nem csak koronázási joguk kap- 
csolta a királynéhoz, hanem általában ők töltötték be a 
királyné kancellárjának tisztét is. Királyné-koronázási jogu- 
kat a XX. századig gyakorolták. Egyébként miként a királyi 
koronát Szent Istv ánénak tartották, a királynék fejékét első 
királyunk nejétől, Gizellától eredeztették. A veszprémi egy- 
ház őrizte, de nem tapadt hozzá olyan tudattartalom, mint 
a királyi koronához. 

Mint már az eddigiekből is látható, a későbbi koronázási 
szertartás elemei fokozatosan jelentek meg s a király vagy 
az egyház érdekeit szolgálták. Természetesen az uralkodó 
osztály világi része sem maradt ki a koronázás kedvezmé- 
nyezettjeinek a sorából. Már a Dunstan-ordó szertartásánál 
közülük kerül ki a királyra háromszoros éljent kiáltó , nép" 
(az igazi nép egyszerű gyermekei aligha juthattak be a 
koronázási szertartásra). A világi uralkodó osztály jelentő- 
sebb tagjainak egyetértése nélkül senkit sem lehetett király- 
lyá felkenni. Később formálisan is megkérdezték a jelen- 
lévőket, akarják-e királyuknak a megkoronázandót. 1385- 
ben a nagybirtokosok egy csoportja I. Lajos király lányával 
szemben még Mária királynő (1382-1395) életében behív- 
ta az országba II. (Kis) Károlyt (1385 -1386). Koronázására 
december utolsó napján került sor. A szertartás előtt azon- 
ban a félreállított Mária és anyja, I. Lajos özvegye sírva 
borult Lajos király sírjára, s hosszú zokogásuk igen megha- 
totta a Károly koronázására összejött urakat. A koronázó 
érsek kérdésére csak nagyon elfojtott igen hallatszott, és 
érezhető volt, hogy Károlynak komoly ellentábora van. 

S valóban, alig több mint egy hónappal a koronázás után, 
1386. február 7-én Mária egyik híve, Forgách Balázs 
merényletet követett el az új király ellen, aki pár hét múlva 
meghalt. 

A Képes Krónika egyik jelenetében a koronázáskor világi 
vitéz nyújtja a kardot a királynak. I. Lajos (1342-1382) 
koronázásáról pedig tudjuk, hogy a fiatal királyt Tamás 
erdélyi vajda övezte fel karddal, ami nem csak az ifjú ural- 
kodó lovaggá ütését jelképezte, hanem a kardátadás cere- 
móniáját, egyben a világi nagybirtokosok képviselőjének a 
koronázási szertartásban való megjelenését is. 

Végezetül vizsgáljuk meg a koronázással összefüggő két 
olyan szokás kialakulását, amelyek a királlyal szemben az 
uralkodó osztály egészének, az egyházi és világi előkelők- 
nek az érdekeit védelmezték. Az egyik a koronázási eskü 
letétele. Már az ősi Dunston-ordóban is szerepel három 
ígéret (még ,parancs" a neve), amely aztán esküvé alakul s 
tartalmában is bővül: az egyházi és világi előkelők mindig 
újabb és újabb elemeket vetetnek fel bele. V. Istvánnak 
(1270-127 2) azt kellett megígérnie, hogy7 a nemeseket visz- 
szahelyezi jogaikba, melyektől elődei fosztották meg őket. 
III. Andrással megfogadtatták, hogy7 visszaszerzi mindazo- 
kat a földeket, amelyek Magyarországtól idegen tulajdonba 
jutottak. Károly Róbert az isteni jog megőrzésén, az egyház 
védelmén és az ország igazságos kormányzatára vonatkozó 
ígéreteken túlmenően azt is megfogadta, hogy7 erkölcsös 
életet él (egyetlen asszonnyal megelégszik), megoltalmazza 
a pápát és legátusát, s kötelezi magát, hogy7 a római egyház- 
tól nem fog egyetlen országot és semmilyen jogot sem el- 
idegeníteni. Mivel Károly családja Nápoly trónján ült, s 
Nápoly pápai hűbér volt, Róma ezzel az esküvel kívánta 
elejét venni a magyar király7 eseüeges, Nápoly trónjának 
megszerzésére irányuló kísérleteinek. Az erkölcsös életet 
nyilván az egyiiáz követelte, nehogy megismétlődjenek a 
Kun László uralma alatt történtek. IV. László királyunk ugyan- 
is hatalma egyik támaszának a Magyarországra bejött, még 
nem feudalizálódott kunokat tekintette. Mivel nem szorgal- 
mazta megkeresztelésüket, ellentétbe került a klérussal. 
Ráadásul az egyház által megkívánt házasélet helyett kun 
leányokkal szórakozott. A klérus e kapcsolatokban látta az 

egyházellenes királyi politika egyik okát, s Károly Róbert 
esetében ilyen sajátos módon akarta magát a jövőre nézve 
biztosítani. 

Az ország épségének védelme a későbbi királyok eskü- 
jébe is belekerült. A XV. században uralkodóinknak többnyi- 
re már a koronázás előtt is esküt kellett tenniük, különösen 
ha külföldről érkeztek. 1458-ban a prágai fogságából haza- 
térő, királlyá választott Mátyásnak Buda város kapuihoz 
érve a várkapunál is, majd a Nagyboldogasszony templom- 
ban is esküt kellett tennie. 

A koronázási eskühöz hasonló funkciót töltött be a koro- 
názási hiüevél, amely írásban tartalmazta azokat az ígére- 
teket, amelyeket a király alattvalóinak - értsd: a világi és 
egyházi előkelőknek - tett megválasztásakor. Csíráját III. 
Bélának abban a koronázásakor kiadott, már tárgyalt ok- 
levelében látják, amelyben biztosította az esztergomi érsek- 
séget, hogy a koronázás joga az övé, s nem a kalocsai 
érseké. III. Andrástól kezdve a koronázási eskü és a hitlevél 
már együtt szerepelt. Vencel még a Morva-folyó csehországi 
részén, Göding faluban állított ki hitlevelet, s erre esküt is 
tett. II. Ulászlónak (1490-1516) az országhatáron, Farkas- 
hidánál le kellett tennie első esküjét, s megválasztásakor 
tett ígéreteiről hiüevelet kellett adnia. A XV. századtól, az 
uralkodó osztály kormányzati törekvéseinek rendi formá- 
ban való jelentkezése ideje után általános szokás lesz, hogy7 
minden új királyiól választási kapitulációt (azaz hiüevelet) 
kérnek. 

Összefoglalóan megállapíthatjuk, hogy a koronázási szer- 
tartásoknak mind a király, mind az egyház, mind a világi 
nagyurak érdekeit szimbolizáló elemei megjelentek már a 
korai századokban, s a bővebb tudósítások alapján jobban 
ismert későbbi koronázásoknál is lényegében ugyanezek- 
nek az elemeknek a meglétét figyelhetjük meg, termé- 
szetesen újabb mozzanatokkal bővülve. 

Vizsgáljuk meg most a XIII. század egyik érdekes koro- 
názási szokását. Gyakran előfordult, hogy- királyaink még 
saját életükben megkoronáztatták fiukat, aki olykor még 
gyermek volt. Régebbi történetírásunk ezt a szokást azzal 
magyarázta, hogy?" az uralkodó a korai koronázással a ,tett- 
erős, uralomra vágyó" trónörökösnek biztosított megfelelő 

rangot és hatáskört, mert különben a királyi atya nem 

maradhatott volna meg békén trónusán. Természetes, hogy" 

az ifjú trónörökösök személyes ambíciói fontos politikai 

tényezőt jelenthettek; de nem szabad azt sem elfelejtenünk, 

hogy! az ilyen koronázásokat többnyire az uralkodó osztály 
egyes tagjai kényszerítették ki, akik pártot képeztek a trón- 

örökös körül, s így , az uralkodó fiát előtérbe tolva, próbáltak 
meg előnyökhöz jutni. II. András király egy 1214. évi leve- 

lében több egyházi és világi főúr kiközösítésére kérte a 

pápát, mert ezen ,öÖsszeesküvők és hűtlenek" az ország 

megosztása céljából arra törekszenek, hogy fiát még az ő 

(azaz András) életében és akarata ellenére megkoronázzák. 

Itt aligha lehet a kis Béla herceg személyes ambícióit keres- 

ni, hiszen ő ekkor még alig nyolcesztendős volt. 1222-ben, 

az Aranybulla kibocsátásának évében pedig azon ,álnokok" 

ellen panaszkodik András, akik kieszelték, hogy nem neki, 

hanem fiának tartoznak engedelmességgel, s mindkettőjük 
ellenében így szítják a viszályt az országban. 

Van olyan eset is, amikor az uralkodó - valamely vesze- 
delmesen ambiciózus családtagja ellenében - éppen a mi- 
előbbi megkoronázással akarja elérni, hogy halála után fia 
zavartalanul követhesse a trónon. Ilyen - korai, elszigetelt 
- eset volt I. András életében Salamon megkoronázása és 
uralmának biztosítása Bélával szemben; Imre király még 
életében azért koronáztatta meg a kis III. Lászlót, hogy 
öccse, a későbbi II. András ellenében biztosítsa számára a 
trónt. I. Andrást azgjnban mégsem Salamon, hanem Béla 
követte a trónon, azaz egy ilyen előzetes koronázás sem volt 
elég kritikus esetben arra, hogy az ország feletti uralom 
zavartalan átvételét biztosítsa. A XIII. századtól abbamaradt 
a szokás, hogy a trónörököst még apja életében megkoro- 
názzák, s csak a XVI. századtól jött ismét divatba a Jagellók 
és a Habsburgok alatt. Ekkor sem a királlyal szembeszálló 
főurak nyomására, hanem a király kezdeményezésére, a 
trón zavartalan öröklésének biztosítására. 

Végezetül, a teljesség kedvéért, még egy régi, XI-XII. 
századi szokásról emlékezünk meg. Ez az ünnepi koroná- 
zás. Gellért püspök legendájából, egy es krónikás és okleve- 
les utalásokból tudjuk, hogy7 a magyar király és udvara a 
XI-XII. században országjáró útját igyekezett úgy? irányítani, 

hogy a nagyobb egyházi ünnepeket egy-egy püspöki szék- 
helyen, nagyobb apátságban, jelentősebb helységben ülhes- 
se meg. Az ünnep alkalmából a király" és kísérete misén vett 
részt: ezt megelőzte az uralkodó ünnepélyes megkoronázá- 
sa, a mise után pedig nagy lakoma következett. Az ünnepi 
koronázás hazai szertartásrendjét már nem ismerjük. Nyu- 
gati eredetű szokás lehetett (számos francia, angol, német 
ünnepi koronázásról tudunk), s valószínűleg a XII. század 
második felében szűnt meg. 


V. LÁSZLÓ MEGKORONÁZÁSÁTÓL — 
AZ UTOLSÓ SZÉKESFEHÉRVÁRI KIRÁLYAVATÁSIG 
(1440-527 


A XV. századtól már több király megkoronázásáról részle- 
tesebb leírásunk van, sőt az a korabeli szertartásrend, 
amellyel első Habsburg uralkodónkat, Albertét (1437- 
1439) királlyá avatták, szintén ránk maradt. Albert halála 
(1439. október 27.) után a magyar hatalmi elit megoszlott. 
Kisebb része az elhunyt királynak a gyermeket váró Erzsé- 
bet királynétól születendő utódát ismerte el uralkodónak. 
A nagybirtokosok másik, számra sokszorta nagy obb, s a 
középbirtokos nemesség támogatását élvező csoportja úgy 
vélekedett, hogy a fenyegető török veszély7 miatt az ország 
kormányzását nem lehet egy" csecsemőre bízni, ezért a len- 
gyel király, Ulászló magyar királlyá koronázását szorgal- 
mazta. Az Özvegy Erzsébet királyné természetesen a meg- 
születendő gyermekét szerette volna a trónon látni. Férje 
temetése után Visegrádra sietett és átvette Magyarország 
koronáját Szentgyörgyi és Bazini Györgytől. Az aktusnál az 
ország számos előkelője megjelent. A további fejlemények 
során döntő szerep jutott Erzsébet királyné udvarhölgyé- 
nek, Kottaner Jánosné Wolfram Ilonának. Akisnemesi szár- 
mazású soproni asszony első férjének, Székeles Péter sop- 
roni polgármesternek a halála után a bécsi Kottaner János 
felesége lett. A régebbi történeti irodalomban inkább Kotta- 
ner Ilona, illetve Helén néven szokták emlegetni. Minthogy 
emlékirata ránk maradt, s nemrégiben újabb kiadásban is 
megjelent, a bekövetkezett izgalmas eseményeket részlete- 

sen ismerjük. Az udvarhölgy nem csak a kis Erzsébet her- 
cegnőre vigyázott, hanem az özvegy" királynénak is bizalma- 
sa volt. így jelen lehetett akkor is, amikor a királyné átvette 
a magyar Szent Koronát. Ezt ezután azzal a másik koronával 
együtt, amellyel Erzsébetet megkoronázták, egy ládába tet- 
ték, s az állapotos királyné ágya mellett helyezték el. Éjsza- 
ka tűz támadt, ezért a királyi koronát másnap visszavitték 
a vár kincseskamrájába. 

A királyné Budára készült. Visegrád várát unokatestvé- 
rére, Garai Lászlóra bízta, Kottanernéra pedig lányát és 
személyes kincseit, köztük a királynéi koronát. Mikor meg- 
érkezett Budára, a magyar urak rá akarták venni, hogy 
menjen feleségül a nála több mint tíz évvel fiatalabb Ulászló 
lengyel királyhoz. Erzsébet látszólag beleegyezett a dologba. 
Mivel az orvosok fiút jósoltak, s a királyné mindenképpen 
biztosítani akarta számára a magyar trónt, időt kellett nyer- 
nie. Olyan feltételeket szabott a házassághoz, amelyekről 
biztosan tudta, hogy nem teljesíthetők. Időközben már visz- 
szatért Visegrádra s azon kezdett gondolkodni, miképp sze- 
rezhetné meg a magyar koronát. Először is a Duna-parton 
lévő királyi palotába költözött, néhány udvarhölgyét és 
udvari népe egy? részét azonban fennhagyta a fellegvárban. 
Minthogy" annak a szobának a kulcsait, amelyben a királyné 
koronája, nyakéke és ékszerei voltak, Kottanerné őrizte, 
Erzsébet arra kérte udvarhölgyét, vigye le ezeket titokban 
hozzá a palotába. Ez könnyen meg is történt. Ezután a 
királyné elindult Komárom felé, s miután bizalmasával, Cil- 
iéi Ulrik gróffal megtanácskozta a dolgot, arra kérte Kotta- 
nernét, hogy a magyar királyi koronát is hozza le a várból. 
Az udvarhölgy nagyon megijedt; érezte, mekkora kockáza- 
tot vállal. Végül igent mondott, de segítőtársat kért. Találtak 
is egy" vállalkozót - a nevét nem árulja el a napló -, aki 
, hűségesen, okosan, férfihoz méltóan fogott neki a dolog- 
nak. .. Ő, aki velem együtt akarta kockára tenni az életét - 
írja Kottanerné -, fekete bársony hálóköntöst és egy" pár 
nemezcipőt vett fel, mindkét cipőjébe egy-egy reszelőt 
dugott, a köntöse alá lakatokat rejtett, én pedig nagy ságos 
úrnőm kis pecsétnyomóját vettem magamhoz, de nálam 
voltak az első ajtóhoz vezető kulcsok is, amelyekből három 
volt; a sarokvasnál ugyanis lánc volt meg egy" kapocs, ide 

is raktunk lakatot mielőtt eljöttünk, hogy oda már ne tehes- 
senek lakatot." A királyné ugyanakkor üzent Visegrádon 
maradt udvarhölgyeinek, hogy készüljenek, és ha értük 
megy a szekér, rögtön induljanak utána Komáromba. 

A visegrádi várnagynak gyanús lehetett, hogy Kottaner- 
nét messze küldik a kis Erzsébet hercegnőtől. Gyengélkedett, 
ezért, szándéka ellenére éjszakára nem fekhetett az elé az 
ajtó elé, amely első bejáratul szolgált a királyi koronához. 
Mindenesetre vászonkendőt borított arra a lakatra is, amely 
a sarokvas mellett volt, és pecsétet nyomott rá. Kottanerné 
és kísérete 1440. február 20-án egy kocsin és egy szánon 
érkezett Visegrádra. A csomagoló udvarhölgyek sokáig 
zajongtak, kopácsoltak. Kottanerné kísérője szintén bement 
a hölgyek szobájába s ott elszórakozott az udvarhölgyekkel, 
miközben a reszelőket elrejtette. Közben Kottanerné egy 
öregasszonytól néhány szál gyertyát kért s elrejtette őket. 
Éjjel, amikor már mindenki aludt, beengedte a kápolnán 
keresztül érkező segítőtársát és a szolgáját. (Ennek a nevét 
sem árulja el, csak annyit, hogy ugyanaz volt a keresztneve, 
mint az uráé.) Most kellemetlen meglepetés érte őket: a 
gyertyák eltűntek. A vállalkozás emiatt majdnem meghiú- 
sult, hiszen világításra feltétlenül szükség volt. De aztán 
Kottanerné erőt vett az ijedtségén, felkeltette azt az asz- 
szonyt, akitől a gyertyákat szerezte, és újakat kért, azzal az 
indoklással, hogy sokat kell még imádkoznia. Ezek után 
visszatért társához, átadta neki a gyertyákat, a lakatot és 
Erzsébet királyné pecsétnyomóját, valamint a három kul- 
csot is, amely az első ajtóhoz tartozott. A segítőtárs levette 
a lakatról a várnagy lepecsételt kendőjét, kinyitotta a külső 
ajtót, bement a szolgájával, és dolgozni kezdtek. Az ütöge- 
tés, a reszelés zaja jól kihallatszott. Szinte csoda, hogy az 
éber várnagy és az őrök nem hallottak semmit. Pedig a 
vállalkozó szellemű udvarhölgy már a legrosszabbra gon- 
dolt; úgy rémlett neki, mintha páncélba öltözött emberek 
közelednének és betaszítanák az ajtót. Amikor megszűnt a 
zörgés, Kottanerné megfogadta, hogy" mezítláb Máriazellbe 
fog zarándokolni és külön imákat mond, amíg csak él, hogy 
megköszönje az égi segítséget, amely megmentette a 
veszélyből. Időközben segítőtársa és annak szolgája lesze- 
relték az ajtó lakatjait. A korona tokjának lakatjait azonban 

nem sikerült leoldani. Ezek olyan erősek voltak, hogy a 
tokot ki kellett égetni; ettől erős szag keletkezett, de ismét 
szerencséjük volt, erre sem figyelt fel senki. , Mikor aztán 
a Szent Korona egészen szabaddá vált - folytatja elbeszé- 
lését Kottanerné -, mindenütt megint betettük az ajtókat, 
és más lakatokat vertünk rájuk azok helyett, amelyeket 
levertünk, újra rányomtuk nagyságos úrnőm pecsétjét, a 
külső ajtót megint bezártuk, visszatettük a lepecsételt ken- 
dőcskét úgy, ahogy megtaláltuk, és ahogy a várnagy odatet- 
te, én meg a reszelőket beledobtam az árnyékszékbe... A 
királyi koronát a kápolnán keresztül vittük ki... itt segítő- 
társam fogott egy vörös bársony vánkost, felfejtette, kivette 
belőle a tollak egy részét, a királyi koronát beletette a ván- 
kosba, majd újra bevarrta. Akkorára már majdnem teljesen 
megvirradt, úgyhogy az udvarhölgyek és mindenki felkelt, 
hogy elinduljanak..." Mikor útra készen voltak, Kottanerné 
kísérője fogta a vánkost, amelybe a koronát bevarrták, s 
odaadta a szolgájának, hogy vigye ki a szánkóhoz. A szolga 
vállára vette a párnát, ócska tehénbőrt borított rá, amelynek 
hosszú farka hátul lelógott, úgyhogy mindenki nevetett 
rajta. Végre elindultak Visegrádról Komárom felé. Most már 
csak arra kellett vigyáznia Kottanernénak, rá ne üljön a 
koronát rejtő párnára. A Duna jegén való átkeléskor azon- 
ban csaknem végzetessé váló baleset történt: a folyó közepe 
táján az udvarhölgyek szekere alatt beszakadt a jég, a sze- 
kér felfordult, nagy sikítozás támadt. , Akkor nagyon meg- 
ijedtem - emlékezik vissza Kottanerné -, és arra gondol- 
tam, hogy a Szent Koronával együtt a Dunába kell vesz- 
nünk." Végül azonban ismét szerencséjük volt, senki sem 
került a jég alá, de minden más holmi, ami az udvarhölgyek 
szekerén volt, részben a vízbe, részben a jég alá szóródott. 
A koronát szállító szánnak nem történt semmi baja. Komá- 
romba érve Kottanerné boldogan jelenthette úrnőjének, 
hogy a vállalkozás sikerült. Nem sokkal ezután, 1440. feb- 
ruár 21-én vagy 22-én az özvegy királyné fiúgyermeknek 
adott életet. 

Hamarosan kiderült, hogy az egész koronarablás feles- 
leges vesződség volt. Az Erzsébet pártján lévő főurak haj- 
landónak mutatkoztak rá, hogy megkoronázzák a kis V. 
Lászlót. Erzsébet királyné viszont nem akart szégyenkezni 

párthívei előtt a koronalopás miatt, és arra akarta rávenni 
Kottanernét, hogy7 csempéssze vissza a koronát Visegrádra. 
A hű udvarhölgynek azonban ez már sok volt. Erzsébet erre 
kénytelen-kelletlen mindent bevallott legbizalmasabb párt- 
híveinek, és végül mégiscsak sor kerülhetett a koronázási 
szertartásra. 

A koronázásakor tizenkét hetes csecsemőnek a dajkája, 
Kottanerné varrt koronázási ruhát egy miseruhából, amely 
Zsigmond király vörös, arany és ezüst pettyes köntöséből 
készült. Kiszabta és megvarrta a csecsemő számára a ruha 
alá húzandó hosszú inget, a stólát, a kesztyűt és a cipőt is. 
A koronázásra a kis László és kísérete Székesfehérvárra 
ment. Odahívták Albert osztrák herceget és az esztergomi 
érseket is. A szertartáshoz számos pap és világi úr gyűlt 
egybe. A csecsemőt a szentély elé vitték, de ennek ajtaját a 
fehérvári polgárok bezárták, és csak akkor nyitották ki, 
amikor a királyné a fia nevében esküt tett. (Hogy mire 
esküdött, azt Kottanerné nem értette, de nyilván a fehérvári 
polgárok kiváltságait kellett megerősítenie.) A csecsemőt 
még a koronázási mise megkezdése előtt megbérmálták, 
majd Újlaki Miklós vajda - a királyné pártján lévő egyik 
legtekintélyesebb főúr - lovaggá ütötte s a kardot neki 
ajándékozta, hogy azzal másokat is lovaggá üthessen. A 
kisgyermeket ezalatt a dajka tartotta. A lovaggá ütés olyan 
erős mozdulattal történt, hogy Kottanerné is érezte a karján, 
az anyakirályné pedig rémülten rákiáltott Újlakira, hogy ne 
sértse meg a kis Lászlót. A vajda mosolyogva nemet mon- 
dott. AZ érsek, Szécsi Dénes felkente a kis királyt, ráadták 
az aranyos öltönyt, s az érsek a fejére tette a koronát. 

Kottanerné rendkívül büszkén jegyzi meg, hogy? a csecse- 
mő a diadémot erőteljesen tartotta pár hetes fején, holott 
az elég nehéz lett volna akár egy? egyéves fiúnak is. Miután 
a csecsemőt megkoronázták, Kottanerné egy" emelvényre 
helyezte (talán a trónra), s hogy7 a szokás szerint arany7- 
szövetre ültessék, kivette a bölcsőből a hermelinnel bélelt 
arany-vörös szövetet. Amíg a koronázási mise folyt, a kis 
király kiszemelt nevelője, Ciliéi Ulrik tartotta a feje fölött a 
koronát. A hosszú szertartást elunta az ifjú uralkodó és 
keserves sírásba kezdett. Pedig még hátra volt az ,ural- 
kodás megkezdése", a lovagok felavatása is. Ezt Újlaki 

végezte el helyette. A Szent Péter-templomba bölcsőben vit- 
ték át a csecsemő királyt, majd a teljes szertartás befejezése 
után ismét bölcsőben vitték át a városon. Ezalatt a lovon ülő 
Ciliéi Ulrik a koronát végig László feje fölött tartotta, hogy 
mindenki láthassa: a koronázás ,Szent István koronájával" 
történt. Az országalmát, a királyi jogart és a legátusi keresz- 
tet, amelyeket Kottanerné a koronázási jelvények közt fel- 
sorol, a többi főúr vitte a menetben. Ezek a jelvények, ha 
egyáltalán szerepeltek, persze nem lehettek az ,igaziak", 
hiszen azok I. Ulászló pártjának a birtokában voltak. 
Könnyen lehet, hogy" a jelvényekről Kottanerné tudatosan 
azért írt, hogy védencének megkoronázását a szabályok 
szerint lefolytnak tüntesse fel. A nép közé a felvonulás köz- 
ben aprópénzt szórtak. Ez Csehországban volt szokás, már 
a XI. század óta, s valószínűleg az volt az eredeti célja, hogy 
a tömeg a pénz után fusson, s ne nyomja agyon az uralkodót. 

A koronázás után az anyakirálynénak és kíséretének 
hamarosan menekülnie kellett Ulászló elől. Még Fehérvá- 
rott felvetődött a kérdés, mi történjen a magyar koronával. 
Erzsébet tanácsot kért Kottanernétől, hová rejtsék. Az 
udvarhölgy azt javasolta, ássák el Fehérvárott a prépostság 
kertjében, és a későbbiekben még akkor is elvihetik majd 
onnan, ha a város ellenségük kezébe kerül. A királyné azon- 
ban ezt nem találta jónak, féltette a koronát. Erre udvarhöl- 
gye azt ajánlotta, tegyék a koronát a kis V. László alá a 
bölcsőbe, és úgy vigyék magukkal. Ez már tetszett Erzsébet- 
nek, s így is tettek. Elindultak a Vértes hegységen át, és 
állandóan Ulászló híveinek a támadásától rettegve eljutot- 
tak Győrbe. Innen a királyné fiával és a koronával együtt 
Habsburg Frigyes királyhoz menekült. 

Közben Ulászlót a magyar rendek királlyá választották, 
és ő is szeretett volna a koronához jutni. Az esztergomi 
érseket, aki megkoronázta V. Lászlót, valamint Garai László 
koronaőrt elfogták és fogságba vetették. Csak akkor en- 
gedték szabadon őket, amikor az érsek megígérte, hogy7 
I. Ulászlót is megkoronázza, az utóbbi pedig, hogy7 a koronát 
átadja. Garai László koronaőr azonban csak ekkor döbbent 
rá, hogy" Visegrádon hűlt helye van a koronának. Ezek után 
csak annak köszönhette életét, hogy maga Ulászló állt ki 
mellette. 

Kottanerné az emlékiratában igen érdekesen fejtegeti, 
milyen három nélkülözhetetlen kelléke van Magyarorszá- 
gon a koronázás érvényességének. Az egyik, hogy? a királyi 
a ,Szent Koronával" koronázzák meg, a másik, hogy az 
esztergomi érsek koronázzon, a harmadik, hogy a szertar- 
tásra Székesfehérvárott kerüljön sor. Ezek a követelmé- 
mert az ellenpárt, I. Ulászló és tábora egészen más alapból 
indult ki, amikor a lengyel királyt tette meg az ország urá- 
nak. Ulászló hívei - az ország nemességének döntő többsé- 
ge, köztük a törökverő hős, Hunyadi János -, akik magukat 
, egész Magyarország főpapjainak, báróinak, lovagjainak és 
nemeseinek" nevezték, s akiket nyugodtan azonosíthatunk 
az ország rendjeivel, abból indultak ki, hogy Albert király 
halála után az országgyűlés (Erzsébet királyné egyet- 
értésével) Ulászló megválasztása mellett döntött, mivel a 
törökök ellen alkalmas védelmezőt látott benne. Közben 
azonban Erzsébet, gonosz külföldi tanácsosokra hallgatva, 
Visegrádról eltulajdonította a koronát, amellyel az ideig 
Magyarország királyait meg szokták koronázni. Majd - 
mint 1440 júliusában kelt oklevelükben elmondják - az 
ország főurainak, papjainak és nemeseinek akarata ellené- 
re, s az ország szokásait megszegve, a szent koronázási 
jelvények, a kard, a jogar, az országalma és a szent legátusi 
kereszt távollétében egy csecsemőt illetett a koronával, 
amelyet ezután is magánál tartott. Ezt a koronázást most 
érvénytelenítik. Mivel az ország nem nélkülözheti tovább a 
,pogány" ellenséggel szemben a védelmezőt, az urak egy- 
hangúlag és közös elhatározással megkoronázták Ulászló 
királyi egy igen régi művű aranykoronával, amely István 
király ereklyéjének a fejét fedte. E szertartás során ,a leg- 
szentebb" első király koronázási jelvényeit használták. 
Oklevelükben elrendelik, hogy az új koronával felavatott 
Ulászló ugyanolyan (királyi) jogok birtokában legyen, mint- 
ha fejét a régi koronával illették volna, azaz az új korona 
ugyanolyan erejű legyen, mint a régi volt. A régi koronát 
vissza kell szerezni, de ha ez nem sikerülne, a jövőben a 
többi koronázási jelvénnyel együtt az új korona is alkalmas 
lesz a királlyá tételre. Ha a régi korona megkerül, vissza 
fogják helyezni tisztébe. Intézkednek a korona megfelelő 

őrzéséről, s végül a rendelkezésüknek ellenszegülőket 
súlyos büntetéssel fenyegetik meg. 

Az oklevél a XY". századi nemesi ideológiának megfelelő- 
en kimondja, hogy a , királyok koronázása mindig az ország- 
lakosok akaratától függ, s a korona hatálya és ereje az ő 
jóváhagyásukban rejlik" - azaz egy nemesi értelemben vett 
népszuverenitás olvasható ki belőle. Hangsúlyozni kell, 
hogy ,népen" a nemesek értendők, akikhez a nem nemesi 
származásúak közül csak a szabad királyi városok lakói és 
a klérus sorolható. E kérdéssel a Szent Korona-eszmét tár- 
gyaló fejezetben még találkozunk. A részletesebb elemzés 
helyett most inkább csak azt emeljük ki, hogy mind V. László, 
mind pedig Ulászló hívei a birtokukban lévő jelvényről 
bizonygatják minden lehetséges helyen, hogy azok Szent 
István első magyar király jelvényei, s természetesen szen- 
tek. Azaz mindenkinek az a fontos, ami az ő birtokában van, 
az teszi királlyá, amivel ő rendelkezik, a hiányzó kellékek 
nem szükségesek, illetve helyettesíthetők. Persze, a hagyo- 
mánytól szentesített korona fontosságát közvetve Ulászló 
híveinek megnyilatkozásaiból is kiolvashatjuk: megpróbál- 
ják visszaszerezni, de ott a biztosíték, ha nem sikerülne: 
azaz ha a korona a politikai ellenfélnél marad, az új korona 
a jövőben mindenben helyettesítem fogja. 

Ulászló koronázását két híve is megörökítette. Az egyik 
Dlugosz, a neves lengyel történetíró, a másik Callimachus, 
az udvarnál ténykedő olasz humanista. Az előadásukból 
rekonstruálható szertartás folyamán felsorolták a király 
kötelességeit, felszentelték, majd felkenték a kezén és a 
hátán. Ezután felöltöztették (Szent István ruháiba"), majd 
átadták neki az apostoli keresztet és zászlót. Utána a jogart 
és az országalmát nyújtotta át Szécsi Dénes esztergomi 
érsek, majd megkoronázták. Ulászló megesküdött az ország 
törvényeinek megtartására, majd lovagokat avatott. Ezután 
a Bazilikából átment a Szent Péter-templomba, ott két ügy- 
ben ítélkezett, végül egy- harmadik templom, a Szent Márton 
ablakából kihajolva négy kardvágást tett a négy égtáj felé. 
Érdekes újítás volt Ulászlónál a kereszt átadása, amely Cal- 
limachus szerint ,az apostoli jogot jelképezi, azaz a király 
jelölheti ki az ország püspökeit". Dlugosz is magyarázatot 
fűz a jelvényhez: szerinte a püspökök beiktatási jogát szim- 

bolizálja. Az új jelvény - s főként a hozzáfűzött magyarázat 
- napi politikai jelentőségű lehet. Ulászló koronázásánál is 
ugyanaz a Szécsi érsek szerepelt, mint V. Lászlóénál. Elég 
kényes vállalkozás volt számára néhány hónapon belül két 
rivális jelölt fejére tenni a koronát. Nem is bíztak benne 
Ulászló hívei: elképzelhető, hogy a kereszt használata és a 
hozzá fűzött szimbolikus okfejtés épp az ő megfélemlítését 
célozta. A napi politika magyarázza a harcias szimbólumo- 
kat: a zászló átadását, a lovaggá ütést és a négy kardvágást 
is. Ulászló pártjának - mint láttuk - a királyválasztásnál az 
volt a legfőbb érve, hogy a töröktől fenyegetett ország feletti 
uralmat nem lehet egy csecsemőre és annak anyjára bízni. 

Ulászló és V. László párhuzamos megkoronázása nem 
jelentette azt, hogy az ország részekre szakad, mint ahogy 
az később, a mohácsi csatát követően történt. Folytak ugyan 
csatározások a két király hívei közt, de a török támadások 
veszélye megegyezésre késztette a feleket. I. Ulászló a koro- 
názás után négy évvel elesett a várnai csatamezőn, s hívei 
a török veszély torkában nem akartak szakadást előidézni: 
utólag elismerték a még mindig kisgyermek V. László király- 
ságát, amennyiben hazatér külföldről. Az ifjú király felnö- 
véséig pedig Hunyadi János személyében kormányzót 
(1446-1452) választottak. 1453-ban a kormányzást átve- 
vő László és az ország rendjei külön törvényben szabták 
meg az új király uralmának kereteit. 

Egyelőre azonban szó sem lehetett arról, hogy az Auszt- 
riába vitt királyi koronát visszaadják. Frigyes király, a 
későbbi III. Frigyes császár azt V. Lászlóval együtt gondosan 
őrizte. A pénzzavarral küzdő Erzsébet királyné viszont egy 
koronát már előzőleg elzálogosított, 1440. május 8-án. 
Biztos, hogy7 nem a magyar királyi koronát, hiszen azt egy 
héttel később Székesfehérvárott még V. László fejére helyez- 
ték, tehát ekkor még Magyarországon volt, a záloglevél 
viszont Bécsben kelt. Az elzálogosított fejék tehát nyilván 
az a második, a király néi korona volt, amelyet Kottanerné 
a királyi korona ellopásának a ,főpróbájaként" a ruhája 
alatt vitt le a visegrádi fellegvárból a Duna-parti királyi 
palotába. Ezt az 1440. május 8-án elzálogosított koronát 
Erzsébet királyné még az év nyarán kiváltotta, s minden 
bizonnyal ezt adta augusztus elején 2500 magyar forintért 

ismét zálogba, ezúttal nem kisebb személynek, mint Frigyes 
királynak. Hogy ezúttal sem a királya koronáról van szó, az 
onnan derül ki, hogy mindkét esetben leírták a zálogba 
adott (illetve vett) koronát, s a dc$úágakövek száma és fajtája 
alapján az elzálogosított tárgy azonosnak látszik. Bár május- 
ban 3 zafírral és 24 gyönggyel többet számlálnak a zálogba 
adott koronán, mint augusztusban, ez valószínűleg csak azt 
jelenti, hogy időközben Erzsébet királyné levette őket a 
koronáról, és külön igyekezett azokat értékesíteni. 

III. Frigyes a formailag megőrzésre átvett királyi koronát 
azonban 1453-ban sem adta vissza, jóllehet a bécsújhelyi 
egyezségben kötelezettséget vállalt, hogy" megfelelő kár- 
térítés ellenében átadja László összes kincsével együtt. 
Továbbra is magánál tartotta abban a reményben, hogy 
segítségével majd magyar királlyá koronáztathatja magát. 
V. László 1440-es koronázását I. Ulászló halála (1444) után 
utólag érvényesnek ismerték el a magyar rendek, így az ő 
életében nem volt sürgős szükség a magyar koronára. 
Mátyás trónralépte után azonban annál inkább. De Frigyes 
most sem adta vissza, sőt 1459-ben elérte, hogy a Hunyadi 
János fiával szemben ellenséges feudális urak kis csoportja 
Magyarország királyává választotta őt. Mátyástól azonban 
nem tudta elfoglalni az országot, és miután legerősebb híve, 
Giskra is meghódolt Mátyásnak, Frigyes kénytelen volt kije- 
lenteni, hogy! csak megőrzésre vette át a koronát, nehogy 
más illetéktelen kezekbe jusson. Most már csak pénzt 
remélhetett, de abból minél többet szeretett volna kapni. 
Sajátos, hogy az 1463 nyarán kelt békeokmányban nem 
szerepel a koronáért kifizetendő váltságdíj, annak ellenére, 
hogy ténylegesen hatalmas összeget, 80 000 magyar forin- 
tot fizettek Frigyesnek Mátyás király megbízottai a korona 
és Sopron visszaadása kapcsán; ugyanakkor nyíltan utal- 
nak arra, hogy Sopront 1441. március 3-án Erzsébet király- 
né zálogba adta Frigyesnek. A hatalmas összeget csak úgy 
lehetett előteremteni, hogy külön adót vetettek ki erre a 
célra, amelyet nem csak a jobbágyoknak, hanem a városok- 
nak és a kiváltságolt területeknek is fizetniük kellett. 

Közben olyan hírek kezdtek terjedni, hogy a ravasz Fri- 
gyes még a nagy pénz ellenében sem fogja kiadni a magyar 
koronát, hanem egy hasonló másikat készíttetett és ezt adja 

majd oda helyette. Ez reális veszélynek látszott, hiszen már 
csaknem negyedszázada Frigyesnél volt a korona, s keve- 
sen emlékeztek rá Magyarországon, milyen is pontosan. 
Szerencsére az öreg Pálóczi László országbírónak fiatal 
korában, még Zsigmond uralkodása idején többször is 
módja volt arra, hogy rokonánál, Pálóczi György esztergomi 
érseknél lássa a koronát. Neki kellett hát gyorsan Bécsúj- 
helyre utaznia, és a hátsó részén lévő zafír alig észrevehető 
repedéséről felismerte a magyar koronát. Együtt volt a 
80 000 forint is, így! Bécsújhely kapujában a magyar kül- 
döttek átadták a pénzt és végre átvehették a koronát, ame- 
lyet nagy ünnepélyességgel vittek Sopronba, és ott három 
napig ki is állítottak. Végre hat év késéssel sor kerülhetett 
Mátyás király (1458-1490) megkoronázására. A szertar- 
tást eredetileg 1464. március 25-re tűzték ki, de mint Bon- 
finitől, Mátyás humanista történetírójától tudjuk, el kellett 
halasztani, mert a télies időjárás miatt a koronázás alkal- 
mából összehívott országgyűlés résztvevői nem tudtak ide- 
jében megérkezni. 

A koronázási szertartásról, sajnos, nem maradt fenn rész- 
letesebb beszámoló. A történelem különös fintora, hogy" a 
legjelentősebb, legtiszteltebb uralkodók koronázásáról több 
esetben szinte semmit sem tudunk, míg számos, sokkal 
szerényebb képességű, politikailag és emberileg jelentékte- 
lenebb királyaink avatásának minden mozzanatát olyan jól 
ismerjük, hogy szinte színpadra vihetnénk! Mátyás fejére 
1464-ben már valamennyi kutatónk állítása szerint a mai 
magyar Szent Korona került (mint láttuk, egyedül Polner 
Ödön tartja lehetségesnek - de ő sem valószínűnek -, hogy 
a korona összeillesztésére Mátyás koronázása után kerül- 
hetett sor). 

Nagy királyaink megkoronázása után törvényt hoztak a 
korona őrzéséről: az 1464. évi 2. törvénycikket. Ezzel, a 
még eléggé általánosságban mozgó, a részleteket a király 
belátására bízó intézkedéssel kezdődik a koronaőrzést sza- 
bályozó törvényeink hosszú sora. Ugyanakkor kétségtele- 
nül akkor fordult elő első ízben, hogy" a rendek törvény útján 
is beleszólhattak a dologba (1439-ben és 1440-ben a jelen 
lévő urak még csak pecsétjüket helyezték a koronát őrző 
helyiség ajtajára). A Mátyás halála után hozott törvények 

már konkrétan szabályozzák, ki és hol őrizze a koronát. 
1492-ben olyan rendelkezés születik, hogy az ország koro- 
náját senki ne merje semmi szín alatt elvenni a prelátusok 
és bárók kezéből, hanem a közülük választandó személyek 
őrizzék. Ugyancsak 1492-ben mondják ki, hogy az őrzés 
helye Visegrád legyen. 1493-ban Szapolyai István és 
Bakócz Tamás, tehát egy világi és egy egyházi főúr volt a 
korona őre. Az egyháziakat azonban hamarosan kiszorítot- 
ták e tisztségből. Az 1498-ban, majd 1500-ban hozott tör- 
vények arról intézkednek, hogy a korona őrei világi bárók 
legyenek. (Talán attól tartottak, hogy az egyháziak esetleg 
saját jelöltjüket megkoronázhatják a világi főurak háta 
mögött, ha főpapot választanak e méltóságra.) Ettől kezdve 
a XX. századig, amíg a tisztség fennállott, mindig két világi 
urat választottak koronaőrnek. Az 1500-as törvény szerint 
választásuk a király, az egyházi és a világi főurak, valamint 
az ,egyéb országlakók" által történik. 

A korona a mohácsi vész évében annyira jól őrzött tárgya 
nak számított, hogy a királyi és nádori levéltár mellett a 
Szent Koronát is említik a források, mint olyat, amely mellett 
országos jelentőségű iratokat el lehet helyezni. Az 1526. 
évi 22. törvénycikk felszólítja a királyi, adjon ki oklevelet 
a nádori tisztségről, s azt a Szent Korona mellett helyezze el. 

Mátyás korai halála után nem volt többé erőskezű király. 
A nagybirtokosok jó előre gondoskodtak arról, hogy olyan 
uralkodó lépjen trónra, , akinek üstökét a markukban tarthat- 
ják . Említettük már, hogy II. Ulászlót addig be sem engedték 
az országba, amíg a határon, Farkashidán olyan hitlevelet 
nem adott, azaz olyan szerződést nem kötött, amellyel lénye- 
gében felszámolta Mátyás központosító törekvéseinek az 
eredményeit. 

Bonfini vagy személyesen jelen volt II. Ulászló koronázá- 
sán, vagy utólag gyűjtötte össze a rá vonatkozó adatokat, 
de mindenesetre részletes és hiteles képet ad a székes- 
fehérvári szertartásról. A koronázás napján, szeptember 
21-én Ulászló a szállásáról, Domokos prépost házából egy- 
házi és világi főurak fényes kíséretével indult a Bazilikába. 
Jobbján az egri, balján a pécsi püspök haladt, előttük Mátyás 
király házasságon kívül született fia, Corvin János vitte a 
koronát. Minthogy a nagybirtokosok többsége ellene fordult, 


101 


ő az elvesztett csontmezei csata után lemondott arról, hogy 
király lehessen, s az országot ismételten fegyveres össze- 
csapások színterévé tegye. Corvin mellett világi főurak vit- 
ték jobbról a királyi jogart, balról az országalmát. Mögöttük 
haladt a szerémi püspök és a vranai perjel egy-egy kereszt- 
tel, Kinizsi Pál a kivont királyi karddal, egy másik főúr pedig 
hüvelybe zárt kardot vitt. Vitték az ország zászlaját is. Az 
esztergomi érsekséget ekkor Estei Ilippolit töltötte be, aki 
kiskorú lévén nem koronázhatott, ezért Osvát zágrábi püs- 
pök helyettesítette. 

A Bazilikában a püspökök az oltár elé vezették Ulászlót. 
Osvát püspök intelmeket intézett hozzá, majd Ulászló letette 
az előírt egyházi esküt, aztán letérdelt. Ekkor a koronázó 
püspök , felkente" a ,szentelt" olajjal a jobb karján és a 
hátán. A felkenés után a püspökök a sekrestyébe vezették; 
itt eddig viselt ruhája helyett első királyunk hagyomány 
szerinti ruháját adták rá: a kék színű, István és az apostolok 
képeivel díszített palástot és a sarukat. így tért vissza Ulászló 
a templomba. A püspök átadta neki a hüvelybe zárt kardot. 
Ezt Ulászló kivonta, suhintott vele, majd a bal karján le- 
törölte s visszadugta a hüvelyébe. Ezután került sor a szer- 
tartás csúcspontjára: a koronázó püspök a többiek segítsé- 
gével Ulászló fejére helyezte a koronát. Bonfini nem számol 
be arról, hogy a szertartásrendnek megfelelően feltették-e 
háromszor a kérdést a jelenlévőknek: akarják-e Ulászlót 
királlyá koronáztatni? Nagyon valószínű, hogy nem hang- 
zott el, mert a cseh király a bárók jelöltje volt, de a közne- 
messég körében nem örvendett különösebb népszerűség- 
nek. Ilyenformán a kérdések elmaradása - ha nem csupán 
Bonfini feledékenységéről van szó - megint csak napi poli- 
tikai megfontolásokat juttathatott érvényre a szertartás 
rendjében. A koronázás után Ulászlónak átadták a jogart, 
majd oldaláról leoldották a kardot, s Mátyás király kardhor- 
dozójának adták át. Ezután került sor a trónba ültetés - az 
intronizáció - szertartására, majd a Te Deum-énekléssel 
véget ért az egyházi szertartás. A mise befejezése után 
Ulászló a kíséretével együtt átvonult a Szent Péter-templom- 
ba, s a békés uralom jelképével elkezdte magyarországi 
kormányzását: bírói ítéleteket hozott. Majd kíséretével együtt 
lóra szállt s a városon kívül egy emelvényhez lovagolt. 

Itt Báthory István országbíró felszólította, hogy tegye le a 
- később világinak nevezett - esküt a magyarok jogainak, 
törvényeinek és szabadságainak a megtartására. Ulászló 
(meghatottságában könnyezve) letette az esküt, majd egy 
dombon elvégezte a kardvágásokat, s a szertartás záró- 
akkordjaként aranysarkantyús lovagokat avatott. 

Több, XV. századi királykoronázás részletes leírása már 
elég alapot adott a kutatóknak arra, hogy megkíséreljék 
meghatározni, milyen ordó alkalmazásával folytak a szer- 
tartások. Régebbi kutatásunk a német ordó követésére gon- 
dolt, a legújabb azonban, Fügedi Erik, az úgynevezett 
Durand-ordó használatát bizonyítja. Ennek szerzője a XIII. 
század végén a dél-íranciaországi Mendés-ben volt püspök 
és egy főpapi szertartáskönyvet szerkesztett, amelyben a 
királlyá avatás szertartása is szerepel. Ez a szertartáskönyv 
hamarosan más országokban is használatos lett; hozzánk 
valószínűleg a XIV. század folyamán jutott el. így elképzel- 
hető, hogy Nagy Lajost 1342-ben már a Durand-ordó alapján 
koronázták, mint ahogy a későbbi királykoronázásoknál is 
ezt használhatták megfelelő rugalmassággal, azaz napi poli- 
tikai szempontokat számításba véve. 

A kis II. Lajost (1516-1526) apja már kétéves korában, 
1508-ban megkoronáztatta, s ezzel régi szokást elevenített 
fel. Másik érdekessége a koronázásnak, hogy itt, Ulászló 
szertartásával ellentétben, biztosan tudjuk: az ország nádo- 
ra, Perényi Imre, majd - koronával a kezében - Bakócz 
Tamás érsek is megkérdezte a jelenlévőket, egyetértenek-e 
Lajos királlyá koronázásával. Az igenlő válasz után került 
sor a korona fejretételére. Van olyan feltételezés is, hogy" a 
prímás-érsek és a nádor közösen helyezte a koronát a király 
fejére, de az ekkor még nem biztos. Mindenesetre az intro- 
nizációnál ők tartották a trónba ültetett kisfiú feje felett a 
királyi diadémot. A kisgyermek helyett apja adott ki koro- 
názási hiüevelet. 

A mohácsi csatamezőn elbukott az önálló középkori 
magyar állam. II. Lajos halála súlyosbította a nemzeti 
katasztrófát, mert a hatalomért vetélkedő két nemesi cso- 
portosulás két királyjelölt mellé állt. A kis- és középnemes- 
ség pártja már több mint két (Atizeidé azt tűzte ki célul, hogy 
trónra segítse vezérét. Már az 1505-ös rákosi országgyűlés 

kimondta, hogy soha többé nem fognak idegen királyt 
választani. Ez a tábor Szapolyai János erdélyi vajdát, Dózsa 
kereszteseinek a leverőjét kívánta a trónra ültetni. Az ellen- 
párt - élén Szapolyai nagy" politikai ellenfelével, Báthory 
István nádorral - II. Lajos sógorát, Ferdinánd osztrák főher- 
ceget kívánta az ország élére. Ferdinándot ekkor már meg- 
választották cseh királynak, bátyja a német-római császári 
cím birtokosa volt, s így személye reményt keltett, hogy7 
hathatós külföldi segítséget tud biztosítani a török ellen. 
Ráadásul annak idején Ferdinánd ősei, III. Frigy es és I. 
Miksa 1463-ban, illetve 1491-ben örökösödési szerződést 
kötöttek Mátyással, illetve II. Ulászlóval, s erre hivatkozva 
Ferdinánd bejelentette ,természetes" igényét a magyar 
trónra. Örökölni akarta a királyi címet, ezért a választást 
feleslegesnek tartotta. Kettejük közül Szapolyai János volt 
előnyösebb helyzetben. Perényi Péterrel együtt koronaőr 
volt, így" a korona is nála volt, s a szertartás megtartásának 
nem volt semmi akadálya. 1526. november 11-én királlyá 
is koronázták. A szertartásnak tanúja volt Szerémi György 
udvari káplán, a korszak egyik legtöbbet vitatott történeti 
forrásának, a , Magyarország romlásáról" írt műnek a szer- 
zője. Szerémi ugyanis nagyon sokszor nem teljesen a tör- 
ténteknek megfelelően írja le az eseményeket, nem ellenőr- 
zi információit, ezért az egyes tények megállapításánál 
nagyon óvatosan kell kezelni állításait. Ugyanakkor munká- 
ja mégis elsőrendű forrás a kor mentalitására, az emberek 
hangulatára, hiszen Szerémi olyan ember volt, aki sokat 
mozgott a kukták, lovászok, ajtónállók régióiban, s az így 
felszedett pletykákról aztán szépen beszámolt. Szálkái Lász- 
lót egyszerű származása miatt kedves közvetlenséggel 
Varga Lászlónak mondja, elmeséli Perényi gúnyos szavait, 
amelyek arra az ellenőrizhetetlen hírre utalnak, hogy a 
királyságra vágyó Szapolyai már II. Lajos uralma alatt kiszo- 
rította tisztségéből koronaőr társát. A koronázásról közölt 
beszámolója csakúgy, mint művének egésze, világosan 
mutatja, erkölcsileg milyen mélyre süllyedt korának uralko- 
dó osztálya, s ez a nemzetvesztő főúri kör mennyire felelős 
volt a mohácsi katasztrófáért és az utána következőkért. 
Na, de ne kalandozzunk el témánktól, lássuk, mit mond 
Szerémi Szapolyai koronázásáról. ,Először a sekrestyébe 

lépett (Szapolyai) János. Ráadták Szent István király zöldes 
színű aranyosbársony palástját, ágyékára övezték Szent Ist- 
ván kardját, s jobb kezébe adták a jogart, baljába a keresz- 
tes aranyalmát. S a püspökök bevezették a templom kö- 
zepére, ahol fel volt állítva az avatószék, és beleültették őt. 
S a koronát, minthogy az esztergomi érseki szék ekkor üres 
volt, mert ottmaradt a mohácsi csatában Varga László, de 
helyébe már kijelölték Várdai Pált, ez és Perényi Péter ket- 
tőn tartották kezükben. Perényi Péter nevetve nagy hango- 
san mondta: ? Magyarok, itt a korona, melyet én három évig 
nem láttam, mert ellopták. Vajon meg akarjátok-e koronázni 
Szapolyai Szepesi Jánost? Egy részük kiáltotta: "Akarjuk! 
Werbőczy István igen buzgólkodott uráért, a vajdáért: "Tud- 
játok, nemesek és nem nemesekr - mivel a hét szabad 
városból mindegyiknek ott volt a bírája tanácsosaival -, 
"hogy a vajda úr mennyit szolgált nektek, magyarok, s akar- 
tok-e hálásak lenni iránta?r "Akarunk. - mondták. És Wer- 
bőczy István még mondta: :No, mutassa fel mindenki a 
kezét a feje fölék És csak részben, nem sok kezet látott 
felemelkedni. Ez volt Szent Márton hitvalló ünnepén, vasár- 
nap. És feltették a fejére a koronát, nagy misét mutattak be, 
s szokásuk szerint felszentelték. Én pedig néztem őt, amint 
ült díszben. Hirtelen kezdett az angyali korona csúszni Sza- 
polyai János fején, s a püspökök kezükkel tartották a fején. 
Hogy elengedték, mindjárt ismét félrecsúszott a fején. 
Mondták, hogy nem érdemli, mert vérrel fertőzte meg a 
kezét a kereszteseken, mert hitével megcsalta őket, s 
Erdélyben a székelyeket. És látszatra igazat mondtak. Néhá- 
nyan mondták: nem azért, hanem mert kicsi a feje. És ez- 
alatt tehát felszentelték, de a közönség ezeket mesélgette. 
Mert, kedves testvéreim, a nép szava Isten szava. Minthogy 
elhatározták felszentelését, megkenték királyi kenettel a 
fejét és kezét, hogy" kelyhet vehessen a kezébe."" 

Az egyházi szertartás után Szapolyait visszavezették a 
püspökök a sekrestyébe, ott lesegítették róla Szent István 
ruháit. Ezután János több főúr és szerb katonák kíséretében 
a városon kívül fekvő Szent Miklós-szoborhoz lovagolt és 
ott István király hagyományos kardjával a nagy" világtáj felé 


tAz idézett rész Erdélyi László és Juhász László fordítása. 

megtette a kardvágásokat. Mikor visszatért a koronázó- 

templomba, a püspökök békecsókkal köszöntötték, majd 
elénekelték a Te Deumot. A szertartás után a fehérvári 
prépost házában lakomához ültek. Ha hinni lehet Szerémi- 
nek, itt kisebb botrány támadt, mert Perényi Péter koronaőr 
kijelentette: addig le nem ül az asztalhoz, amíg át nem adják 
neki a koronát. János király ezen állítólag nagyon elszomo- 

rodott, de nem mert szembeszegülni volt koronaőr kollégá- 

jával. 

Pedig Szapolyai a saját szempontjából jobban tette volna, 
ha ellenszegül, mert Perényi hamarosan átállt Ferdinánd- 
hoz. Szerémi György szerint fekete gubába öltözve ment 
Bécsbe; valószínű, hogy - mint más forrás állítja - külön- 
böző tisztségek és birtokok adományozásával nyerték meg 
a Habsburg-pártnak. így a magyar Szent Koronával az oszt- 
rák főherceget is királlyá lehetett koronázni. Erre csak bizo- 
nyos késéssel került sor. Ferdinánd ragaszkodott örökösö- 
dési jogához. Még 1526. november 20-án Bécsben kiadott 
hitlevelében is erre a jogi alapra helyezkedik. Saját királyi 
kegyelméből ígéri, hogy megtartja az ország összes egyházi, 
világi rendjének ,szabadságait" - de ezt még abban az 
esetben is megteszi, ha fegyveres erővel szerzi meg magá- 
nak az országot. Egyházi hivatalokat, világi birtokokat és 
hivatalokat csak magyaroknak ad, magyar ügyekben csak 
magyar tanácsosokra hallgat, s megtartja II. András dekré- 
tumát, az Aranybullát. Érdekes, hogy az Aranybulla megtar- 
tására királyaink Mohács előtt nem tettek esküt, de Wer- 
bőczy István a Mohács előtti kor szokásjogát összeállító - 
és a köznemesség érdekében továbbfejlesztő - Hármas- 
könyvében azt állítja, hogy! esküt szoktak tenni. Nyilván 
Werbőczy révén került be ez a cikkely Ferdinánd hitlevelé- 
be. Egyébként az ellenállás jogát az Aranybulla 1222-ben 
az ország akkori nemeseire, azaz a leggazdagabb birtoko- 
sokra vonatkoztatta. Minthogy?" azonban a ,nemes" kifejezés 
a XIII. században devalválódott, az ellenállás jogát később 
az összes nemes - tehát a legszegényebbek is - a magáénak 
vallotta (persze gyakorolni nem tudta). Végül Ferdinánd 
kilátásba helyezi, hogy Szapolyainak és híveinek a sorsát 
királyi kegyelmétől teszi függővé. (Mint láttuk, Szapolyait 
ekkor már királlyá koronázták.) 

Ferdinánd hívei végül nagy nehezen elérték, hogy 1526. 
december 16-án a pozsonyi országgyűlés érvénytelennek 
nyilvánítsa János király egy hónappal korábbi királlyá koro- 
názását, s másnap Ferdinándot magyar királlyá megválasz- 
sza. János hívei persze ezt nem ismerték el, s az ország 
sorsára nézve tragikus fegyveres harc kezdődött. Ennek 
során Ferdinánd győzelmeket aratott, János az ország keleti 
részébe szorult. így sor kerülhetett 1527. november 3-án az 
utolsó székesfehérvári királykoronázásra. 

A királynak már jóval a szertartás előtt, magyar földre 
érkeztekor esküt kellett tennie. Erre Pozsony alatt került 
sor, ahol Báthory" István nádor vezetésével a magyar urak 
ünnepélyesen fogadták Ferdinándot. A koronázási szertar- 
táson nagyszámú külföldi kíséret, jelentős katonai erő és 
hatalmas magyar nézősereg jelent meg. Hajnalban össze- 
gyűltek az előkelőségek. Percnyi Péter koronaőr átadta a 
koronát és vele a többi jelvényt. A menetben Báthory" István 
nádor vitte két kezében fogva a koronát, de mivel köszvénye 
miatt alig tudott mozogni, őt magát hordágyon vitték. A jogart 
Perényi, az országalmát Thurzó Elek, a kardot Szentgyörgyi 
Farkas gróf vitte. A Bazilika főoltáránál a koronát és a 
jelvényeket Podmaniczky István nyitrai püspöknek adták 
át, aki az oltárra helyeztette őket. Ferdinánd és szőkébb 
kísérete díszes emelvényen foglalt helyet, körülötte öt 
magyar úr tartotta Magyarország és társországai, a királyi 
család és az örökös tartományok zászlait. Ferdinánd ezután 
térdre borult a koronázó püspök előtt, megcsókolta a kezét 
s letette a szertartáskönyvben előírt esküt. Felkenték, át- 
öltöztették első királyunk ruháiba, majd folytatódott a mise, 
a koronázó püspök imákat és áldást mondott a királyra. 
Báthory nádor magyarul háromszor megkérdezte a jelen- 
lévőket, akarják-e Ferdinándot királyuknak. Az igenlő válasz 
után a nyitrai püspök kezébe vette a koronát és Ferdinánd 
fejére helyezte, amiben az egykorú tudósítás szerint több 
magyar úr is segédkezett. A jogar és az országalma átadása 
után karddal övezték, majd a trónusba ültették. A szertartás 
során - az eddigi koronázásokhoz képest szokatlan módon - 
Ferdinánd híve, Ursinus Velius latin nyelvű beszédet intézett 
a jelenlévőkhöz. Ebben egyrészt Ferdinánd erényeit és az 
uralomra kerülésével Magyarországra származó előnyöket 

ecsetelte, másrészt a magyarok hazaszeretetét, a török elle- 

ni hősies harcait magasztalta. Most a magyarok végre meg- 

felelő vezért kaptak, akinek feladata, hogy az országban 
helyreállítsa az egységet és a békét. A mise befejeztével 

Ferdinánd a Szent Péter-templomba ment, ahol megkezdte 

az urálicodást s aranysarkantyús lovagokat avatott. Ezután 
a városon kívül, díszes emelvényen, a veszprémi püspök 

által felolvasott formula szerint ,világi esküt" tett, minde- 

nekelőtt az ország megvédelmezésére. Ezt a négy kardvá- 

gás követte: Ferdinánd kissé visszalovagolt a város felé, 

majd egy emelkedőre léptetett s kardját kirántva a világ 

négy égtája felé suhintott, az első vágást a török birodalom 

irányába téve. Ez azt jelképezte, hogy kész az országot 

megvédelmezni minden külső támadás, elsősorban a török 

ellen. A szertartás záróakkordja már nem a nyilvánosság 

előtt folyt le. A prépost palotájában tartott lakomán már csak 
az ország legbefolyásosabb urai és Ferdinánd környezeté- 

nek legbelsőbb köre vettek részt. 

A királynét másnap, november 4-én koronázták meg, 
ugyancsak a Bazilikában, s némileg hasonló, de rövidebb 
szertartással, mint a férjét. Fejére egy" , házi" koronát tettek, 
nem adták át neki a kardot, s nem öltöztették fel István 
király ruháiba sem. Minthogy a királyné nem uralkodik, 
nem volt lovaggá ütés, városon kívüli eskü és kardrántás 
sem. Az egyházi szertartás végeztével rögtön lakomához 
ültek, s a nap eseménysorát tizenkét német lovag torna- 
játéka zárta. 

Szapolyai és Ferdinánd szertartásán, mint láttuk, új elem 
jelent meg: a mise közben a koronázandó egyik világi híve 
beszédet mondott. (Régebben legfeljebb a koronázó főpap 
prédikált.) Lehet, hogy Szapolyai esetében azért került sor 
Werbőczy rögtönzött szavaira, hogy" a jelenlévőket a királlyá 
választás igenlésére megnyerje; Ferdinándnál viszont Ursi- 
nus Velius előre készült egy ilyen beszédre, s ez nem is azért 
hangzott el, hogy" az ingadozókat befolyásolja. Persze lehet, 
hogy Ferdinánd Szapolyai egy" évvel korábbi szertartását 
akarta utánozni, s ezért bízta meg humanista hívét a beszéd 
megtartásával. Mindenesetre efféle hosszabb beszédek ez- 
után sem váltak szokásossá a szertartás alatt. 

A POZSONYI KIRÁLYKORONÁZÁSOK 
(563-139) 


Ferdinánd királlyá avatása után a Szent Koronát visszavit- 
ték Visegrádra. A most választott, illetve újraválasztott két 
őrnek, Báthory István nádornak és Perényi Péternek esküt 
kellett tennie. Perényi 1527. november 11-én Székesfehér- 
várott tett esküjének szövege fennmaradt. A következőkre 
esküdött meg: ,A rám ruházott tisztséget ellátom, a Szent 
Koronát és tartozékait társammal, István nádorral együtt 
Visegrád várában hűségesen megtartom és megőrzőm. A 
várban lévő várnagyomat és más embereimet hűségben 
tartom s szorgalomra intem. István nádornak sem nyíltan, 
sem titokban, sem csellel nem ártok, sőt minden erőmmel 
megvédem tisztségét és hasznát előmozdítom. A Szent Koro- 
nát István nádor akarata és beleegyezése nélkül Visegrád 
várából semmi szín alatt el nem viszem. A várban lévő 
várnagyomat a nádor tudta nélkül ki nem cserélem; ha erre 
mégis szükség lenne, új várnagyot csak a nádor tudtával 
állítok. Sohasem tartok nagyobb számú katonát a visegrádi 
várban, mint testvérem, kivéve ha a vár vagy a korona 
veszélybe kerülne. Ebben az esetben is nagyobb számú 
emberemet közös felügyelet alá helyezem. Isten engem úgy 
segéljen és minden szentjei." Lényegében hasonló esküt tett 
le Cseh János és Kozár Miklós, a visegrádi vár két várnagya 
is. Nekik mindkét koronaőr szolgálatára is ígéretet kellett 
tenniük, és meg kellett esküdniük, hogy. a koronát nem 
viszik ki a várból. 

1529-ben Szulejmán szultán nagy seregével Bécs ellen 
vonult, és útja Magyarországon keresztül vezetett. A család- 
jával és a koronával Sárospatakra menekülő Perényit János 
király egyik híve elfogta, majd Bánffy János őrizetébe került. 
Bánffy Perényit a koronával együtt Szulejmán táborába 
vitte, aki a koronát végül pártfogoltjának, Szapolyai király- 
nak adta át. Szerémi sokkal regényesebb, de kevésbé való- 
színű előadása szerint a szultánhoz maga János király vitte 
el a koronát a Rákos mezőn lévő török táborba, mert a 
padisah kíváncsi volt az angyali koronára. Ez ott is maradt, 
mert János nem tartotta illőnek visszakérni. Hívei azonban 
ebbe nem nyugodtak bele, siettek a szultán táborába. Váradi 

érsek drágaköveket is vitt magával ajándékba. Megkérdez- 
ték Szulejmántól, miért van nála a magy arok koronája. ,Ha 
eddig a magyarok koronája volt, most a törököké" - vála- 
szolta állítólag a szultán. , Azért kívántam látni, mivel mi, 
törökök, nagyon tiszteljük az angyalokat... De nem nagyon 
értékes, nincsenek rajta különös drágakövek, egyszerű, 
nincs eléggé díszítve. Beszéd közben elfelejtettem visszaad- 
ni, s barátom (János király) elfelejtette visszakérni." Ezután 
a szultán feltette a fejére, majd a jelen lévő török pasák is 
felpróbálták. Végül átadták Pál érseknek, aki visszavitte 
János királynak. Az biztosnak látszik, hogy a korona meg- 
járta Szulejmán táborát, de Szerémi színes elbeszélése 
inkább arról tanúskodik, milyen pletykák járhattak János 
király udvarának alsóbb régióiban a korona kalandjáról. 
Egyáltalán nem valószínű, hogy" az udvari pap által megörö- 
kített események valóban úgy is történtek, ahogy" ő előadja. 

A korona végül János királynál maradt, aki magával vitte 
Erdélybe. A Ferdinánddal vívott hosszú harcok után a nagy- 
váradi békében 1538-ban végül is kénytelen volt elismerni 
Ferdinánd és családja örökösödési jogát azzal, hogy Ferdi- 
nánd fiát az egész ország köteles közös egyetértéssel király- 
lyá választani, míg János király ,a maga és háza dicsősé- 
gének elébe helyezvén az ország és az egész keresztény- 
ség javát", fiúörökösei nevében lemond a magyar trónról. 
A megegyezés szerint, ha Ferdinánd és a fia meghalna, 
további leszármazóik, ha pedig az osztrák ág kihalna, a 
spanyol Habsburg-ág örökölné a trónt. A korona minden- 
esetre továbbra is Erdélyben maradt. Szapolyai halála után 
özvegye, Izabella királyné őrizte, s amikor hosszas tárgya- 
lások után, 1551-ben végre megegyezett Ferdinánddal 
Erdély átadásáról, a Habsburg seregek vezérének adta. 
Koronánkat Ferdinándhoz hű magyar urak vitték Tokajig, 
ott Ferdinánd követei vették át, és Pozsonyba szállították, 
ahol az országgyűlés alkalmával Ferdinánd is tartózkodott. 
A Habsburgok többnyire Pozsony várában őriztették a koro- 
nát, de előfordult, hogy Bécsbe, sőt Prágába szállították, 
attól függően, nem fenyegetetl-e közvetlen török veszély, 
illetve az országban nem tört-e ki ellenük fegyveres felkelés. 

Ferdinánd koronázása volt az utolsó, amelyet az ősi 
város, Székesfehérvár falai közt rendeztek. A török előre- 

törése és a ország középső részének elfoglalása arra kész- 
tette a Habsburg uralkodókat, hogy a következő időszakban 
a szertartást a nyugati határ mellett, Pozsonyban tartsák 
meg. A török hódítás azonban a királyi hatalom szempont- 
jából nem csak a koronázó város megváltoztatását eredmé- 
nyezte. A régi Magyarországból csak egy töredék jutott a 
Habsburgok kezére, hiszen a török megszállta területen 
kívül az ország keleti felén Erdély és a hozzá csatolt Részek 
is önálló állami életet éltek a XVII. század végéig. így a 
koronázás szertartása csak az úgynevezett királyi Magyar- 
ország feletti uralom tényleges biztosítását jelentette. A 
Habsburgok ugyan 1570-ig még több kísérletet tettek rá, 
hogy a keleti országrészeket is hatalmuk alá vonják, s elvi- 
leg többször hangsúlyozták jogigényüket az erdélyi fejedel- 
mekhez tartozó és a török uralom alatt álló területekre is. 
A királyi Magyarország csupán egyike volt a hatalmas Habs- 
burg Birodalom számos tartományának. Az udvar és tanács- 
adói, de a magyar rendek is nagyon jól tudták, hogy a kis 
töredék országrész külső segítség nélkül rövid idő alatt a 
török martaléka lenne. A Habsburg tartományok védelmére 
osztrák, spanyol, olasz stb. zsoldosok állomásoztak magyar 
földön, akik nem csupán a török ellen voltak felhasználha- 
tók, hanem fontos belpolitikai tényezőt is jelentettek, s erő- 
nánd megkoronázásának előzményeiből kitűnik, mennyire 
természetesnek, az örökség jogán alapulónak tartották a 
Habsburgok már 1526-tól magyarországi uralmukat. Ezzel 
szemben a rendek, élénken emlékezve a XV. századi ország- 
gyűlésekre, ragaszkodtak a választás elvéhez. Persze ez a 
, választás" ekkor már az ő elképzeléseik szerint is csupán 
azt jelentette, hogy7 a Habsburg-család tagjai közül választ- 
hatnak. 

A váradi béke szerint tehát a , királyválasztás joga" azt 
jelentette, hogy7 Ferdinánd fiát kellett megválasztani. Az 
1547-es országgyűlés 5. törvénycikke már arra kérte Fer- 
dinándot, hogy7 ha ő maga nem akar az országban lakni, 
legalább fiát, Miksát küldje Magyarországra, hiszen a bárók 
és a rendek nem csak Ferdinánd, hanem örökösei uralmá- 
nak is örök időre alávetették magukat. Miksa persze nem 
jött Magyarországra, de Ferdinánd kihasználta a rendek 

előzékenységét és 1563-ban úgy koronáztatta meg Miksát 
(1564-1576), hogy királyválasztást még forma szerint sem 
volt hajlandó lefolytatni. De más is mutatja az erőviszonyok 
változását: míg a külföldről érkező királyok régebben az 
ország területére léptükkor esküt tettek, Miksánál ez elma- 
rad. További változás - és megint a rendek rovására -, hogy 
az országgyűlésnek a koronázási ünnepségek időtartamára 
nádorhelyettest kell választania. A Habsburgok ugyanis a 
fontos nádori tisztséget hosszan betöltetlenül hagyták, mert 
attól tartottak, hogy központosítási törekvéseikkel szemben 
a nádori tisztség széles hatásköre ellensúlyul szolgálhatna. 
Miksa koronázásáról Liszti János veszprémi püspök tol- 
lából részletes leírás maradt fenn. A megjelent magyar elő- 
kelők felsorolása nyugodtan mellőzhető, két hős azonban 
megérdemli, hogy megemlítsük a nevűket: 132 lovassal 
megjelent Dobó István, Eger várának tizenegy évvel azelőtti 
hős védője, s ott volt Zrínyi Miklós tárnokmester, aki három 
évvel később áldozta életét hazájáért Szigetvár védelmé- 
ben. Miksát az ország határán Oláh Miklós esztergomi 
érsek üdvözölte; majd szemlét tartottak a magyar fegyvere- 
sek fölött, s azután Pozsonyba vonultak. Az osztrák és a 
cseh katonaság a Duna jobb, a magyar a Duna bal partján 
táborozott. 1563. szeptember 8-án a püspökök a koronázó 
templomban várták Miksát. A sekrestyében feladták rá 
,Szent István ruháit", majd a két legidősebb püspök a főol- 
tárhoz vezette. A menetben Báthory Ferenc nádorhelyettes 
vitte a koronát, az országbíró a jogart, Zrínyi Miklós tárnok- 
mester az országalmát, más főurak a további jelvényeket 
és zászlókat; köztük Dobó István Horvátország zászlaját 
tartotta. A szertartás során, az olajjal felkenést követően 
Báthory Ferenc nádorhelyettes háromszor feltette magya- 
rul a kérdést: akarják-e, hogy királlyá koronázzák Miksát? 
A háromszoros igenlő válasz után Oláh Miklós esztergomi 
érsek a püspökök segédletével Miksa fejére tette a koronát. 
Ez azért érdekes, mert Ferdinánd koronázásánál a világi 
urak segédkeztek, most viszont változás következett be az 
egyház javára. A trónra ültetés, a Te Deum-éneklés után, 
mint régebben Székesfehérvárott, most is egy- másik temp- 
lomba vonultak át ünnepélyes menetben. Miksa a magyar 
Szent Koronát viselte a fején, vállát István palástja fedte, 

oldalára István kardját övezték. A többi jelvényt a király 
előtt vitték. Két nemes aprópénzt szórt a tömegbe, amiből 
hamarosan nagy dulakodás keletkezett. A nézőknek adták 
azt a szőnyeget is, amelyen a király a szertartás alatt járt, 
ezért is nagy küzdelem folyt, mindenki akart egy-egy dara- 
bot az értékes posztóból. A ferencesek templomában Miksa, 
trónuson ülve, ítéleteket hozott, majd a lovaggá ütés szer- 
tartása következett. Itt a rendezők nem jártak el elég körül- 
tekintően, s nem határozták meg pontosan, kik azok, akik 
a török elleni harcokban kiérdemelték a lovaggá ütést. Sok 
ember odatolakodott, aki nem volt méltó a kitüntetésre, 
ezért a lovagok avatását abba kellett hagyni. Ezt követően 
Miksa a városfalon kívül egy emelvényhez lovagolt, oda 
gyalog ment fel s letette a hagyományos koronázási esküt, 
amelyet az esztergomi érsek olvasott fel. A szertartást most 
is lakoma zárta, ahol a király asztalánál csak szőkébb csa- 
ládja, a salzburgi érsek és a koronázó esztergomi érsek 
kapott helyet (a nádorhelyettes nem). Az ételeket magyar 
főurak szolgálták fel. Liszti megjegyzi, hogy jó volt a hangu- 
lat, és ez nem utolsósorban a sűrű egymásutánban felhajtott 
borosserlegeknek tudható be. (Ne feledjük el, hogy a XVI. 
században a Habsburgok már a szigorú spanyol etikettet 
követték!) Másnap, szeptember 9-én került sor a királyné 
megkoronázására. Mária fejére egy ,házi" koronát tettek, 
de jobb vállát megérintették a királyi koronával is. Liszti 
szerint ez azt jelképezte, hogy a királyné segítőtársa férjé- 
nek felelősségteljes tiszte viselésében. Az ünnepséget le- 
záró hadijáték azonban váratlan következményekkel járt. 
A pozsonyi várat támadták, illetve védték ágyúkkal és egyéb 
hadi gépekkel, de akkora buzgalommal, hogy a beavatatlan 
igazi ostromnak vélhette volna. A küzdelem hevében 
néhány olasz katona belezuhant a lángvetőgépekbe és 
halálra égette magát. Ezután a helyzet elmérgesedett, a 
magyarok és az olaszok már komolyan egymásra akartak 
rohanni; alig tudták szétválasztani őket az udvari testőrök. 
Hasonlóképpen elmérgesedett a másik látványosság, az 
urak lovagi tornajátéka is. Thuri György és Gyulaffy László 
annyira belehevült a lándzsatörésbe, hogy az teljesen el- 
fajult, s végül magának Ferdinúndnak kellett közbelépnie, 
hogy fejezzék be. 

Lényegében hasonló körülmények közt, a római szertar- 

táskönyv, a Pontificale Romanum szerint koronázták meg 
1572 szeptemberében - tehát még szintén apja életében - 

Miksa fiát, Rudolfot (1576-1608). A magyar ország- 

gyűlésnek itt mindössze annyi szerep jutott, hogy  meg- 

beszélhette, miként díszítsék el a koronázásra a Szent Már- 
ton-templomot és a minoritákét. Egyébként pedig érdemben 
az történt, hogy" Miksa közölte elhatározását a rendekkel: 

fiát magyar királlyá akarja koronáztatni. Meghallgatta a 
rendek hódoló hozzájárulását, és az országgyűlés tagjai 
kézcsókra járulhattak eléje... A koronázáson Báthory Mik- 

lós a nádorhelyrettes. A szertartás nagyjából úgy folyt le, 
mint Miksa koronázásakor. Rudolf mindent úgy tett, mint 
apja, azzal az eltéréssel, hogy" a lovagok avatása után fel- 

vágtatott a Duna melletti mezőn egy dombra, hogy ott meg- 

tegye a négy világtáj felé a hagyományos kardvágásokat. 

Ezt ekkor úgy magyarázták, hogy nem csak megvédi az 
ország határait, hanem ki is terjeszti őket... 

II. Mátyás koronázása előtt mintha feltámadt volna a ren- 
diség. Azt a semmitmondó szerepet, amellyel az ország- 
gyűlés 1572-ben tudomásul vette az udvar döntését és kéz- 
csókra járult az uralkodó elé, élénk politikai tevékenység 
váltotta fel. Ennek több oka volt. Rudolfon elhatalmasodott 
az elmebaj, s mivel már nem volt alkalmas a kormányzásra, 
öccse, Mátyás főherceg lemondatta a trónról. De a hatalom 
átruházásához jogalap kellett, hiszen a trón nem üresedett 
meg. Az apja életében megkoronázott király mindig csak 
elődje halála utánvétté át az uralmat, s a Habsburgok idején 
most került először sor lemondásra. Mátyás ezúttal csak az 
országgyűlési választás révén szerezhetett jogalapot. S való- 
ban, II. Mátyás mindig hangsúlyozta, hogy ő választás útján 
lett magyar király. Persze, ennek a választásnak a jelentő- 
ségét nem szabad túlbecsülnünk, a döntő lépést a hatalom 
megszerzésére Rudolf lemondatása jelentette: enélkül nem 
lett volna választás. A lemondatásban ugyanakkor szerepet 
játszott a birodalom egyes rendjeinek - az osztrák, a morva, 
a cseh, a magyar rendeknek - egymással összhangban való 
fellépése, a sikeres Bocskai-felkelés és a Habsburg-uralom 
ideiglenes meggyengülése. Magának a dinasztiának volt 
szüksége rá, hogy" egy cselekvőképes uralkodó vegye át 

Rudolítól a magyar trónt. Mátyást magyar csapatok is elkí- 
sérték Prágába, ezek fegyveres erejére is támaszkodott 
Rudolf lemondatásakor. 

Rudolf annak idején Prágába vitette a magyar koronát, s 
minthogy öccse megkoronázásához feltétlenül szüksége 
volt rá, ki kellett adnia a prágai udvari kincstárból. 1608. 
június 12-én, égő gyertyák fénye mellett, ünnepélyesen 
átvitték a Szent Vencel-kápolnába. Az átadási szertartás 
napján Mátyás Prága alatt állomásozó seregéből háromszáz 
magyar főúr és köznemes vonult be a városba, teljes dísz- 
ben, aranyos és ezüstös fegyverekkel. Rudolf kívánságára 
a koronát és a koronázási jelvényeket hat fehér lóval vont 
díszes hintón, számos német és cseh főúr, valamint a 
magyar küldöttség kíséretében Prága utcáit is körbejárva 
Mátyás főherceg táborába vitték. Itt az egész sereg csata- 
rendben felállva fogadta. Dietrichstein bíboros egy díszes 
zöld sátorban asztalra helyezte a koronát és az ékszereket 
tartalmazó ládát. Az üdvözlőbeszédek elhangzása után a 
ládát kinyitották, a koronát, a jogart, az országalmát, a palás- 
tot és a sarukat egyenként bemutatták. Díszsortűz dördült 
el, majd különböző látványosságokra került sor a mezőn, 
végül nagy lakoma zárta az ünnepséget. 

A magyar urak azonnal haza akarták hozni a koronát, de 
Mátyás ebbe nem egyezett bele. Végül csak a koronázásra 
Pozsonyba érkező főherceggel együtt jutott vissza Magyar- 
országra, ahol nagy ünnepléssel fogadták. A magyar rendek 
megnövekedett szerepével magyarázható, hogy II. Mátyás 
király (1608-1619) koronázási hitlevele a korábbiaknál 
részletesebb, s addig nem szokásos ígéreteket is felvettek 
bele. Ilyen például Mátyásnak az a vallási jellegű ígérete, 
hogy a jezsuitáknak a országban megtiltják az ingatlan- 
vásárlást: ezzel a magyarországi lakosság akkoriban jelen- 
tős részét alkotó reformátusoknak akartak kedvezni. A ren- 
dek erejének megnövekedését mutatja, hogy az országgyűlés 
még a koronázás előtt a rendi kiváltságokat körülbástyázó 
jelentős törvényeket alkot, amelyeket Mátyás megerősít, s 
végül, hogy ezúttal nem nádorhelyettes, hanem Illésházy 
István személyében nádor vesz részt a szertartáson. II. Mátyás 
koronázásának további érdekessége, hogy két neves törté- 
netírónk is aktívan szerepelt benne: Istvánffy Miklós nádori 

ítélőmester, aki a határon üdvözölte az uralkodót a rendi 
küldöttség élén, valamint Forgách Ferenc bíboros esztergo- 
mi érsek, aki a koronát tette a király fejére. A szertartásra 
igen nagy számban fegyveresen felvonult a magyar nemes- 
ség, ami meglepte és (pár évvel Bocskai felkelése után) 
kissé nyugtalanította is Mátyást. De a tömeg lelkesen éljen- 
zett s különösen azért volt hálás az új királynak, mert a 
koronát visszajuttatta Magyarországra. A koronázótemplom 
előtt magyar urak emelték le a kocsiról a becses kincseket 
tartalmazó ládát, s ők vitték be a templomba is. A szertartás 
november 19-én a szokott módon folyt le. Ulésházy István, 
az új nádor protestáns volt. így, tiszténél fogva, ő kérdezte 
meg a jelenlévőket, hogy királlyá akarják-e koronáztatni 
Mátyást, de a korona feltételében, a katolikus koronázási 
mise ezen egy házi jelleget is őrző szertartásában nem vett 
részt, ezt Forgách bíboros érsek és a többi püspök közösen 
végezte. A Szent Márton-templomi szertartás után a feren- 
cesek templomába vonult át a király és a koronázási menet, 
s azt a padozatot, amely a két templom közt az utat befedte, 
piros, fehér és zöld posztó vonta be. Nemzeti színeink tehát 
itt jelentek meg először királykoronázáskor. Most is pénzt 
szórtak a tömegbe, a korabeli magyarázat szerint annak 
jeleként, hogy az új király bőkezű lesz népéhez. A szétszórt 
arany- és ezüstérmeket külön a koronázásra verették. A 
tömeg most is felbolydult, az emberek nem csak a szétszórt 
aranyakat és ezüstöket kapkodták fel, hanem a pénzt szóró 
gárdistákat is leráncigálták a lovukról s majdnem megölték 
őket. Végül odáig fajult a dolog, hogy" kitépték az osztrák 
katonák és gárdisták kezéből a kardot s rátámadtak azokra, 
akik már össze tudtak szedni a pénzből. Többeknek levág- 
ták az ujjait is. Persze a nemesség sem tűnt ki fegyelmezett- 
ségével. Alig került sor a négy királyi kardvágásra, a nemesi 
ifjak is lándzsatörésbe, kardvívásba kezdtek. Ezúttal ,a 
király becsületéért" hívták ki egymást párviadalra, és a 
király megbízottja, a császári lovászmester alig tudta szét- 
választani őket. A koronázási lakomán a király asztalánál 
a külföldi díszvendégeken és a koronázó magyar prímáson 
kívül most először kapott helyet egy másik magyar, Illés- 
házy István nádor. A nép sem maradt ki az evés-ivásból: 
tizennégy ökröt sütöttek meg egészben, s bort is mértek. 

Az ökörsütés ezután a XIX. századig koronázási szokás 
maradt. Többnapos ünnepség következett, hadijátékokkal, 
esténként tűzijátékokkal, sőt a Dunán még tengeri ütközetet 
is bemutattak. 

A koronázás után tartott országgyűlés az új királlyal 
egyetértésben törvénnyel szabályozta a koronaőrzés rend- 
jét. A török hódítás miatt Visegrád nem jöhetett szóba. Ezért 
a pozsonyi várat jelölték ki, ahol a koronát és a többi koro- 
názási jelvénjt az ország rendjeinek jelenlétében kellett 
átvennie a két koronaőrnek. A szekrényt, amelyben a koro- 
nát elhelyezték, három főpap és három főúr pecsétjével 
kellett lezárni. A várat a két koronaőr parancsnoksága alá 
helyezték, elegendő őrségről és ennek fizetéséről a király- 
nak és az ország rendjeinek együttesen kellett gondoskod- 
nia. A koronát a vár egyik tornyában helyezték el. Az ekkor 
megválasztott egyik koronaőr, Révay Péter Türóc megyei 
főispán nem csak azért nevezetes személyiség, mert Ő írta 
a magyar koronáról az első könyvet, hanem azért is, mert 
igen lelkiismeretesen látta el feladatát tisztségviselésének 
viszontagságos éveiben. Már amikor a király és az ország 
főurainak jelenlétében át akarták adni neki a koronát tar- 
talmazó vasládát, nem volt hajlandó látatlanban átvenni, 
hanem ragaszkodott hozzá, hogy" a jelenlévőknek felmutas- 
sa a koronát, kérdezve, megismerik-e. Az igenlő válasz után 
a koronát csőkkel illették, majd visszatették ládájába, s a 
jelen lévő főurak pecsétjével lepecsételték. 

Itt említjük meg azt, hogy Bocskai István felkelése (1604- 
1606) idején a török szultán díszes koronát küldött aján- 
dékba a magyar felkelők vezérének. Bocskai azonban nem 
akarta elzárni az utat a bécsi udvarral folytatandó tárgya- 
lások elől, s ezért nem koronáztatta meg magát magyar 
királlyá. Mint ismeretes, Bocskai ügyes politikájának ered- 
ményeképp 1606-ban nem csak a Habsburgokkal szemben 
sikerült a nemesség és a városok, valamint a végváriak 
alapvető jogait biztosítani (bécsi béke), hanem azt is sikerült 
elérni, hogy a törökök és a Habsburgok megkötötték a zsit- 
vatoroki békét, s ezzel véget vetettek az országban a tizenöt 
éves háború pusztításának. Bocskai hamarosan meghalt. 
Amikor holttestét Erdélybe vitték temetni, Tokajban még 
látták a koronáját, de aztán nyoma veszett. AZ országgyűlés 

külön intézkedett felkutatásáról: 1610-ben Thurzó György 
nádor valóban meg is találta s átadta II. Mátyás királynak, 
aki kincstárában helyezte el. Ma is a bécsi Schatzkammer- 
ben őrzik. 

Érdekes, hogy a késői feudális korban Bocskaién kívül 
tudunk egy másik magyar koronáról is. Ez a lengyel és a 
litván koronaőrök által 1792-ben számba vett lengyel koro- 
názási kincsek között szerepelt. A feljegyzés szerint ott volt 
,egy magyar korona, színarany, filigrán munka. Nyolc rész- 
ből áll, ezzel koronázták Lajos királyt és Báthory Istvánt." 
Elképzelhető, hogy?" , Magyar", azaz I. (Nagy) Lajosnak, a leg- 
jelentősebb középkori magyar-lengyel uralkodónak szere- 
pe volt e korona Lengyelországba kerülésében. 1795-ben, 
amikor Oroszország, Ausztria és Poroszország egymás közt 
teljesen felosztotta Lengyelországot, a lengyel koronázási 
kincsek a poroszok kezébe jutottak, s III. Frigyes Vilmos 
(1797-1840) 1811-ben megsemmisítette őket. 

II. Mátyásnak nem volt fia. Utódává unokaöccsét, Ferdi- 
nánd főherceget tette meg. Mivel a Habsburg-háznak több 
férfi tagja élt, most itt lett volna az alkalom, hogy a rendek 
legalább e körön belül gyakorolják a választás jogát. Végül 
is a ,választás" szó bekerült a koronázási hitlevélbe, de ez 
csak szépségílastrom volt, hiszen ténylegesen Mátyás aka- 
ratának egyszerű tudomásulvételéről volt szó. A szertartást 
1618. július 1-jén rendezték meg, a korábbiak mintájára. A 
koronázó érsek Pázmány Péter, a kor jeles magyar politi- 
kusa és írója, a nádor Forgách Zsigmond volt. Hogy a pénz- 
szórásnál ne ismétlődjenek meg a korábbi botrányos jele- 
netek, az út mellett kétoldalt a pozsonyi polgárok álltak 
sorfalat. Meghagyták nekik, hogy ne kapkodjanak és ne 
szaladjanak a pénz után. A király asztalánál felszolgáló fő- 
urakat a lakoma befejeztével II. Ferdinánd főudvarmestere 
látta vendégül a várban, a köznemességet a királyi személy- 
nök a saját házában. 

1618-tól viszontagságos időszak kezdődik koronánk tör- 
ténetében. Nyáron, amikor az országgyűlés II. Ferdinánd 
koronázásáról tárgyalt, zivatar vonult át Pozsony?" felett, és 
villám sújtott a várnak abba a tornyába, amelyben a koro- 
nát őrizték. Szerencsére ennek nem esett baja. 1619-ben 
Bethlen Gábor erdélyi fejedelem beavatkozott a harminc- 

éves háborúba s Pozsonyt is elfoglalta. A város bevétele 
után azonnal követeket küldött a két koronaőrhöz és hit- 
levelet kívánt tőlük, hogy a koronát az országgyűlés dönté- 
séig nem fogják idegen kézre adni. A koronaőrök esküjükre 
hivatkoztak, s a korona a várban maradt. Pálffy István koro- 
naőr Bécsbe ment, hogy az udvart tudósítsa a fejlemények- 
ről, Révay Péter a várban őrizte a koronát. Az országgyűlés 
közben Pozsonyban összeült, és mivel arról volt szó, hogy 
Bethlent fejedelemmé választják, biztosítani kívánták szá- 
mára a koronát. Maguk elé idézték Révayt. Ő azonban azt 
válaszolta: ,Halálunkig a korona mellett maradunk, s azt 
nem hagyhatjuk el." Révay csak azután volt hajlandó enged- 
ni, hogy a pozsonyi várba is Bethlen őrsége került, s őt 
felmentették esküje alól. Az országgyűlés ismét Révayt és 
társát választotta meg koronaőrnek, majd áttette üléseinek 
színhelyét Besztercebányára. Itt felajánlották Bethlennek a 
királyi címet, ő azonban nem fogadta el. Ezután fordult a 
kocka. II. Ferdinánd aratott győzelmeket, s Bethlen hívei a 
koronával együtt Zólyomba, majd még tovább, Kassára 
menekültek. Révay, akinek egészségi állapota nagyon meg- 
romlott, s le akart mondani tisztéről, végül mégis elkísérte 
a koronát Kassára, majd Eperjesre, sőt az ecsedi várba is. 
Az öreg főurat akkora tekintély övezte tisztségének lelkiis- 
meretes ellátása miatt, hogy II. Ferdinánd és megbízottja, 
Lipót főherceg is, Bethlen Gábor is, az ország rendjei is 
megnyugodtak abban, hogy a korona az Ő őrizetében van. 
Szatmár megyében, az ecsedi várban azonban hiányzott a 
jó hegyi levegő és a megszokott melegfürdő; az ecsedi láp 
egészségtelen kigőzölgései végképp aláásták Révay egész- 
ségét, s így nem érhette meg a korona kalandjainak végét. 
Mielőtt a II. Ferdinánd és Bethlen közt megkötött nikolsbur- 
gi béke értelmében a koronát visszahozták és átadták volna 
II. Ferdinánd megbízottainak, Révay Péter meghalt. A koro- 
nát Kassáról ezer lovas és gyalogos kísérte Trencsénbe, s 
innen vitték vissza ünnepélyesen Pozsonyba. Ezután 60-ról 
100-ra emelték a koronát őrző katonák számát, és megen- 
gedték, hogy a király német gyalogosokat is beoszthasson 
az őrzésre, természetesen a koronaőrök és a pozsonyi vár- 
nagyok parancsnoksága alatt. 

III. Ferdinánd (1637-1657) megkoronáztatása nem oko- 
zott különösebb problémát apjának, EL Ferdinándnak. Az 
udvar , bölcsen" eltűrte, hogy ,megválasszák", s a rendek is 
elégedettek voltak. Az egyedüli ok, amiért némi figyelmet 
érdemel az 1625. december 8-án lefolyt szertartás, hogy 
kivételesen nem Pozsonyban, hanem Sopronban tartották, 
a ferencesek templomában. (Más királyt nem koronáztak 
Sopronban, királynét is csak több mint fél évszázad múlva.) 
Az egész szertartás rendben, fegyelmezetten folyt: a kato- 
náknak halálbüntetés terhe alatt megtiltották, hogy puská- 
jukat elsüssék, amikor a király még köztük halad, s arra is 
parancsot kaptak, hogy adott jelre éljenezzenek. 

III. Ferdinánd egymás után viszonylag hamar elhunyt fele- 
ségeit már Pozsonyban koronázták meg a korábbi királyné- 
koronázások mintájára. A még apja életében elhalálozott, 
uralomra sohasem lépett IV. Ferdinándot 1647-ben avatták 
királlyá. Ehhez Győrből szállították át a koronát, mert az 
udvari stratégák szerint Győrt jobban lehetett védeni I. 
Rákóczi György előrenyomuló csapataival szemben. Ennél 
szomorúbb nevezetessége volt IV. Ferdinánd koronázásá- 
nak, hogy a szertartásra kitűzött napon Martinitz cseh kan- 
cellár konyhája kigyulladt, a tűz gyorsan elharapózott, 
Pozsony hetvenkét házát elhamvasztotta. 

1655-ben, IV. Ferdinánd elhunyta után öccsét, Lipótot is 
királlyá koronázták. A hitlevél és a koronázási eskü körül 
most sem volt vita, minden az eddig kialakult gyakorlat 
szerint folyt, a szertartás is. A kortársak feljegyeztek egy 
humoros mozzanatot. A budai török csapatok parancsnoka, 
amikor meghallotta, hogy a tizenöt éves Lipót megtette a 
hagyományos kardvágásokat, állítólag bekötötte a fejét, 
ágyba feküdt, sebészt hívatott, s gúnyolódva panaszkodott, 
mekkora sebet ejtett a fején a magyar király kardvágása. 
HogyT a történet igaz-e, nem lehet tudni, mindenesetre tény, 
hogy a törököket I. Lipót hosszú uralkodása alatt (1657- 
1705) űzték ki Budáról, és a Temesköz kivételével egész 
Magyarországról. 

Amikor 1683-ban Kara Musztafa nagyvezér parancsnok- 
sága alatt megindult a hanyatló oszmán birodalom utolsó 
nagy vállalkozása, a törökök megpróbálták bevenni Bécset. 
Mivel Pozsony is beleesett felvonulási területükbe, a magyar 


120 


korona ismét vándorútra kelt: előbb Bécsbe, onnan Linzbe, 
végül Passauba vitték. Utazásai során midenhová elkísérte 
Erdődy Kristóf koronaőr. A veszély elmúltával ismét vissza- 
került Pozsonyba. 

Lipót uralma alatt a magyar rendek és az udvar közti 
erőviszonyok még az eddiginél is jobban eltolódtak az utóbbi 
javára. II. Rákóczi György erdélyi fejedelem (1648-1660) 
szerencsétlen lengyel hadjárata miatt elbukott Erdély, 
amely a megelőző időszakban annyiszor biztosított támoga- 
tást a magyarországi rendeknek a Béccsel folytatott politi- 
kai küzdelmekben. Erdélyt egy időre elfoglalták a törökök, 
de kiűzésük során ide is Habsburg-csapatok vonultak be. 
Magyarországon is jelentős külföldi sereg állomásozott csá- 
szári és királyi zászlók alatt, s e hadakat nem csak a török 
ellen lehetett felhasználni, hanem a belpolitikai helyzet újra- 
formálására is. A Wesselényi-féle összeesküvés felszámo- 
lása, majd Thököly Imre fejedelemségének összeomlása 
után nem lehetett szó a korábbi nemesi politika folytatásá- 
ról a Habsburgokkal szemben. Lipót, korának abszolutisz- 
tikus eszméit is követve, szinte saját kénye-kedve szerint 
szervezhette újjá a lábainál heverő Magyarországot. A Buda 
felszabadítását követő évben, 1687-ben összeülő ország- 
gyűlés ilyen körülményiek között lényegében engedelmesen 
végrehajtotta a Habsburgok akaratát: , hálából" a török ki- 
űzéséért felajánlotta az új trónöröklési törvényi, amelyet 
Lipót ,kegyesen" elfogadott. Ez a törvény megszüntette az 
addig is formális királyválasztást, és Magyarország trónját 
első helyen a Habsburgok osztrák ága, második helyen spa- 
nyol ága fiúutódainak biztosította. Az új öröklési rend alapján 
- azaz immár az országgyűlés választása nélkül - királlyá 
is koronázták az akkor kilencéves I. Józsefet. Lipót arra is fel- 
használta a számára kedvező körülményeket, hogy az elődei 
által tett hosszabb koronázási esküt és kiállított hitlevelet 
erősen megkurtítsa. Törölték belőle az 1222-es Aranybulla 
ellenállási záradékát is, amelyet Ferdinánd óta a Habsburgok 
kénytelen-kelletlen tudomásul vettek, s amelyet Lipót koráig 
valamennyi királyellenes fegyveres felkelés jogalapnak hasz- 
nált az uralkodóval szemben. Ugyanakkor törvénybe iktat- 
tak néhány, úgynevezett alkotmányjogi biztosítékot a sza- 
bad királyválasztásról lemondó rendek megnyugtatására. 


121 


Előírták, hogy a trónra lépő örökös király Magyarország 
határain belül, annak rendje és módja szerint koronáztassa 
meg magát, s az ország ,alkotmányára", valamint törvény- 
einek épségben tartására adjon ki hitleveleket és tegyen rá 
esküt. A választás nélküli királlyá koronázással szemben 
csak I. József zsenge kora miatt merülhetett fel némi aka- 
dály, de ezen könnyen lehetett segíteni. Egy" gyermek elvileg 
nem tehetett érvényes esküt, és nem adhatott ki koronázási 
hitleveleket. 1687. november 25-én azonban a pápai nun- 
cius megbérmálta s ezzel egyházi értelemben nagykorúvá 
tette, ígyr tehát ez az akadály elhárult. A másik formális 
problémán, amit szintén József fiatal kora okozott, apja segí- 
tett. Egy gyermek nem avathat aranygyapjas lovagokat, hisz 
ő maga sem lovag. Nos, Lipót aranygyapjas lovaggá ütötte 
fiát s letétette vele a lovagok esküjét, így" ez az ,akadály" is 
elhárult. 1687. december 9-én Pozsonyban sor kerülhetett 
a koronázásra. Annak ellenére, hogy" Józsefet már formáli- 
san sem választották, mégis elhangzott háromszor a hagyo- 
mányos kérdés: ,Akarjátok-e József főherceg őfenségét 
Magyarország királyává koronázni?" Ezt, mint értelmet- 
lent, III. Károly 1712-es koronázásán már nem tették fel. 
Vitatják, hogy elődeihez hasonlóan József letette-e a szabad 
ég alatt a szokásos , világi" esküt; a források hallgatnak róla. 
Lipót uralma alatt még egy koronázás történt, hat évvel 
I. József szertartása előtt: Lipót feleségének 1681. novem- 
ber 9-i megkoronázása. Ez egyébként a császárné és király- 
né személye miatt érdemel említést: ő, Eleonóra Mária Teré- 
Zia volt az, aki két évtizeddel később, I. József halála után 
és III. Károly Spanynlországból való megérkezése előtt az 
udvar nevében elfogadta a Rákóczi-szabadságharcot lezáró 
szatmári békét. Érdekes maga a koronázás is, amennyiben 
Sopronban történt, és a szertartáson is újítottak, mert a 
királyné vállát nem egyedül érintette a királyi koronával a 
prímás érsek, hanem a nádorral, Esterházy Pállal együtt. 
Különös véletlen, hogy miként Bethlen Gábor támadásait 
is a pozsonyi vár tornyába csapó villám előzte meg 1703- 
ban, a Rákóczi-szabadságharc kezdetekor is villám vágott 
abba a toronyba, ahol Pozsonyban a koronát őrizték. Ezúttal 
nagyobb tűz is keletkezett. A koronát Bécsbe szállították, s 
csak a Rákóczi-szabadságharc befejezése után került tssza. 

Időközben a magyar rendek az 1707-es ónodi ország- 
gyűlésen kimondták a Habsburgok trónfosztását. A hagyo- 
mány szerint Bercsényi szavaival: ,Eb ura fakó, József nem 
ki r ál jóink többé." A trónfosztás indoklása, hogj" ,az Auszt- 
riai Ház ... királyi... hatalmával gonoszul élvén s nem lévén 
maga kötelességére ... semmi tekintete ... erőszaktételre, 
vérontásra és ezen magyar nemzet eltörlésére törekedett, 
úgy hogj" már nem a király irányitó és védelmezői tisztében 
foglalatoskodott, hanem az ország ... ellenségévé vált." 

A Rákóczi-szabadságharc azonban a külpolitikai helyzet 
kedvezőtlen alakulása, a megoldatlan társadalmi problé- 
mák és az ország gazdasági kimerülése miatt elbukott. Az 
1711-es szatmári békében már szó sem lehetett a Habsbur- 
gok elűzéséről. A béke az ország törvényes rendjének és a 
vallásszabadságnak a biztosítására tett ígéreten kívül fő- 
képp azt tartalmazta, hogy tehetnek megjelölt határidőn 
belül esküt a magyar földesurak, azaz miként tarthatják 
meg birtokaikat. így alakilag semmi akadálya sem volt 
annak, hogy a fiúutód nélkül elhalt Józsefet az 1687-ben 
hozott örökösödési törvény értelmében a Habsburg-család 
spanjol ágához tartozó Károly kövesse a magjar trónon. 
Az új uralkodót a spanyol örökösödési háború egyelőre 
visszatartotta, így Bécsbe jövetelére és magjarországi meg- 
koronázására is csak később került sor. 

A Rákóczi-szabadságharc emléke mindenesetre még 
akkor is kísértett: III. Károly elengedte a katonai díszszemlét 
azzal az indoklással, hogy Magyarországon pestisjárvány 
dühöng, s nagyobb tömegek Pozsonyba özönlése tovább 
terjesztené a járványt. Na meg a kegyes uralkodó nem akart 
annyi kiadást okozni a hű főuraknak, amennyit bandériu- 
maik kiállítása jelentene... Maga a szertartás egyébként 
nagy pompával, jórészt az addigiak mintája folyt le. A Szent 
Koronát három nappal korábban a király lakosztályába, a 
koronázás előtti napon pedig a koronázótemplom sekres- 
tyéjébe szállították. A templom kapujánál négy magyar főúr 
és két osztrák gróf állt őrséget. Május 22-én, a koronázás 
reggelén, a magyarok és az osztrákok közösen nyitották ki 
a koronát őrző ládát, a koronázási menetben is vegyesen 
vonultak a magj ar urak és az osztrák vendégek. Úgy tűnik, 

a magyarokkal szemben bizalmatlan udvar óvatosságból, 
ahol csak lehetett, osztrákokat is szerepeltetett. 

A felavatandó aranysarkantyús vitézek kiválogatása ez 
alkalommal igen diplomatikusan történt. Mivel hadi érde- 
meket a közeli múltban Rákóczi oldalán vagy ellene hada- 
kozva szerezhettek a magyarok, ezúttal nem katonai érde- 
mekre hivatkozva választották ki a kitiintetendőket: 1712-ben 
tisztviselőket: kamarai tanácsosokat, jószágkormányzót, 
bírót, királyi táblai ülnököt, megyei jegyzőt, harmincados 
hivatalnokot avattak aranysarkantyús lovaggá. III. Károly 
feleségét, Erzsébet Krisztinát 1714. október 18-án a hagyo- 
mányos királynéi szertartások mintáját követve koronázták 
meg Pozsonyban. Újítás: Pálffy Miklós nádor nem tartotta a 
királyi koronát, amikor azt a királyné vállához érintették, 
hanem estik átadta a koronázó hercegérseknek. Ez Eleonóra 
királyné koronázási szertartásához képest visszalépés volt 
a korábbi idők gyakorlatához. 

III. Károlynak nem volt fia. Az 1687-es törvény szerint 
halálával a magyar rendekre visszaszállt a szabad király- 
választás joga. A magyar országgyűlés azonban - alig több 
mint egy évtizeddel a Rákóczi-szabadságharc befejezése 
után - hozzájárult ahhoz, hogy ha a Habsburg-ház osztrák 
és spanyol ága fiúágon kihalna, a család nőtagjai örököljék 
Magyarország trónját, illetve az a nő, aki az örökös tarto- 
mányokban uralomra lép. A pragmatica sanctiónak neve- 
zett új örökösödési törvény elfogadása az 1722-1723-as 
országgyűlésen azt mutatja, hogy7 a magyar nemesség 
korábbi törekvéseit a Habsburgok iránt lojálisabb politiká- 
val cserélte fel. Valóban: III. Károly halála után Mária Terézia 
(1740-1780) elsősorban az , életüket és vérüket", azaz fegy- 
veres segítségüket felajánló magyar nemességnek köszön- 
hette uralma megőrzését az osztrák örökösödési háborúban. 
(Persze a hadszíntérre vonuló ezredeket legnagyobbrészt a 
nemesek jobbágyaival töltötték fel.) 

A királynő iránti lojalitást tükrözi az 1741. június 25-i 
koronázás megrendezése is. AZ udvar által javasolt szertar- 
tásrenddel szemben az országgyűlés egészen lényegtelen 
kérdésekben emelt csak kifogást (például a rendek ne a 
királynő sátrától balra, hanem jobbra álljanak fel, Pozsony 
városa ne 400, hanem, mint eddig szokta, 500 fegyverbe 

öltözött polgárral fogadhassa a királynőt stb.). A koronázási 
hitlevélbe felvették a pragmatica sanctiót is. A szertartás 
érdekessége, hogy a királynőt úrnőnek nevezik, de a férfi 
uralkodókra vonatkozó formulával királyként éljenzik meg: 
, Vivat domina rex noster!" Aranysarkantyús lovagokká 
ismét elsősorban tisztviselőket, helytartótanácsi, nádori, 
személynöki stb. hivatalnokokat avatnak. A templomban 
Mária Teréziát karddal övezik, nő létére is fellovagol a 
koronázási dombra, hogy megtegye a hagyományos kard- 
vágásokat a szélrózsa négy irányába. 

A Rákóczi-szabadságharc befejeződése után a Szent Koro- 
nára békésebb évek következtek. 1784-ig csak egyszer, az 
osztrák örökösödési háború idején (1740-1748) szállítot- 
ták el ideiglenesen a hadszíntértől távolabb fekvő és jobban 
védhető komáromi várba. Mária Terézia uralkodása alatt az 

1764- 1765-ös országgyűlésen ismét, ezúttal igen részlete- 
sen szabályozták a koronaőrzés módját. Eszerint az ügyele- 
tes tisztnek egy katona kíséretében éjjel óránként - de nem 
mindennap ugyanazon időben - ellenőriznie kell az őrsze- 
meket. Ellenőriznie kell az őrségre menő katonákat is, hogy 
rendesen és tisztán, jó karban lévő fegyverrel jelenjenek 
meg. Jelen kell lennie az őrség felvonulásánál. Nem helyes, 
ha a legénységet a főparádéra csak egy altiszt vezeti fel. 
A tisztek a beosztott katonákkal ismertessék meg és tartas- 
sák be a rendet. A mértéktelen ivás büntetendő. , Erre külö- 
nösen fizetésnapokon kell ügyelni, és akkor, ha őfelsége 
kegyelméből valamit kiosztanak a legénység között." 

Mária Terézia és a magyar rendek jó viszonya a királynő 
uralkodásának második felére megromlott. Az udvar a job- 
bágykérdésben összeütközésbe került a magyar uralkodó 
osztállyal, s mivel országgyűlési törvénnyel nem lehetett, 
rendeleti úton szabályozta az úrbéri terheket 1767-ben. A 
bécsi kormánykörökben terjedtek a felvilágosodás eszméi; 
a királynő fia és örököse is hatásuk alá került. Minthogy az 
ország kormányzásának modernizálását célzó bármilyen 
reformot csak a régi rendi előjogok sérelmére lehetett 
végrehajtani, anyja halála után II. József nem koronáztatta 
magát magyar királlyá: a koronázási esküjében és hitleve- 
lében nem akarta kötelezni magát a régi viszonyok kon- 
zerválására. 

1784. április 5-én kelt parancsával József meghagyta a 
helytartótanácsnak, hogy a koronaőrök és négy magyar 
királyi testőr kíséretében szállítsák Bécsbe a koronát. Itt az 
udvari kincstárban helyezték el. Az elszállításkor ismét 
nagy zivatar vonul át Pozsony felett, s a helybéliek - a múlt 
hasonló véletlen egybeeséseinek a példájára - most is előjel- 
nek tartották a vihart. Ezúttal azonban nem került sor fegy- 
veres harcra a Habsburgok és Magyarország közt. A koro- 
nát és a koronázási ékszereket rendben átszállították Bécs- 
be, s a két leköszönő koronaőr átadta őket II. József főka- 
marásának. Az átvételről szóló elismervény igen tanulságos 
arra nézve, mit őriztek a koronával együtt. Átadásra került 
,1. AZ ország Szent Koronája, amelynek keresztje egyik 
oldalra elnyomódott. Fekete őrző tékában, illetve szekrény- 
ben. 2. Királyi jogar, amelyről egy aranygomb egy arany 
láncdarabbal levált, és papírban a jogar tékájában őriztetik. 
3. Arany alma. 4. Szent István kardja. 5. Egy pár arany- 
selyem fehér papucs (beledugva egy másik pár). 6. Királyi 
palást. 7. Három vörös selyempárna. 8. Vörös tafota harisnya." 
Mindezek 1790-ig Bécsben maradtak. 

A magyar ereklyék külföldre vitele nagy felháborodást 
váltott ki Magyarországon. A megyék, a főurak feliratban 
tiltakoztak, az országgyűlés összehívását és a korona visz- 
szaküldését sürgették. A , kalapos királynak" csúfolt uralko- 
dó tízéves kormányzása alatt (1780-1790) az udvar és a 
magyar nemesség közti ellentétet számos más, az egységes 
összmonarchia érdekében tett intézkedés a végletekig élez- 
te. Újabb és újabb rendeletéi azonban már nem csak a 
nemesség hatalmát, hanem egész Magy arország független- 
ségét is komolyan veszélyeztették, s a velük szemben való 
ellenállás egyre nagyobb méreteket öltött. Az uralkodó élete 
végén a török ellen indított háború nem jár sikerrel, s az 
elégedetlenség Magyarországon robbanással fenyegetett. 

Amikor a súlyosan beteg II. József halála előtt végül belátta, 
hogy rendszere összeomlott, úgy rendelkezett, hogy az 
ország koronáját szállítsák Budára. A korona hazahozatala 
a József központosító intézkedéseinek reakciójaként ma- 
gasra szökő nemzeti felbuzdulás látványos diadalmenetévé 
vált. Költőink - Péczeli József, Virág Benedek, Ányos Pál és 
sokan mások - ódákat zengtek a nagy esemény tiszteletére. 

Az akkor induló magyar sajtó lelkesen köszöntötte, s az 
ország lakossága példátlan ünneplésben részesítette a 
hazatérő koronát. A helytartótanács a megyékkel jó előre 
közölte a menet útvonalát és a lebonyolítás rendjét. 1790. 
február 17-én átadták a két koronaőrnek a koronát, s más- 
nap Bécsből elindult a főurak és testőrök alkotta menet. 
Még aznap elérték Magyarország akkori határát. Február 
18-áról 19-ére virradó éjszaka Köpcsényben, herceg Ester- 
házy kastélyában aludtak. A következő éjszakát a győri 
püspöki rezidencián töltötték. Február 20-án Esztergomba 
jutottak, itt a káptalan házában helyezték el a nemzeti erek- 
lyét. Aznap halt meg II. József, így a korona az ő halálát 
követő napon érkezett meg Budára. 

Az útvonalon végig felsorakozott a környék lakossága. 
Moson és Pozsony megye nemessége és a városok polgárai 
nemzeti díszben vonultak ki, gróf Forgách Miklós , százig 
való" lovas díszőrségével Budáig kísérte. Óbudán ,... az 
odavaló Zsidóság pedig rendekben állott. Egy Nedermejer 
nevezetű Áts mesternek háza előtt, ahol eljött a Korona, 
győzelmi kapu volt emelve, amellyen az Átsok tábori muzsi- 
kát tartottak" - örökítette meg a Szent Korona útjának 
utolsó előtü állomását a kortárs Decsy Sámuel, akinek két 
évvel ezután jelent meg A magyar Szent Koronának és ahoz 
tartozó tárgyaknak Históriája című munkája. A korona vissza- 
adását egyébként úgy értékelte Decsy, hogy az ,törvényein- 
ket s nemesi szabadságunkat előbbi lábára vissza tette, és 
minden uralkodó fejedelmeknek tanúságot hagyott maga 
példája által, hogy jobb a nemes indulaté és szabadsághoz 
szokott nemzeteket szelídséggel és szeretettel igazgatni". 
A nagy nemzeti felbuzdulásban szólt a magyar zene, magyar 
táncokat jártak, mindenütt ünnepi beszédek hangzottak el, 
éltették a magyar szabadságot. Még rézmetszetes legyező- 
ket is készítettek az ünnepi alkalomra koronaábrázolások- 
kal, s a koronát őrző, négy kivont kardú katonával. Forgách 
Miklós felszólítására a koronaőröknek meg kellett mutat- 
niuk a becses nemzeti ereklyét, hogy mindenki meggyőződ- 
hessen: valóban azt küldte vissza Bécsből II. József. Több 
helyen a templomban is kiállították a koronát, és ünnepi 
istentiszteletet tartottak mellette. Azzal az ürüggyel, hogy 
nincs megfelelő őrsége, az ország legkülönbözőbb megyéi- 

bői érkezett bandériumok csatlakoztak a menethez; még 
Horvátországból is érkeztek lovasok a korona kíséretére 
és őrizetére. Budán, a várban az ország legelőkelőbb urai 
várták, élükön a bíboros prímással. Az országbíró üdvözlő 
beszédét nagy üdvrivalgás, harangszó és ágyú dörgés követ- 
te, majd kinyitották a korona ládáját. Este nagy népmulat- 
ságra került sor. Amint a Hadi és Más Nevezetes Történetek 
című korabeli hírlap beszámol róla, ,A Város Házánál 50 
tseber fejér és veres bor folyt muzsikaszó alatt, és 1000 
tzipót osztogattak ki a népnek." A koronát három napra 
közszemlére állították; ekkor nyílt alkalmuk a keletkezésé- 
vel foglalkozó tudósoknak is arra, hogy közelebbről meg- 
nézzék. 

A nagy nemzeti felbuzdulás közepette II. Lipót (1790- 
1792) megkoronázása nem ment zökkenők nélkül. Nem 
csitította le a kedélyeket a korona visszahozatala sem; egyes 
nemesi politikusok azt hangoztatták, hogy mivel II. József 
nem koronáztatta meg magát, az , öröklés fonala" megsza- 
kadt, a pragmatica sanctio nem kötelezi többé a rendeket. 
Ebben a helyzetben a nemesség merészebb vezetői a szabad 
királyválasztás gondolatáig is eljutottak. De még a Habsbur- 
gok királyságát megtartani kívánó körök is úgy vélekedtek, 
hogy itt az ideje a trónöröklés újabb szabályozásának, és 
egyáltalán, az uralkodónak és a ,népnek" ,új szerződést" 
kell kötnie. Nem kis mértékben hatott a nemesség vezetőire 
Rousseau , Társadalmi Szerződése"; persze ők - jellegzetes 
okoskodással - a nagy Írancia filozófus elméletében sze- 
replő és az uralkodóval szerződésre lépő népen saját osz- 
tályukat, a nemességet értették. 

Csakhogy amilyen nagy lánggal lobogott fel a nemesi 
ellenállás, olyan hirtelen hamvába is holt. A külső támogató, 
a porosz udvar megdöbbent a fÍrancia forradalomtól, sietve 
félretette a Habsburgokkal való ellentéteit, s cserbenhagyta 
a magyar nemességet. A magyar urak is rájöttek, hogy ami 
Franciaországban a forradalommal megkezdődött, az nem 
csak a király hatalmának korlátozásáért folyik, hanem a 
feudalizmus egész rendszere ellen is. A magyar nemzeti 
felbuzdulás hatására a magyarországi nemzetiségek is 
ébredeztek, a jobbágyság ellenállása fegyveres parasztfel- 
kelés veszélyével kísértett. így végül a rendek megelégedtek 

azzal, hogy kimondták: az öröklés útján trónra lépő új ural- 
kodó hat hónapon belül köteles magát megkoronáztatni, az 
esküt letenni és hitlevelet kiadni. A hitlevélbe bevétették 
(nyilván II. József törekvéseinek esetleges megújulásától 
tartva) a nemesség adómentességének garantálását. Egyéb 
lényeges kérdésben az uralkodó nem engedett, s ugyanazt 
a koronázási hitlevelet adta ki, mint III. Károly és Mária 
Terézia. Bár a magyar rendek azt is kérték, hogy Budán, az 
ország szívében tartsák a koronázást, Lipót ebbe nem ment 
bele, s 1790. november 15-én Pozsonyban koronázták meg. 
A szertartás rendjét igen alaposan előre kidolgozták. Mint- 
hogy a nádori tisztséget Sándor Lipót főherceg töltötte be, 
Batthyány József prímás társaságában először tette egy 
Habsburg főherceg a koronát az ugyancsak Habsburg király 
fejére. 

A francia forradalom elleni közös fellépés 1792-re már 
egészen közel hozta egymáshoz az uralkodóházat és a 
magyar nemességet. így, amikor Lipót rövid uralkodása 
után I. Ferenc (1792-1835) lépett a trónra, megkoronázá- 
sára minden különösebb politikai vita nélkül kerülhetett 
sor. Ferenc teljesítette a magyar rendek már két évvel 
korábban is megfogalmazott kérését, és nem Pozsonyban, 
hanem Budán koronáztatta meg magát. A szertartás nem 
volt olyan ragyogó, mint Pozsonyban az előző koronázások. 
Buda messzebb esett Bécstől, kevesebb külföldi vendég 
jelent meg, mint Pozsonyban szokott. Ferenc és felesége 
négy nappal a szertartás előtt érkezett Budára. AZ ország- 
gyűlés küldöttsége, amely korábban az országhatárnál szok- 
ta üdvözölni a királyokat, most Pilisvörösvárig ment eléje. 
A koronázás előtti délutánon a magyar koronát átvitték a 
ferencesek templomába (a helyőrségi templomba). Ferencet 
tehát nem a Mátyás-templomban koronázták. Június 6-án 
reggel a királyt és a koronázási menetet a templom ajtajában 
a klérus fogadta. Az oltár előtt Ferenc rövid ima után letette 
az egyházi esküt, majd az oltár mögött előkészítették a 
felkenésre. Ezután visszavezették az oltár elé, megtörtént a 
felkenés. Feladták rá Szent István hagyomány szerinti saruit 
és palástját, kezébe adták a jogart, az országalmát és a 
kardot, majd a hercegprímás és József nádor a fejére tette 
a koronát. Mise után most is volt lovaggá avatás egy másik 


129 


templomban. Menet közben a kamara elnöke, Ürményi 
József szórt pénzt a nézők közé. A világi koronázási esküre 
most is szabad ég alatt került sor; a négy kardvágást - 
lóháton - ezúttal a Széna téren tette meg az uralkodó. A 
királyné koronázása Budán is jórészt követte a Pozsonyban 
kialakult hagyományokat. A lakomát követő mulatságok a 
késő estébe nyúltak, s az ünnepséget hatalmas költséggel 
rendezett tűzijáték zárta le. 

A XVIII. század végétől a magyar koronát már Budán 
őrizték. Napóleon csapatainak közeledtekor azonban két 
ízben is elmenekítették. 

1805. november 16-án József nádor, a két koronaőr és 
számos főúr jelenlétében kivették szokásos helyéről, s a 
nehéz vasláda helyett a koronázási jelvényekkel együtt 
másik, szállításra alkalmasabb ládába helyezték, amelyet 
lepecsételtek. Ezután az egyik koronaőr vezetésével Mun- 
kácsra szállították. Útközben számos megye szolgáltatott 
lovas és gyalogos kíséretet, végül a munkácsi várba Bereg 
megye bandériuma kísérte fel. A veszély elmúltával vissza- 
szállították Budára, s azoknak jelenlétében vizsgálták meg 
a pecséteket és nyitották fel az útiládát, akik az elszállítás- 
kor a lezárás és a lepecsételés aktusánál jelen voltak, illetve 
a korona és a jelvények jegyzékét aláírásukkal hitelesítet- 
ték. Miután mindent ellenőriztek és mindent rendben talál- 
tak, visszahelyezték az útiláda tartalmát az itthon maradt 
állandó ládába. A királyi kulcsot József nádor, a másik két 
kulcsot a két koronaőr kapta. A vasládára fehér selymet 
helyeztek, amelyet a zárak pántjain keresztülhúzott selyem- 
zsinórokkal erősítettek fel. Erre a fehér selyemre nyomták 
rá pecsétjüket a jelenlévők. Középre József nádor pecsétje 
került, ez alá és fölé a két koronaőré. Két-két oldalt pecsételt 
a kalocsai érsek, a tárnokmester, a főpalotamester, az 
országbíró, a fővadászmester stb. 

1809-ben ugyancsak Napóleon hadainak előretörése 
miatt kelt útra a korona. Előbb Almásy Pál koronaőr pesti 
házába vitték, majd Egerbe, ahol a székesegyház kincstárá- 
ban helyezték el. De itt is csak egy éjszakát töltött, mert 
kísérői a megyeházát biztonságosabbnak ítélték, s ott őriz- 
ték tovább. Szeptember végén Almásy Pál gyöngyösi házába 
vitték át a kincseket, s azok ott is maradtak, míg november 

elején vissza nem térhettek Budára. Nem kis riadalmat kel- 
tett a fővárosban, hogy a tervezett november 4-e helyett 
csak 8-án érkeztek meg, mert útközben olyan nagy eső 
támadt, hogy Bagnál a töltés elromlott, s késedelmet szen- 
vedtek. Emiatt elmaradt az ünnepélyes budai fogadtatás, 
mert az összesereglettek időközben elszéledtek. 

V. Ferdinánd (1835-1848) koronázását még Ferenc éle- 
tében, 1830. szeptember 27-én, tehát a nagy politikai küz- 
delmeket hozó 1832-1836-os országgyűlés előtt megtar- 
tották. Ez volt az utolsó pozsonyi királykoronázás. A magyar 
nemességet és az udvari köröket egyaránt kellemetlenül 
érintette az 1830-as francia forradalom híre, így a koroná- 
zásra minden vita nélkül került sor, s a szertartás is emlí- 
tésre méltó esemény nélkül folyt le. 


AZ UTOLSÓ KIRÁLYKORONÁZÁSOK 


V. Ferdinánd és I. Ferenc József megkoronázása között 37 
év telt el. Alig négy" évtized alatt azonban a magyar társa- 
dalmi, gazdasági és politikai viszonyok gyökeresen átala- 
kultak. A reformkori küzdelmek 1848-ban eredménnyel 
jártak, az európai forradalmi hullám és a magyarországi 
március hatása alatt a konzervatív nemesség és az udvar 
meghátrált. Törvénnyé lett az úrbéri szolgáltatások, a robot, 
a dézsma fizetésének megszűnése, s eltörölték a fóldesúr- 
jobbágy viszonyt. A vagyoni cenzust elérő nem nemesek is 
választójoghoz jutottak, összeülhetett az első népképviseleti 
országgyűlés. A polgári átalakulás tényét a szabadságharcot 
leverő Habsburgok is elismerték: az 1852-es ősiségi nyílt 
parancs és az 1853-as úrbéri pátens tudomásul vette a 
jobbágyság megszüntetését. (Ugyanakkor a volt földesurak 
és jobbágyok között függőben maradt kérdéseket konzer- 
vatív szellemben rendezték.) 1848-1849 másik nagy" célja, 
a nemzeti függetlenség ügye azonban elbukott, miután a 
szabadságharcot az osztrák és a cári orosz seregek vérbe 
fojtották. Magyarországon az elnyomás hosszú évei követ- 
keztek. A Habsburgok az 1848-ban kinevezett első függet- 
len felelős magyar minisztérium elnökét, Batthyány Lajos 
grófot csakúgy , mint a szabadságharc hős honvédtáborno- 

kait kivégeztették, az országot külföldi származású hivatal- 
nokok közreműködésével, a hadsereg és a zsandárok szu- 
ronyaira támaszkodva irányították. A neoabszolutista rend- 
szer azonban fokozatosan válságba került. Amikor azután 
a Habsburgok számára a nemzetközi helyzet is kedvezőt- 
lenül alakult, 1860-ban és 1861-ben új tervekkel álltak elő: 
a nyílt elnyomás helyett olyanféle , alkotmányos centralista" 
megoldással kísérleteztek, amely a magyarországi képvise- 
lőknek is helyeket juttatott volna egy, az örökös tartomá- 
nyokat egyesítő birodalmi tanácsban. A magyar ország- 
gyűlés azonban visszautasította ezt a megoldást, s az udvar 
néhány éves átmenet (provizórium) után, a poroszoktól 
elszenvedett vereséget követően végül engedett. Minthogy 
a magyar politikai élet irányítói is ,engedtek a 48-ból", s 
késznek mutatkoztak , saját törvényeinket a birodalom biz- 
tonságával összhangba hozni", megnyílt az út a Habsbur- 
gokkal való kiegyezés előtt. A kiegyezés - a pragmática 
sanctióra mint jogi kiindulópontra hivatkozva - kétközpon- 
tú (dualista) alapon szervezte át a Habsburg-birodalmat. Az 
osztrák császár és a magyar király ugyanaz a személy, a 
két államnak, Ausztriának és Magyarországnak közös ügyei 
vannak (külügy, hadügy és az ezekkel kapcsolatos pénz- 
ügy), de a két ország ezen túlmenően önállóságot élvez. 
Andrássy Gyula gróf elnökletével önálló, felelős magyar 
minisztériumot neveztek ki, s 1867. június 8-án nagy pom- 
pával királlyá koronázták I. Ferenc Józsefet (1848-1916). 
Megkoronázásakor Ferenc József már csaknem két évti- 
zede gyakorolta az uralkodói jogokat. Az 1848-as forradal- 
mak csaknem elsöpörték a Habsburg-birodalmat, s bár az 
év végén már sikerrrel folyt az ellenforradalmi erők ellen- 
támadása, a dinasztia helyzete még bizonytalan volt. E vál- 
ságos időkben a gyengeelméjű V. Ferdinánd nem volt alkal- 
mas az uralkodói tiszt betöltésére, ezért az udvari kamarilla 
lemondatta. 1848. december 2-án a fiatal I. Ferenc József 
lépett a helyébe. Magyarországon ekkor az Országos Hon- 
védelmi Bizottmány és elnöke, Kossuth Lajos irányításával 
már folyt a szabadságharc, s az uralkodó Windisch-Graetz 
herceg vezérlete alatt nagy hadsereget küldött Magyaror- 
szágra a ,kossuthista lázadás" leverésére. Ilyen körülmé- 
nyek között szó sem lehetett arról, hogy I. Ferenc Józsefet 

a magyar országgyűlés elismerje és megkoronázza; ellen- 
kezőleg, nem vették tudomásul V. Ferdinánd lemondását, 
így Ferenc József trónbitorlónak volt tekinthető. A Habsbur- 
gok 1849 tavaszán nyilvánosságra hozták az olmützi alkot- 
mányt, amely szerint hazánk csupán egyik koronatartomá- 
nya lett volna az ,egy és oszthatatlan ausztriai császárság- 
nak". Válaszul, a honvédség dicsőséges tavaszi hadjárata 
idején, 1849. április 14-én a debreceni Nagytemplomban a 
magyar országgyűlés kimondta: ,a Habsburg-Lotharingeni 
Ház a magyar nemzet elleni árulása, hitszegése és fegyver- 
fogása által ... saját kezével szaggatván szét a pragmática 
sanctiót ... trónvesztettnek, kirekesztettnek és száműzött- 
nek a nemzet nevében nyilváníttatik." 

A szabadságharc leverése után a győztes neoabszolutista 
uralkodó nem szánta rá magát arra, hogy a magyar koronát 
a fejére tétesse, hiszen akkor koronázási esküt kellett volna 
tennie és hitlevelet kiadnia. Arról nem is beszélve, hogy az 
adott körülmények közt egy koronázó országgyűlés össze- 
hívása az udvar szempontjából kiszámíthatatlan következ- 
ményekkel járt volna. Bár 1853-ban megtalálták az 1849- 
ben elásott koronát, a szertartás még csaknem másfél évti- 
zedet váratott magára. Végre a kiegyezési tárgyalások ered- 
ményeként megszüntették azt a helyzetet, amelyben Ferenc 
Józsefet a fennálló törvények szerint trónbitorlónak tekin- 
tették, V. Ferdinándot pedig, akinek lemondását 1848 
decemberében a magyar országgyűlés nem vette tudomá- 
sul, most már törvény alapján lemondott királynak minősí- 
tették. (Ferdinánd egyébként csak 1875-ben halt meg.) Tör- 
vénybe iktatták a tronöröklésben Ferdinánd után következő 
Ferenc Károly főherceg lemondását is, és fiának, I. Ferenc 
Józsefnek a trónutódlását. így már kiállíthatták - első ízben 
magyar nyelven - a koronázási hitlevelet is. Ennek első 
cikkelye kimondja Magyarországnak és társországainak 
törvényes függetlenségét. A régebbi hitleveleket követő szö- 
vegbe, V. Ferdinánd lemondatásának körülményeiből okul- 
va, betoldtak egy további ígéretet is. Ez előírja, hogy" a trón- 
ról lemondó király közölje elhatározását Magyarországgal, 
sőt erre vonatkozóan kérje ki a magyarok tanácsát. Június 
6-án az országgyűlés két házának küldöttsége kihallgatáson 
jelent meg a királyi palotában, ahol az uralkodó fogadta 


133 


őket, s átadta a koronázási hitlevelet. Az előkészületekhez 
tartozott az is, hogy mivel a nádori tisztséget nem töltötték 
be, a szertartásra nádorhelyettest választottak gróf And- 
rássy Gyula miniszterelnök személyében. 

Maga a koronázási szertartás 1867. június 8-án, a jogilag 
akkor még két városnak számító Budán és Pesten folyt le. 
A Lánchidat az ünnepség tartamára minden más jellegű 
közlekedés elől lezárták. A koronázás hajnalán Buda és 
Pest lakóit, valamint a vidékről a látványosságra érkezette- 
ket ágyúdörgés ébresztette. Már 5 órakor hullámzott a nép 
az utcákon, mindenki sietett olyan helyet keresni magának, 
ahonnan minél többet láthat. Az országgyűlés tagjai díszma- 
gyarban, kocsikon érkeztek a Mátyás-templomhoz. Az ural- 
kodó és kísérete 7 órakor ért a templomhoz. A főhajóban 
kétoldalt emelvényeket állítottak fel a meghívottak számá- 
ra. A templomban ott volt a úri Magyarország elitje: a 
miniszterek, titkos tanácsosok, az arisztokraták, a képvise- 
lőház tagjai, rajtuk kívül diplomaták és más előkelő külföldi 
vendégek. A főbejáratnál a prímás és a főpapok fogadták 
Ferenc Józsefet. Közvetlenül előtte a királyi főlovászmester 
az ország kivont kardját tartotta. Az uralkodó - ezt külön 
kiemelik a korabeli újságok - magyar táharnagyi-egyOrru- 
hában, lóháton érkezett. Erzsébet királyné Mária Terézia 
díszhintaján gördült a templom bejáratához. A királyi pár 
és szőkébb kísérete a sekrestyébe vonult, a kíséret többi 
tagja elfoglalta kijelölt helyét a templomban épített emelvé- 
nyeken. Az ország feudális méltóságainak viselői kézbe vet- 
ték az aranyszegélyű vörös bársony párnára helyezett koro- 
názási jelvényeket. A történelmi Magyarország és a valaha 
hozzá csatolt országok - tartományok - zászlait főurak 
tartották. A királyné feltette gyémántos ,házi" koronáját, s 
a királyi pár trombita- és dobszó mellett a főoltár felé indult, 
majd helyet foglalt a trónemelvényen. A szertartás alatt az 
udvari zenekar Liszt Ferenc Koronázási Miséjét adta elő. A 
mise megkezdésekor a főpapok a királyt az oltár melletti 
karszékhez kísérték. A kalocsai érsek a hercegprímáshoz 
fordult, s bejelentette, hogy ,Az anyaszentegyház kívánja a 
jelen lévő lovagot az ország királyi méltóságára emeltetni". 
Erre a prímás esztergomi érsek - a koronázási hagyomá- 
nyok szerint - intő szavakat intézett a koronázandóhoz. 

Majd Ferenc József, kezét az evangéliumos könyvre téve, 

letette az egyházi esküt az igazság, a béke fenntartására, 

valamint az egy ház védelmére. Ezt követően a király az oltár 
mögött levette eddigi ruháit, majd visszatért, hogy! felkenjék. 
A püspökök, a főudvarmester és a főkamarásmester rá- 

adták a koronázási palástot és a koronázási jelvényeket az 
oltárra tették. Az uralkodó is odajárult, a hagyományok 
szerint felövezték az ország kardjával, ő ezt kihúzta és a 
templomban levők felé három vágást tett az ország elfogla- 

lásának a jeléül. Kint díszsortűz dördült el, a királynak fejére 
helyezték a magyar koronát, jobb kezébe adták a jogart, 

baljába az országalmát. Ismét a trónhoz vezették, s And- 
rássy Gyula nádorhelyettes , Éljen a király!" felkiáltására a 
jelenlévők éljenzése következett. 

Mivel a királyt és a királyaiét ugyanazon szertartás során 
kívánták megkoronázni, a király megkérte az esztergomi 
érseket, hogy" feleségét is koronázza meg. Felkenték tehát 
Erzsébet királynét is, és vállához érintették a magyar királyi 
koronát. Kezébe adták a jogart és az országalmát, majd 
harangzúgás és a kintről behallatszó ágyúlövések hangjai 
mellett visszavezették férje mellé a trónushoz. A mise befe- 
jeztével a királyné visszatért a palotába, Ferenc József azon- 
ban, fején a magyar koronával, átvonult a helyőrségi temp- 
lomba az aranysarkantyús lovagok avatására"Majláfh 
György országbíró egyenként, betűrendbeiTúfívasta fel az 
avatandók nevét, az illetők sorban előléptek, meghajoltak 
Ferenc József előtt, majd a trón lépcsőjére térdeltek, mire 
a király karddal háromszor megérintette bal vállukat. Az 
avatás befejezése után Ferenc József lóra ült, és a Várat 
elhagyva a Lánchídon keresztül Pestre, a Belvárosi plébá- 
niatemplom elé lovagolt. Az országgyűlés két házának tag- 
jait és más meghívottakat, akik nem az uralkodó menetében 
vonultak Budáról Pestre, gőzhajó vitte át a Dunán. A temp- 
lom előtti emelvényen Andrássy Gyula átnyújtotta Ferenc 
Józsefnek az úgynevezett világi eskü szövegét. Az uralkodó 
a prímás érseknek adta tovább, majd bal kezébe fogta a 
keresztet, jobb kezét esküre emelte, s arccal a templom felé 
fordulva fennhangon ismételte az érsek által felolvasott szö- 
veget: , Magyarország és társországai jogait, alkotmányát, 
törvényes függetlenségét sértetlenül fenntartandjuk." 

Visszagondolva a szabadságharcot követő megtorlások- 
ra az önkényuralom szomorú esztendeire, Magyarország- 
nak az összbirodalomba való beolvasztását célzó törekvé- 
sekre elég különösen hathattak e szavak éppen Ferenc 
íózsef szájából. Ám a jelen lévő úri közönség feledni látszott 
a múltat. Saját sikerének érezhette, hogy az addig neoab- 
szolutista uralkodó ilyen szövegű esküt tesz. A Pesti Napló 
tudósítása szerint e szavak elhangzása után olyan lelkes 
ováció szakította félbe a szertartást, hogy csak hosszabb 
szünet után lehetett az esküt folytatni. Mikor pedig a teljes 
szöveg elhangzott, Andrássynak nem volt alkalma a szén 
tartás szerinti háromszoros ,Éljen!"-kiáltással jelt adni az 
éljenzésre, mert a jelenlévők megelőzték! (A Belvárosi 
templom előtti tér, ahol az eskütételre sor került, ezután 
több mint háromnegyed évszázadon át az Eskü tér nevet 
viselte) A színpompás koronázási menet innen ismét 
tovább indult a Váci utcán, majd a Dorottya utcán át. A király 
most is fején viselte a magyar koronát. A Lánchídnál lévő 
téren emelkedett a koronázási domb, amelyet az ország 
akkori 72 megyéjének a földjéből hordtak össze. A király 
lóháton a dombra vágtatott, s kivont kardjával a négy világ- 
al felé suhintva, szimbolikusan ígéretet tett az ország védel- 
mére Ezután a menet a Lánchídon át visszavonult a Várba, 
s a királyi palotában sor került a koronázási ebédre. Miként 
a feudális korban, most is csak a legelőkelőbb vendégek 
szűk csoportja lehetett jelen a szertartás e befejező részén. 
Ezért a koronázás másnapján még egy" szélesebb körű koro- 
názási díszebédet rendeztek, amelyre számos külföldi elő- 
kelőséget és magyar politikust hívtak meg. A koronázási 
ünnepségeket esti díszkivilágítás, a Vérmezőn rendezett 
népmulatság, udvari rendezvények tették még emlékezete- 
sebbé A szertartást követően pedig három napra kiállítot- 
ták a koronát és a koronázási jelvényeket. 

Az uralkodó amnesztiában részesítette mindazokat, aki- 
ket az 1848-1849-es szabadságharcban való részvételü- 
kért ítéltek el, s ő is és felesége is felajánlotta a honvédöz- 
vegvek és árvák javára azt az 50 000-50 000 forintot, 
amelyet ,, országgyűlés koronázási ajándékként megsza- 
vazott számukra. É gesztusok azonban aligha feledtethették 
az 1848-as hagyományok őrzőivel azokat az engedménye- 

két, amelyeket a kiegyezés tető alá hozói tettek. Ugyanakkor 
persze az is tény, hogy a kiegyezés hívei is elkönyvelhettek 
bizonyos sikereket. Politikailag nyugalmasabb kor követ- 
kezett. A koronázás után naponta jelentek meg a hivatalos 
közlemények az egyes minisztériumi hivatalok betöltéséről 
- így a kiegyezés, e nagy kompromisszum létrehozói előtt 
megnyíltak azok a hőn óhajtott állások, amelyekből a neo- 
abszolutizmus időszakában ki voltak zárva. A magyar ural- 
kodó osztály tagjai, az ország vezetésébe kerülve, Ausztria 
irányító köreivel együtt mintegy fél évszázadon át biztosí- 
tani tudták uralmukat az országban, sőt az európai politi- 
kába is beleszólhattak. E soknemzetiségű birodalom veze- 
tésében háttérbe szorították a többi nemzetiséget, melyek 
közül különösen a legnagyobb lélekszámú csehek képvise- 
letében fellépő cseh polgárság várta, hogy bevonják az irá- 
nyításba. A dualista Osztrák-Magyar Monarchia háromköz- 
pontú átalakítása azonban elmaradt. Bár voltak trialista ter- 
vek, s már meg is kezdték Prágában a Hradzsin átalakítását 
Ferenc József cseh királlyá koronázására, erre végül is nem 
került sor. 

A kiegyezés után az ipar rohamos fejlődésnek indult. 
Ennek eredményeként új társadalmi osztály jelent meg 
Magyarországon: az ipari munkásság, amely számban növe- 
kedve, öntudatában gyarapodva, egyre fontosabb politikai 
tényezővé vált. A kiegy ezéssel létrehozott soknemzetiségű 
Osztrák-Magyar Monarchia felett Ferenc József hosszú 
uralma idején eljárt az idő. 1914-ben kitört az első világ- 
háború. 1916 decemberében már két és fél éve folyt a vér- 
ontás, de még senki sem látta, mikor lesz vége. A háború 
terhét viselő néptömegek békevágya egyre erősödött. Ebben 
a helyzetben került sor a 86 éves korában, 1916. november 
21-én elhunyt Ferenc József utódának, IV. Károlynak (1916— 
1918) a megkoronázására. Az Isten kegyelméből való 
királyság gondolata, a bibliai eredetű felkenés és egyáltalán, 
az ősi koronázási szertartás és minden szimbóluma az embe- 
rek egy" részének szemében ósdinak tűnhetett a XX. század 
második évtizedében. De az is nyilvánvaló volt, hogy" pilla- 
natnyilag nem a koronázási szertartás eseménysora a 
lényeg, hiszen Magyarország történelmének válságos idő- 
szakát éli. A koronázással szembeni fenntartásoknak külön- 

ben is aligha lehetett volna a nyilvánosság előtt hangot adni: 
a háborús években szinte teljhatalmat kapott cenzúra törölt 
minden, számára nemkívánatos cikket. így járt a Magyar- 
országi Szociáldemokrata Párt lapja, a Népszava is, amely 
a koronázást követő napon megjelent számában az esemé- 
nyeket ismertetve utal arra, hogy az első oldalon eredetileg 
a koronázás jelentőségével foglalkozó cikket akartak közöl- 
ni, de ezt a cenzúra törölte. 

IV. Károly uralma elé az adott körülmények között nagyon 
sokan bizakodással tekintettek. Hogy nem , kincstári opti- 
mizmusról" volt szó, az a nem kormánypárti sajtóból is 
kiderül. Nyilvánvaló volt, hogy az uralkodó új embereket 
hoz magával a politikai életbe. Híresztelések jártak az új 
király békevágyáról, s ezt az is alátámasztotta, hogy rövid 
idővel Ferenc József halála után, 1916. december 12-én a 
központi hatalmak békeajánlattal fordultak az antanthoz. 
Ebben igen sokan Károly kezdeményezését látták. Magyar 
viszonylatban igen fontos mozzanat volt, hogy sokak szerint 
az új uralkodó nem szívelte az akkori magyar politikai 
irányvonalat meghatározó gróf Tisza István miniszterelnö- 
köt. Annak ellenére, hogy ez utóbbit nyilván maga Tisza is 
tudta, mégis sürgette a koronázást, mert attól tartott, hogy 
az előző trónörökös, az 1914-ben meggyilkolt Ferenc Ferdi- 
nánd szellemi befolyása alatt nevelkedett király kísérletet 
tesz a Monarchia dialista átszervezésére; a magyar koro- 
nával való koronázás, illetve az ennek alkalmából letett 
koronázási eskü és kiadott hitlevél viszont a dualista szer- 
kezet megőrzésének biztosítékát jelentette. Tisza a koroná- 
zást megcsappant tekintélyének helyreállítására is fel akar- 
ta használni. Mivel a nádori méltóságot a kiegyezés óta nem 
töltötték be, az országgyűlésnek nádorhelyettest kellett 
választania a koronázási szertartáshoz. Az ellenzék vezetői- 
nek tiltakozását semmibe véve, nádorhelyettesként Tisza 
maga akarta a királya fejére tenni a koronát. Minthogy pártja, 
a Munkapárt többségben volt a képviselőházban, s a főrendi- 
házban is sok hívére számíthatott, megválasztása nem lehe- 
tett kétséges. Az ellenzék azonban, ügyes taktikával, Habs- 
burg József főherceget jelölte Tisza ellenében. Tisza szem- 
bekerült József főherceggel. Az uralkodó szívesebben látta 
volna a főherceget, részben személyi okokból, részben val- 

lási megfontolásból (Tisza ugyanis protestáns volt). Tisza, 
hogy kilábaljon a kényes helyzetből, maga ment el Józsefhez 
(akinek személyes hiúságát legyezgette az ellenzék ,bizal- 
ma"), s rábeszélte a jelölés elutasítására. A főherceg végül 
- katonai elfoglaltságára hivatkozva - el sem ment a koro- 
názásra, amit persze nagyon sokan észrevették, s megfele- 
lőképpen értékeltek. A miniszterelnököt még egy kellemet- 
lenség érte a koronázási előkészületek során. Tisza nem 
sokkal a koronázás előtt igen élesen kirohant Barabás Béla 
képviselő ellen, aki felvetette, hogy! az ünnepségen a Magyar- 
országon népszerűtlen , Gotterhalte" helyett a magy ar him- 
nuszt énekeljék. Nos, a Tisza által , ízléstelennek" minősített 
javaslat IV. Károlynál váratlanul meghallgatásra talált, mert 
a király nem csak a magyar himnusz éneklése mellett foglalt 
állást, hanem állítólag azt is kijelentette, hogy ő maga is 
énekelni fogja. A Népszava persze megfelelően kamatoztatta 
a királyi kijelentésben rejlő politikai tőkét, s jó előre ismer- 
tette a koronázás egyházi szertartásának rendjét is. 

Maga a szertartás 1916. december 30-án hajnalban, az 
országgyűlés két házának együttes ülésével kezdődött. A 
korai ülésre nagyon kevesen mentek el. Bejelentették, hogy 
az ősi hagyományok szerint megkoronázzák a királyt, majd 
az országgyűlés tagjai testületileg a Mátyás-koronázótemp- 
lomba vonultak. Míg az 1867-es koronázás a Duna mindkét 
partján folyt, 1916-ban - tekintettel a télre és a háborús 
viszonyokra - a szertartásokat a vár területén, valamivel 
szerényebb keretek között rendezték. Persze ez nem azt 
jelend, hogy minden pompa nélkül. A koronázótemplom 
körül már kora reggel díszfogatok, vidéki küldöttségek gyü- 
lekeztek, gyalogos és lovas katonai egységek helyezkedtek 
el. Az Est című lap szemfüles riportere megfigyelte, hogy a 
Halászbástya lépcsőin a magyar vidékek népviseletbe öltö- 
zött főkötős ,matyó", ,móc", , székely" menyecskék milyen 
finoman nyüjtják karjukat a ködmönökbe öltözött férfiak- 
nak, azaz hogy a budapesti úri társaság tagjai , képviselték" 
népviseletbe öltözve a vidék népét. Fél 9-kor kezdődött a 
királyi pár felvonulása. A Mária Terézia korabeli hintók, az 
udvarhölgyek drágakövei, briliánsai, a pompás ruhakölte- 
ményrek a ,régi szép időket" idézték. A királyi pár nyrolc 
hófehér ló vontatta hintón érkezett. Előttük gróf Tisza István 

miniszterelnök, nádorhelyettes lovagolt. A bevonulás köz- 
ben bottal, tábori egyenruhában érkezett a templomba egy 
aranysarkantyús vitéz, Gróf Tisza Lajos, egy közhuszárra 
támaszkodva. , Ez a honvéd közhuszár, ez a kifent bajuszú, 
kedves, kerek arcú magyar fiú képviseli itt egyedül igazá- 
ban a köznépet" - állapítja meg a színpompás felvonulás 
ismertetését lezárva a Népszava. 

A király és a királyné a magyar himnusz hangjai mellett 
vonult be a templomba. Károly az oltár elé lépett, és ezzel 
megkezdődött a koronázási szertartás, a hercegprímás jobb 
karján felkente a királyt, aztán a vállára tették a koronázó 
palástot. Felövezték a karddal, megtette az oltár előtt a 
vágásokat. Ekkor a templom előtt felállított katonaság sor- 
tüzet adott, és megkondultak a harangok. Károly most újra 
letérdelt, a prímás érsek és Tisza István odalépett hozzá, 
fejére tették a koronát, és kezébe adták a koronázási jelvé- 
nyeket. Ezután a király helyet foglalt a trónon. Tisza a temp- 
lom közepéig ment, és felkiáltott: , Éljen a király!" Himnusz, 
sortűz, ágyúdörgés - Károlyt megkoronázták. Ezután Zita 
királyné következett. A templomi szertartás befejeztével 
Károly, koronával a fején, a Szentháromság térre vonult. Az 
eskü szövegét Tisza adta át, az esztergomi érsek felolvasta, 
a király ismételte. Majd felzengett a himnusz. A koronázási 
menet útja most a Szent György térre vezetett. A király 
aranykantáros, aranyszerszámmal felszerelt szürke lóra 
ült, felügetett a magyar vármegyék és törvényhatósági jogú 
városok földjéből hányt koronázási dombra, és megtette a 
négy" kardvágást a négy világtáj felé. Ezután kíséretével 
együtt visszament a palotába. 

A koronázási ebéd is a hagyományokat követte. Mielőtt 
elkezdődött volna, aranytálat hoztak, abba aranykorsóból 
vizet öntöttek az uralkodópár kezére; az érsek a törülközőt 
tartotta. Amikor megindult az ételek felhordása, a király 
fejéről levették a koronát, és aranytálcára helyezték. Károly 
a hazát éltetve aranyserleget emelt ajkához. Válaszként az 
érsek a királyt éltette, mire ismét megdördültek az ágyúk. 
Az ebédet az ország főurai szolgálták fel. Befejezésül ismét 
kézmosás következett, majd Károly és Zita visszavonult a 
lakosztályába. Ezután már csak az országgyűlés koronázó- 
ülésének a lezárása volt hátra. Megállapították, hogy a koro- 

názás megtörtént, s a jegyzőkönyvet hitelesítették. A király 
és felesége még a koronázás estéjén visszautazott Bécsbe. 
A szertartást követően most is három napra kitették köz- 
szemlére a Mátyás-templomban a koronát. A régebben szo- 
kásos népünnepélyt a háborús viszonyokra való tekintettel 
mellőzték. Ehelyett tábori konyhákon ingyenebédet főztek 
a főváros szegényeinek. Az ünnepségek után a mentők 
közölték, hogy 18 kocsival vonultak fel a koronázás út- 
vonalának különböző pontjaira, s összesen 21 esetben nyúj- 
tottak segítséget a rászorulóknak. És még valami, amiről 
hamarosan mindenki beszélt: a szertartás közben, miután 
a királyné vállát megérintették a királyi koronával, s azután 
ismét visszatették Károly fejére, ott megbillent és csaknem 
lecsúszott. Ezt a Habsburgok számára rossz előjelnek tar- 
tották, s nem tévedtek. A korona ekkor még csak meg- 
billent; de két év múlva, 1918 végén le is hullott IV. Károly 
fejéről. 


A SZENT KORONA-ESZME 


A SZENT KORONA-ESZME KIALAKULÁSA 
WERBŐCZYIG 


] A magyar királyi korona, a Szent Korona körül a középkor- 
tól kezdődően sajátos eszmei konstrukció épült fel. Ez az 
eszmerendszer, bár az idők során a társadalmi és politikai 
helyzet módosulásait követve többször is lényeges változá- 
sokon ment át, a XX. századig fennmaradtj 

A király koronájához fűződő jogi nézetek kialakulása 
nem magyar sajátosság. Mint láttuk, Nyugat- és Közép-Euró- 
pa legtöbb országában a királyi korona az ezredforduló 
után már a legfontosabb uralkodói jelvénnyé vált. Majd 
fokozatosan elvonatkoztattak a konkrét koronázási ékszer- 
től, s a király jogait egyben a korona jogainak tüntették fel. 
Angliában ez már a XI. századtól megfigyelhető! 1176-ban 
arról rendelkezik az angol király, hogy a nevében igazságot 
szolgáltató utazó bírák kényszerítsék ki az ő jogainak érvé- 
nyesülését, amelyek egyúttal koronájának jogai is. Majd az 
uralkodó személyéről fokozatosan a koronára helyeződik 
át a hangsúly, a hűség is a koronának kezd kijárni. Már a 
XII. században úgy tekintik az ország koronáját, mint amely- 
nek saját jogai vannak, amelyeket a király köteles épségben 
megtartani. A XIII. században az angol királyiól nemcsak 
azt követelik, hogy megőrizze e jogokat, hanem azt is, hogy 
az elveszetteket visszaszerezze. Hasonló fejlődés játszódik 
le a XII-XIV. századi Aragonban. Franciaországban egy 
1190-i oklevélben kimondják, hogy Amiens nem idegenít- 
hető el a koronától. A XIV. században a korona már nemcsak 
az uralkodás jelvénye, hanem a hűbéri szétaprózottsággal 
szemben a francia államegységet is jelenti. Csehországban 
a XIV. században gyakran említík az ország koronáját: ez 
egyaránt szimbolizálja az uralkodó hatalma alatt álló terü- 

letet és a királyt mint jogi személyt. De kialakult a korona 
szimbolikus értelmű fogalma a középkori Lengyelország- 
ban, sőt a XIV. századi Szerbiában is. 

Hazánkban korán, már a XI. században említik a koronát 
azokban az Intelmekben, amelyeket első királyaink intézett 
fiához az uralkodó kötelességeiről és az ország kormány- 
zásáról. Itt azonban, mint más korai forrásokban is, még 
csak a királyi méltóság, á főhatalom jelvényeként szerepel 
a korona, tehát még nem válik el a király személyétől. Ez 
érthető is, a kor felfogása szerint a király koronázási szer- 
tartással Istentől kapja a hatalmat. 1197-ben egy, az ural- 
kodó nevében kelt oklevél szerint megjutalmaztak valakit, 
aki ,királyi koronánkért" harcolt; a XIII. századi oklevelek 
pedig a királyi korona tisztességéről, dicsőségéről, illetve 
káráról, sérelméről szólnak attól függően, hogy a király 
javára, illetve kárára történt eseményről van-e szó. A feu- 
dális ideológia szép szóvirágai szerint az alattvalók nem- 
csak a királynak, hanem a koronának is hívei, s a vizsgála- 
toknál eljáró bírák is a király és a korona iránti hűség szem 
előtt tartásával működnek. 

Ahogy Angliában viszonylag korán megtörtént a koroná- 
nak a mindenkori uralkodó személyétől való elválasztása, 
már a XIII. században megfigyelhetővé válik Magyarországon 
is az a szemlélet, amely a , korona jogát" elválasztja az éppen 
uralkodó király jogától. III. Honorius pápa (1216-1227) 
1225-ben arra figyelmeztette II. András magyar királyt, 
hogy köteles országa jogait és ,koronája tisztességét" sér- 
tetlenül megőrizni. II. András ugyanis ,országa kárára és 
királyi tiszte ellenére" , elidegenítéseket tett", azaz számos 
birtokot eladományozott, s megesküdött, hogy ezeket nem 
vonja vissza. E cselekedetein nincs mit csodálkozni, hiszen 
a központi hatalom  meggyengülésének időszakában 
vagyunk, az Aranybulla kikényszerítése körüli időben. A 
XIII. század első felében azonban a pápák a királyt tartották 
az egyház legfőbb támaszának, erősíteni akarták a központi 
hatalmat, ezzel magyarázható a pápa intelme is. Most a 
pápa az említett eskü alól is feloldja a királyi, mert szerinte 
ezt az esküt nem lett volna szabad letennie, hiszen koráb- 
ban, koronázásakor, országa jogainak és koronája tisztes- 
ségének a megőrzésére esküdött meg. 

Az, hogy III. Honorius beleszólt Magyarország belső ügyei- 
be, nem számított rendkívüli eseménynek. Elődje, III. Ince 
pápa (1198-1216) is többször tett ilyet, a középkori pápai 
hatalom azjí uralma alatt érte el csúcspontját. Ami mégis 
érdekes:fa pápai levél látszólag a király jogait, az egyház 
által is hirdetett királyi teljhatalmat csorbította azzal, hogy 
egyes ,elidegenítések" jogát megvonta a királytól; ezzel 
azonban lényegében az egyes uralkodó személye helyett az 
országtól, illetve a koronától függő javak fogalmát hozta be 
a XIII. századi magyar politikai gondolkodásba, s ráadásul 

1225-ben éppen a jogaiban látszólag csorbított királyi hata- 

lom érdekéberyEz a pápai intézkedés ideológiai alapul szol- 
gált András fiának, Béla ifjabb királynak az 1220-as évek- 
ban megkezdett birtokrestaurációs politikához. Béla birtok- 
visszavételei azt a célt szolgálták, hogy a királyi birtokok 
eladománynzása során az uralkodó és a nagybirtokosok 
közt megbomlott egyensúly ismét helyreálljon, ám törekvé- 
sei végső soron nem jártak sikerrel. A történészeknek és a 
jogtörténészeknek sok fejtörést okozott a pápai oklevél uta- 
lása a király koronázási esküjére, melyet az ország jogainak 
és a korona tisztességének megőrzésére tett. Valóban 
elhangzott ilyen eskü András koronázásakor? Nincs rá 
semmi bizonyíték. III. Honorius valószínűleg - más orszá- 
gok szokásai alapján - csupán feltételezte, hogy András 
koronázásakor elhangzott ilyen eskü, de e feltételezéssel 
lökést adott a király személyétől elváló magyar koronafoga- 
lom fejlődéséhez. 1238-ban már IV. Béla is úgy rendelkezik 
a Nagyszombatnak adott kiváltságlevélben, hogy a város, 
illetve lakói ,különlegesen a királyi koronához tartozza- 
nak", és se adományozással, se az átruházás más módján 
senki másnak a joghatósága alá ne kerüljenek. 

A német királyi koronát egy dicsőítő vers már 1028-ban 
szentnek nevezi. A XIII. századi magyarországi oklevelek is 
egyre gyakrabban említik a ,Szent Koronát", ami azt jelenti, 
hogy akkorra a Hartvik-legenda és a papok révén már elter- 
jedhetett az a felfogás, hogy Szent István angyali intésre a 
pápától kapta a magyar koronát. Ebből a szempontból nem 
az a lényeges, valójában honnan ered a magyar korona, 
hanem hogy mit hittek róla. így nálunk a király személyétől 
elváló koronafogalom egy konkrét tárgyhoz, első királyunk 

vélelmezett koronájához kezdett kötődni. Nem mindenütt 
volt így7. Csehországban is kifejlődött például egy a magyar- 
hoz sokban hasonló koronaeszme, de ez nem fűződött vala- 
milyen konkrét koronához. Minthogy?" a király melleit a nagy- 
birtokosok is az , uruszág" tagjai voltak, lassan a korona is 
a király és a királyi tanácsban képviselt nagybirtokosok 
közösen gyakorolt államhatalmát kezdte jelenteni. így7 a 
korona fokozatosan már nemcsak az uralkodóé: íassari 
egész Magyarországévá válik, s az oklevelek külön kieme- 
lik a királynak és a koronának ( nekünk és a koronának) 
tett szolgálatokat. A XIV. században a korona már nemzet- 
közi szerződésbe is belekerül, mint a magyar állam jelképe. 
1381-ben, a turini békében a Velencei Köztársaság évi 
7000 aranyforint fizetésére kötelezi magát Nagy7 Lajos 
(1342-1382) ,felséges királynak, utódainak a királyság- 
ban és a koronában, magának a királyságot képviselő koro- 
nának és a korona helyett megjelenőknek"; emellett lemond 
Dalmáciáról, amely régóta ,a magyar királysághoz és koro- 
nához tartozik". Lajos követei a lemondást nemcsak az álta- 
luk képviselt uralkodó, hanem ,a koronában utódai" nevé- 
ben is elfogadják. A szerződés szövegén érezhető az állam- 
fogalommal való küszködés: azt próbálják meghatározni, 
hogy" a lemondás ne csak a jelenlegi király, hanem az egész 
magyar állam javára érvényesüljön. 1387-ben Genova, ami- 
kor Dalmáciáról ír Velencének, megemlíti, hogy ,a dalmát 
részek hűséggel tartoznak a magyar koronának vagy" király- 
ságnak". Az Anjou-korban tehát még a király és a korona 
együtt képviseli a magyar államot, pólolja a.még hiányzó 
államfogalmat. 

Hamarosan azonban olyan esemény történt, amellyel ösz- 
szefüggésben már maga a korona lett az államhatalom egye- 
düli képviselője. A XIV-XV. század fordulójára erősen meg- 
növekedett az ország nagybirtokosainak hatalma a közpon- 
ti hatalom rovására. A bárók 1401-ben fogságba vetették a 
velük összeütközésbe került Zsigmond királyi, és maguk 
kezdték gyakorolni az országban a királyi jogokat a ,Szent 
Korona joghatóságának felhatalmazásából". A bárók tehát 
úgy adtak jogi alapot kormányzatuknak, hogy7 a király 
helyett a koronát tették meg a hatalom gyakorlójának, s 
magukat úgy?" tüntették fel, mint akik a korona felhatalma- 

zásából intézkednek. Az interregnum tartamára pecsétet is 
vésettek, amely (latinul) a , Magyarország Szent Koronájá- 
nak pecsétje" feliratot viselte, az eddigi királyi kancellár, 
Kanizsai János pedig a , Magyarország Szent Koronájának 
a kancellárja" címet vette fel. Miután Zsigmond megfelelő 
engedmények árán kiegyezett fogvatartóival, és ismét kezé- 
be vehette az ország kormányzását, a korona pecsétjének 
használata megszűnt, és a királyi okleveleket ismét az ural- 
kodó kancellárjának őrizetében levő királyi pecsétekkel 
erősítették meg. Az 1401-es interregnum időszaka, amikor 
a királyi korona az uralkodó személyét helyettesíthette, 
mégis fontos állomást jelentett a korona szimbolikájának 
fejlődésében. Nyilvánvalóvá vált, hogy a korona fogalma 
már régóta nemcsak az egymást követő királyokat jelenti, 
hanem a királyt és a politikai hatalmon vele osztozó nagy- 
birtokosokat együttesen. 

A XV. század első felében, ha az államhatalomról volt szó, 
az éppen uralkodó király személye egyre inkább háttérbe 
szorult az ország koronája mögött. A peres eljárásoknál az 
esküt a tanúk Istenben való hitükre és a , király meg az ő 
Szent Koronája" iránti hűségükre tették le, s az ország lakóit 
kezdték ,Magyarország Szent Koronája alattvalóinak" 
tekinteni. Ha területi veszteség érte Magyarországot, azt 
úgy" tekintették, mint a Szent Koronától való elidegenedést; 
ha viszont a király visszaszerzett valamit, ami az ország 
területéből elveszett, az újból a ,Szent Korona tulajdonába" 
került vissza; végül, a XV. században, az országhoz csatolt 
tartományok is a ,Szent Korona Országai" nevet kezdték 
viselni. A XIII. századtól megindult fejlődés betetőzéseként 
a XV. században már a királyi jövedelmek is a korona jöve- 
delmeiként szerepeltek. A királyi kincstár a Szent Korona 
kincstára lett, a magtalanul elhaltak és a hűüenek birtokai 
is a Szent Koronára szálltak vissza, amiből az is következett, 
hogy7 hovatovább a királyi birtokadományok forrásává is a 
Szent Korona vált. 

Minthogy" külföldön is a magyarországihoz hasonló fejlő- 
dés játszódott le, már a XIV. századból ismerünk olyan szer- 
ződéseket, amelyeket a magyar király7, illetve a magyar 
korona a cseh koronával kötött. 1383 januárjában ,Nagy- 
Lengyelország nemesei és lakosai", akik ekkor még Nagy7 

Lajos két lánya közül Máriával, és nem későbbi királynő- 
jükkel, Hedviggel akarták betölteni a lengyel trónt, arra 
figyelmeztették Máriát, hogy a lengyel korona elfogadása 
után Lengyelországban kell maradnia, és ,ezentúl a mondott 
(a lengyel) korona nem tartozhat Magyarország koronájá- 
hoz". E követelés azon alapult, hogy Magyar Lajos (1370- 
1382) lengyel király, a mi Nagy Lajosunk Magyarországon 
élt, ritkán látogatott lengyel földre, s ezt az ottani nemesek 
sérelmesnek találták. 

(Az az 1440. július 17-én kelt oklevél, amelyről I. Ulászló 
király koronázása kapcsán már volt szó, nemcsak a magyar 
királykoronázások történetének fontos forrása, hanem 
jelentős állomás a magyar koronához fűződő eszmerend- 
szer kialakulásában is. Az oklevélben a rendek egyértelmű- 
en kijelenük, hogy ,a koronázás mindig az országlakók 
akaratától függ, és a korona hatékonysága és ereje az ő 
jóváhagyásukon alapul". Ezért ruháznak át az addig hasz- 
nált, ám Erzsébet királyné által ellopott magyar királyi koro- 
náról minden jelképiséget, misztériumot és erőt az új koro- 
nára, s ezzel a teljes királyi hatalmat az általuk megválasz- 
tott I. Ulászlóra]l Látszólag nem történt nagy változás 1440- 
ben, ,csak" az egyik korona helyett a másik lett az, amely 
az uralkodót az ország feletti hatalom gyakorlására alkal- 
massá teszi. Mégis sokkal többről van itt szó:; áz előző szá- 
zadokban az egyház volt az, amely a koronázási szertartás- 
sal, az uralkodó felkenésével, megkoronázásával és egyéb 
cselekményekkel átruházta az ,Isten kegyelméből való" 
királyi hatalmat, s csak a koronázási ordó egyes elemei 
utaltak arra, hogy a nagybirtokosok egyetértésére is szük- 
ség van az uralkodó megválasztásához. 1440-ben viszont 
egyértelműen tudatosodott az ország rendjeiben, hogy a 
hatalom átruházói nem a főpapok, nem is a koronázási 
szertartásnál a helyszínen helyeslő nagybirtokosok, hanem 
az ország rendjejjNe feledjük: a XV. század derekára már 
szokásossá vált, hogy az országgyűléseken a renddé szer- 
veződött köznemesség tömegesen vonult fel, és többször is 
sikerült érvényesítenie akaratát az országos politikában. 
(Persze, a királyi tanácsban és az országgyűléseken ott van- 
nak az ország főurai is, tehát szó sincs arról, hogy az ű 
hatalmuknak vége szakadt volna; de mindenesetre figye- 

lembe kell venniük az új helyzetet, a köznemesség tömeges 
megjelenésében rejlő politikai erőt.) 

I. Ulászló halála után ismét a köznemesség akarata érvé- 
nyesül az ország kormányzásában. Az országtanács, majd 
- ennek meghallgatásával - Hunyadi János kormányzó gya- 
korolja a királja hatalmat. A kormányzói tisztség betöltése 
idején (1446-1452) Hunyadi államfő létére se lépett be a 
királyok sorába, akiket kor ábban együttesen jelképezett a 
királyi korona. Kormányzása alatt ezért a birtokadomá- 
nyokban részesülők , elsősorban az ország koronájának és 
azután nekünk" (a kormányzónak) tett szolgálataik jutalmát 
kapják meg; s a perek tanúi nem a kiskorú V. László királyra 
vagy a kormányzóra, hanem az országra és annak koroná- 
jára tesznek esküt. 

Emellett, az uralkodó személyétől elvonatkoztatott, az 
államot és a hatalom gyakorlóit szimbolizáló koronafoga- 
lom mellett, érdekes módon, tovább él a korona fogalmának 
hagyományos, a magyar Szent Koronához mint tárgyhoz 
kötődő ősi felfogása is, azaz (főleg a királyi udvar szerint) 
a korona változatlanul jelképezi a mindenkori király szemé- 
lyét is. Hasonló kettősség figyelhető meg egyébként az 
országcímer korabeli felfogásában is; a címer szintén egy- 
szerre volt Magyarországé és az ország uralkodójáé. 

A koronához fűződő szimbolikus jelentéstartalom kiala- 
kulásával párhuzamosan a középkorban találkozunk egy 
Európa-szerte ismert olyan felfogással is, amely az egyhá- 
zat, illetve az államot az élő - emberi - szervezet mintájára 
képzelte el. Ennek a felfogásnak a gyökerei az ókor görög 
filozófusaihoz nyaltnak vissza. Cicero, az i. e. I. század neves 
római köztársaságpárti politikusa, a kiváló szónok is test- 
örökítője pedig szép mesét mond el, amely szerinte a patrí- 
cius Menenius Agrippa szájából hangzott el a politikai jogo- 
kért küzdő plebejusok előtt, amikor azok Rómát elhagyva a 
Szent Hegyre vonultak. E középkorban is ismert történet- 
ben a patríciusok szónoka szintén az emberi testhez hason- 
lította a római államot, amelynek szerinte egyaránt tagjai 
voltak a patríciusok és a plebejusok. Az államot testként 
felfogó antik nézeteket Pál apostol nyomán a keresztény 
egyházra is átvitték. így kezdték a hívők közösségét Krisztus 

egységes testének tartani, magát Krisztust pedig a test fejé- 

nek. A később továbbfejlesztett egyházi tanítás szerint Isten 

helytartója, a pápa viszi át Isten akaratát az egyház tagjaiba. 
Az egész egyház egységes szervezet, amely az emberi test 

mintájára több, egymással összefüggő testrészre oszlik. 

Hasonlóan gondolkodtak az egyházatyák az államról is. A 
XIII. században Aguinói (Szent) Tamás szerint ,az összes 

emberek, akik egy közülethez tartoznak, testnek tekintet- 

nek, és az egész közület embernek". A XIV. század elején a 

páduai Marsilius pedig úgy vélekedett, hogy amint a szer- 

vek összehangolt működése megteremti az egységes élő- 

lényt, úgy biztosítja az államnak vagy az országnak és része- 

inek egybehangzó tevékenysége a békét. Az egyháznak és 

az államnak ilyenfajta úgynevezett organikus szemlélete 

Magyarországon is ismert volt. Amikor 1279-ben IV. László 

a pápai legátusnak esküt tett a kunok , megtérítésére", elis- 

merte, hogy ő is, Szent István is a római egyháztól nyerte 

el a koronát, ,hogy attól mintegy fejtől az egész testbe elöntse 
ajándékait az isteni világosság". Frangepán Márton, amikor 
1447-ben Hunyadi János kormányzónak hűséget fogadott, 

megígérte, hogy az országnak és Szent Koronájának híven 

fog szolgálni, ,mint az országnak hű tagja". Hat évvel később 
V. László Brankovics Györgyöt mondta az ország ,hű tagjá- 

nak". De találkozunk olyan felfogással is, amely az ország 

tagjait az országgyűlésen való megjelenésre jogosultakkal 

azonosítja, azaz azt mondhatjuk, hogy a XV. századi feudális 
ideológia azokat tekintette az ország tagjainak, akik az 

ország ügyeinek intézésében részt vehettek. Az organikus 

államszemlélet tehát élt és érvényesült a XV. századi Magyar- 
országon (bár akadtak kutatók, akik ezt kétségbe vonták). 

Nemcsak az országot irányító egyes személyekre, politikai 

testületekre vonatkoztatták, hanem területekre is. Ilyen 

értelemben testnek tekintették a , Magyar Szent Koronához 

tartozó" összes területet, s ezen belül tagoknak az egyes 

kisebb tartományokat, országrészeket. 

Eckhart Ferenc szerint a korona gondolatának és az 
államtest képének  összekapcsolására Magyarországon 
Werbőczy István Hármaskönyvében került sor. (Itt jegyez- 
zük meg: van jogtörténészünk, aki tagadja, hogy Werbőczy 
az organikus államfelfogást vallotta volna, de a források 

arra utalnak, hogy ez hatott rá.) A Hármaskönyv alapgon- 
dolata az egy és ugyanazon (nemesi) szabadság. Werbőczy 
szerint minden főpap, báró és nemes ugyanazon jogokat és 
kiváltságokat élvezi, azaz a főárnak sincs nagyobb szabad- 
sága, mint a köznemesnek. (A gyakorlatban ez persze csak 
a köznemesség óhaja volt.) Ennek a nemesi egyenlőségnek 
a Hármaskönyv szerint történeti gyökerei vannak. Miután 
a magyarok, a ,közösség" ( communitás"), királyt választot- 
tak - állítja Werbőczy -, a nemesítés és a birtokadományo- 
zás jogát a maguk akaratából , az ország Szent Koronájának 
joghatóságára" és így a koronázással a királyra ruházták. 
Ettől fogya már kölcsönös kapcsolat van köztük, mert a 
királyt a nemesek választják, a nemeseket pedig a király 
teszi azokká. , Az ilyen nemeseket az említett összeköttetés- 
nél fogva a Szent Korona tagjainak tartjuk, akik a törvényesen 
megkoronázott fejedelmen kívül senki más hatalmának nin- 
csenek alávetve." íme, a ,nemesi demokrácia": a nemesség 
a királytól van, a királyi hatalom a nemességtől. Werbőczy 
a Szent Korona egész eszméjét tulajdonképpen az egy és 
ugyanazon nemesi szabadság tételének indoklásaként fejti 
ki- Az ország lakosságánák döntő többségét kitevő jobbágy- 
ság persze nem került be a királyt választók, a Szent Koro- 
na-tagok sorába. Hogy miért nem, a Hármaskönyv írója arra 
Is ad magyarázatot. A XV. század második fele neves törté- 
netírójának, Thuróczi Jánosnak az előadására támaszkodik, 
Thuróczi viszont Kézai Simon XIII. századi krónikájából 
merített. Eszerint a régi magyaroknál kezdetben mindenki 
egyenlő volt, de azokat, akik a hadba vonulás kötelezettsége 
alól megfelelő indok nélkül kivonták magukat, örökös szol- 
gaságra vetették. Az ilyen típusú okfejtés akkoriban külföl- 
dön is ismert volt: több egyházatya és jogász hasonlókép- 
pen, a közösség ellen elkövetett bűn következményeként 
képzelte el az ősi aranyszabadság megszűntét és a szolgák 
osztályának kialakulását. A magyarázat végső soron a nép- 
ség elvéhez vezet el, hiszen mindenki, aki ,bűnei" miatt 
szolgaságba nem süllyedt, egyenlő jogok birtokában volt. 
Ezzel a valós társadalmi fejlődést figyelmen kívül hagyó 
okfejtéssel aztán létrejöhetett a fából vaskarika: a lakosság 
kilenctized részét kitevő jobbágyság - ősei ,bűnei" miatt - 
nem részesülhet a politikai jogokban a ,népfelség" elve 

alapján, nem lehet tagja a királyválasztó közösségnek. Wer- 
bőczy egyébként a nemesek és a nemtelenek elválásának 
folyamatát még első királyunk, István apjának, Géza fejede- 
lemnek az idejében lezárja. Erre azért lehetett szüksége, 
hogy az István személyében megtörtént választást és hata- 
lomátruházást már megelőzze a ,nemteleneknek" a hata- 
lomból való kirekesztése. Mint közismert, a magyar job- 
bágyság kialakulása valójában hosszú, több évszázados tár- 
sadalmi folyamat volt, amely jóval első királyaink halála után 
ment végbe. Bárhogy igyekezett Werbőczy, az elméletéből 
kibontott ,egy és ugyanazon nemesség" elvét nem tudta 
meggyőzővé tenni, hiszen a nagybirtokosoknak jóval nagyobb 
hatalmuk volt, mint az egy-két jobbággyal rendelkező vagy 
esetleg teljesen elszegényedett nemeseknek. Ezt egyébként 
a Hármaskönyv szerzője maga is kénytelen elismerni. Több- 
ször említi a főpapokat, bárókat, s szinte mindig azért, mert 
a szokásjog alapján előnyösebb helyzetben vannak, mint az 
ország többi nemese. Werbőczy,birtoktani.fejtegetéssel is 
kiegészítette elméletét. Eszerint a nemesség közössége min- 
den birtokjogot a Szent Korona joghatósága alá helyezett, 
így? hazánkban minden földtulajdonra vonatkozó jog gyöke- 
re a Szent Korona, amely megtestesíti a főóőhűbérúr hatalmát. 
Ebből következik, hogy a Szent Korona lesz az örökös akkor, 
ha egy nemesi család kihal ( magszakadás"), s a birtok 
visszaszáll az adományozóra. Hasonlóképpen a Szent Koro- 
na szerzi meg a hűtlenek birtokait is. A koronázással a 
közösség a királyra ruházta a birtokadományozás jogát, így 
a magvaszakadtaknak, a hűüeneknek a Szent Koronára 
,háramlóit" birtokait a király újból eladományozhatja. 


A SZENT KORONA-ESZME TOVÁBB ÉLÉSE. 
AZ 1848-1849-ES FORRADALOMIG 
ÉSSZABADSÁGHARCIG 


A Hármaskönyvben Werbőczy korának politikai harcai tük- 
röződnek, hiszen a szerző elsősorban a XVI század eleji 
köznemesi érdekeket szem előtt tartva magyarázza a szo- 
kásjogot. Ugyanakkor a nemesség egészének az érdekeit 
képviselő fejtegetések is belekerültek e munkába, amely 

hamarosan elterjedt. Többször kinyomtatták, a XVII. század- 
ban a magyar törvények tárába (a Corpus Jurisba) is felvet- 
ték. A Hármaskönyv 1848-ig szinte a nemesség bibliájának 
számít. E rendkívüli népszerűség révén természetesen a 
Szent Korona-eszméről a könyvben foglaltak szintén mélyen 
beivódtak a XVI-XIX. század gondolkodásába. A címeres 
nemesi oklevelek a címerpajzs fölé vagy a sisakra helyezett 
nyílt koronát rendszeresen királyi koronának mondják: 
ezzel is szimbolizálják a Szent Korona-eszme azon tételét, 
hogy nemessé a megkoronázott király tesz. A XV7. század 
közepétől kezdve a királyi címeren - és egy ben az ország 
címerén - ugyancsak koronát látunk, amely kezdetben 
hasonló, mint a nemeseké: leveles, nyílt korona. Ezt a XVII. 
század elején II. Mátyás pecsétjein a magyar királyi korona 
váltja fel. II. Mátyás utódai ismét képzeletbeli koronákat 
használnak, de Mária Terézia (1740-1780) óta ezeket a 
magyar korona többé-kevésbé hű mása váltja fel. A XVIII. 
századtól a bárói, grófi, hercegi címereket mindinkább meg- 
különböztetik a többi nemes címerétől. A címereslevelek e 
rangjelölésre is (heraldikai) koronákat használnak. 

Történelmünk során többször találkozunk a Szent Koro- 
na-eszmével a politikai harcokban is. Az eszme XVI-XYII. 
századi értelmezése szerint Erdély is az ország, illetve a 
Szent Korona tagja. Ezen az alapon ismeri el az 1570-ben 
kötött spey7eri szerződésben János Zsigmond fejedelem I. 
Miksa császárt és magyar királyt saját maga felett állónak, 
Erdélyt és a Részeket pedig, amelyeket birtokol, Magyaror- 
szág tagjának. De Bethlen Gábor erdélyi fejedelem is úgy 
nyilatkozik, hogy7 , Erdélyi és a neki alávetett Részeket 
Magyarország koronája elválaszthatatlan tagjának tekintik 
és elismerik, s a korona jogának nem fognak sérelmet okoz- 
ni". Miután a törököt kiűzték, és Erdélyi is a Habsburgok 
foglalták el, ezt az álláspontot újrafogalmazták: az erdélyi 
országgyűlés később úgy értelmezte e változást, hogy?" 
Erdély I. Lipót uralma alatt , Magyarország koronájához 
visszatért" AII. József halála utáni nagy nemzeti felbuzdulás 
idején a magyar rendek már úgy" fogták fel a Szent Korona- 
eszmét Erdély kérdésében, hogy7 Erdélyi a hozzá tartozó 
Részekkel együtt a Szent Korona jogán az anyaországhoz 
vissza kell kapcsolni. 

, Magyarország Szent Koronájához kapcsolt különálló 
testnek" minősítette 1779-ben Mária Terézia Fiúmét, ami- 
kor a kikötővárost Magyarországhoz csatolta. Ily módon a 
város kikerült a szintén , Magyarország koronájának tagja- 
ként" számon tartott Horvátország kormányzata alól. Ez 
egyébként még számos vitát eredményezett a horvát és a 
magyar rendek között, hiszen a horvát-szlavón rendek fel- 
fogása szerint a várost Mária Terézia előzőleg ünnepélyes 
diplomával ,Horvátország útján" kebelezte be Magyaror- 
szág Szent Koronájába. A horvát rendek a XIX. század har- 
mincas-negyvenes éveiben is előszeretettel hivatkoznak a 
Szent Korona-eszmére. Az 1836-os országgyűlésen Horvát- 
ország egyik követe azt kívánja, hogy Dalmácia, amelyet a 
Habsburgok a napóleoni háborúk lezárásakor visszaszerez- 
tek, csakúgy, mint Albánia egy része is, amely akkor még a 
török birodalomé volt, ,a magyar és a hozzá tartozó részek 
koronajussaihoz tartozzanak". 1844-ben pedig, amikor a 
magyart államnyelvként ismerték el Magyarországon, egy 
horvát követ azzal érvelt a magyar nyelv behozatalával 
szemben, hogy az ,a Szent Korona jogainak helyreállítására 
fölötte ártalmas; mert ha Dalmát és Galícia országok és 
azon, hajdan a Szent Koronához tartozó és a török biroda- 
lomnak összeroskadtával hazánkhoz visszakapcsolandó 
tartományok, úgymint Bosznia, Szerbia..." a magy ar nyelv- 
nek ,a kapcsolt országokban" való behozatalát látják, nem 
lesz kedvük a visszatérésre. Egyes horvát nacionalista poli- 
tikusok tehát ekkor még a Szent Korona jogán kívánták 
megnövelni Horvátországot, s az így létrehozandó WVagy- 
Horvátországot a Szent Korona iránti hűség tartotta volna 
meg a magyar birodalomban. Mások szerint ,Hungária a 
Szent Korona birodalma, amelynek minden állampolgára 
Hungarus". S a magyar csak nemzetiség, amelynek nincs 
több joga, mint egy éb nemzetiségeknek. E felfogással szem- 
ben a magyar nemzeti mozgalom képviselői általában az 
,egy" korona - egy- állam - egy" nyelv" elvét vallották. , Vala- 
mennyien, kik a magyar korona alatt vagyaink, igazán csak 
magyarok lehetünk." , Addig, míg a magyar Szent Korona 
alatt a horvátok velünk egyesülve lenűi akarnak, álmodni 
sem lehet arról, hogy más kormány legyen, mint ma- 

De szerepelt a Szent Koronára való hivatkozás - ezúttal 
mint a Habsburgokkal szembeni politikai fegyver - vámha- 
tárügyben is. A magyar rendek 1802-ben és 1807-ben is 
tiltakoztak az ellen, hogy Galíciát vámhatár válassza el 
Magyarországtól. A tartományt a Habsburgok Lengyelor- 
szág felosztásakor szerezték meg azzal a ,jogalappal", hogy 
ők a középkori magyar királyok utódai, s így e tartomány 
is az övék. (Valójában a középkorban királyaink csak kísér- 
leteket tettek Halics elfoglalására, de ottani hódításaikat 
nem tudták megszilárdítani. így meg kell elégedniük a 
, Halics és Ladomér királya" cím felvételével.) Nos, a magyar 
felső táblán ülő főurak 1802-ben úgy nyilatkoztak, hogy 
Halics és Ladomér a magyar koronához tartozik, mivel 
pedig ,egy Korona alá való tartományok között harmintza- 
doknak helye nincsen", meg kell szüntetni a harmincadvám 
szedését. 

Werbőczy a Szent Korona-eszme kifejtése kapcsán nem 
szólt a szabad királyi városokról. Ezek csak a király hatalma 
alá tartoztak, az országgyűléseken is képviseltették magu- 
kat, tehát bizonyos politikai jogaik is voltak. A reformáció 
elterjedése után, a XVI-XVII. század fordulójára gyakorlattá 
vált az ,akié a föld, azé a vallás" elv, azaz a fóldesúr, ha 
katolikus volt, katolikus, ha az ,új vallás" követője, protes- 
táns papot tarthatott, s jobbágyainak ezt tudomásul kellett 
venniük. 1604 januárjában Belgiojoso főkapitány" felvonul- 
tatta ágyúit az akkor teljesen protestáns lakosságú Kassára, 
erőszakkal elfoglalta a főtemplomot, s oda bevezette az egri 
káptalant, amely Eger török kézre jutása után székhely nél- 
kül maradt. Ráadásul a protestáns kassaiakat jószágaik 
lefoglalásával, erőszakkal kényszerítette a katolikus mise 
hallgatására. A felső-magyarországi rendek gálszécsi gyű- 
lésükről bizottságot küldtek ki, amely az ügyben tárgyalá- 
sokat folytatott a főkapitánnyal. Belgiojoso azzal indokolta 
eljárását, hogy ő csak azt tette, amit parancsoltak neki; a 
királynak joga van olyan papot tartani jószágában, amilyent 
akar, hiszen a magyar nemesek is így cselekszenek falujuk- 
ban, városukban. A főkapitány érvelését egy 1596-ban 
hozott törvény támasztotta alá, amely a szabad királyt vá- 
rosokat , őfelsége koronájának birtokaiként" nevezte meg. 
Ha e városok az uralkodó koronájának birtokai - vallották 

Becsben akkor ez a tény a királynak, a korona viselőjének 
szabad kezet ad vallási téren is. A rendek képviselői vála- 
szul kifejtették Belgiojosónak, milyen különbség van a föl- 
desúri jobbágyok és a szabad királyi városok között. A job- 
bágyok földesuraik tulajdonai, ezzel szemben a szabad kirá- 
lyi városok szabadsága egyenlő a földesurakéval: nem a 
király, hanem a korona birtokai, az ország tagjai, akiket a 
király ugyanúgy meghív az országgyűlésre, mint a főurakat 
vagy a vármegyéket, az országgyűlésen szavaznak, sőt, 
királyválasztáskor ugyanúgy választók ők is, mint a többi 
rendek. Ezért nem lett volna szabad a kassaiak jószágait 
elvenni, mielőtt jog szerint el nem ítélték őket, ha bűnösök. 
Igen tanulságos, hogy az udvarnak a Szent Koronából leve- 
zetett érvelésével a rendek ugyancsak a Szent Koronából 
levezetett másfajta érvelést szegezték szembe. A városok 
vallásszabadságának megsértése különben egyik oka lett a 
Bocskai-felkelés kitörésének, s mivel a fegyveres harc a 
felkelők sikereit hozta, a két felfogás közül a rendeké győ- 
zedelmeskedett. A felkelést lezáró bécsi béke a kiváltságolt, 
, közvetlenül a koronához tartozó városoknak" biztosította 
a szabad vallásgyakorlást. .Azt kell tehát látnunk, hogy e 
városok vonatkozásában a rendek sikerrel használták fel a 
Szent Korona-eszmét, sőt tovább is fejlesztették Werbőczy!: 
megtették a városokat (Werbőczy értelmében) a Szent Koro- 
na birtokaiból a Szent Korona tagjainak. A tényleges hatal- 
mi viszonyok folytán azonban ez az új felfogás sem tette a 
városlakókat a nemesekkel egyenrangúakká, mert a neme- 
sek egyénenként voltak a Szent Korona tagjai, míg a szabad 
királyi város mint közösség, mint privilegizált testület szá- 
mított csak egy nemes személynek. Mindazonáltal a késői 
feudális fejlődés, ha a nemesség mögé sorolta is a szabad 
királyi városok polgárait, a jobbágyság tömegeivel ellentét- 
ben nem rekesztette ki őket teljesen a Szent Korona tagsá- 
gából. 

A XIX. század elejére a feudális társadalmi rend fölött 
eljárt az idő. Minthogy a Szent Korona-eszme a nem neme- 
seket kirekesztette az ország teljes jogú lakosainak köréből, 
érthető, hogy azok a reformkori poliükusok, akik a jobbá- 
gyok millióinak felemelkedéséért és a politikai jogokban 
való részeltetéséért indultak harcba, szembekerültek vele. 

Széchenyi István keserű-gúnyosán szól róla a Stádium ere- 
deti változatában, amikor azt a problémát elemzi, hogy a 
magyar nemes nem igazi tulajdonosa földjének: ,S én azon 
nagy becsületért, hogy a Szent Koronának tagja vagy Szent 
István köpönyegjének egy darabja vagyok - ami de facto... 
nem igaz -, tulajdonos viszont nem vagyok, hanem csak 
haszonélvező..." Deák Ferenc, aki korának egyik legragyo- 
góbb koponyája és legképzettebb jogásza volt, a közjogi 
viták során végig mellőzte a Szent Korona-eszmét, s a koro- 
nát csak mint a királyi hatalom jelképét említette, illetve a 
pragmatica sanctio kapcsán rámutatott arra: az 1723. évi 
2. törvénycikkben ,nem a királyi hatalom jelvénye maga a 
korona, hanem rajta az állam, vagyis Magyarország mint 
állam" értendő. Kossuth Lajos ugyanakkor - igen taktiku- 
san - politikai érvrendszere részévé teszi a Szent Korona- 
eszmét, amikor a parasztot is a Szent Korona tagja közt 
akarja látni. E megfogalmazással érzékeltetni tudja, hogy a 
nemesi jogokat ki kell terjeszteni a jobbágyokra is. 

1848 meg is hozta a ,Szent Korona-tagok" sorából kima- 
radt jobbágyság számára is a jogi felemelkedést. A Szent 
Korona-eszme úgy, ahogy azt Werbőczy megalapozta, el- 
avulttá vált. Csakhogy a magyar koronához fűződő magya- 
rázatok ezzel nem tűntek el, ellenkezőleg; a megváltozott 
viszonyokhoz idomulva tovább fejlődtek. 1848-ben - na- 
gyon érdekes, egy éni hangvétellel - megszólalt a jogokból 
addig kisemmizett jobbágyság képviselője is. 1848 őszén, 
amikor az ellenforradalom már teljes erővel támadott, a 
néptanítóból lett baloldali országgyűlési képviselő, a jobbágy- 
ivadék Táncsics Mihály lapjában, a Munkások Újságjában 
október 13-a és november 3-a között cikksorozatot írt ,Res- 
publika" címmel. Az ellenforradalom a király nevével taka- 
rózott. A katolikus főpapok is az uralkodóházat támogatták. 
Táncsics beszédes képpel indította sorozatát: a koronával 
díszített pragmatica sanctio máglyán ég el. Majd következik 
a magyarázat, miért kell megsemmisíteni az uralkodóház 
örökösödési okmányát, amely ,iszonyú átokként nyomja 
hazánk boldogságát. Éppen így vagyunk a koronával is." 
Táncsics kifejti, hogy a koronát a pápa ,István nevű első 
királyunk" számára azért küldte, mert István behívta a 
papokat. ,E korona magában nem sokat ér..., de mivel a 

római pápa küldötte, nagvrabe esülték, drága ajándéknak 
tekintették; pedig nem volt ajándék, hanem olyan tőkepénz 
volt, mellyért hazánk gazdagon kamatozott a pápának; mert 
attól foga mindenféle ügyeinkbe beleavatkozott... a római 
pápa ... Az ajándék korona fejében milliókat nyert az 
országból... Istvánt a római pápák a szentek közé sorozták, 
mert igen sok hasznot okozott a papságnak: tehát mivel a 
szentnek nevezett István már hordozta e koronát, maga a 
korona is szentnek mondatik, s a babonás emberek nagy 
tiszteletben tartják." De nemcsak a pápáknak hajtott hasz- 
not a korona Táncsics szerint, hanem ,német családbeli 
királyainknak" is. Érthető tehát, hogy Táncsics a koronát is 
tűzre szánja, s legfeljebb annyi engedményre hajlandó, hogy 
,tétessék a Nemzeti Múzeumba mint régiség". De ,német 
családú emberek fejére ne tétessék soha, mert az ausztriai 
házból 15 királyaink mind valamennyien megszegték eskü- 
jüket". Azt javasolja, hogy töröljék el a királyságot, s válasz- 
szák Kossuthot kormányzóvá. 

Mint láthatjuk, Táncsics a régi Szent Korona-eszme ellen- 
pólusaként új elméletet állított fel. Értelmezése csak annyi- 
ban volt közös a korábbi felfogással, hogy helyet kapott 
benne a király. Persze, Táncsics nem valamiféle jogi fejte- 
getés középpontjába állította a királyi, hanem az osztrák 
uralkodóház bűneire hivatkozott. Werbőczyhez viszonyítva 
teljesen új volt nála az is, hogy" harcos antiklerikális felfogá- 
sának megfelelően a koronát okolta a pápa és a katolikus 
papság magyarországi befolyásának terjedéséért. Kétségte- 
len, hogy a koronázási szertartás egyik főszereplője az esz- 
tergomi érsek volt, s a koronázáskor a királyok az egyház 
érdekeinek megfelelő esküt tettek. Ugyanakkor azonban az 
is tény, hogy a koronázási esküt a királyok a pápai udvar 
befolyása elleni érvként is felhasználták. így például 1634- 
ben a pápa magának vindikálta az erdélyi püspöki cím 
adományozásának jogát. Erre a bécsi udvarból a következő 
utasítást küldték II. Ferdinánd római követének: magyaráz- 
za meg a pápának, hogy" a királyi koronázási eskü kötelezi 
Magyarország törvényeinek, jogainak és szokásainak lelki- 
ismeretes megtartására. Mivel pedig a középkor óta az 
erdélyi püspök kinevezése más püspökökéhez hasonlóan a 
magyar király joga volt, a pápai igény teljesítése a király 

koronázási esküjének a megsértését jelentené. Az eset 
érdekessége, hogy a magyar főpapok Rómával szemben 
Ferdinánd mellé álltak, sőt a követutasítást Pázmány Péter 
esztergomi érsek fogalmazta meg. Ezután a pápai Curia 
visszavonult, 1758-ban XIII. Kelemen pápa (1758-1769) 
engedélyezte Mária Teréziának az ,apostoli" királyi cím 
használatát, kiemelve, hogy Szent István és utódai pápai 
engedélyt kaptak, hogy ünnepélyes alkalmakkor a keresztet 
, mint az apostolság jelvényét" maguk előtt vitethessék. 

Táncsics tehát, bár a koronára alapozta érvelését, nem a 
régi Szent Korona-eszmét fejlesztette tovább, hanem az 
1848 őszén aktuális politikai kérdések elemzése kapcsán 
hivatkozott a koronára. Mivel ekkor a jobbágyságot sújtó 
legfontosabb nemesi előjogokat az áprilisi törvények már 
megszüntették, Táncsicsnak a koronához kapcsolódó gon- 
dolatai Habsburg- és egyházellenes élt kaptak. 


. ASZENT KORONA-TAN 
AZOKIÓBERI DIPLOMÁTÓL A MÁSODIK 
VILÁGHÁBORÚIG (1860-1445) 


Bár 1848-ban a régi, feudális jog érvényét vesztette, Wer- 
bőczy tekintélye korántsem hanyatlott le. A magyar polgár- 
ság ideológiája erősen át volt szőve feudális elemekkel; 
ezek közt ott szerepelt a Szent Koronára vonatkozó tanítás, 
sőt tovább is fejlődött. Az önkényuralom nehéz évtizedét 
lezáró 1860-as októberi diplomát követően jelent meg Récsi 
Emilnek, a pesü egyetem jogászprofesszorának Magyaror- 
szág közjogáról írt könyve. Récsi, amikor munkájában az 
állam területi integritása helyreállításának, valamint a 
magyar király megkoronázásának szükségességét hangsú- 
lyozza, a nemzeti sérelmek orvoslásának szolgálatába állít- 
ja a Szent Korona eszméjét. A területi ,oszthatatlanság a 
királyi főhatalom jelvényéül szolgáló Magyar Szent Korona 
egységének természetes befolyása, s egyszersmind közvet- 
len következménye alkotmányunk azon alapelvének, mely- 
nek sértetlen megtartását a király a koronázási esküben 
ünnepélyesen fogadja" - írja a szerző, majd kifejti, hogy 
, Erdély a magyar korona jogán bírandó s kormányzandó". 

A karoknak és rendeknek a múltban , politikai joga volt az 
országgyűlési ülés és szavazat joga, s ezáltal a ... törvény- 
hozó hatalom" gyakorlásában való részesedés: ezért ,egy- 
szersmind a Magyar Szent Korona tagjainak" tartották és 
nevezték őket. Megkezdődik tehát a Szent Korona-eszme 
1848 utáni továbbépítése: Récsi fejtegetése szerint a ren- 
deknek a törvényhozásban való részvétele és Szent Korona- 
tagsága összefüggésben van egymással. 

Az osztrák-magyar közjogi viták során a Szent Korona- 
eszme a magyar önállóság védelmére is felhasználható volt: 
Friedrich Tezner és Gustav Túrba osztrák jogtörténészek a 
neoabszoluüzmus eszmekörétől megérintve azt állították, 
hogy a magyar király mint önálló személy megszűnt, fel- 
olvadt az összbirodalmi császárfogalomban. Érvelésükkel 
szemben gróf Andrássy Gyula hangsúlyozta: a magyar király 
megmaradt közjogi személynek, a magyar királyság nem 
alárendelt a császárságnak, mert Magyarországon a leg- 
főbb hatalom a király személyét és a törvényhozást együtt 
illeti meg, ugyanis ,a koronában a nemzet királyával egyesült". 

1867-től, a kiegyezést követően a Szent Korona az új 
államalakulaton, az Osztrák-Magyar Monarchián belül is a 
magyar állam reprezentánsa maradt. Az 1867 után tovább- 
fejlesztett Szent Korona-tan az 1848 előtti Werbőczy-féle 
felfogással szemben most osztály- és nemzeti hovatartozá- 
suktól függetlenül egységbe foglalt minden állampolgárt, az 
egész nemzetet és a királyt. Hajnik Imre, a kiegyezés utáni 
korszak egyik legtehetségesebb jogtörténésze, a konkrét 
magyar koronára alkalmazta az általa előszeretettel hasz- 
nált ,Szent Korona teste" fogalmat: ezzel a magyar koronára 
mint tárgyra alkalmazta az organikus államszemléletet. 
Ebben más jogtörténészek is követték. Felfogásuk legna- 
gyobb hatású képviselője TimonÁkos volt. Három évtizeden 
át hirdette a budapesti egyetem jogtörténeti katedrájáról 
azt, hogy a Szent Korona-tan a magyar nép lelkében ősidők 
óta meglevő közjogi gondolkodás megjelenése, amelynek 
hatására a királyi hatalom már a középkorban közjogi ala- 
pot nyert, alkotmányosan korlátozott közhatalommá vált. 
Timon szerint ezt a tant az 1848-as törvények teljesítették 
ki. A közjogi érmékkel és gondolkodásmóddal megáldott 
magyarság az egyik legerőteljesebb államalkotó nép, hiszen 

a Szent Korona-eszme kifejlesztésével a valódi közhatalom 
tiszta fogalmához valamennyi európai államalkotó népnél 
korábban eljutott. De a magyar birodalmi törekvéseket is 
igazolva látta Timon a Szent Koronában: ebben a társorszá- 
gok is elszakíthatatlanul benne foglaltatnak, hiszen ők is 
tagjai. A Szent Korona-tannak később még a nemzetiségek 
függetlenségi törekvéseit ellensúlyozó szerepet is szántak: 
úgy fogták fel, hogy a Szent Korona tisztelete és a hozzá 
való ragaszkodás az egyetlen történeti alapon kifejlődött 
érzelmi kapocs, amely a nem magyar nyelvű lakosságot 
Magyarországhoz köti. 

Az Osztrák-Magyar Monarchia felbomlása után a Szent 
Korona-tan dualizmus kori formája nem volt tovább tartható. 
Az elvesztett háború, az ország egy es területeinek leválása 
új körülményeket teremtett. A trianoni békediktátumot 
elszenvedő magyarság mégis kitartott a Szent Korona- 
eszme mellett, mert az alkalmas volt nem csak a nemzet- 
tudat ébren tartására, hanem a változatlanság, a töretlenség, 
az 1918 előtti és utáni idők egyfajta azonosságának a ki- 
mutatására is. A kedvezőbb idők eljövetelében reményked- 
ve nem csupán a Tanácsköztársaságot tekinthették múló 
társadalmi betegségnek, hanem a történelmi Magyarország 
területeinek az elvesztését is átmenetinek vallhatták. ,A 
magyar nemzet a Szent Koronában él tovább" - hirdették. 

A Szent Korona-tan továbbélése szempontjából azonban 
komoly problémát jelentett, hogy 1920-ban az uralkodó 
osztályoknak csak egyik - s az erőpróbánál végül is gyen- 
gébbnek bizonyult - csoportja kívánta megtartani a Habs- 
burgokat az ország élén. E legitimista politikai erők - töb- 
bek közt - épp a Szent Korona-tanra hivatkozva akarták az 
1918 végén uralmától megfosztott IV. Károlyi visszaültetni 
a trónra. Paradoxonnak hat, de az uralkodó osztályok másik 
csoportja, Horthynak a Habsburg-uralkodó visszahívását 
ellenző hívei is felhasználták érvrendszerükben a Szent 
Korona-tant. Ők ,szabad királyválasztóknak" nevezték ma- 
gukat, s a Szent Korona-tan csorbítatlan érvényesülésére 
hivatkozva a király nélküli királyság gondolatát, a nemzet- 
gyűlés összehívásának jogosságát, az általa hozott törvé- 
nyek alkotmányos voltát hangoztatták, sőt ezt az eszmét 
alkalmasnak találták arra is, hogy a kormányzói jogkör 

kiterjesztését követeljék (1920-ban és később is). A két 
tábor küzdelme nem maradt abba Horthy Miklós kormány- 
zóvá választása és a királypuccsok sikertelensége után 
sem. A legitimisták a húszas évek közepén megalakították 
a Szent Korona Szövetséget. Ezzel az elnevezéssel is azt 
kívánták hangsúlyozni, hogy a Szent Korona-eszme az 
, Övék", s alapkövetelmény, hogy király álljon az ország élén. 
A két tábor közt folyó küzdelem nem akadályozta meg a 
politikai élet irányítóit abban, hogy a trianoni béke revízióját 
követelve összefogjanak, s itt a Szent Korona-tanra támasz- 
kodjanak. Az a felfogás, hogy minden terület, amely egykor 
a Szent Koronához tartozott, elidegeníthetetlenül a koronáé, 
nemcsak a trianoni békével elcsatolt magyar lakta területek 
visszakövetelésére látszott alkalmas jogalapnak, hanem az 
egész történelmi Magyarország teljes területének a vissza- 
igénylésére is. Hasonlóképpen egyetértettek a ,szabad 
királyválasztók" és a ,legitimisták" abban is, hogy a Szent 
Korona-tan propagálását fel kell használni a társadalmi 
rend és béke konszolidálására, hiszen érvényesülése jó 
óvszer ,a népuralom túlkapásaival szemben". A Szent Koro- 
na-tan terjedését elősegítette, hogy fenntartották a korona- 
őri tisztséget, e középkori méltóságot is. 1930-ban törvény- 
ben mondták ki, hogy , a bírói hatalmat az állami bíróságok 
a Magyar Szent Korona nevében gyakorolják." A Szent 
Korona képe jó néhány állami kitüntetésre is rákerült. 
1931-ben a Szent Korona-tan fejlődését disszonáns hang 
zavarta meg. Hóman Bálint, az ismert kultúrpolitikus, a 
későbbi kultuszminiszter szerkesztésében ,A magyar törté- 
netírás új útjai" címmel reprezentatív tanulmánykötet jelent 
meg. Ennek az volt a célja, hogy7 bemutassa a magyar tör- 
ténészeknek és a história iránt érdeklődő nagyközönség- 
nek a húszas években Németországban elterjedő szellem- 
történeti módszert. A tanulmányik szerzői, a törté- 
nettudomány különböző szakterületeinek művelői tanúsá- 
got tehettek róla, saját szűkebb tudományszakukban milyen 
lehetőségeket nyitott előttük az új módszer, a szellemtörté- 
net. A kötetben cikket írt a budapesti egyretem Alkotmány- 
os Jogtörténeti Tanszékének két évvel azelőtt kinevezett 
professzora, Eckhart Ferenc is: történeti áttekintést nyújtva 
felmérte szakterülete kutatásának és oktatásának a helyzetét. 

Eckhart megállapította, hogy a századfordulón a magyar jog- 
történet fejlődésében törés következett be, a tudományos 
igényi! forrásfeltáráson és elemzésen alapuló korábbi tö- 

rekvéseket népszerűséghajhászó hazafias jelszavak, fÍrázi- 

sok váltották fel. Név szerint is elmarasztalta a nagy tekin- 

télyű Timon Ákost, aki nem tudományos kritikával, nem a 
forrásokra támaszkodva, hanem ,a jogtörténeti iskola keb- 

lén feszítő sovinizmus" által vezéreltetve olyan ősi, egyen- 

letes és magasrendű fejlődést tulajdonított a magyar nem- 

zeti jogalkotásnak, amilyennel az európai kontinens egyet- 

len más állama sem dicsekedhet. Hiányolta Timonnál és 
követőinél a külföldi jogfejlődés összehasonlító vizsgálatát 
is, s ennek kapcsán felhívta a figyelmet a lengyel, a cseh, a 
magyar gazdasági és társadalmi fejlődés hasonló voltára, a 
lengyel, a cseh és a magy ar közjogi fejlődés analógiáira. 
Majd egy olyan megállapítás következik, amelyet inkább 
talán csak példának szánt az előbbi tétel igazolására, de 
amely hatalmas politikai vihart kavart. Eckhart ugyanis 
kijelentette, hogy a cseh rendi felfogás is eljutott a legfőbb 
állami hatalomnak a király személyétől elvonatkoztatott 
fogalmáig, s a ,corona regni" Magyarországon és Cseh- 

országban közel egy időben jelent meg mint az államhata- 

lom szimbóluma, az állam egész területének ezen szimbó- 

lum alatt való egyesülése. E megállapítás ellen a korabeli 
tudományos és politikai élet számos képviselője állt sorom- 

póba." Eckhart bírálói elsősorban Timon Ákos nyomdokain 
haladva próbálták bizonyítani , alkotmányunk" individuális 
jellegét, amit a magyarság erős közjogi gondolkodásának 
termékeként áhítottak be. Az , alkotmánybiztosítékok" meg- 

létét és így a magyar , alkotmány" egyenes vonalú fejlődését 
már a honfoglalás kori vérszerződéstől a modern korig 
meg- próbálták kimutatni. Molnár Kálmán szerint: ha az 
államot a polgárok mesterséges alkotásának tekintjük, 
akkor nincs elvi akadálya, hogy egy összetört államszerve- 

zetet és alkotmányi újjal helyettesítsünk. Ez az út a Szent 


: Ne feledjük, hogy a Szent Korona-eszme középkori fejlődéséről köny- 
vükben bemutatott tudományos eredmények legnagyobb részét, jelesen 
a cseh, lengyel koronafejlődés párhuzamait, csak e vita lezajlása után 
ismerhette meg részleteiben a tudomány a szlovák Jozef Kárpát és éppen 
Eckhart tollából. 

Korona-eszme körében nem járható. Ebben az eszmekör- 
ben egyáltalán nem lehet alkotmányt , csinálni" s így mini- 
mumra csökken a ,jogrendi zavarok" (értsd: a forradalom) 
bekövetkezésének lehetősége. Bírálták Eckhartot a ,leg- 
szentebb nemzeti célok megsértésével" is, hiszen az általa 
a cseheknél is kimutatott koronafogalom ellentétben állt a 
szomszédainkkal szemben akkor előszeretettel propagált 
, magyar kultúrfölény" tételével. A józanabb és óvatosabb 
bírálók ugyan elismerték, hogy a koronát használhatták 
más országokban is az állam jelölésére, de azzal érveltek, 
hogy ilyen esetekben csak felszínes hasonlóság mutatható 
ki a magyar koronafogalommal, mert hozzá hasonlóan ki- 
kristályosodott, tiszta közjogi konstrukció más államokban 
nem alakult ki. 

A politikai hajsza odáig fajult, hogy Eckhartot már az 
egyetemről való eltávolítás veszélye fenyegette. A Szent 
Korona Szövetség székesfehérvári és Fejér megyei csoport- 
jának ülésén olyan követelés hangzott el, hogy vonják meg 
tőle a tanítás jogát. Kálnoki Bedő Sándor, a Nemzeti Hitelin- 
tézet elnöke az Eckhart által elkezdett új úton ,a történelmi 
materializmus borzongató szelét" érezte fűjdogálni, s ettől 
féltve a magyar ifjúságot, az alkotmánytörténeti katedrának 
- Eckhart tanszékének - a megszüntetését javasolta. Az 
országgyűlés ülésén maga az igazságügy-miniszter oktatta 
ki Eckhartot: ,A tanszabadság az igazság és nem a tévtanok 
hirdetésére vonatkozik." Az országgyűlésen interpelláció is 
elhangzott. Erre válaszolva Klebelsberg Kunó vallás- és 
közoktatásügyi miniszter nagyon diplomatikusan ugyan, de 
mégiscsak védelmébe vette Eckhartot. Kijelentette: nem 
kíván felügyeleti jogával fellépni ellene, nem akarja korlá- 
tozni oktató munkájában. Szellemeskedve megjegyezte, 
hogy" nézete szerint az is a szabadság korlátozása lenne, ha 
az igazságügy-miniszter nem bírálhatná Eckhartot. Eckhart 
így egyetemi katedráján maradhatott. Klebelsberg nyilván 
észrevette, mennyivel magasabb szinten áll bírálóinál, akik 
nem tudnak túllépni a század elejének tudományos ered- 
ményein. A régi alapon nyugvó jelszavas nacionalizmussal 
szemben Klebelsberg új, korszerű tartalommal feltöltött 
, heonacionalizmust" hirdetett. Eckhart szakmai igényes- 
sége inkább kecsegtetett ehhez felhasználható új kutatási 

eredményekkel, mint régi frázisokat pufogtató ellenfelei- 
nek nézetei. De Eckhart mellé álltak tekintélyes tudósok is, 
így Domanovszky Sándor és Mályusz Elemér. Mályusz úgy 
vélekedett, hogy Eckhart megjegyzései alkalmasak a Szent 
Korona-tanra vonatkozó tisztultabb fogalmak kialakításá- 
hoz és további munkára buzdította őt. Es valóban: egy évti- 
zed múlva Eckhart több mint 350 oldalas nagy monográfiát 
publikált a Szent Korona-eszme történetéről. A vita azonban 
rá is hatott. Amilyen imponáló mennyiségű adatot gyűjtött 
össze, olyan óvatosakká váltak megfogalmazásai; azt az 
élesen bíráló hangot pedig, amely 1931-es cikkét jellemez- 
te, már nem találjuk a terjedelmes könyvben. 

A Szent Korona-eszme az Eckhart-vita után is tovább élt. 
A korban divatos szellemtörténeti irányzat sokak számára 
túl elvonttá tette; egyes követői ismét azt hangsúlyozták, 
hogy a Szent Korona-tan feltételezi a királyságot és az élén 
álló királyt; mások azt emelték ki, hogy a magyar állam a 
Szent Koronában változatlan területi egységben és nemzeti 
harmóniában töreüenül él tovább. Horthy Miklós kormány- 
zó 1937-ben arra mutatott rá, hogy ,minden hatalom a 
Szent Koronáé, minden jog belőle fakad. Ebbén a felfogás- 
ban egyesülhetünk valamennyien, akik történelmi múltun- 
kat meg nem tagadjuk..." 

A Szent Korona-tant vették alapul a Horthy-korszak utolsó 
éveinek területi revízióit becikkelyező törvények (1938: 
XXXIV., te., 1939: VI. te. és 1940: XX. te.) is, amelyek úgy 
fogalmaztak, hogy a Felvidék egy része, Kárpátalja, illetve 
Erdély egy része ,visszatért a Magyar Szent Korona testé- 
be". E területi revízióktól fellelkesülve írta 1941-ben 
Donászy Ferenc: ,A Szent Korona testének ... a titokzatos 
egysége forrasztja egybe a Kárpátok lombkoszorúzta lejtő- 
jétől le a kéklő Adriáig Szent István birodalmát. A Szent 
Korona eszméje és összetartó ereje erősebb volt a török 
félhold másfélszáz esztendeig tartó uralmánál, erősebb volt 
a német császári sas fojtogató karmainál, és erősebb volt a 
Trianonban kovácsolt rabláncoknál. Mindezek a múlt mesz- 
szeségébe süllyedtek, Szent István koronája kilencszáz esz- 
tendős fényével mindig fennen ragyog. És hisszük, kioltha- 
laüan hittel hisszük, hogy" újból egyesül a Duna medencéjé- 
ben Szent István birodalma." 

Az 1930-as évek végétől a Szent Korona-tan fontos 
, védelmi" feladatot is kapott. Történészeink és egyes politi- 
kusaink a pápa által Szent Istvánnak adományozott Szent 
Koronára hivatkozva próbáltak meg szembefordulni a 
magyar szélsőjobb törekvésekkel és a hitlerista ideológu- 
sok területi követeléseivel. Ugyanakkor az ,eszmét" a leg- 
szennyesebb célokra is felhasználták a napi politikában. A 
második világháború utolsó szakaszában, amikor a szovjet 
csapatok már mélyen Magyarország területén harcoltak, 
Szálasi Ferenc még mindig szükségesnek tartotta, hogy szé- 
gyenletes hatalomátvételénél a koronát is felhasználja. 

1944. november 4-én a magyar koronára tette le ,nemzet- 
vezetői" esküjét. Ezt követően Szálasi és hívei többek közt 
azért vitték magukkal becses nemzeti ereklyénket, és ezért 
szállították végül Nyugatra, mert azt hitték, hogy ez számuk- 
ra egyfajta ,hatalmi jogfolytonosságot" biztosít, s a szövet- 
ségesek majd erre való tekintettel tárgyalni fognak velük. 
Van olyan visszaemlékezés, amely szerint a náci Németor- 
szág kapitulációjakor Szálasi ,külügyminisztere" a mene- 
kült ,kormány" nevében jegyzéket intézett az Amerikai 
Egyesült Államok külügyminisztériumához, amelyben azt 
javasolta, hogy Magyarország sorsáról az amerikaiak őve- 
lük tárgyaljanak, hiszen a ,száműzetésben" is ők gyakorol- 
ják a teljes állami szuverenitást, mert a korona az ő birto- 
kukban van... 

1945 után Magyarország fejlődése új irányt vett, s annak 
ellenére mellőzte a Szent Korona-eszmét, hogy az minden 
magyar állampolgár Szent Korona-taggá nyilvánításával 
eljutott a legteljesebb demokratikus szabadságjogokig. Az 
államforma is megváltozott: 1946. február 1-jével hazánk 
köztársaság lett (1946. évi I. te.), s úgy tűnt, hogy a köztár- 
sasági államforma nem fér meg a koronával, a királyság 
szimbólumával. A pártállam kialakulásával a kommunista 
rendszernek megfelelő  ,népköztársasági" államformát 
(1949. évi XX. te.) már teljesen az 1936-os (, sztálini") szov- 
jet alkotmány mintájára építették fel. Hosszú évtizedekig 
csak a történészek és a jogtörténészek munkáiban lehetett 
olvasni a Szent Korona-eszméről. Az 1989- 1990-es esemé- 
nyeket, a pártállam összeomlását és a demokrácia kivívását 
követően a Szent Korona hagyományainak az ápolását, s 

így a Szent Korona-eszme terjesztését már társadalmi szer- 
vezetek (Szent Korona Társaság, Szent Korona Szövetség) 
is vállalhatták. A történelmi magyar államcímerhez való 
visszatérést megelőzően komoly társadalmi és szakmai 
viták folytak a korona nélküli kiscímer és a koronás kiscíi- 
mer hívei között. Annak bizonyításából, hogy a koronás 
címer , megfér" a köztársasági államformával, jelen sorok 
írója is kivette a részét. Államcímerünkön jelenleg is látható 
a Szent Korona. A Szent Korona-tan, nemzeti ereklyénk 
tiszteletének a deklarálása pártprogramba is belekerült, de 
állami politika szintjére nem emelkedett. Az első demokra- 
tikusan megválasztott (rendszerváltás utáni) magyar kor- 
mányfő konzervatív politikai eszmerendszert követett, 
lélekben tizenötmillió magyar miniszterelnökének vallotta 
magát, de a Szent Korona-eszmére sem ő, sem az őt követő 
miniszterelnökök (és kormányaik) nem hivatkoztak. 


A SZENT KORONA TÖRTÉNETE 
1848-TÓL NAPJAINKIG 


. . A SZABADSÁGHARCTÓL . — 
A MÁSODIK VILÁGHÁBORÚ KITÖRÉSÉIG 


1848 decemberében, amikor Windisch-Graetz seregei Pest- 
Buda felé közeledtek, Kossuth és a kormány szerepét be- 
töltő Országos Honvédelmi Bizottmány Debrecenbe tette át 
székhelyét, és onnan irányította tovább a küzdelmet. A fővá- 
ros kiürítésekor, 1848. december 30-án Kossuth országos 
biztosnak nevezte ki Bónis Sámuel képviselőt, s utasította, 
hogy Ürményi Ferenc koronaőrrel együtt, vagy ha a koro- 
naőr erre nem volna hajlandó, egyedül szállíttassa el az 
ország koronáját és a koronázási jelvényeket egyelőre Deb- 
recenbe, aztán pedig oda, ahova tanácsosnak látszik. Bónis 
át is vette a koronát, és befogatott saját üveges hintójába, 
hogy abban szállítsák át Pestre. Időközben feleskette a koro- 
xtaőrség 24 gránátosát, jjk kísérték kétoldalt a hintót, amely- 
nek üvegjeit le kellett szedni, mért a koronaTádája csak így 
fért el rajta. így, az oldalt kísérő őröktől is támogatva kelj 
át a korona az épülő Lánchídon, majd Pestről vonaton uta- 
zott Szolnokig. Innen ismét kocsin vitték Debrecenbe. Itt 
Bónis átadta a koronát, mert máshová nevezték ki kormány- 
biztosnak. 

Miután a dicsőséges tavaszi hadjárat révén Buda felsza- 
badult, s a kormány visszaköltözött a fővárosba, visszahoz- 
ták a koronát is. A cári intervenció és az egyidejű újabb 
Habsburg-támadás bekövetkeztével azonban ismét mene- 
külni kellett. A Szent Korona sorsáról a válságos napokban 
Szemere Bertalan miniszterelnök és belügyminiszter nap- 
lója elég részletesen tudósít. Mikor felmerült a probléma, 
mi legyen a koronával, Duschek pénzügyminiszter a fővá- 
rosban akarta hagyni. Maga Kossuth is hajlott erre, de Sze- 
mere ragaszkodott az elszállításhoz. A koronát tartalmazó 

ládát Szegedre vitték, itt Szemere szállásán őrizték. Miután 
Szemere Görgey táborába ment, a koronát a nagyváradi 
püspöki palotába vitette, majd innen később Aradra, ahol 
saját szobájában tartotta. Augusztus 10-én felnyitotta a 
becses ládát, s alaposan megvizsgálta a benne levő tárgya- 
kat. Mivel egyszer azt hallotta, a korona olyan súlyos, hogy 
V. Ferdinánd király alig bírta a fején tartani, ő is a fejére 
tette, és személyesen is meggyőződött róla, hogy nem vise- 
lésre való. Ezután mindent visszarakott, a ládát lezárta, és 
a ládát borító vászonzsákról eltüntette a koronára utaló 
ráfestést, nehogy a láda tartalmára következtetni lehessen. 
A temesvári csatavesztés után Szemere megkérdezte 
Kossuthtól és a miniszterektől, hova rejtse a koronát. 
Kossuth az aradi várban akarta hagyni, de Szemere, attól 
tartva, hogy így rögtön az ellenség kezére jut, magával vitte 
Bem táborába. Lúgoson sem sikerült azonban elrejtenie, 
ezért tovább vitte Karánsebesre. Itt azzal adta át a korona 
ládáját Fülepp Lipót kormánybiztosnak, hogy fontos iratok 
vannak benne. Fülepp egy bányában akarta elrejteni, de 
csakhamar visszahozta Szemerének. Mint elmondta, a 
bányászok felfigyeltek a szekéren érkezett ládára, s miköz- 
ben a lovakat etették, bár a láda szalmával volt betakarva, 
mégis megkérdezte egy nő, hogy a magyar korona van-e 
benne. Szemere arra gyanakodott, hogy Fülepp ily módon 
akarja tőle a láda titkát megtudni, s a koronát mindenesetre 
tovább vitte magával. Most már sietni kellett, mert a még 
fegyverben álló honvédseregek egymás után kapituláltak. 
Szemere a határra, Orsóvá felé tartott. Most már végképp 
nem tudta, mit tegyen a koronával. Kapott olyan tanácsot 
is, hogy törje össze vagy vesse a Dunába, de ő - szerencsére 
- az elásás mellett döntött. Ennek persze titokban kellett 
volna megtörténnie. Csakhogy egyenként nem lehetett az 
egyes tárgyakat elásni, mert a földben igen hamar tönkre- 
mentek volna, Szemere pedig egyedül nem bírt a nehéz 
ládával. Be kellett avatnia a tervbe Házmán nevű minisz- 
tériumi osztályfőnökét és két kísérőjét, hogy" segítsenek. A 
ládát először egy, a harcok miatt elhagyott üres házba vitték, 
ott a szoba aljába gödröt ástak, a ládát elföldelték, majd a 
Íriss ásásnyomokat úgy tüntették el, hogy" tüzet raktak fö- 
lötte. Hogy ellenőrizzék, nem lesték-e meg őket, másnap 

tVsszamentok a helyszínre, és valóban ásásnyomokat fedez- 
tek fel a házban. Újra felvették hát a ládát, szekérre rakták, 
és másnap a határon átvezető út mellett, két fiatal fűzfa 
között újra elásták. Egyenként mentek ki a helyre, felváltva 
őrködtek a munka alatt, és miután a ládát elföldelték, faág- 
hulladékokat és más növényeket tettek rá. Az egyik fára 
jeleket véstek. Miután a kísérők közt volt egy jó rajzoló, 
lerajzolta a helyet, majd végképp eltávoztak. A résztvevő- 
kön kívül csak néhányan tudták meg Szemerétől és három 
társától az elásás helyét. Kossuthnak akkor nem mondták 
meg, de aztán a száműzetésben ő is megtudta, hol van 
elásva. Amerikai körútja alkalmával talált is vállalkozót, 
akinek segítségével (1852-ben) a koronát kivitték volna az 
Amerikai Egyesült Államokba, de a kalandos terv végül 
meghiúsult. A Szent Korona hosszú évekig feküdt a földbe 
ásva Orsovánál. 

Az önkényuralmi rendszer hatóságai évek múltán jutot- 
tak a korona nyomára. Ekkor is csak a kém, Wargha István 
segítségével sikerült a nagy hatalmú osztrák rendőrhatóság 
vezetőjének, Kempennek a korona hollétét kiderítenie. 
Wargha állítólag a londoni emigrációban egy Szűcs nevű 
főhadnagytól tudta meg, hol van elásva a korona. Valószínű 
azonban, hogy a főhadnagyot Wargha találta ki, hogy a 
korona titkának az elárulásáért Bécsben kitűzött teljes jutal- 
mat magának tarthassa meg. A Wargha birtokába jutott 
információk segítségével 1853. szeptember 8-án Karger 
Titus hadbíró őrnagy, aki már korábban is kutatott a korona 
után, Orsován, az Allion-hegy alján fekvő kis ligetben meg- 
találta a koronaládát. Belül rozsdás és nedves volt. A Szent 
Koronát és a jogart sértetlenül emelhették ki, ám a koroná- 
zási kard erősen megrozsdásodott, a koronázási palást 
átnedvesedett, s más tárgyak is komoly károkat szenvedtek. 
A koronát az , Albrecht" nevű hadihajó hozta Orsováról 
Budára. A lakosságot falragaszok értesítették a korona meg- 
találásáról. Hatalmas tömeg gyűlt össze, de a gőzös útköz- 
ben zivatarba került, és egy napot késett. Albrecht főherceg, 
Magyarország katonai és polgári kormányzója, a bíboros 
érsek és más előkelőségek egy másik gőzhajón Budafokig 
a korona elé mentek. A találkozás után a jelenlevőknek 
felmutatták, s miután azok felismerték benne az ország 

koronáját, csókkal illették. Szeptember 16-án a hadihajó 
Pesten kötött ki. Itt a kormányzóval az élén a hatóságok 
fogadták, s nagy pompával, udvari díszhintón a lakosság 
sorfala közt vitték fel a budai várba. Ünnepélyes istentisz- 
telet után a közönség is láthatta rövid ideig, majd másnap 
vonattal Bécsbe szállították. Elkísérte az ország prímása is, 
és rendre felmutatta a közbeeső állomásokon megjelenő 
díszküldöttségeknek. Bécsben is nagy ünnepélyességgel 
fogadták a Szent Koronát, és miután Ferenc József és kísé- 
rete is megtekintette, visszaszállították Budára, és ott a kirá- 
lyi várban őrizték tovább. 

Akiegyezéskor, a koronázás előkészületei közben, 1867. 
március 21-én Ferenc József megtekintette a koronát és a 
hozzá tartozó jelvényeket. Miután a két koronaőr egyenként 
bemutatta a kincseket, az uralkodó úgy rendelkezett, hogy 
a szükséges javításokat a két koronaőr felügyelete alatt a 
budai királyi várban sürgősen el kell végezni. Március 26- 
án Müller Lajos pesti aranyműves gróf Károlyi György és 
báró Nyáry Antal koronaőrök jelenlétében el is végezte a 
szükséges javításokat. A korona régi bélése helyett egv 
Pórfi nevű kalapos készített újat. Az uralkodó megkoroná- 
zása, majd a kincseRTiáróm napig tartó kiállítása után, 
1867. június 11-én a király jelenlétében valamennyit visz- 
szaadták a koronaőröknek. Az erről szóló jegyzőkönyvet 
25 tanú írta alá. 

1871-ben királyi rendelet szabályozta a Szent Korona 
őrzését. Eszerint a koronaőrség önálló csapattest, amely a 
két koronaőr alá van rendelve, de katonai fegyelem, ellát- 
mány és bíráskodás tekintetében a honvédség kötelékébe 
tartozik. 1896-ban további rendelkezés született a korona- 
őrségről. Ennek értelmében parancsnokát a honvédelmi 
miniszter előterjesztésére a király nevezi ki. 

A Magy ar Tudományos Akadémia kérésére 1880. május 
9-én a két koronaőrnek, az ország számos főméltóságának, 
valamint a főrendiház és a képviselőház két-két tagú kül- 
döttségének jelenlétében a koronát és a jelvényeket tu- 
dományos vizsgálatok végzése és ,képes ábrázolás" céljá- 
ból ünnepélyes keretek közt átadták a Tudományos Akadé- 
mia bizottságának. (Erről az Ipolyi Arnold vezette vizsgálat- 
ról a korona keletkezéséről szóló fejezetben volt szó.) 

Másnap, 1880. május 10-én délután a koronát már vissza is 
helyezték őrzési helyére. 1896-ban, az ezredéves ünnepségek 
alkalmával a koronát nagy pompával közszemlére tették ki. 
Majd hatlovas udvari díszhintóban átvitték az országgyűlés 
ünnepi ülésére. Elöl a törvényhatóságok bandériumai és az 
országgyűlés tagjai haladtak. Őket egy század huszár követ- 
te, majd 11 zászlóvivő, s a koronaőrség szakasza jött. Ezután 
következett a díszkocsi a koronával és a jelvényekkel. Mind- 
két ajtajánál három díszbe öltözött csatlós, mellettük hat 
testőr és a koronaőrség 12 tagja haladt. Kétoldalt a buda- 
pesti polgármester és a tanács küldöttsége kísérte a dísz- 
kocsit. Utánuk egy másik hatlovas udvari kocsiban ült a két 
királyi biztos és a két koronaőr. Ezután a koronázási jelvé- 
nyek vitelére kijelölt urak következfék saját kocsijaikon. A 
menéTeregy század huszarzárta. Az országgyűlés ünnepé- 
lyes ülése után ugyanez a menet vitte vissza a koronát és 
a jelvényeket a királyi palotába. Ott az országgyűlés tagjai 
és az erre kijelölt urak a nagyterembe vonultak, hogy hódol- 
janak a királyi család előtt. Ide is behozták a koronát és a 
jelvényeket, majd a ceremónia végeztével a hercegprímás, 
a miniszterelnök, az országbíró, a főudvarmester, a két 
királyi biztos, a két koronaőr, az országgyűlés két házának 
a küldöttsége és a minisztertanács jegyzője a kihallgatási 
terembe ment. Itt a koronát és a koronázási jelvényeket 
darabonként megvizsgálták, jegyzékbe vették, majd az 
egyeztetés után az Őrző ládába helyezték. Á jegyzék helyes- 
ségéTes-ávisszahelyezés téűyét jegyzőkönyvbe foglalták, a 
jegyzőkönyvet mindenki aláírta, akinek kellett, s azt is a 
ládába tették. A ládát lezárták, lepecsételték, majd a csatló- 
sok az őrzésre kijelölt helyiségbe vitték. Utána vonult a hat 
testőr és a koronaőrség 12" tagja, meg az egész bizottság. 

1900-ban külön páncéltermet építettek a koronának. 
Ettől kezdve a második világháború végéig ott őrizték. 1916- 
ban, IV. Károly koronázásakor, amikor a király elhagyta a 
Mátyás-templomot, egy drágakő kiesett a koronából. Ezt a 
követ azután külön őrizték a korona mellett. IV. Károly koro- 
názása alkalmával került sor a korona második tudo- 
mányos vizsgálatára is. 

1918-ban az őszirózsás forradalom megszüntette a ki- 
rályságot. A köztársaság kikiáltása után az 1919. évi XXXI. 

néptörvény hatályon kívül helyezte a korona és a koroná- 
zási jelvények őrzésére vonatkozó korábbi törvényeket, 
megszüntette a feudális korból származó koronaőri üszt- 
séget, és az őrzést a miniszterelnök és a belügyminiszter 
együttes feladatává tette. Annak ellenére, hogy megdön- 
tötték a királyságot, sem az őszirózsás forradalom, sem a 
Tanácsköztársaság idején nem emeltek kezet a koronára. 
A köztársaság kikiáltása után terjesztettek ugyan egy röp- 
lapot, amelynek szerzője azt javasolta, hogy pusztítsák el, 
de úgy látszik, a tömegek a koronában már elsősorban a 
magyar államiság szimbólumát, nemzetünk történelmi 
ereklyéjét látták, s így a röplap visszhang nélkül maradt. Az 
egymást nagy gyorsasággal követő fontos események köze- 
pette nem is nagyon volt idő arra, hogy a korona sorsáról 
vitatkozzanak. A Tanácsköztársaság idején felröppent az az 
álhír, hogy egy müncheni régiségkereskedő megállapodott 
Kun Bélával: 100 000 frank kikiáltási áron elárverezik a 
koronát, s a befolyt pénzen élelmiszereket vásárolnak, per- 
sze ez sem volt igaz. A Tanácsköztársaság megdöntése után, 
1920. március 22-én Horthy jelenlétében egy bizottság, 
amely a hercegprímásból, az országbíróból, a nemzetgyűlés 
elnökéből, a miniszterelnökből és Ambrózy Gyula gróf koro- 
naőrből állt - felnyitotta a korona őrzésére szolgáló páncél- 
szobát, és a koronát sértetlenül a helyén találta. 

Mint láttuk, a Horthy-korszak, a király nélküli királyság 
idején fontos szerepet játszott a Szent Korona-tan. Ez a 
koronával összefüggő látványosságokban is megnyilvánult. 
Az 1928. évi XXV. te. még azt is szabályozta, milyen alkal- 
makkor és milyen formaságok betartásával lehet elővenni 
a koronát. így megkívánták a miniszterelnöknek és az 
ország koronaőreinek a hozzájárulását és jelenlétét. (Ter- 
mészetesen hatálytalanították a koronaőri tisztséget meg- 
szüntető 1919-es néptörvényt.) A koronát csak kivételes 
esetekben: koronázás, országos ünnepségek, tudományos 
vizsgálatok céljából, illetve veszély esetén volt szabad elő- 
hozni. A páncélkamra felnyitásáról külön jegyzőkönyvet 
vettek fel. A kamrába csak a miniszterelnök és a korona- 
őrök együttes engedélyével volt szabad belépni. Külön sza- 
bályozták azt is, ki mehet be a páncélterem előszobájába. Itt 
egyébként állandóan fegyveres őrség tartózkodott. A páncél- 

kamra kinyitásához három kulcs kellett. Ezek közül egyet 
a miniszterelnök, egyet-egyet a két koronaőr őrzött. A koro- 
naláda kulcsainak egy-egy példányát szintén a miniszter- 
elnök és a két koronaőr tartotta magánál. 

Mint a királyság szimbólumát, közszemlére 1938-ban, a 
Szent István jubileumi emlékév alkalmából állították ki utol- 
jára a Szent Koronát. Augusztus 16-án reggel fél 8-kor Horthy 
kabinetirodájának főnöke, a miniszterelnök, a miniszterelnök- 
ségi államtitkár, a minisztertanács jegyzője, valamint a két 
koronaőr megjelent a páncélkamra melletti koronaőrségi 
őrszobában. Felsorakozott a koronaőrség, megjelent a korona- 
őrség parancsnoka és alparancsnoka. A jelentéstétel után 
felnyitották a páncélkamrát, majd a koronát és a jelvényeket 
tartalmazó ládát átvitték a Várpalota márványtermébe, s 
egy díszes emelvényre helyezték. Az emelvényre állított karos- 
székekben ült a két koronaőr, mögöttük állt a koronaőrség 
parancsnoka és alparancsnoka. Az emelvény két oldalán 
teljes díszben a koronaőrség három-három tagja állt őrt. A 
közszemle augusztus 16-17-én reggel 8-tól este 8-ig, 19-én 
reggel 9-től délután 6-ig tartott. (Augusztus 18-án szünetelt, 
mivel a koronaőrök az országgyűlés székesfehérvári ünne- 
pi ülésén vettek részt.) A közszemle három napja alatt 
88 000 ember látta a koronát. Megtekintette a Budapesten 
tartózkodó német és olasz katonai küldöttség, Faruk egyip- 
tomi király édesanyja két lányával; imádkozott előtte Pacelli 
bíboros, a későbbi XII. Pius pápa is. A közszemle alkalmával 
a kutatók is végezhettek rövidebb vizsgálatot, de a fényké- 
pezéshez nem volt szabad mesterséges fényi használniuk, 
és a koronát nem érinthették meg kézzel. Ugyanakkor vet- 
tek méretet az illetékes szakemberek az új koronaláda és 
a tokok készítéséhez is. Petrás István fényképfelvételeket 
készített nemzeti ereklyénkről. 1938. augusztus 19-én dél- 
után 6 órakor ugyanazok helyezték vissza a koronát és a 
koronázási jelvényeket őrzési helyükre, akik három nappal 
korábban jelen voltak a kivételnél. A ládát fedő selyemtafo- 
tát a kormányzó, a miniszterelnök, a két koronaőr és a 
minisztertanácsi jegyző pecsétjével zárták le. Ezután a vas- 
ládát és a koronázási palástot tartalmazó ládát visszavitték 
a páncélkamrába. A koronaőrség fegyverrel tisztelgett, a 
miniszterelnök és a két koronaőr pedig bezárta a kamrát. 

AZ UTOLSÓ NAGY KALAND 


A magyar korona Nyugatra kerülésének körülményeit az 
1942-ben megválasztott báró Radvánszky Albert koronaőr- 
nek, valamint a koronaőrség két tagjának, Bunda Józsefnek 
és Kocsis Józsefnek a visszaemlékezéséből ismerjük. Ezeket 
kiegészítik más személyek tudósításai is. Az átélt esemé- 
nyek és papírra vetésük közt eltelt idő bizonyos emléknyo- 
mokat elhomályosított, ezért egyes részletek nem világosak, 
bár reméljük, hogy más források alapján ezek még tisztá- 
zódni fognak. A korona utolsó nagy kalandjának jelentő- 
sebb állomásait már ma is jól ismerjük. 

Radvánszky és koronaőrtársa, báró Perényi Zsigmond 
már 1943-ban jól látta, hogy a második világháború aligha 
fog a németek katonai győzelmével végződni. Ezért több- 
ször tanácskoztak, mi legyen a koronával és a koronaék- 
szerekkel veszély esetén. Többek közt szóba került, hogy a 
pannonhalmi apátságra bízzák, illetve elássák a koronát. 
1944 őszéig azonban semmilyen döntő lépésre nem szán- 
ták el magukat, megelégedtek azzal, hogy a budai vár pán- 
célkamrájából, amely a légitámadások ellen nem nyújtott 
kielégítő védelmet, a koronát tartalmazó vasládát a vár 
bombabiztos óvóhelyére vitették. A föld alatti hosszú folyo- 
sóból nyaló óvóhelyek egyikében helyezték el a koronát és 
a rá vigyázó őrséget. 1944 őszén, miután Románia a hábo- 
rúból kiugrott, várható volt, hogy Magyarország is hadszín- 
térré válik. Horthy utasítására a két koronaőr érintkezésbe 
lépett Lakatos Géza miniszterelnökkel a koronázási jelvé- 
nyek biztonságba helyezése végett. Előbb a pápai nunciatú- 
rára gondoltak. Angelo Rótta nuncius készséggel rendelke- 
zésükre is állt volna, de Radvánszkyék nem tartották elég 
biztonságosnak a pápai követség épületét. Szálasi hatalom- 
átvételének előestéjén a koronaőrök - a törvényes forma- 
ságok mellőzésével - éjnek idején elásatták a koronát a 
koronaőrség szenespincéjében. Erről csak a néhány beava- 
tott tudott. Október 15-én, Horthy sikertelen kiugrási kísér- 
letét követően Szálasi Ferenc és a nyálasok a németek segít- 
ségével átvették a hatalmat, s október 16-án reggel, rövid 
fegyveres harc után, a vár is a kezükbe került. Horthy" test- 
őrségét feloszlatták, a 24 tagú koronaőrséget azonban nem. 

Ennek akkori parancsnoka ugyanis, bankói Pajtás Ernő 
ezredes, még a Ludovika Akadémiáról ismerte Szálasit, és 
sikerült kimagyaráznia valahogy, hogyan keveredett be a 
várpalota körüli harcokba a koronaőrség. Az elásott korona 
visszakerült a Vár alatti óvóhelyre. Október végén Pajtás 
ezredes parancsára a koronát a legnagyobb titokban egy 
kéttonnás, ponyvás teherautón éjnek idején Veszprémbe 
vitték, és abban a sziklabarlangban helyezték el, ahol a 
Magyar Nemzeti Bank értékeit is őrizték. A koronaőrség a 
várbeli óvóhelyen szabályosan, háromórás váltásokban, 
tovább őrizte az üres ládát. Pár nap múlva Szőllősi Jenő 
miniszterelnök-helyettes utasította Pajtás ezredest: a koro- 
nát teljes díszben vigyék fel a díszterembe, Szálasi arra 
kívánja letenni a hivatali esküt. Az ezredes vezetésével a 
koronaőrség ugyanazon hat tagja, aki pár napja levitte, 
ugyanazzal a teherautóval éjszaka vissza is hozta a koronát 
Veszprémből. November 4-én sor kerülhetett Szálasi Ferenc 
, hemzetvezetői" esküjére. Radvánszky Albert koronaőr 
ezen nem vett részt. Diplomáciai betegséggel - ,vakbél-irri- 
tációval" - kórházban feküdt, koronaőrtársa azonban meg- 
jelent. Perényi később, 1948-ban azzal indokolta e méltat- 
lan aktusnál való közreműködését, hogy a koronát nélküle 
is odavitték volna, ezért nem akarta elhagyni a gondjára 
bízott nemzeti ereklyét. Az eskütételen megjelent Szálasi 
, kormánya", a ,kormányzótanács", az ,országtanács", ott 
voltak a képviselőház és a felsőház egyes tagjai, a Nyilas- 
keresztes Párt, a Hungarista Mozgalom vezetői. Tábornagyi 
díszegyenruhájában ott pompázott József főherceg, meg- 
jelent Veesenmayer német birodalmi megbízott, a japán 
követ, Mussolini követe, és ott volt a pápai nuncius is. A 
királyi palota márványtermét 20 000 gyertya fénye világí- 
totta meg. A koronát kis pódiumra helyezték. Szálasi útvo- 
nalán, amely a Sándor-palotából vezetett a királyi palotához, 
pártjának fegyveresei sorakoztak fel. Szálasi Ferenc, , Magyar- 
ország nemzetvezetője", a korona elé állt, és megesküdött, 
hogy mindent megtesz, amit az ország javára és dicsőségé- 
re megtehet. Hogy" ténylegesen mit tett Szálasi, azt itt most 
ne részletezzük... 

A ,nemzetvezetői" esküt követően pár nappal (Rad- 
vánszky szerint november 6-án) a szovjet hadsereg előre- 

törése miatt a korona ismét elhagyta a fővárost. Ezúttal 
harmadszázadnyi időre. Elszállítása a koronaőrök és a Szá- 
lasi-,kormány" megállapodása értelmében történt. Rad- 
vánszky és Perényi indulás előtt lepecsételte a koronát szál- 
lító ládát, és így adták át a szállítmány parancsnokának. A 
korona ismét Veszprémbe, a sziklabarlangba került. A koro- 
názási palástot a két koronaőr kívánságára nem oda, 
hanem Pannonhalmára vitték, ahol Szőllősi Jenő, Szálasi 
helyettese adta át Kelemen Krizosztom főapátnak. Szálasiék 
meg akarták őrizni a ,törvényesség" látszatát, s amikor a 
szovjet csapatok további előrenyomulása miatt már Veszp- 
rémet sem tartották biztonságos helynek, december 6-án az 
1928. évi XXV. tc.-re, illetve az abban megfogalmazott 
, fenyegető veszélyre" hivatkozva közölték a koronaőrökkel, 
hogy a koronát Kőszegre szállították. Amikor a két koronaőr 
a gondjaira bízott nemzeti ereklye után akart menni, csak 
Sopronig engedték őket. Szőllősi ,miniszterelnök-helyettes" 
szóban megígérte nekik, hogy nem viszik külföldre a koro- 
nát, hanem Kőszegen elássák, erről azonban nem volt haj- 
landó írást adni. A koronaőrök tiltakozásuk jeléül le akartak 
mondani, de végül is elálltak tervüktől, nehogy lemondásuk- 
kal hallgatólagosan elismerjék Szálasi államfői mivoltát és 
a ,nemzetvezetőt" Sopronba követő töredék országgyűlés 
működésének törvényességét. (A koronaőrök lemondásá- 
nak tényét ugyanis az országgyűlésnek kellett törvénybe 
iktatnia.) Perényi és Radvánszky ezek után visszatért Buda- 
pestre, sorsára hagyva a koronát. 

A korona és a koronaőrség eközben egy ponyvás teher- 
autón Veszprémből Kőszegre ment. Hogy aztán Kőszegen 
hol őrizték a koronát és a jelvényeket, arra vonatkozóan 
ellentmondásosak a visszaemlékezések. A koronaőrség tag- 
jai szerint egy ideig az egyik gimnázium épületében, más 
visszaemlékezés szerint az egykori Gyurátz Ferenc evan- 
gélikus leánylíceum tornatermében szállásolták el őket, 
majd Kőszeg déli részén, egy kápolna melletti óvóhelyen. A 
helybeliek viszont úgy tudják, hogy a korona elhelyezésére 
nem a város déli részén, hanem ellenkezőleg, az északi 
részén, a Kálvária-hegy lábánál építettek bunkert. 1945. 
január elején azonban Kőszeget is elhagyták, s a várostól 
mintegy" 20 kilométernyire levő Velembe vitték a koronát. 

Itt is föld alatti óvóhelyet építettek neki. Március 20-a táján, 
amikor Magyarország területének már csak igen kis része 
volt a németek és nyilasok kezén, a koronaőrség a rábízott 
nemzeti ereklyékkel visszatért Kőszegre. Ezúttal csak rövid 
ideig tartózkodtak a Kálvária-hegynél; a , Hangya" szövetke- 
zet nagy teherautóján hamarosan maguk mögött hagyták a 
nyugati határt. A koronát külföldre már csak Pajtás ezredes 
és hat beosztottja kísérte; a többieket Vályi István őrnaggyal 
együtt az ország aranykészletét nyugatra szállító , aranyvo- 
nat" őrzésére vezényelték. A koronát szállító autót Maria- 
zellben a nyilas Szőllősi Jenő ,miniszterelnök-helyettes" 
várta ottani rokonainál. A koronaőrség tagjaival lerakatta 
a magával hozott három teherautó rakományát, majd uta- 
sította őket, hogy vonuljanak tovább a Salzburgtól 25 kilo- 
méterre fekvő Mattseebe. Az utazás nem volt könnyű: az 
utakon ezrek menekültek, a járművek egymást érték, és 
gyakran jelentek meg az amerikai bombázók. Egyik éjjel a 
koronát szállító autó belecsúszott egy bombatölcsérbe; csak 
nagy nehezen tudták kivontatni onnan egy csörlős gépko- 
csival. Végre megérkeztek Szálasiék utolsó , székhelyére". 
Itt, a mattseei tó közelében, egy udvaron ütöttek tanyát. 

A hitleri Németország végnapjait élte. Az előrenyomuló 
amerikai hadsereg közeledett Mattseehoz. Ebben a helyzet- 
ben Szálasi utasítására a koronázási palástot és a szintén 
náluk levő egyházi ereklyét, a Szent Jobbot Strassernak, a 
városka plébánosának adták át megőrzésre. A lelkész a 
díványába rejtette az értékeket, majd később a salzburgi 
érseknek adta át őket. A Szent Jobb még 1945 nyarán 
visszaérkezett Magyarországra. A korona elrejtésére azon- 
ban - nagy" anyagi és történelmi értéke miatt - a plébános 
nem vállalkozott. Szálasi parancsot adott, hogy ássák el. 
Mivel íriss fóldhnányást nem hagyhattak maguk után, olyan 
helyet kerestek, ahol már voltak földkupacok. Kapóra jött, 
hogy a németek az amerikaiak ellen a tóparton lövészárkokat 
ástak. A koronaőrség tagjai kettéfűrészeltek egy" üres, el- 
hagyott benzineshordót, a hordó két darabját egybetolták. 
A koronát, a jogart és az országalmát három dobozban, 
lepedőkbe csavarva beletették a hordóba, és elásták a 
tóparton. Miközben a művelet folyt, az őrség többi tagja és 
Pajtás ezredes csőre töltött fegyverrel figyelt: attól tartottak, 

hogy a gödör betemetése után a nyilasok lemészárolják 
őket, és elhatározták, hogy az utolsó golyóig ellenállnak. De 
nem történt semmi. A gödröt betemették, gyeptéglákat rak- 

tak föléje, majd miután pontosan bemérték és feltérképez- 

ték a helyet, visszatértek az üres koronaládához, s azt 
tovább őrizték, mintha mi sem történt volna. .Az elásás 
helyén az emigráns magyar szervezetek emlékművet 
(kápolnát) emeltek, amelynek ünnepélyes beszentelésére 
1983. szeptember 15-én került sor. Amikor az amerikaiak 
már egészen közel voltak, Pajtás és emberei autójukon 
valamivel távolabb vonultak, hogy ne Szálasiékkal együtt 
essenek fogságba. így is történt. Miután megadták magukat, 
saját autójukra ültették őket, s visszavitték Mattseebe, majd 
innen az amerikaiak - az elfogott nyilas vezérkarral együtt - 
Augsburgba, a 7. hadsereg főhadiszállására szállították az 
egész társaságot. 

Pajtás, amikor az amerikaiak kihallgatták, jelentette: a 
korona és a koronázási jelvények a páncélládában vannak, 
ő hozta őket Budapestről, s most megőrzésre átadja őket az 
amerikai hadseregnek. A kulcsok Gömbös Ernő százados- 
nál, Szálasi szárnysegédjénél vannak. Némi kutatás után 
George Granville amerikai hadnagynak sikerült rátalálni a 
szárnysegédre, aki a salzburgi tartományi bíróságon, 
ugyancsak az amerikaiak őrizetében volt. Végre nagy nehe- 
zen előkerült a koronaláda három kulcsa is, amelyeket 
Gömbös a ruhájába varrt. Érthető izgalommal nyitották ki 
a páncélládát, de a korona nem volt benne... 

Amikor Pajtást felelősségre vonták, miért akarta becsap- 
ni az amerikai hadsereget, az ezredes azt válaszolta, hogy 
Szálasi utasításának engedelmeskedett. Újabb hosszú ki- 
hallgatások után végre Pajtás elárulta, hogy" Mattsee mellett 
egy mocsárban rejtették el a koronát. Kivonultak a helyszín- 
re. Az ezredest ásás előtt kiverte a verejték: attól tartott, 
hogy a koronaőrségnek az elásásnál jelen lévő, s közben 
kiszabadult tagjai időközben kiásták a koronát, és neki 
vége, ha a rejtekhely üres lesz. Végül (feltehetőleg 1945. 
július 27-én) előkerült a félbefűrészelt benzineshordó. Ezt 
Augsburgba vitték, s miután szétfeszítették, kezükben volt 
az elásott korona, jogar és országalma. Az értékes ereklyé- 
ket Paul Kubala őrnagy", a felderítés főnöke és Pajtás ezre- 

des egy fürdőszobában mosta meg a rájuk tapadt piszoktól. 
Miután a tárgyak a padlón megszáradtak, visszakerültek 
eredeti ládájukba. Az amerikai 7. hadsereg parancsnoka 
megengedte Pajtásnak, hogy a koronát tovább kísérje; így 
szállították be a frankfurti Deutsche Reichsbank épületébe, 
s helyezték el a bank páncélszekrényében. 

Miért akarták Szálasiék elrejteni a koronát a háború 
befejeztével? Miért vezették félre az elfogott nyilas vezetők 
amerikai kihallgatóikat? Nézzük, mit vallott ezzel kapcso- 
latban kihallgatásakor Szálasi. 

Miért hozta a Szent Koronát magával? 

- Magyarországon a Szent Korona és az államfő elvá- 
laszthatatlanok egymástól. Az én jogom és kötelességem 
volt arra vigyázni, nehogy ellenséges kézbe kerüljön. 

- Őrizet alatt hozta ki? 

- Igenis. A korona őrzésével megbízott fegyveres sze- 
mélyzet vigyázott rá mindenütt és minden pillanatban. 

- Maga adta nekik az utasítást, hogy a páncélládát az 
amerikai parancsnokságnak átadják? 

- Igen. Biztonságba kellett azt helyeznem, azonkívül itt 
nem volt többé biztonság. 

- Szóval biztonság céljából adatta át az amerikai parancs- 
nokságnak? 

- Igen, erre már feleltem. 

- Felelt és hazudott, amit egy nemzetvezetőtől nem vár- 
tam. Miért vetette ki a koronát a páncélládából, mielőtt az 
üres ládát rábízatta az amerikai hadseregre? 

- Mert az amerikai hadsereg közt is idegen kezekben lett 
volna. 

- S miért akarta félrevezeti az amerikai parancsnoksá- 
got? Miért hazudott, amikor egy pillanattal előbb azt állítot- 
ta, hogy a koronát nekik átadta? 

- Nem akartam tudatni, hol őrizzük a Szent Koronát. 

- Miért nem ásatta el a páncélládával együtt? Mire való 
volt a csalási kísérlet? 

- Annak akartam elejét venni, hogy" a koronát kutassák. 

- A cinkosai nem azt vallják. Szerintük maga zavarba 
akarta hozni Amerikát, mikor, mint maga remélte, a ládát 
visszaadják, s a korona hiányozni fog. 

- Tiltakozom ez ellen a hang ellen. Nem cinkosaim, 
hanem alattvalóim voltak, akik az amerikaiak előtt a korona " 
hollétét elfedték." 

Gömbös Ernő vallomása szerint Szálasi azzal bízta rá a 
páncélláda kulcsait, hogy soha meg ne váljon tőlük, míg ő 
nem kéri- Szálasi halála esetén öt évig titokban kellett volna 
tartani a korona hollétét, s ha akkor nem a , nemzetiszocia- 
listák" kormányozzák Magyarországot, átadni a koronát 
megőrzésre a Német Birodalom Führerjének (!). Más ese- 
ményeket és vallomásokat is figyelembe véve az a kép 
bontakozik ki, hogy" Szálasi a korona birtoklása révén saját 
, államfői jogfolytonosságát" kívánta biztosítani, amellett 
mániákusan hitt a helyzet olyanféle alakulásában, amely az 
ő és a hozzá hasonlók hatalomra jutását ismét lehetővé 
fogja tenni. 

A magyar korona nem sokáig rejtőzött a frankfurti bank 
trezorjának mélyén. Az amerikai hadsereg egy7 helyre gyűj- 
tötte a hatalmába került műkincseket, melyeket előzőleg a 
hitleristák Európa legkülönbözőbb részeiről hurcoltak el. 
Ennek az amerikai gyűjtőközpontnak a üsztje volt Kelleher 
is, aki a háború után WieSbadenban alaposan megvizsgál- 
hatta a magyar koronát. Itt tették lehetővé az amerikai ható- 
ságok a német Boecklernek és még néhány társának, hogy7 
a koronát tanulmányozzák. Magyar részről Oroszlán Zoltán 
professzor, az elhurcolt magyarországi javak ügyében 
kiküldött bizottság tagja láthatta, de haza már nem hozhatta. 

A hidegháború évei következtek. A korona egy" ideig még 
az amerikai hadseregnél maradt, majd őrzési helye szigorú 
titokká vált. Csak találgatni lehetett, hogy7 az amerikaiak 
európai főhadiszállásának Frankfurt közelében levő bizton- 
sági övezetében Őrzik-e, a Texas állambeli Fort Knox bizton- 
ságos raktáraiban (ahol az Egyesült Államok aranytartalé- 
kai is fel vannak halmozva), vagy esetleg másutt. Felmerült, 
hogy megőrzésre átadnák a Vatikánnak, amíg a kommunisták 
vannak uralmon Magy arországon, de végül az illetékes ame- 
rikai körök elvetették ezt a gondolatot. Hivatalos nyilatkozat 
csak 1951- július 27-én hangzott el a külügyminisztérium 
részéről. Eszerint , Magyarország Szent István koronáját, ame- 
lyet biztonságba helyezésre az Egyesült Államok hatóságai- 
nak adtak át, az Egyesült Államok kormánya letétként őrzi. 

A koronát továbbra is mint megkülönböztetett jellegű tulaj- 
dont (property of a special status) kezeljük. Az Egyesült 
Államok kormánya a jelenlegi feszült helyzetet nem tartja 
sem kedvezőnek, sem arra alkalmasnak, hogy a koronáról 
való rendelkezési jog tekintetében bárminemű kezdemé- 
nyező lépést tegyen." A magyar korona körüli titkolózás 
olyan nagyfokú volt, hogy még a Nyugatra emigrált és kom- 
munistabarátsággal igazán nem gyanúsítható magyar koro- 
nakutatóknak sem engedélyezték a megtekintését. Deér 
József, a koronáról eddig írt legterjedelmesebb tudományos 
munka szerzője is kénytelen volt Kelleher fényképfelvételei 
alapján dolgozni, és meghalt anélkül, hogy élete főművének 
a tárgyát a kezében tarthatta volna. 

A hidegháború jege lassan felolvadt, de a magyar koronát 
illetően mintha megállt volna az idő. Az amerikai külügymi- 
nisztérium szóvivője hivatalosan bejelentette, hogy az Egye- 
sült Államokban őrzik, de hazaszállítására egyelőre nem 
kerül sor. A Washington Fost ezért 1974-ben igen találóan 
, hidegháborús. relikviának" nevezte a magyar koronát, és 
a nemzetközi sajtó több cikkben bírálta az Egyesült Államo- 
kat, amiért még negyedszázaddal a világháború befejezése 
után is távol tartja Magyarországtól nemzeti ereklyéjét. A 
nemzeti politikai enyhülés eredményeként (különböző dip- 
lomáciai előzmények után) 1977. november 6-án az újságok 
közölték az Egyesült Államok Külügyminisztériuma bejelen- 
tését: visszaadják Magyarországnak , Szent István koronáját" 
és a koronázási jelvényeket. A bejelentés a magyar emigrá- 
ció köreiben nagy vihart kavart, hiszen a Szent Koronát a 
kommunistáknak készültek kiadni, ezzel - egyes szenáto- 
rok megfogalmazása szerint - olyan állam törvényességét 
erősítve, ahol a kommunisták vannak hatalmon... A kiadá- 
sért Carter elnököt többen az emberi jogok árulójaként 
bélyegezték meg. Egy kongresszusi képviselőkből álló cso- 
port személyes találkozón próbálta meg Carter elnököt és 
Mondale alelnököt álláspontja megváltoztatására rávenni. 

Más magyar emigráns körök (köztük Nagy Ferenc volt 
miniszterelnök is) helyeselték a visszaadást, hiszen a Szent 
Korona a magyar nép körében lehet csak , otthon", emellett 
itthoni létével s azzal, hogy (az amerikai és a magyar kor- 
mány által kötött megállapodásnak megfelelően) állandó 

kiállításon folyamatosan megtekintheti a közönség, a nem- 
zeti múlt, a magyar történelmi hagyomány iránti tiszteletet 
növeli. Ilyen minőségében valóban a kommunista ideoló- 
giával szemben ható ereklyének mutatkozott. így 1978. 
január 5-én leszállhatott fővárosunk repülőterére az a 
különrepülőgép, amely történelmi ereklyéinket hozta, és 
másnap sor kerülhetett az ünnepélyes parlamenti átadásra. 
Sok hányattatás után végre hazaérkezett koronánk pedig, 
hosszú története során először, ott csillog a Magyar Nemzeti 
Múzeum dísztermében, és minden érdeklődő szabadon 
megtekintheti. 


MAGYARORSZÁG 
CÍMERE ÉS ZÁSZLAJA 


BERTÉNYI IVÁN 
MAGYARORSZÁG CÍMERE 


A címer a nemzet névjegye. Nem mindegy, milyen e névjegy. 
A jó címer történetileg alakul ki, nem ad hoc tervezik, 
változtatgatják. A benne szereplő elemeket a tartós haszná- 
lat egyesíti. Bár vannak szép modern címerek is, az igazán 
népszerűek, a közösség egésze által sajátnak érzett címe- 
rek általában több évszázadosak s megfelelnek a címerek- 
kel foglalkozó tudomány, a heraldika szabályainak. A régi 
jó, történeti címerek nem tartalmaznak olyan elemeket, 
szimbólumokat, amelyek a címert választó közösség törté- 
netétől idegenek, abban nem fordulnak elő. Mindezek mel- 
lett fontos, hogy a jó címer az állandóságot, az államiság 
folytonosságát tükrözze. 

A címer a középkori fegyverhasználaton alapuló olyan, 
legtöbbször pajzs alakú jelvény (szimbólum), amelyet 
magánszemélyek vagy testületek megkülönböztető jelként 
használtak vagy használnak. A címerek megítélése koron- 
ként és országonként változott. Általában az alábbi követel- 
ményeket állítják velük szemben: 

1. — A címerek színes jelvények. Ez azonban nem jelenti 
azt, hogy mindig színesen is ábrázolták őket. így például - 
általában - nem színesek a középkori pecsétek vésetei, 
mégis címereknek tartjuk ábráikat, mivel joggal tételezzük 
fel, hogy legtöbbször színes eredeti után készültek. 

2. .Ábrázolásaik mértani formák vagy stilizált képek. A 
tér-beli ábrázolás nem megengedett, illetve csak kismérté- 
kű lehet. 

3. Fő hordozójuk a pajzs. A szakírók többsége szerint 
pajzs nélkül nincs címer. Újabban azonban egyes kutatók a 
zászlón, nyeregtakarón, köpenyen, sisakon ábrázolt, illetve 

sisakdíszként szereplő, esetleg címer funkcióban szerepel- 
tetett bármely jelvényt is címernek fogják fel, ha az bizonyos 
egyéb meghatározott feltételeket kielégít. Csak ez utóbbi 
alapon lehetett címernek tekinteni például az 1949 és 
1956 kozott használatos, úgynevezett rákosista címerün- 
ket Ez csupán azért volt címer, mert , hivatalosan" - az 
alkotmány szövege szerint - így nevezték és címerként 
használták. 

4 A címerek öröklődnek, a földbirtokhoz vagy a család- 
hoz kötöttek. Egyes, nem magánszemélyekhez kapcsolódó 
- főleg testületi - címerek esetében az öröklődést az állan- 
dósult használat (vagy legalábbis annak az igénye) helyet- 


A címer legfontosabb alkotóeleme a pajzs. Alakja a címer- 
történet során gyakran változott. Az élő heraldika korában, 
amikor a címereket még a harcmezőkön és a lovagi torná- 
kon használták, a pajzs a csatapajzsok és a tornapajzsok 
alakját követte, később más pajzsalakok is elterjedtek. 
Mivel minden címer bármely alakú pajzsra rátehető, a 
heraldika szigorú szabályrendszere nem tekinti hibának a 
pajzsforma változtatását. Államcímerünk régi ábrázolásai 
is előfordulnak háromszög, tárcsa, kör alakú, kerek talpú, 
ruta (csúcsára állított rombusz) formájú, reneszánsz, barokk- 
rámás stb. pajzsokon. 

Vv pajzsok többféleképpen alkalmazhatók több címer 
egyesítésére. Az egyik eljárás, hogy mindegyik címert külön 
pajzsban helyezik el s a második, harmadik, negyedik paj- 
zsot egymás mellett csoportosítják úgy", hogy a csúcsuk vagy7 
a talpuk érintkezik. Másik megoldás, hogy a kiemelten 
kezelt címert egy7 központi, nagyobb pajzsba helyezik, s ezt 
kisebb pajzsokkal (leginkább valamely pecsét mezejében) 
rakják körbe (címergyűrűs megoldás). A leggyakoribb eljá- 
rás, hogy 2 Pajzsot vízszintes, függőleges vagy7 átlós vona- 
lakkal osztják, s az így kapott második, negyedik stb. mező- 
be helyezik az együtt szerepeltetni kívánt címerábrákat. Ha 
a pajzs erre nem elég, másik, kisebb pajzsot, boglárpajzsot 
vagy szívpajzsot helyeznek rá. Az alsó pajzsot ilyenkor alap- 
pajzsnak, nagypajzsnak - olykor régiesen öregpajzsnak - 
mondják. Ha a két, egy másra helyezett pajzs sem elég, har- 
madikat, sőt esetenként negyediket is helyezhetnek rá. 

Az ilyenkor használatos elnevezések: nagy-pajzs, középpajzs, 
szívpajzs; illetőleg: alappajzs, nagypajzs, középpajzs, Szív- 

pajzs. Valamennyi felsorolt változatra szép számmal talá- 

lunk példákat államcímerünk történetében, főleg Habsburg- 
házbeli uralkodóink korából, akiknek számos ország, tarto- 

mány címerét kellett egyesíteniük. 

A címerpajzsot mindig úgy tekintjük, hogy azt egy velünk 
szemben álló harcos maga előtt tartja. Ezért ami neki balra 
van, nekünk jobbra, és fordítva. Vagyis - még az élő heral- 
dikából örökölt szokás szerint - a címertanban a jobb- és 
baloldal megcserélődik. Ugyancsak az élő heraldika korá- 
ból eredő címertani szabály (eredetileg a harcmezőn való 
jól láthatóságot szolgálta), hogy a címerpajzson csak két 
fémet, az aranyat és az ezüstöt, valamint négy színt, a VÖrö- 
set, a kéket, a zöldet és a feketét szabad alkalmazni. Vala- 
mennyit keveretlenül, árnyalatok nélkül, ami azt jelenti, 
hogy egy címerben csak egyfajta kék, egyfajta zöld stb. 
szerepelhet. Az esetenkénti más szín, főként az úgynevezett 
természetes szín kivételnek számít. Pajzson kívül (rangjel- 
vényeknél, sisakbéléseknél stb.) ezek mellett még a bíbor 
használatát is engedélyezték. A nyugat-európai heraldiká- 
ban gyakran szereplő bundabőrök nálunk nem honosodtak 
meg. A XVII. században, a címertani szakirodalom megin- 
dulásával szükségessé vált, hogy a színeket és a fémeket 
(együtt máz) színtelen ábrákon is egységesen jelölni lehes- 
sen. A jelenleg elfogadott jelölési rendszer szerint az ara- 
nyat pontozott, az ezüstöt üres mező, a vöröset függőleges, 
a kéket vízszintes, a zöldet heraldikailag jobbharánt húzott, 
a bíbort balharánt húzott vonalazás jelzi. A feketét vagy 
befeketíük a színtelen rajzon is, vagy együttesen alkalma- 
zott függőleges és vízszintes vonalazással ábrázolják. 

A pajzsok ábrázolásait két nagy csoportra osztjuk. A mes- 
teralakok (heroldalalcok, de újabban egyes külföldi heraldi- 
kusok geometriai figuráknak is mondják őket) a pajzs sza- 
bályos, mértani vonalakkal való osztása során jönnek létre. 
Minden olyan ábrázolást, amely nem mesteralak, de a paj- 
zson szerepel, címerképnek hívóink. Természetesen a mes- 
teralakok általában a címerképekkel kombináltan szoktak 
előfordulni, hiszen egy-egy geometriai osztással létrejött 
mezőbe különböző címerképeket is el lehet helyezni. 

A pajzs függőleges vonallal való osztása a hasítás. Törté- 
nelmi államcímerünk pajzsa tehát hasított. Kettő, négy, hat 
stb., tehát páros számú hasítás cölöpöt eredményez, ha az 
első és az utolsó osztás máza azonos színű. A vízszintes 
vonallal történő osztás a vágás. Történelmi államcímerünk 
pajzsának jobb oldali mezeje vörössel és ezüsttel hétszer 
vágott, a vörös és az ezüst váltakozva fordul elő benne. Ha 
a vágások száma páros, csak két máz, egy szín és egy fém 
váltakozik, az első és az utolsó megegyezik egymással, s így 
egy, kettő stb. pólya keletkezik. (A régebbi szakirodalom 
olykor - helytelenül - a nem páros számú osztással kiala- 
kított vágásokat is pólyáknak nevezte.) A mesteralakok 
közé szokás sorolni a különböző fajtájú (az egyenlő szárú, 
azaz görög, a hosszabb függőleges szárú, azaz latin, a kettős, 
a hármas stb.) kereszteket is. Fontos címertani szabály, hogy" 
sem a mesteralakoknál, sem a címerképek fő alakjainál 
nem kerülhet fém mellé fém és szín mellé szín. 

A címerképek száma gyakorlatilag végtelen. Céltalan 
lenne itt részletesebb tárgyalásukba bocsátkozni, elegendő 
arra utalni, hogy minden természeti, mesterséges vagy kép- 
Zeleti tárgy" címerpajzsra kerülhet. Már a középkorban bizo- 
nyos stilizált heraldikai ábrázolásmód fejlődött ki a címer- 
képek megjelenítésében, amelyet eredendően a jó felismer- 
hetőség, később a kialakult szokások irányítottak. Az orosz- 
lánt például jellegzetes testtartásban kellett ábrázolni, akár 
lépő, akár ágaskodó helyzetben került valamely címer 
mezejébe; a fák levelei, a nyílvessző hegye és szakálla 
nagyobbak voltak, mint a valóságban stb. De kialakultak 
bizonyos ábrázolásbeli szabályszerűségek a pajzs fölé 
helyezett, esetleg sarkára alkalmazott sisakdíszek, koronák 
megjelenítésére, a pajzstartók elhelyezésére, rendjelek fel- 
tüntetésére is. Úgyszintén külön heraldikai szaknyelv fejlő- 
dött ki a címerek szövegbeli leírására. Mindezekre számos 
példát találunk államcímerünk történetében. 

A címerek magyarországi megjelenése idején, a XII—XIII. 
század fordulóján a király volt az államhatalom megtestesí- 
tője, a kormányzás gyakorlója. Természetesen figyelembe 
kellett vennie az ország előkelőinek, a legfontosabb nagy- 
birtokosoknak a tanácsát, de - formailag - maga hozta 
rendelkezéseit, ő élvezte a királyi birtokokból és az adókból 

származó bevételeket. Érthető, hogy ilyen körülmények 
közt történelmünk korai időszakában csak a királynak lehe- 
tett címere, s minthogy az uralkodónak mint államfőnek a 
kiemelt szerepe később, az államfogalom kialakulása után 
is megmaradt, címere később is sokáig azonos maradt az 
ország felségjelvényével. 

A majdan államcímerré fejlődő magyar királyi címer leg- 
korábban megjelenő eleme, a kettős kereszt - kisebb meg- 
szakítással - mintegy" háromnegyed évezreden át szerepel 
hazai címertörténetünkben. Eredete - Bizáncon keresztül 
- az ókori Rómáig nyaílik vissza. A kereszténység felvétele- 
kor Nagy Konstantin császár (306-337) a régi jelvény, a 
sas helyébe a keresztet és Krisztus monogramját tűzette. 
Ezt követően, I. Leó pópa korában (457-474) végleg a 
kereszt váltotta fel a labarumot, s így a keresztény császári 
hatalom jelvényévé vált. Abizánci ötvösművesség a kereszt- 
ereklyék dobozait általában a kálvária jelenetképeivel díszí- 
tette. A miniatúrákon és ezeken az ereklyedobozokon az 
eredeti, T alakú kereszt az idők folyamán átalakult: függő- 
leges szárát, az ábrázolás művészi kívánalmainak megfele- 
lően, arányosan meghosszabbították, a vízszintes szárral 
párhuzamosan feliratot helyeztek rá, amit meghosszabbítv a 
kettős keresztet kaptak. A kálvária-képek hatására Theo- 
philosz (829-842) óta az országalma keresztje és az ugyan- 
csak uralkodói jelvényeként használt hosszú nyelű kereszt 
is kettős keresztté alakult. De Bizáncban sem az egyes, sem 
a kettős keresztet nem helyezték pajzsra állandó jelleggel, 
azaz jelvény maradt, nem fejlődött címerré. 

A magyar királyi hatalom jelvénye a XI. századtól a nyélre 
tűzött kereszt volt. Itáliában és általában Nyugat-Európában 
az egyszerű keresztet használták. A magyar királyok is ezt 
vették át, a XI. században készült koronázási palástra pedig rá 
is hímezték. Egyes kutatóink megpróbálták ugyan a kettős 
kereszt mint királyi jelvény használatát a XI. századig visz- 
szavetíteni, úgy" érvelve, hogy államalapító királyunk pén- 
Zein a középen látható egyszerű kereszt és a körirat kezde- 
tét jelző, föléje került, ugyancsak egyszerű kereszt együtte- 
sen kettős keresztet alkot. Okfejtésük azonban távolról sem 
meggyőző, hiszen egyértelműen csupán két, eltérő funkciójú 
egyes kereszt egymás alá, illetve fölé helyezéséről van szó. 

Kettős keresztet véltek felfedezni a Nyitraivánkán talált, 
úgynevezett Monomachosz-korona 1042-1050 között ké- 
szült egyik aranylapocskájának pajzsszerű ábrázolásában is. 
Nem vették azonban figyelembe, hogy e zománctáblácska 
biztosan nem Magyarországon készült. Középkori lengyel 
források szerint a görög császár Szent Istvánnak keresztet 
adományozott, amelybe Krisztus keresztjének egy darabká- 
ját foglalták. A kereszt István fiának, Imre hercegnek az 
adományából azután, állítólag, a lysagorai bencés monos- 
torba került. Mindezek alapján biztosra vehető, hogy a 
keresztábrázolás a XI. századtól kezdve jól ismert volt ha- 
zánkban, de a kettős kereszt királyi jelvényként való al- 
kalmazása nem bizonyítható. Ez utóbbi Magyarországon 
III. Béla király (1172-1196) pénzein fordul elő, lebegő hely- 
zetben. Megszakítás nélküli, tartós használata még ekkortól 
sem bizonyítható. Béla idősebbik fia, Imre (1196-1204) 
más pajzsra helyezett jelvénnyel kísérletezik, de fiatalabbik 
fia, II. András király (1205-1235) - bár pecsétjein bátyja 
jelvényeit követi - ismét szerepelteti a kettős keresztet 
egyes címerpajzsos pénzein. Az Ő fia, IV. Béla (1235-1270) 
a pecsétjein pajzsra emelte. Az ezüst kettős kereszt így 
önállóan vagy7 más mesteralakokkal, címerképekkel egye- 
sítve a magyar királyi pecsétek címerévé vált, de pénzeken 
es miniatúrákon is használták. A későbbi dinasztiák sem 
hagyták el, sőt a magyar köztársasági címernek is alkotó- 
eleme maradt. 

Komoly problémát jelentett a kutatóknak, mit szimboli- 
zált III. Béla a kettős kereszt jelvényként való felvételével. 
Sajnos nincsen olyan forrásunk, amely erre egyértelmű 
magyarázatot adna, így7 a kutatók egymástól eltérő hipoté- 
ziseket fogalmaznak meg. A XIX. században az ébredező 
szlovák nemzeti öntudat korai képviselői azt az elméletet 
dolgozták ki, amely szerint a kettős kereszt voltaképpen a 
IX. század két nagy apostolának, Cirillnek és Metódnak a 
jelvénye lett volna, s az ő nagy-morvaországi tevékenysé- 
gük nyomaként került volna bele a magyar királyok címe- 
rébe. Bár elméletüket semmi sem bizonyítja, s már a máso- 
dik világháborút megelőzően cseh és magyar heraldikusok 
egyaránt cáfolták, a szlovákok körében még ma is többen 
vallják. Némely kutatónk az említett Monomachosz-koroná- 

ra és Imre herceg lysagorai ereklyeadományára hivatkozva 
feltételezi, hogy olyan erős hagyományok alakultak ki 
Magyarországon, amelyek a kereszt tiszteletét a hazai szen- 

tektől, illetve ereklyékből eredeztették. Tudjuk, hogy II. Géza 
király (1141-1162) keleti hadjáratára egy ,nagy erejű" 
keresztet vitt magával, amelyre Vlagyimir halicsi fejedelem- 

nek 1151-ben esküt kellett tennie. A krónikás feljegyzése 
szerint a kereszt Szent István királyainké volt. Vlagyimir 
megszegte esküjét, majd hamarosan meghalt. Halálát a 
kereszt erejének tulajdonította a krónikás, ami utalás a 
keresztben elhelyezett ereklyére. Ehhez járulhatott az a 
nézet, amely Krisztus keresztjének mint ereklyének, illetve 
e kereszt egy darabjának a bizánci kereszt jelvénnyel való 
kapcsolatát bizonyította. így érthető lenne, hogy7 válhatott a 
kettős kereszt a bizánci császár s innen III. Béla jelvényévé. 

A magy ar államcímer történetének feldolgozója, Kumo- 
rovitz L. Bernát, korábbi kutatási eredményeket alapul véve 
más, valószínűbbnek látszó magyarázatot ajánl. Szerinte a 
Bizáncban nevelkedett III. Béla elsősorban nem egyházi 
szimbólumként vette fel a jelvényt, hanem a bizánci császá- 
rok szokását utánozta. Használhatta már a bizánci udvar- 
ban is, s mint magyar király is ragaszkodott hozzá: a kettős 
keresztes címerrel a magyar király hatalmát a bizánci csá- 
szári hatalom mellé állította. 

Nagyon nehéz e kérdésben állást foglalni. Könnyen lehet, 
hogy a két elmélet kiegészíti egymást, vagyis a kereszttel 
kapcsolatos ereklyehagyományok, a szenttisztelet befolyá- 
solhatták Bélát a jelvény választásában. Más magyarázat 
sem zárható ki. A kettős keresztnek a bizánci császárra 
emlékeztető szimbolikája azonban semmiképpen sem lehe- 
tett hosszú életű, s eredetével kapcsolatban már a közép- 
korban más magyarázat alakult ki. Amikor a XVI. század 
elején Werbőczy István összefoglalta a magyarországi szo- 
kásjogot Hcírmaskönyveben - Szent István királynak a Hart- 
vik-féle legendában olvasható életrajzát felhasználva -, úgy 
vélekedett, hogy" a kettős keresztet István a keresztény egy- 
ház szervezésekor a pápától kapta mint apostoli keresztet. 
Ez tévedés. Szent Istvánnak nem kellett keresztet kérnie 
és kapnia a pápától, ő maga is felvehette és használhat- 
ta az egyes keresztet keresztény királysága jelvényeként. 

Mindazonáltal a kettős keresztben hosszú évszázadokon át 
a magyar királyság keresztény voltának a jelképét is látták. 
Emellett egy időben erősen élhetett a kettős kereszt erek- 
lyekultusza is. A XIII. században Európa-szerte vallásosab- 
bak lettek az emberek. Talán ennek a tükröződése is volt, 
hogjT V. István (1270-1272) pecsétjén a kereszt alsó szár- 
kereszteződésén egy töviskoronát jelképező karika figyel- 
hető meg, a pecsét (latin nyelvű) köriratának szövege pedig 
így hangzott: ,A korona és a kereszt legyen a pecsét ereje." 
Töviskorona-ábrázolás látható III. András (1290-1301) 
egyik pecsétjének a címerpajzsba helyezett kettős kereszt- 
jén is. A Krisztus személyére utaló motívumok itt egyértel- 
műek. Ne feledjük, a töviskorona tisztelete a szent keresz- 
tével együtt másutt is megtalálható. Franciaországban IX. 
Lajos (1226-1270) korában a ma turisták százezrei által 
csodált Sainte-Chapelle kápolna építésében érte el tetőpont- 
ját. Van olyan kutatónk is, aki a magyar királyi korona Gézát 
ábrázoló lemezén az e királyaink jobbján tartott jelvényt is 
töviskorona-ereklyével megerősített egyszerű  keresztnek 
véli. Ha ez az állítás bebizonyosodik, érdekes további szem- 
pontokat vethet fel a kettőskereszt-jelvényr magyar országi 
előtörténetéhez. 

Államcímerünk másik, a XX. századig élő eleme, a vörös- 
sel és ezüsttel többször vágott pajzsmező Imre király ural- 
kodása alatt tűnik fel. Első, időponthoz köthető előfordulása 
egy 1202-ben kelt királyi oklevél arany függőpecsétjén, bul- 
láján található. Itt a vágásokban lépegető oroszlánokat is 
láthatunk. Hasonló vágásos címert találunk II. András arany- 
pecsétjén hét oroszlánnal és az 1220-as években használt 
kettős viaszpecsétjén. Utolsó, 1235. évi kettős pecsétje is 
hétszer vágott, és kilenc (három-három-kettő-egy) orosz- 
lán látható rajta. Korábban már szóltunk róla, hogy egyes 
pénzein ugyanakkor a kettős kereszt szerepel. A vágásos 
címer András halála után, az Árpád-kor vége felé háttérbe 
szorul. Az uralkodók közül V. István használja még pénzeire 
veretve, de már az oroszlánok nélkül. Ugyancsak az orosz- 
lánok nélkül szerepel a XIII. században a királyi csilládhoz 
tartozó, de nem uralkodó hercegek címerében. 

A heraldikusok véleménye szerint a vágásos (vagy újabb 
szakszóval: sávozott) pajzsmező spanyrol mintákat követ. 

Imre királyunk a távoli Aragóniából hozott magának felesé- 
get. Az aragóniai uralkodó címerében vörös mezőben arany 
cölöpök láthatók. A nyugat-európai szakirodalom szerint 
ezek Arlés régi zászlajáról - újabban felmerült vélemény 
szerint Svájcból - eredeztethetők. Bizonnyal a magyar 
király sem akart szégyenben maradni messze földről érke- 
ző felesége és annak lovagi kísérete előtt, s a függőleges 
osztású vörös-arany pajzsmező magyar párjaként vízszintes 
vörös-ezüst sávokra osztott pajzsmezőt választott. 

Sok fejtörést okoztak és okoznak még ma is kutatóinknak 
a különböző pecsétek váltakozó számú vágásaiban lépegető 
oroszlánok. Nehezíti a megfejtést, hogy ez utóbbiak András 
herceg, a későbbi II. András király szlavón hercegi dénár- 
jain nem szerepelnek s 12 3 5 után végleg eltűnnek. A vágá- 
sok és az oroszlánok eltérő száma még csak magyarázható 
a címeres pecséteket véső ötvösök pontatlanságával. (A 
heraldika magyarországi meghonosodása idején a vágások 
és az oroszlánok minta utáni pontos reprodukálása helyett 
talán csak azt állapították meg, hogy" ,sok" van belőlük.) 
Feltételezhető az is, hogy egyes esetekben (András szlavó- 
niai dénárjain) a rendelkezésre álló pajzsfelületek kicsinyek 
voltak, s ezért nem kerülhettek rájuk az oroszlánok. Ez 
azonban egyáltalán nem bizonyított, s egyes kutatók úgy 
magyarázzák az oroszlánok nélkül vert dénárokat, hogy 
esetleg azok ábrázoltak a családi címert. Ehhez viszonyítva 
tehát Imre és András királykáink az oroszlánok ráhelyezésé- 
vel királyi méltóságuk jelölésére címertöréshez folyamodtak. 
Azt egyébként a szakemberek általában elfogadják, hogy" a 
vörös-ezüst vágásos mező lehetett az Árpád-ház családi címe- 
re (szemben a királyi hatalmat jelképező kettős kereszttel). 
Ezt az is bizonyltja, hogy 1235 után a pecsétjükön vágásos 
pajzsot szerepeltető királyi hercegek, ha trónra léptek, ad- 
digi címerüket felcserélték a kettős kereszt ábrázolással. 

Az oroszlánokat illetően a legeltérőbb nézetek alakultak 
ki a kutatók között. Már a múlt század végén megfogalma- 
zódott az a felfogás, amely - más, a heraldika korát meg- 
előző időktől származó oroszlánábrázolások, illetve jelvé- 
nyek alapján - az oroszlánokat az Árpád-ház családi címer- 
állatainak tartotta. Újabban ezt az elméletet továbbfejlesz- 
tették, többen pedig már nem egyszerűen az Árpád-háztól 

örökölt jelvénynek, hanem egyben az uralkodás szimbólu- 
mának is tekintik. Győrffy György7 pedig egy régebbi fel- 
fogást felelevenítve és továbbfejlesztve, a XIII. század eleji 
királyi pecsétek kilenc-, illetve tizenegy oroszlános pajzsait 
heraldikai variánsoknak véli. Szerinte II. András címerében 
hét oroszlán volt, s ezek mindegyike egy-egy ,ország", azaz 
ősi magyar törzs fölötti uralmat jelképez. Tehát a hét orosz- 
lán a magyar törzsek összessége feletti uralmat szimboli- 
záló jelvényegyiittes lehetett. 

Az kétségtelennek látszik, hogy a Nyugat-Európában meg- 
figyelhető népszerűsége mellett az oroszlán a keleti népek- 
nél is elterjedt. Valószínűleg uralomra utaló szimbólum volt, 
de az Árpádok címerállatjának semmiképpen sem tarthat- 
juk, minthogy" a XII—XIII. század fordulója előtt a heraldika 
még nem jutott el Magyarországra. A hét oroszlánnak a hét 
törzs feletti uralomra utaló szimbolikáját semmilyen forrás 
nem bizonyítja. 

Az oroszlánok eredetét illetően még a második világhá- 
ború előtt más felfogást vallott Donászy Ferenc. Ő - a vágá- 
sokhoz hasonlóan - ezek eredetét is Nyugat-Európában 
kereste és találta meg a nevében is az oroszlánra utaló León 
spanyol tartományban. Aragónia, Kasztília és León uralko- 
dói szoros rokoni kapcsolatban álltak egymással, s amikor 
Imre Aragóniái Konstanciával házasságra lépett, egyben a 
leóni uralkodóval is sógorságba került. II. Péter leóni ural- 
kodó személye heraldikai szempontból nemcsak azért érde- 
kes, mert személyéhez kötődik a vörös mezőben arany" cölö- 
pöket mutató címerpajzs felvétele, hanem azért is, mert az 
ő oklevelein lehet az Imre királyunk lépegető oroszlánjai- 
hoz leginkább hasonló állatábrázolásokat látni. Ezek azon- 
ban nem pecséteken fordulnak elő, hanem az oklevelek 
aljára rajzolt, hitelesítést szolgáló, úgynevezett ruedákban 
(rotákban). A XII. századtól Kasztília és León királyainak 
oklevéladására igen erősen hatott a pápai kancellária gya- 
korlata; többek között az ott alkalmazott rotát is átvették - 
két koncentrikus körből képezett gyűrű, a pápa jelmonda- 
tával. A belső mezőt egy kereszt négy részre osztja, ame- 
lyekben a pápára utaló betűk láthatók. León királyai a gyűrű 
belsejében (vagy olykor gyűrű nélkül) lépegető oroszlánt 
rajzoltattak az oklevelek aljára. Ez az oroszlán lehetett az 

Imre és András király pecsétjein látható oroszlánok min- 
tája. 

Ha Donászy fejtegetései elfogadhatóknak látszanak is az 
oroszlánok technikai kivitelezését (alakját, elhelyezését) 
illetően, királyaink pecsétjére tételüknek az oka még meg- 
válaszolatlan marad. Továbbra is kérdéses ugyanis, miért 
éppen ezt, a nem is címeren szereplő jelvényt emelték címe- 
res pecsétre. Donászy" maga is észleli okfejtésének hiányos- 
ságát, s az oroszlánnak mint királyi állatnak, a királyi fenség 
és méltóság kifejezőjének a szimbolikus magyarázatában 
keresi a megoldást. 

Amint láthattuk, a különböző szerzők eltérő magyaráza- 
tokkal kísérleteznek. E pillanatban úgy tűnik, önmagában 
egyik elmélet sem ad kielégítő választ, de könnyen elképzel- 
hető, hogy a kutatók által észrevett és fontosnak tartott 
szempontok közül több együttesen befolyásolhatta Imrét és 
Andrást, amikor az oroszlánokat pecsétjeikre vésették. E 
választásban dominálhatott az a tény, hogy az oroszlánhoz 
mint uralkodói, vezéri állathoz Nyugaton és Keleten egyaránt 
bizonyos tudattartalom kötődött, de az Ibériai-félszigetről 
hozott minták hatása is valószínűsíthető, és nem zárható ki, 
hogy egyes hazai hagyományok is motiválhatták a pajzsra 
emelést. Igaz, az újabb osztrák és francia heraldikai szak- 
irodalom általában óvatosságra int a kereszténység elterje- 
dése előtti ,pogány"" hagyományok túlélését és heraldikai 
alkalmazását illetően. Követői szerint ezek a régi tudattar- 
talmak a keresztény egyház és az általa terjesztett vallásos 
szimbólumok hatása alatt viszonylag hamar , kiürültek". Ha- 
zánkban azonban a kereszténységnek még nem volt olyan 
hosszú múltja, mint Nyugat-Európában, és éppen Anonymus 
egyik utalása figyelmeztet egyes népi énekmondók ajkán 
1200 táján még élő ősi mondái hagyományok létezésére. 
Lehetséges, hogy  regöseink az oroszlánokról is szóltak. 
Nem zárható ki teljesen, hogy" az oroszlánok választását 
esetleg az oroszlán mint vallásos jelkép is befolyásolta. Az 
1151-ben elhunyt Hugues de Saint-Victor a vadállatokról írt, 
s akkoriban népszerű munkája szerint a nőstény oroszlán 
halott kölyköket szül, őrzi őket három napig míg megjön az 
apaállat, az arcukba lehel, hogy" életre keljenek. ,így" keltette 
életre a mindenható Atyaúristen fiát, a mi Krisztusunkat 

halottaiból." Ezt a képet aztán más teológusok továbbfejlesz- 
tették, s az oroszlán most már Szűz Mária fiát, ,minden 
ember királyát" (Krisztust) jelenthette: A Krisztussal való 
azonosítást azonban kétségessé teszi a királyaink pecsétje- 
in látható oroszlánok nagy száma. Érdekes, hogy a távoli 
Angliában írt korai címeres tekercsek is oroszlános címert 
tulajdonítanak a magyar királynak, de nem derül ki, milyen 
forrásból merítettek. Elképzelhető, hogy a XII XIII. század- 
ban Nyugaton divatos, ,akinek nincs címere, oroszlánt 
visel" elv hatására rajzolt fantáziacímerről van szó. Végül 
az sem zárható ki, hogy a Konstansával jött nemesi kíséret 
és papok révén ez a nyugaü szállóige is kihatott az orosz- 
lánok választására. S minthogy az egy oroszlános címeráb- 
rázolás más nyugat-európai címereken már szerepelt, 
maradt a ,sok" oroszlán... Persze a kérdés jelenlegi isme- 
reteink birtokában még nem tekinthető lezártnak, s az is 
problematikus, miért tűntek el az oroszlánok II. András 
halála után. Lehet, hogy a több vágásos, több oroszlános 
ábrázolás túlságosan tömöttnek tetszett, túlságosan megter- 
helte a pajzsot, és a kis felületű pénzeken különösen nehe- 
zen lehetett kivésni. Valószínűbbnek látszik azonban, hogy 
a vágásokat felváltó kettős keresztes címer szorította ki 
őket, hiszen a továbbiakban az Árpád-házhoz tartozást a 
vörös-ezüst vágásos mezővel, az uralkodást, a királyi hatal- 
mat a kettős kereszttel, a kettőt együtt pedig a vágások és 
a kettős keresztes címerpajzs együttes alkalmazásával 
inkább ki lehetett fejezni. Az oroszlánok tehát azért tűnhet- 
tek el, mert feleslegesekké váltak. 

Az Anjouk a címereikben hangsúlyozni kívánták, hogy 
- ha leányágon is - az Árpád-ház örökösei. Ezért szívesen 
szerepeltetik a vágásokat, főleg királyi kisebb pecsétjeik 
hasított címerpajzsain, de a Képes Krónika tanúsága szerint 
ténylegesen használt pajzsaikon is családi (kék mezőben 
aranyiiliomokat ábrázoló) címerükkel egyesítve. Az Anjou- 
korban a királyi címer fölé helyezve többször figyelhetünk 
meg csőrében patkót tartó struccfej et, sőt a sisakdísz olykor 
önállóan, címerpajzs nélkül is szerepel egyes pecséteken. 
Hamarosan ismertté vált Európa-szerte, s egyik legszebb ábrá- 
zolását is nyugati forrás, Gelre herold 1380 körül készült 
címeres könyve tartotta fenn. Nem maradt tartós eleme a 

magyar heraldikának, a sisakdíszek visszaszorulásával pár- 
huzamosan lassan megszűnt a használata. De az Arany- 
gyapjas Rend burgundi címeres könyve még Zsigmond kirá- 
lyunkat is struccos sisakdísszel ábrázolta. Bevezetésével kap- 
csolatban Vajay Szabolcs úgy vélekedik, hogy az a királyi 
hatalom megerősödésével és a Károly Róbert uralkodása 
elején az ország nagy részét hatalmukban tartó tartomány- 
urak megdöntésével függhetett össze. Egy középkori hiede- 
lem szerint - állítja Vajay - a strucc legyőzi a lovat. A csőrében 
patkót tartó strucc ennek lehet a plasztikus kifejezése: a 
nagybirtokosokat szimbolizáló lovat már elfogyasztotta az 
óriási madár (az uralkodó szimbóluma). Már csak a patkó 
maradt, azaz véget ért a kiskirályok hatalmaskodása. 
Amennyiben ez a szellemes magyarázat beigazolódik, érté- 
kes ideológiai motívumokkal gazdagítja címertörténetlinket. 

Nagy Lajos király (1342-1382) és Mária királynő 
(1382-1395) több címert is egyesítenek pecsétjeiken, így 
a vágások mellett mellékpajzson a kettős keresztet is felve- 
szik. Zsigmond uralkodása idején egy időre feltűnik a bran- 
denburgi sas és a cseh oroszlán; második nagypecsétjén a 
vágások és a kettős kereszt (külön pajzsba helyezve) szere- 
pelnek. I. Ulászló (1440-1444) a kettős kereszt mellett a 
lengyel sast és a litván lovast is használta. Minthogy az 
ország lakossága a pénzeken és a királyi pecséteken egy- 
aránt szemlélhette a vágásos és a kettős keresztes mezőt - 
egyéb címerábrákkal együtt -, különböző változatait az 
uralkodóhoz köthette. A XIV. század elejétől kezdve azután 
fokozatosan jelentőségét vesztette a finom jelentésbeli 
különbség a vágás és a kettős kereszt között. A hivatalos 
heraldika azonban még jó ideig számon tartotta. 

1369-ben Nagy Lajos a saját királyi jelvényéből vett pajzs 
alakját adományozza Kassa polgárainak. A leírás szerint az 
adományozott címer valóban egyezik az uralkodó címerké- 
peivel, heroldalakjaival, hiszen fent három liliom képével 
ellátott kék színű mezőt, lent négy vörös és ugyanannyi 
fehér vonalat tartalmaz az Ő királyi jelvénye. Az Anjou-kor- 
ban kezd kialakulni az országcímer fogalma is. Nagy" Lajos 
uralma második felében a hozzá hű arisztokrácia egy része 
kiöregedett, kihalt. Ezért, valamint a lengyel trón megszer- 
zését (1370) követő kormányzati tehernövekedés folyomá- 

nyaként csökkentek a királyi hatalom politikai erőforrásai, 
s ezzel párhuzamosan növekedett a nagybirtokosok súlya. 
Velük szemben az udvari politika irányítói részben egyes 
jobbmódú, ugyanakkor szakismeretekkel rendelkező közép- 
birtokosi erőkre próbáltak támaszkodni (így lett országbíró 
a középnemesi származású kúriai jegyző, majd nádori íté- 
lőmester, Szepesi Jakab), részben - modern kifejezéssel - 
, alkotmányjogi reformot" hajtottak végre. Ennek következ- 
tében - amint Gerics József kutatásaiból tudjuk - 1377 
elejére a királyi nagypecsét nyomójának a mellső lapját a 
kancellár már a főpapok és bárók akaratának a kifejezője- 
ként használta, a királyi kettőspecsét előlapjának királyi 
jellege ily módon elhalványult. Ugyanakkor az örök érvényű 
birtokadományok megerősítéséhez szükséges címeres hát- 
lapot Lajos király helyett Erzsébet anyakirályné őrizte. Idő- 
sebb Erzsébet királyné 1380-ban kelt végrendeletében 
Magyarország címerét említi. Ez szerepel azon az ereklye- 
tartó ládikón, amelyet fiára, Lajos királyra hagy, s amelynek 
, egyik oldalán sasnak, a másikon Magyarországnak a címe- 
re van" - a végrendelet szövege szerint. 

Az 1380 táján formálódó magyar államfogalomnak az 
1381-es tűnni békében a korona lesz a szimbóluma. A 
Velencei Köztársaság ekkor mond le Dalmáciáról, amely - 
a békeszöveg megfogalmazása szerint - régi idők óta jogilag 
,a magyar királysághoz és a magyar koronához tartozik", s 
a magyar király követei a lemondást nemcsak az akkori 
uralkodó, Nagy" Lajos, hanem ,a királyságban és a koroná- 
ban utódai" nevében is elfogadják. Emellett a köztársaság 
arra is kötelezettséget vállal, hogy" éri hétezer aranydukátot 
fizet ,a fenséges királynak, utódainak a királyságban és a 
koronában, magának a királyságot képviselő koronának és 
a korona helyett megjelenőknek". Igen tanulságos, hogy" alig 
egy évvel az anyakirályné végrendeletében említett , Magyar- 
ország címere" után a turini béke okmányának a megfogal- 
mazója miképpen próbálja elválasztani a kialakuló magyar 
államfogalmat az éppen uralkodó király személyétől. 

A királyi tanácsban helyet foglaló főpapok és bárók szá- 
mára is akkor tudatosodhatott igazán, hogy ők Magyaror- 
szág reprezentánsai, amikor 1386-ban Mária királynő és 
édesanyja az ellenük fordult Horváti-párt fogságába esett. 

A XVHI-XIX. század fordulóján élt neves pecséttani kutató, 
Pray György közli az ábráját annak a hasított címerű pecsét- 
nek, amelyet a tanács ekkor vésetett: az első, sávozott mező 
pajzstalpában halmot, a második mezőben talapzatra helye- 
zett kettős keresztet láthatunk. A pajzs fölött nem hiányzik 
a korona sem, a nyomó latin nyelvű köriratába pedig a 
, Magyarország országlakóinak a pecsétje" szöveg került. 
Azaz, ha Pray ábrája hiteles, a lényegében a mai koronás 
kiscímerrel megegyező címer 1386-ban, az uralkodónő fog- 
sága idején az ideiglenesen király nélkül maradt királyságot 
reprezentálta. S a megteremtett precedens nem sokáig 
váratott követésre: 1401-ben már maguk a királyi tanács 
urai tartóztatták le Zsigmond királyt (1387-1437) és véset- 
tek kettős keresztes pecsétnyomót az általuk ideiglenesen 
király nélkülivé tett királyság kormányzása céljából kiállí- 
tott oklevelek megerősítésére. Innen már csak egy lépés az 
1445. évi XV. törvénycikk, amely , kodifikálja" az országci- 
mer fogalmának a kialakulását, amikor I. Ulászló királynak 
a várnai csatában bekövetkezett hősi halálát követően a 
kettős keresztet egyenesen az ,ország jelvényének" mond- 
ja. I. Ulászló néhány pénzén és egyik pecsétjén koronával 
fedett és hasított címerpajzsban egyesítik a vágásos és a 
kettős keresztes mezőt. Ez már a magyar címer olyan vál- 
tozata, amely más tartományra való utalást nem tartalmaz, 
s ezért később kiscímernek nevezte el a heraldikai iroda- 
lom. Ez az egyesítés ekkor még rövid életűnek bizonyult, 
minthogy továbbra is előfordult, hogy csak a kettős keresz- 
tet tekintették az ország címerének. Mátyás király (1458- 
1490) is ilyen értelemben hivatkozott rá, amikor a főkegy- 
úri jog kérdésében összekülönbözött IV. Sixtus (1471- 
1484) pápával. Azt írta a bíborosoknak Rómába, hogy 
inkább hajlandó hármas keresztté változtatni az ország 
címerét, mint jogairól lemondani. Nagyon tanulságos az a 
tény, hogy Mátyás 1464-ben a vágásos címert részesítette 
előnyben pecsétjein. Emellett - más címerábrázolásokkal 
egyesítve - családi jelvényét, az aranygyűrűt tartó hollót is 
pajzsára emelte. 
Magyarország királyai a XIV. századtól más országok és 
tartományok fölött is uralkodtak, s természetesen ezek 
címerét és családi címerüket is szerepeltették pecsétjeiken. 

A kettős kereszt legkorábbi ábrázolásainkon talapzat nél- 
kül, lebegve szerepel. Első talapzata a félkörív vonal hármas 
megtörése révén kialakult góükus stílusú lóhereív, amely a 
XIII. század vége felé először V. István király, majd néhány 
királyné pénzén jelentkezett. Nemrégiben fogalmazódott 
meg egy olyan magyarázata, miszerint a hármas ívelés az 
ősi chorezmi államig vezethető vissza. (Az ottani II—IX. szá- 
zadi pénzeken alkalmazták, állítólag a független államhata- 
lom jelképeként.) E felfogás szerint a kazár földön élt cho- 
rezmiek révén, a kazárok közvetítésével jutott el Magyar- 
országra. E szép elméletet azonban nem támasztják alá 
megbízható adatok. Némi ingadozás után a hármas halom 
a XIV. század közepe óta szerepel a kettős kereszt alatt. Szép 
példája látható Nagy Lajos király első nagy kettős pecsét- 
jének a hátlapján. Szerepeltetése megfelel a magyar heral- 
dika természetességre törekvő stílusának, amely nem ked- 
velte a lebegő címerábrázolásokat, s valamilyen módon 
(kézbe adva, alátámasztva, talapzatra állítva stb.) a valóság- 
ban jól elképzelhető formában ábrázolta őket. A kései góti- 
ka a hármas halomnak plasztikus kiképzést adott, a rene- 
szánsz idején kialakult kerek ívei pedig a barokk korban 
parabolikus formát vettek fel. A romanüka évtizedei alatt 
az is előfordult, hogy a halmokat természetes sziklás 
hegyekként ábrázolták. A XIX. század végén azután vissza- 
tértek a természetes hármas halomhoz. E motívumnak a 
kettős kereszthez és a pajzsmezőhöz, illetve a magyar 
címerrel együtt ábrázolt más címerekhez viszonyított nagy- 
sága az idők folyamán ugyancsak többször változott. 

A kettős kereszt megjelenése után hamarosan szokássá 
vált a tövéhez nyílt, leveles koronát helyezni. (Legkorábban 
II. András pénzein fordul elő.) Ennek szerepeltetése a 
középkorban még ingadozott, később a korona állandósult. 

Amint láttuk, a hármas halom szimbolikája megjelenése 
idején rendkívül egyszerű volt, mindössze azt a talajt, talap- 
zatot jelképezte, amelyen a kereszt nyugodott. Ezt az értel- 
mezését támasztja alá az a tény is, hogy már viszonylag 
korán zöld színnel ábrázolták. Werbőczy korában sincs még 
a hármas hegynek szimbolikus tartalma, s a XVI. században 
Oláh Miklós is egyszerűen zöld hegyként említi. 

A XVI. század elejére a vörös-ezüst vágásokhoz, majd 
mintegy másfél évszázaddal ezt követően a hármas hegyhez 
is érdekes magyarázat kapcsolódik; eszerint az államcímer 
az országot mint területet, illetve ennek részeit, alkotóele- 
meit szimbolizálja. A címernek, illetve elemeinek folyókra 
vonatkoztatott értelmezésével II. Ulászló (1490-1516) 
egyik oklevelében találkozunk 1496-ban: ebben Szlavónia 
címerének két ezüst pólyája a Száva és a Dráva folyót jel- 
képezi. A királyi kancelláriában ez a szemléletmód hama- 
rosan Magyarország címerével kapcsolatban is megnyilvá- 
nult: a Kassa város címerét 1502-ben bővítő királyi oklevél 
az országcímer négy ezüst sávját a négy legnevezetesebb 
folyóval: a Dunával, a Tiszával, a Drávával és a Szávával 
értelmezi. A Magyarország szokásjogát kötetbe foglaló Wer- 
bőczy István maga is hosszú ideig tevékenykedett a királyi 
udvar bíráskodásában, így jól ismerte ezt az értelmezést, 
majd - a kettős keresztet Szent István pápai adományából 
eredeztető felfogás párjaként - Hármaskönyvé be is beleírta. 
Minthogy pedig Werbőczy munkája 1848-ig a magyar 
nemesség , bibliájának" számított, a négy ezüst sávnak a 
főfolyókkal való azonosítása széles körben elterjedt, s az 
idősebbek közül még ma is sokan ismerik. Nincs kizárva, 
hogy ez a felfogás visszahatott a címer ábrázolásának a 
módjára is: a korábban általában hétszer vágott pajzs mel- 
lett II. Mátyás (1608-1619) uralkodása alatt feltűnik és 
1874-ig használatban maradt a nyolcszor vágott változat is. 
III. Károlyról kezdve a címeresleveleken előforduló, díszítő- 
elemként szereplő magyar címerábrázolásokon a ,pólyás" 
címert örökítették meg. Ez azt jelenti, hogy" az addigi, vörös- 
sel kezdődő és ezüsttel végződő vagy, az ugyancsak gyak- 
ran használt, ezüsttel kezdődő és vörössel végződő sávozat 
helyett vörössel kezdődő és vörössel is végződő vagy ezüst- 
tel kezdődő és ezüsttel is végződő vágássor alakult ki; azaz 
vörös alapon négy ezüst pólya, illetve ezüst alapon négy 
vörös pólya keletkezett. A vörössel kezdődő vágássor tisz- 
tábban ábrázolta a négy folyót, és heraldikailag is helyesen 
alkalmazható rá a ,pólyás" címer kifejezés. (A párhuzamo- 
san továbbra is használatban maradt vörössel és ezüsttel, 
illetve ezüsttel és vörössel hétszer vágott mezőt szakmai 
szempontból helytelen pólyásnak mondani, hiszen a pólya 

kialakításának előfeltétele, hogy csak egy fém és egy szín 
váltakozhat, s a vágások számának párosnak kell lennie, de 
a gyakorlatban ezeket is gyakran nevezték pólyás címernek.) 

Az államcímerben az ország területét láttató szemlélet 
később a hármas halom újszerű értelmezésében is megnyil- 
vánult: egy portugál szerző, Anton Macedo 1687-ben a hár- 
mas halmot Magyarország három legnagyobb hegyének a 
jelképeként értelmezi (nem mondja meg, melyek azok), 
majd a XVIII. században meginduló magyar heraldikai iro- 
dalom már a Tátrát, a Fátrát és a Mátrát érti a hármas 
hegyen. Később egyesek bírálattal illették ezt a magyaráza- 
tot, újabbak költésével is kísérleteztek. Megpróbálták a Gol- 
gotával, Pannonhalma dombjaival, sőt az ország három 
vezető társadalmi , rendjével" is azonosítani a halmokat, de 
ezek az értelmezések nem terjedtek el. így végül a Tátra- 
Mátra-Fátra szimbolika maradt meg a köztudatban a XX. 
századig. 

Amint láttuk, címerünk pajzsa fölé a XIV. század óta 
helyeztek nyílt, leveles koronát. Ez egyre gyakrabban sze- 
repelt, majd - először Zsigmond király idején - zárt koro- 
nává alakult. Rudolf király (1576-1608) óta már csak zárt 
koronával találkozunk, s meghonosodott az a szokás, hogy az 
országcímer pajzsát a magyar királyi korona (Szent Korona) 
fedi. 

Magyarország királyai hosszabb-rövidebb időn át számos 
szomszédos tartományra is kiterjesztették uralmukat. Ha 
ezek jó részét véglegesen nem is tudták megtartani, uralmi 
igényeiket azzal hangsúlyozták, hogy ,hűbéres" tartomá- 
nyok uralkodói címét is használták, címerüket pedig felvet- 
ték pecsétjükre. E szokás következtében olyan címeregyüt- 
tes alakult ki, amely - elvileg - mindazoknak a tartomá- 
nyoknak a címereit tartalmazta, amelyek valaha a magyar 
Szent Koronához tartoztak, s amelyekre később a Habsbur- 
gok ezen az alapon igényt tartottak. 

A későbbi heraldikai szakirodalom ezt a címert nagyci- 
mernek nevezte el. Minthogy" pedig külpolitikai vagy egyéb 
megfontolásokból egyes tartományukat nem szerepeltettek, 
alkalmazni kezdték az országcímernek egy olyan változatát 
is, amely a , kapcsolt részek" és , melléktartományok" címe- 
reinek csak egy részét ábrázolta. Ezt a címert előbb egye- 

sített címernek, majd századunk második évtizedétől közép- 
címernek mondták. A Magyarországot jelképező vágásos 
és kettős keresztes pajzzsal egyesítve vagy azt kisebb paj- 
zsokra helyezve, , címergyűrűbe" fogva a közép- és a nagy- 
címeren általában az alábbi tartományok címerei fordultak elő: 


1. Dalmácia - kék mezőben három aranykoronás leo- 
párdfej; 

2. Horvátország - vörössel és ezüsttel sakkozott mező; 

3. Szlavónia - két hullámos ezüstpólya közt futó nyest, 
fölötte csillag; 
Galícia (Halics, , Gácsország") - három aranykorona; 
Lodoméria - kék mezőben két sakkozott pólya; 
Kunország - ágaskodó koronás oroszlán; 
Bosznia - vörös mezőben kardot tartó kar; 
Bulgária - három farkas; 
Szerbia - fekete vadkanfej, szájában nyíllal. 

Az országcímert, illetve a tartományi címereket díszítő- 
elemként is felhasználták családi címereslevelek ábráinak 
ünnepélyesebbé tételére; ennek szép példái a Thaly, a Vidák 
és a Sola család ármálisai (az utóbbit Erdély címere ékesíti). 

Az idők folyamán az egyes címerek itt nem említett má- 
zait és ábrázolásaik részleteit gyakran változtatták. 

A XIX. században - először 1848-ban - az unió törvény- 
be iktatása után Erdély címere is egyesült Magyarországé- 
val. Vörös sávval vágott pajzsot ábrázolt, felső, kék mezejé- 
ben arany csőrű, vörös nyelvű sassal (a magyarok címere), 
tőle jobbra arany nap, balról megújuló hold (a székelyeket 
jelképezte), az alsó mezőben hét vörös ormú vár (a szászok 
szimbólumaként). A későbbi történeti hagyomány szerint az 
erdélyi seregtestek már a középkorban sasos zászlók alatt 
vonultak hadba. Van olyan értelmezés is, amely a sast Alsó- 
Fehér vármegye címerének sasábrájából eredezteti. A két 
évtizeddel ezelőtt megfogalmazott újabb magyarázat szerint 
a hét vár névcímerként eredetileg Erdély - németül Sieben- 
bürgen, latinul Septem castra, magyarul hét vár - egészét 
jelképezhette. A sas uralmi szimbólumként szerepelhetett, 
a hold és a csillag ősi kozmikus motívumok voltak. Az 
1874-es címerrendezéskor Fiume 1659-ben kapott címere 

is belépett a magyar középcímer pajzsán helyet kapott terü- 
letek jelvényei közé. Vörös mezejében hercegi korona alatt 
kétfejű sast ábrázol, kiterjesztett szárnyakkal, jobb lába 
sziklán áll, bal lábát egy korsón tartja, amelyből víz ömlik. 
Az 1526 után Magyarország koronáját viselő Habsburg- 
királyok hazánkon kívül még jó néhány más ország, tarto- 
mány uralkodói címét és címerét viselték. Legfontosabb 
méltóságuk a XIX. század elejéig a német-római császári 
cím volt, amelynek helyébe, miután viselése I. Napóleon 
győzelmei után anakronizmussá vált, az osztrák császári 
címet vették fel. Mindkét császári méltóság jelvénye a két- 
fejű sas volt, amelyet mintegy pajzstartóként alkalmaztak s 
különböző tartományaik címereit a legváltozatosabb variá- 
ciókban szerepeltették. (Az osztrák sas néhány részletében 
különbözött a német-rómaitól.) A sok tartományi címer 
együttes ábrázolásának másik, leggyakrabban alkalmazott 
módja volt, amikor a főpajzsot körülvevő külön kis pajzsok- 
kal címgyűrűt alkottak az egyes tartományi címerek. Itt nem 
térhetünk ki annak a hosszú küzdelemnek a részleteire, 
amelyet - leginkább a XIX. század első felében - a magyar 
királyi kancellária folytatott a feudális jogfelfogás szerint 
Magyarországhoz tartozó tartományok címereinek más, 
örökös tartománybéli címerekkel ismételten tervezett ösz- 
szekeverése ellen az uralkodói nagycímer, illetve középci- 
mer ábrázolásain. A ,magyar koronához tartozó" országok 
címereinek a feloldása más ,koronák" országainak a címe- 
reiben ugyanis annak a heraldikai kifejezése lett volna, 
hogy Magyarország elveszti önállóságát és beleolvad az 
összmonarchiába. Már 1765-ben Kaunitz herceg arról érte- 
sítette a magyar királyi kancelláriát, hogy a királynő férje, 
Ferenc császár elhunytéval a Lotaringiai-háznak reá háram- 
lóit címeit és címereit Mária Terézia (1740-1780) az oszt- 
rák címeivel és címereivel kívánja egyesíteni. Rendeletéhez 
cím és címertervezetet is csatolt azzal, hogy a szerint ala- 
kítsák át a magyar királyi pecséteket is. Gróf Esterházy 
Ferenc magyar kancellár a következő év elején terjedelmes 
válaszban fejtette ki ellenérveit: a magyar királyaként hasz- 
nált, a magyar korona különböző tartományait megnevező 
uralkodói címek, címerek elhagyása, megváltoztatása az 
uralkodónőre lenne sérelmes - azaz igen politikusán, lát- 

szólag a királynő érdekeit védve Magyarország érdekeit 
védte meg. Hasonló eljárást választottak a későbbi kancellá- 
rok is 1780-ban, majd 1806-ban, az osztrák császárság meg- 
alakításakor, s ezt követően Metternich hercegnek a ma- 
gyar címer elleni támadásai idején. E hosszú küzdelem záró- 
akkordjaként született meg az 1848. évi XXI. törvénycikk 
a nemzeti színről és az ország címereiről, amely az 1. §-ban 
kimondta, hogy ,a nemzeti szín és az ország címere Ősi 
jogaiba vissza állíttatik", majd a 2. §-ban azt is előírta, hogy 
ünnepek alkalmával minden középületen, közintézménynél 
és minden magyar hajón a nemzeti lobogót és az ország 
címerét használják. Ugyanakkor a kapcsolt részeknek meg- 
engedte, hogy az ország színei és címere mellett saját színei- 
ket és címerüket is használhassák. Erdély címerének külön 
pajzson való szerepeltetését azonban az 1848-as unióig 
nem lehetett megakadályozni, mert az országrészt a Habs- 
burgok a törökök kiűzése után is önálló fejedelemségként, 
majd 1765-től nagyfejedelemségként kormányozták. 

A magyar közép-, illetve nagycímer problematikája fontos 
része maradt a Habsburg Birodalom más részeihez és az 
uralkodóházhoz való viszonyainkat szabályozó , közjogi kér- 
désnek" 1848-1849-ben, majd a kiegyezést követő évtize- 
dekben, a monarchia felbomlásáig. Nagyon tanulságos, 
hogy 1848-ban éppen a Kossuth Lajos vezette pénzügy- 
minisztériumban alkották meg a magyar középcímernek 
azt a változatát, amely kizárólag az akkor ténylegesen 
Magyarországhoz tartozó területeket szimbolizálta. Ez a 
magyar kiscímeren kívül az unióval akkor visszacsatolt 
Erdély, valamint a régi kapcsolt részek közül Horvátország, 
Szlavónia és Dalmácia jelvényeit tartalmazta. 

Kossuth neve másutt is feltűnik államcímerünk törté- 
netében: róla nevezték el hazánk korona nélküli kiscímerét. 
Érdekes, hogy a magyar republikánusok ezt a címert már 
1848 decemberében, V. Ferdinánd (1835-1848) lemonda- 
tása és Ferenc Józsefnek (1848-1916) a magyar ország- 
gyűlés hozzájárulása nélkül történt uralomra lépése után 
használni kezdték a Márczius Tizenötödike című újság 
hasábjain. A korona levételével hangsúlyozni kívánták, 
hogy Ferenc Józsefet nem ismerik el királyaiknak, és hogy 
szakítottak a királysággal. Példájukat egyre többen követték, 

s a korona nélküli kiscímert már tág körben alkalmazták 
1849 tavaszán, amikor a kormányzó-elnök a Függetlenségi 
Nyilatkozatot követően utasítást adott ki az ,új helyzetnek 
megfelelő", ,a magyar álladalom pecsétje" körirattal való 
használatára. Kossuth Lajos már a reformkor előtt használta 
a kiscímert. Kumorovitz talált egy tintarajzot, amely negyed- 
századdal korábban keletkezett, Kossuth Lajos 1823-ban 
kelt ügyvédi oklevelén. Sajnos nem lehet tudni, milyen meg- 

fontolások alapján kerülhetett ez a később köztársasági 
értelmezést kapott kiscímer az ügyvédi oklevél kacskarin- 
gós kezdőbetűjébe. A kor kancelláriai gyakorlata szerint az 
oklevél díszítésébe az oklevélnyerő is beleszólhatott, ha 
ezért anyagi áldozatot vállalt. így tehát nincs kizárva, hogy 
Kossuth maga kérte e sajátos díszítést a király nevében kelt 
oklevélbe. Persze az is feltételezhető, hogy a rajz az oklevél 
díszítőjének egyéni szüleménye. Megjegyezzük, hogy Kos- 

suth címere a kor már bemutatott ábrázolási gyakorlatá- 

nak megfelelően négy pólyát mutat, akárcsak az 1849-es 
hivatalos államcímerek. így tulajdonképpen az úgynevezett 
Kossuth-címer nem azonos a Kossuth által használt válto- 

zattal. (Azóta még korábbi előfordulásait sikerült megtalálni 
a korona nélküli címernek.) 

Világos után az önkényuralom, az új abszolutisztikus 
rendszer megszűntette az ország függetlenségét, betiltotta 
a Habsburg-ellenes gondolatot szimbolizáló 1848-as címe- 
rek használatát, s visszatért az 1848 előtti címerekhez. A 
koronátlan kiscímer leginkább a népművészet díszítőeleme- 
ként vagy a Kossuthot külföldre követő magyar emigráció 
bizonyos köreiben élt tovább, de itt sem töreüenül. így pél- 
dául amikor az emigráció olyan bankót nyomatott, amelynek 
beváltását győzelmes hazatérte, az ország szabadságának 
a kivívása utánra ígérte, nem az általa hivatalossá tett koro- 
nátlan, hanem a koronás kiscímerrel erősítette meg, azaz 
visszatért a hagyományos országcímer használatához. 

Az 1867-es kiegyezés után sikerült háttérbe szorítani a 
sokak szemében gyűlöletes sasos címereket, de teljesen nem 
lehetett megszabadulni tőlük. Az Osztrák-Magyar Monar- 
chia osztrák felének a jelvényei révén a , közös" intézmények, 
főleg a hadsereg jelvényein mindig szerepeltek. A kimon- 
dottan magyar intézmények azonban most már nyugodtan 

használhatták a koronás kiscímert. Emellett állandóan hasz- 
nálták az 1848-as, az ország területét jelképező közép- 

eimért. Ennek kialakult egy, az uralkodó által alkalmazott 
változata is, szívpajzsán a királyi család címerével. Ez utób- 

bi - az 1915-ben kelt rendelkezés szerint - kétszer hasított 
pajzs, középső vörös mezejében ezüstpólya, amely az 
, Ausztriai Ház" címere volt. Jobbról aranyban kék koronás, 

kékkel fegyverzett, kiöltött kék nyelvű vörös oroszlán (Habs- 

burg) és balról aranyban három, haránt helyzetű, csonkított 
ezüst sassal megrakott vörös harántpólya (Lotaringia). 

A nagycímert különböző közjogi ellentétek miatt 1918-ig 
sem tették közzé hivatalosan. A Monarchia közös közép- és 
kiscímereit átfogóan szabályozó 1915-ös királyi döntés is 
későbbre halasztotta. Ez a döntés egyébként paritásos ala- 
pon rendezte a címerhasználat ügyét, a ,közös" intézmények 
részére a közös kis- és középcímer használatát írva elő. 

Ezek a két fél, Ausztria és Magyarország egy magasság- 
ban, azonos nagyságban egymás mellé helyezett koronás 
kis-, illetve középcímeréből álltak. A két pajzsot egy közéjük 
helyezett harmadik kisebb pajzs, az uralkodóház címere 
kapcsolta össze. A közös középcímer érdekessége volt, 
hogy Dalmácia, valamint Bosznia-Hercegovina címere mind- 
két fél pajzsára rákerült, s így az egyesített címeren kétszer 
szerepelek. Ez a megoldás kompromisszumos kifejezése 
volt annak a ténynek, hogy Dalmácia egyik része a Monar- 
chia osztrák, másik része magyar feléhez tartozott, továbbá 
azt reprezentálta, hogy a Monarchia által 1908-ban annek- 
tált Bosznia és Hercegovina jogi helyzete rendezetlen (a 
közös pénzügyminisztérium igazgatta őket). A magyar intéz- 
mények által használt magyar kiscímer jobbról vörössel és 
ezüsttel hétszer vágott mező, balról vörös mezőben zöld 
hármas halomnak aranykoronás, kiemelkedő középső 
részén ezüst, talpas kettős kereszt. A pajzson a magyar 
királyi korona nyugszik. Pajzstartók: jobbról és balról egy- 
egy lebegő fehér ruhás angyal, de engedélyezték a kiscímer 
olyan módon való használatát is, hogy a pajzsot jobbról 
cserfaág, balról olajfaág övezte. Ugyanígy kétféle pajzstar- 
tóval volt használható az 1915-ös magyar állami középci- 
mer is. Ennek szívpajzsán a kiscímer látható. Nagypajzsa 
négyeit, alul betolt, hasított ékkel. Felső, jobb negyedében 

Dalmátország címere: kékben három (kettő-egy) aranykoro- 
nás, szembenéző arany oroszlánfej; felső, bal negyede Hor- 
vátország címere: ezüsttel és vörössel ötször sakkozott 
mező. Alsó jobb negyede Szlavónia címere: kék mezőben 
ezüst hullámos ikerpólya közt vörösben természetes színű 
nyest, a felső pólya fölött lebegő, sugárzó, arannyal kerete- 
zett hatágú vörös csillag. Alsó bal negyede Erdély címere: 
vörös, keskeny sávval osztott mező; fent kékben arannyal 
fegyverzett növekvő fekete sas, amelyet a felső jobb sarok- 
ban sugaras arany nap, a felső bal sarokban fogyó ezüst 
holdsarló kísért, lent aranyban hét (négy-három) vörös bás- 
tya (vár), egy-egy zárt kapuval, két-két oromsorral (a felső 
három-, az alsó négyormú) és az oromsorok közt két-két 
ablakkal. Az ék jobb mezejében Bosznia és Hercegovina 
címere: aranyban a bal szélén ezüst felhőkből kinyúló, 
könyökben hajlított vörös ruhás kar, kezében aranymarko- 
latú, kivont görbe szablya. Az ék balmezejében Fiume címe- 
re: vörösben sziklán álló, balra néző, arannyal fegyverzett, 
fekete kétfejű sas, amely bal karmát fekvő korsón tartja, 
ebből víz ömlik a szikla felé, a kétfejű sas fölött kék bélésű, 
lengő kék szalagos, lebegő császári korona. 

A nagypajzson a magyar királyi korona nyugszik. 

Az első világháború végén az Osztrák-Magyar Monar- 
chia széthullott. 1918. november 16-án Magyarországon ki- 
kiáltották a köztársaságot, s néhány hét leforgása alatt az 
addig használt közös államcímerek anakronisztikussá váltak. 
Károlyi Mihály november végén miniszterelnöki rendele- 
tében az 1849-es független Magyarország hagyománysait 
újította fel, s a koronában kiscímert rendszeresítette pajzs- 
tartók nélkül, illetve lombdísznek vagy ,a köztársasági 
államformához illő egyéb ízléses díszítésnek" a használatával. 
Az első magyarországi kommunista hatalomnak, a Tanács- 
köztársaságnak százharminchárom napos fennállása alatt 
nem volt ideje átfogóan rendezni a címerkérdést. Hivatalos 
szervei gyakran szerepeltették pecsétjeiken az ötágú vörös 
csillagot, de számos esetben jelvény nélküli, csupán szöve- 
ges pecséttel hitelesítették az általuk kiadott iratokat. Emel- 
lett jó néhány példát ismerünk a megelőző hónapokban 
bevezetett koronában kiscímeres pecsétek változatlan 
használatára, sőt megújítására 1919. március 21-e után is. 

(Az ötágú vörös csillag a szovjet-orosz állam hadseregének 
a jelvénye volt, s hamarosan Magyarországon is ismertté vált.) 
A tanácshatalmat felváltó kormányok a ,király nélküli 
királyság" jelképéül az 1848-as koronás kiscímert válasz- 
tották. 1938-tól azonban - főleg a katonai alakulatok zász- 
lain - emellett sor került az 1915-ös egyesített (magyar 
közép-) címer felélesztésére is. Ez utóbbi használata a tria- 
noni békediktátum által elcsatolt területek egy részének a 
visszaszerzéséi és az újabb revíziós igényeket volt hivatva 
a heraldika nyelvén kifejezésre juttatni. A második világ- 
háború végén a német segítséggel hatalomra kerülő Szálasi 
Ferenc és hungarista mozgalma a koronás kiscímert válasz- 
totta jelvényéül, de alája H betűt és nyilaskeresztet helyezett. 
A Vörös Hadsereg bevonulása után megalakult új kor- 
mány egy" ideig a koronás kiscímert használta (pár hónapig 
a köztársaság kikiáltása után is). Az 1946. február 1-jén 
kikiáltott köztársaság 1849 politikai örökségéhez és az 
1918-1919-es hagyományokhoz nyúlt vissza, amikor a 
koronátlan kiscímert (vagy amint ekkoriban már nevezték, 
a ,Kossuth-címert ) vette használatba. Az újabb kommunis- 
ta berendezkedést kodifikáló 1949-es alkotmány új állam- 
címert állapított meg. Az alkotmányt előkészítő bizottsághoz 
számos javaslat érkezett. Ezek általában a , Kossuth-címer" 
mellett szálltak síkra: ez a címer leválasztotta a régi címer- 
ről azoknak a területeknek a jelképeit, amelyek már nem 
tartoznak Magyarországhoz, levette - a kérdéssel ekkor 
foglalkozók szerint a királyságot jelképező - koronát; emel- 
lett kifejezi az ősi hagyományokat is, fenntartásának tehát 
nincs akadálya - érveltek többen mellette. Rákosi Mátyás 
miniszterelnök-helyettes az alkotmányról tartott előadói 
beszédében mindezt elismerte, mégis elvetette a , Kossuth- 
címer" fenntartását, mert az - nézete szerint - a száz évvel 
korábbi állapotot tükrözte volna, vagyis nem fejezte volna 
ki, hogy Magyarország ,a dolgozó nép államává" vált. így 
végül az 1949-es alkotmány szerint ,a Magyar Népköztár- 
saság címere: kétoldalt búzakoszorúval egybefogott kerek, 
világoskék mezőben kalapács és búzakalász; a mező felső 
részében a mezőre sugarakat bocsátó vörös csillag, alján 
redőzött piros-fehér-zöld szalag" lett. Rákosi Mátyás előadói 
beszéde szerint ez a címer világosan kifejezésre juttatta azl, 

, ami az öntudatos szocialista munkás és dolgozó paraszt 
jelképe: a kalapácsot, a vörös csillagot, a búzakoszorút és 
az aranyos búzakalászt a piros-fehér-zöld nemzeti színek- 
kel. Aki e címert látja, magyarázat nélkül is rögtön megérti 
belőle, hogy ez a dolgozók országát jelképezi." 

Az 1949-es államcímer más kommunista országbeli 
címerek mintájára készült, hazánk , szocialista" ( kommu- 
nista) jellegét valóban hangsúlyozottan kifejezésre juttatta, 
ugyanakkor azonban nem fejezte ki kellő súllyal hazánk 
magyar voltát (csak egy vékony háromszínű szalag utalt 
erre), s nem követte a történelmi hagyományokat sem. 
Mindezek mellett súlyosan vétett a heraldika szabályai ellen 
is, címerpajzsot sem alkalmazott, s így csak funkciója révén 
volt címernek nevezhető. Természetesen sokak nemzeti 
érzését sértette, nem vált népszerűvé, s 1956 őszét nem 
élte túl. 

1956 októberének felkelői - egyfajta ,heraldikai népíté- 
lettel" - kivágták a magyar zászlók közepéből a rákosista 
címereket s hitet tettek az 1949 előtti - ekkor már általá- 
nosan Kossuth-címerként emlegetett - koronátlan kiscímer 
mellett. Ez utóbbi népszerűsége 1956 őszén olyannyira osz- 
tatian volt, hogy még a november 4-i szovjet fegyveres be- 
avatkozás eredményeként hatalomra jutott Kádár János is 
a Kossuth-címer államcímerkénti megtartása mellett nyilat- 
kozott egy ideig. De nem sokáig. A hatalmukat restauráló 
kommunista erők 1957-ben Légrády Sándor grafikusmű- 
vésszel újabb, az ő eszméiket tükröző államcímert tervez- 
tettek, amely 1990 nyaráig szimbolizálta Magyarországot. 
A heraldikai szörnyszülött 1949-es államcímerhez képest 
az új jelkép szakmai szempontból kétségtelenül nagy lépést 
jelentett előre, mert vörössel, fehérrel és zölddel vágott 
tárcsapajzsa révén szigorúan vett címertani értelemben is 
címernek volt tekinthető. Sisakdíszeként a kommunista 
szimbólumot, a lebegő ötágú vörös csillagot szerepeltették, 
a pajzsot jobb oldalon nemzetiszínű, bal oldalon vörös sza- 
laggal átfogott sárga búzakoszorú-kartus környezte. A búza- 
koszorú és a pajzs közé azonban odakerült - a tervező által 
minden bizonnyal az 1949-es címerből átvett - antiheral- 
dikus kék mező is, amelyre a vörös csillag sárga (,aranyszí- 
nű" sugarakat bocsátott. E címer szimbolikája meglehető- 

lően a pajzstartóként alkalmazott búzakalászok a paraszt- 
ságot, a sisakdíszként szereplő ötágú vörös csillag az ország 
kommunista jellegét és egyben a munkásságot volt hivatva 
megjeleníteni. A kommunista hagyományokra és nemzet- 
köziségre utalt a bal oldali búzakalászt átfogó vörös szalag 
is. Ugyanakkor alapos címertani ismeretek hiányában sem 
a címer ,megrendelői, sem Légrády, sem a ,Kossuth- 
címert" a , reakció trójai falova" minősítéssel ellátó, mögötte 
seit kereső", újságíróból lett alkalmi heraldikus Várkonyi 
Endre nem vették észre, hogy - paradox módon - az 1957- 
es címer, ha lehet, még a ,Kossuth-címernél" is , nemzetibb", 
hiszen fő alkotóelemének, a pajzsnak a vágásain kizárólag 
nemzeti színek szerepelnek; minden kommunista szimbó- 
lum a heraldikai szakember szemében másodlagos, külső 
alkotóelemek közé került. A címerben hangsúlyozott nem- 
Zeti jelleg azonban kiüresedetten, konkrét történelmi tudat- 
tartalmak nélkül jelentkezett, hiszen a pajzs nemzetiszínű 
vágásai mögött csak a heraldikát igen alaposan értők ismer- 
hették fel az ősi magyar címer vörössel és ezüsttel hétszer 
vágott hármas halmának a zöldjét, így az 1957-es címer 
ennyire áttételesen már csak alig-alig utalt a történelmi 
magyar címer egyes ábrázolásaiból kiolvasható szimbólu- 
mokra. Az , utca embere", a nem heraldikus szemlélő teljes 
joggal láthatta úgy, hogy az 1957-es címer a pajzs formáján 
kívül semmit sem vett át évezredes, önálló, folyamatos álla- 
miságunk szimbólumábáól, történelmi címerünkből. 

A pártállam idején a történelmi magyar címer elemei 
külföldön éltek tovább. Az Árpád-ház családi címerére utaló 
vágások mindvégig szerepeltek, s ma is ott láthatók Szlová- 
kiában, Besztercebánya és néhány más város címerének a 
pajzsán, míg a kettős kereszt használatára néhány szlová- 
kiai város mellett főleg Svájcban (Elfingen és Töss címeré- 
ben), valamint Lotaringiában ismerünk szép példákat. 

Az Árpád-házzal való rokonság kifejezésére a nápolyi 
Anjouk már a középkorban felvették az Árpádok címereit. 
I. Jó" René a Lotaringiával szomszédos Bar hercegségét is 
a magáénak mondhatta s, 1420-ban feleségül véve Lotaiiu- 
giai Izabellát, apósa halála után örökölte a lotaringiai her- 

cegséget is. Utódainak hosszú harcok után sikerült megszi- 
lárdítaniuk uralmukat Lotaringiában. Minthogy a küzdel- 
mük során jelvényként a kettős keresztet használták, ez 
hercegségükben, majd azon kívül is hamarosan annyira 
közismertté vált, hogy a nyugati heraldikai szakirodalom a 
kettős keresztet már több száz éve lotaringiai kereszt néven 
említi. (A címerkép egyébként finoman utalt a család ma- 
gyarországi trónigényére is, ennek érvényesítésére azon- 
ban sem René, sem utódai nem tettek kísérletet.) Amikor a 
porosz-francia háború után Lotaringiát (Lorraine) 1873- 
ban Németországhoz csatolták, a francia érzelmű lotaringiai 
katolikus főpapok a kettős keresztet választották azon re- 
ményük kifejezésére, hogy a német uralom nem lesz tartós. 
S valóban, az első világháborúban bekövetkezett francia 
győzelem után a terület visszakerült Franciaországhoz. A 
lotaringiai kereszt azonban a második világháború alatt vált 
világhírűvé. Hitler csapatai 1940-ben legyőzték a szövetsé- 
ges francia, angol és belga seregeket, és ideiglenesen ural- 
muk alá hajtották Párizst és Franciaország nagy részét. A 
németekkel szemben a harcot a végső győzelemig vállaló 
franciák (akik élére hamarosan De Gaulle került) a , felsza- 
badítás keresztje" néven is emlegetett vörös lotaringiai 
keresztet helyezték kék zászlajukra. A kettős kereszt így a 
,szabad francia erők" szimbóluma lett. Az 1944 nyarán a 
szövetségesekkel Normandiában partra szálló francia csa- 
patok és a hozzájuk csatlakozó hazai ellenállók e jelvény 
alatt vettek részt hazájuk felszabadításában. Érthető, ha a 
kettős kereszt ma is ismert és kedvelt Franciaországban. 
Hazánkban az 1980-as évek végén, az előző évtizedek 
vált, hogy nemzeti szimbólumunk nem lehet tovább a kádá- 
rista címer. Egyre többen követelték a történelmi magyar 
államcímerhez való visszatérést. (Kállay István professzor 
és e sorok írója ennek érdekében szakmai érvekkel alátá- 
masztott beadványt is intézett az akkori kollektív államfői 
testülethez, az Elnöki Tanácshoz.) Abban megoszlottak a 
vélemények, hogy a történelmi koronátlan vagy koronás 
címer reprezentálja-e hazánkat a jövőben. Az eltérő nézetek 
képviselői heves sajtóvitát is folytattak. A , Kossuth-címer- 
ben" sokan az 1848-1949-es szabadságharc kormányzó- 

elnökére és az 1956-os forradalmi napokra is emlékeztető 
szimbólumot láttak, emellett úgy vélték, hogy egy köztár- 
saság címerpajzsa felett nem szerepelhet a királyi korona. 
(Érdekes kivételként még olyan hozzászóló is akadt - a 
szegedi Tanárképző Főiskola egyik oktatójának a személyé- 
ben -, aki az ötágú vörös csillagot kívánta a , Kossuth-címer- 
rel" egyesíteni.) A heraldikai (szakmai) érvek azonban 
egyértelműen a koronás kiscímert támogatták, amely már 
hosszú évszázadok óta szimbolizálta hazánkat. A pajzs felső 
szegélyén nem közönséges korona látható, hanem az éppen 
uralkodó király személyétől már a középkorban elváló 
Szent Korona, amely immár több mint fél évezrede a magyar 
állam szimbóluma, s mint ilyen akkor is nyugodtan repre- 
zentálhatná a köztársasági Magyarországot, ha a korona 
mindenütt csak a királyi címerek részeként szerepelne. 
Csakhogy korona látható a vüág legősibb köztársasága, San 
Marino címere felett csakúgy, mint a szintén nem királyság 
Andorra pajzsának felső szélén, s végül falkorona szerepel 
nyugati szomszédunk, Ausztria államcímerében is a pajzs- 
tartó sas fején. Mindezekből kitűnik, hogy maga a korona 
nem tekinthető kizárólag királyi szimbólumnak. A koronás 
pajzzsal szemben a koronátlan kiscímer, bár - amint láttuk 
- esetenként már Kossuth Lajos születése előtt is szerepel 
(ezért tévesen tapadt hozzá később a , Kossuth-cimer" meg- 
nevezés), államcímer funkcióhoz először 1849 tavaszán 
jutott, s a Szent Koronás címer folyamatos, hosszú ilyetén 
szereplésével szemben, ha többször is, de mindannyiszor 
csak rövid ideig (1849. április-augusztus, 1918-1919, 
1946-1949 és 1956-1957) jutott hazánkat szimbolizáló 
szerepkörhöz. 

Mindezek a szempontok együttesen azt eredményezték, 
hogy hosszas viták után az Országgyűlés 1990 júliusában 
a magyar múltat és az önálló államiságot jobban hangsúlyo- 
zó koronás kiscímer mellett döntött, s így a több száz éves 
heraldikai hagyományt folytatva Magyarország államcíme- 
re végre ismét a (Szent) koronás kiscímer. 

CS. KOTTRA GYÖRGYI 


. MAGYARORSZÁG ZÁSZLAJA 
ÉSA MAGYAR KATONAI ZÁSZLÓK 


A zászló az emberi kultúra terméke, a különböző emberi 
csoportok önazonosító, másoktól valamilyen módon meg- 
különböztető jelvénye, amely a használók saját jelképeit 
(színeket, ábrákat, feliratokat) jól láthatóan hordozza. 

Hosszú út vezetett az egyszerű, rúdra tűzött, gyakran 
csak a csoport gyülekező helyét és a vonulás irányát jelző 
jelvénytől a szuverenitást jelképező állami vagy a nemzeti 
hovatartozást jelképező nemzeti zászlókig. 

Ez utóbbiak eredete is sokféle. Van, ahol uralkodói zászló- 
ból alakulnak ki (Ausztria), van, ahol hajózászlóból (Nagy- 
Britannia), van, ahol többé-kevésbé tudatos (Egyesült Álla- 
mok) vagy igencsak tudatos (volt Szovjetunió) tervezés 
eredményeképpen. Egy nagy csoportjuk, az európai tri- 
kolórok túlnyomó része a nagy Írancia forradalom hatására 
születik meg a nemzeti színekből. 

Nemzeti színeink közül a vörös (vagy ahogyan általában 
mondják, a piros) tekinthető a legősibb , magyar" színnek. 
Minden jel arra mutat, hogy Árpád és a honfoglalók főzász- 
laja (amennyiben volt textiles része) vörös lehetett. Abban 
a korban, amikor minden szín szimbolikus értelmezést is 
kapott, a vöröset az erő, a büszkeség és a hatalom színének 
tekintették. Vörös volt Nagy Károly zászlaja, vörös a német 
uralkodóké. Ezt támasztja alá az is, hogy a valószínűleg ül. 
Béla uralkodása alatt megjelenő királyi címer alapszíne, tehát 
a domináns szín is a vörös (a lebegő ezüst kettős kereszttel). 

Mivel a zászlók hasonlíthatatlanul régebbi jelenségek, 
mint a címerek, valószínűsíthető, hogy a korai Árpád-kor 
zászlajának színe vált a címer alapszínévé, akárcsak a 
másik, sokkal ismertebb, bár későbbi, vörössel és ezüsttel 
sávozott (a címeren vágott) Árpád-házi családi zászló alap- 
színévé. 

Az Árpádok korában tehát a magyar zászlóról beszélve 
a királyi, illetve a királyi ház zászlajára kell gondolnunk, 
amelyeket váltakozva, illetve párnuzamosan használnak. A 
későbbi királyi családok idején az uralkodók a saját családi 
színeiket is feltüntetik a zászlón. Családi színeiket azonban 

a vágásos, illetve sávozott színekkel egyesítik, melynek 
eredményeképpen a kettős keresztes zászló használata 
fokozatosan háttérbe szorul és a XV. századra önállóan és 
kombinálva is gyakorlatilag teljesen eltűnik. Ezzel párhuza- 
mosan a vörös-fehér egyre inkább magyar színként válik 
ismertté, jellemző módon a tornakönyvek a magyar kirá- 
lyok tornaöltözetét ezzel a két színnel ábrázolják. 

A vörös és fehér melletti harmadik nemzeti szín, a zöld 
eredete homályos, még feltáratlan. Mindenképpen kiegé- 
szítő színnek tűnik, amely vagy a középkor végén a függő- 
pecsétek zsinórzatában használt zöld színből ered, vagy, s 
talán ez a valószínűbb, a címer harmadik mázából, a hármas- 
halom zöldjéből kerül át a nemzeti színek közé. A három 
szín első ismert ábrázolása 1557-ből való, egy tornaképen 
a magyar szereplő dobzászlóján, takaróján és tolldíszén. 

Az ország három részre szakadása után a királyi zászló 
a királyi területeken a Habsburg uralkodói zászló lesz, 
Erdélyben pedig a fejedelmek saját zászlaja. 

Az ekkor már három magyar szín különböző kombináci- 
ókban jelenik meg a zászlókon: leggyakoribb a tisztán vörös 
hadizászló, de ismertek a vörös-zöld, zöld, esetenként 
vörös-kék zászlók is. Fehéret, lévén az a birodalmi hadi- 
zászló színe, sem külön, sem más színekkel egyesítve nem 
használnak. 

A magyar színek mégis tovább élnek, mégpedig érdekes 
módon a koronázások alkalmával. Ekkor ugyanis a koroná- 
zási helyet, az oda vezető utat a három, magyarnak tekintett 
színnel dekorálják. Itt kell megemlítenünk, hogy e korban 
(XVI-XVII. sz.) a három színt mindössze egyszer egyesítik 
egy zászlón, mégpedig 1601-ben. A zászló különlegessége, 
hogy kétszer három színű, és hogy a török szultán adomá- 
nyozza Báthory Zsigmondnak. 

Sem ez előtt, sem később, még a függetlenségi mozgalmak 
idején sem kapcsolják össze a három színt, Rákóczi egyik 
fejedelmi zászlaja is csak a régi, sávozott zászlót eleveníti föl. 

A három magyar szín furcsa módon először 1743-ban 
kerül, nem a királyi, hanem a katonai zászlóra. Ekkor, mivel 
Mária Terézia ,csak" magyar és cseh királynő, tehát nőm 
jogosult a birodalmi színek használatára, új csapatzászlói- 
nál elrendeli (ez az első hivatalos katonai zászlőremlolut 

történelmünkben), hogy törzszászlói fehér alapon vörös- 
zöld lángnyelvesek, míg a többiek zöld alapon vörös-fehér 
lángnyelvesek legyenek. Ez utóbbi zászlót a kortársak 
, nach ungarischem fuss" azaz , magyar lábra állított zászló- 
nak" nevezték (hivatalosan is) és bizonyos értelemben 
magyarnak is tekintették, ami kitűnően szolgálta a hadban 
álló és jószerivel csak a magyar rendekre támaszkodó 
királynő érdekeit. A zászlót csak feltűnően rövid ideig, 
1745-ig használták, férje német-római császárrá történt 
választása után már használhatta a császárné a megszokott 
színeket, a későbbiekben csak a magyar felállítású huszár- 
ezredek századzászlai vörösek vagy zöldek. 

A XVIII. század végén, a francia forradalom hatására a 
három magyar szín új értelmezést kezd nyerni a forradalom 
eszméiért és a polgári átalakulásért lelkesedők és küzdők 
szemében. Francia analógiára a három színt a szabadság- 
egyenlőség-testvériség jelképének tekintik, és ugyancsak 
francia hatásra, mint szerte Európában, együttes, trikolór 
használatuk kezd terjedni; így például Martinovics nemzeti 
színekké a zöldet, a vöröset és a fehéret kívánta tenni. 

A pár excellence magyar trikolórra vonatkozó első ada- 
tunk 1801-ből való: József nádor és felesége 1801-ben Nóg- 
rád megye zászlaját díszítette nemzeti színű szalaggal. 

A reformkorban viharos gyorsasággal terjed a trikolór 
használata, olyannyira, hogy a címerkérdés mellett az 
1832-ben kezdődő országgyűlésen már a nemzeti színek 
használatának kérdése vetődik fel, nevezetesen annak az 
országban hivatalosan is  engedélyezendő használata, 
hiszen engedély nélkül bár, de használata rohamosan ter- 
jed, megjelenik használati tárgyakon és ruhaanyagokon, 
valamint a kor rendkívül népszerű selyemszalagjainak és 
szegélyszalagjainak jó része is piros-fehér-zöld. Végül az 
1847-es országgyűlési választásokra szinte általánossá vá- 
lik az ekkor még többnyire címer nélküli trikolór használata. 

A polgári forradalom március 15-i győzelme után a 
magyar országgyűlés a leghamarabb szükségesnek tartotta, 
hogy már március 23-án (!) törvénybe iktassa az ország címe- 
rének és a nemzeti színeknek , ősi jogaiba" történő vissza- 
állítását, és elrendelje, hogy a középületeken és a hajókon 
,a nemzeti lobogó és az ország címere használtassék". 

A nemzeti színek szentesített használata és a forradal- 
mak idején törvényszerűnek tekinthető túlhajtott igény az 
eszmék szimbólumokban történő kifejezésére - egyfajta 
zászlókultusz megjelenését eredményezte, melynek vad- 
hajtásai már a józanabb kortársaknak is szemet szúrtak. 
Miután a törvényben deklarált ősi jogok pontos mibenlétét 
senki sem ismerte, mindenhol és mindent , elborítottak" a 
nemzeti színek, boldog-boldogtalan a legkülönbözőbb mé- 
retű, formájú, címeres vagy" címer nélküli kokárdát viselte. 
A trikolórral díszítik a középületeket, és az alatt hajóznak 
a magyar folyami hajók. Használják toborzáskor, választás- 
kor, fáklyásmeneteknél... és általában már-már mitikus sze- 
rephez jut. Mivel pontos szabályozás nem született, haszná- 
lata nem volt egyöntetű. Általában a koronás kiscímerrel 
használták, de gyakran címer nélküli változatai és megje- 
lennek: a toborzózászlók szinte mindig egyszerű trikolórok, 
esetenként , Éljen a haza!", , 1848" stb. felirattal. 

A rendelkezések elmaradása miatt hasonlóan tarka 
képet mutat a közvetlenül a forradalom után szervezett 
nemzetőrség zászlóhasználata. 

Kezdetben a zászlót adományozók tetszésére volt bízva 
annak formája, színei és ábrázolatai. így találkozunk címe- 
res és feliratos trikolórral, zászlóval, melynek egyik oldala 
a régi megyei zászló, másik a címerrel díszített piros- 
fehér-zöld nemzeti zászló, van, amelyik fehér és a megyei 
címer látható mindkét oldalán, vagy az ország és a megye 
címere. Egyik festett, másik hímzett. Ebben a keveredésben 
igyekezett rendet tenni a forradalom és szabadságharc 
egyetlen, Baldacci Mór nevével fémjelzett zászlórendelete, 
amely 1848 júliusában szabályozta a nemzetőrzászlót és 
előírta, hogy szélein , nemzeti színekkel háromszögű dara- 
bokkal osztva" legyen. Azonban a rendelet kissé homályos 
megfogalmazásai - valamint, hogy nem mindenüvé jutott 
el az országban - hatására a zászlók továbbra sem lettek 
egységesek. 

A kortársak által tisztán magyar lobogónak tekintett hon- 
védzászlók, melyeket a minisztérium készíttetett és ado- 
mányozott, annak ellenére szabályszerűbbek voltak, hogy 
ezekre vonatkozó zászlórendelet mind a mai napig nem 


ismert. 

A gyalogsági és lovassági méretben készült zászlók alap- 
lapja fehér, széleiken a jellegzetes 43-as pártázat: zöld- 
vörös farkasfogak. így ez a három szín kiadja a nemzeti 
színeket. 

A zászlók előlapján arany akantuszlevelekből összeállí- 
tott keretben a magyar címer, hátoldalán hasonló keretben 
ülő Mária mint a Magyarok Nagyasszonya. 

A fennmaradt zászlók zöme ez a szabályszerű forma, de 
még a nem szabályszerű zászlók is ezt a sémát köveük, 
legfeljebb a készítés módja, a Madonna formája, a kivitele- 
zés (nem festettek, hanem hímzettek) tér el az általánostól. 
A trónfosztás után előfordulnak letakart koronás zászlók, 
illetve olyanok, amelyeken az úgynevezett Kossuth-címer 
található. 

Itt kell megjegyeznünk, hogy bármennyire magyarnak is 
tekintette a korabeli használó ezt a zászlót, típusában, for- 
májában és jelképeinek elhelyezésében megegyezik a biro- 
dalmi zászlókkal, mondhatni, egy általános birodalmi típust 
képvisel. 

A szabadságharc alatt a nemzeti színek - a zászlók mel- 
lett - a zászlószalagokon is megjelennek, a leggyakoribb a 
három nemzeti színt három szalagon alkalmazó megoldás, 
de van trikolór formában készített is. Különlegesség hogy 
a zászlótartó övék is háromszínűek. 

A szabadságharc leverése után a nemzeti jelképek, így a 
nemzeti színek használatát is szigorúan büntették, Haynau 
egyenesen halálbüntetést helyezett kilátásba használatuk 
esetén. A lakosság azonban, ha nyíltan nem, hát rejtve hasz- 
nálta, viselte a három színt. Női ruhák szegélyét piros- 
fehér-zöld hármas díszítette; gyöngyhímzéses táskákra 
csempészték rá, kővel díszített ékszereken a kövek színe 
adta ki a nemzett színeket. Az emigrációba kényszerültek 
ereklyeként őrizték a megmentett trikolórokat vagy a hon- 
védzászlók felszabdalt darabjait, az Egyesült Államokban 
kiadott Kossuth-bankókoh is díszítésként használták. 

A honi festők pedig, akik már egy-két évvel Világos után 
kezdik megfesteni a nagy csatákat, képeiken még a honvé- 
dek fölé is általában a címeres trikolórt festik, a nemzeti 
színeket kevésbé direkt módon hordozó csapatzászlók 
helyett. A Bach-rendszer elmúltával a változó politikai hely- 

zetben enyhült a hatalom szigora, amit a már említett festők 
csatákat ábrázoló, nemzeti zászlós óraképeinek elterjedése 
is jól jelez. 1861-ben pedig, Szent István napján a pesti 
polgárság ismét a magyar zászló alatt vonulhatott fel. 

A kiegyezéssel ismét , jogaiba került" a magyar zászló és 
címer: rendeletet nem hoztak, olyannyira nyilvánvaló volt, 
hogy a nemzeti zászló az 1848-as trikolór. Általában a koro- 
nás kiscímer díszítette, de előfordulnak korona nélküli ábrá- 
zolások és példányok is. 

Használata terén azonban akadt bizonytalanság, ha nem 
is a koronázásra, majd később minden ünnepre a székes- 
fővárost és az ország településeit fellobogózó polgárok 
körében. A magyar zászlót hivatalosan ugyanis a magyar 
minisztériumok és a magyar hatóságok, valamint hivatalaik 
használták, s az első nehézségek már a kereskedelmi hajók 
új zászlójánál felmerültek, amelyeken egyesíteni kellett az 
osztrák és magyar lobogót. A horvát-magyar kiegyezés 
tovább bonyolította a zászlóhasználatot: a közös ügyek tár- 
gyalásánál immár a vörös-fehér-kék trikolórt is kitűzték, 
utóbbit Horvátországban önállóan is használhatták, de 
mivel a követségeken csak a magyar címeres zászlót, a 
konzulátusokon pedig a félig magyar kereskedelmi lobogót 
kellett kitűzni, a zászlóhasználat továbbra is horvát- 
magyar berzenkedésekre és súrlódásra adott okot. 

A hosszas tárgyalások eredményeképpen megszervezett 
magyar királyi honvédség zászlóit már a felállítás évében, 

1868-ban elkészítette a minisztérium. A zászlóaljakba szer- 
vezett nemzeti haderő - amely funkciójában inkább az oszt- 
rák Landwehrre emlékeztetett - zászlói hivatalosan az 
1848-1849-es szabadságharc zászlói nyomán készültek. 
Valójában inkább a Landwehr-zászlók struktúráját és jelké- 
piségét ötvözték a magyar színekkel: fehér selyem alapon 
bordűrös szegélyük vörössel és zölddel lángnyelvezett. Elő- 
lapjukon a lebegő angyalok által tartott magyar középcímer, 
szokatlan lebegő koronával, míg hátoldalukon Ferenc József 
koronás névjele volt hímezve. Ez utóbbi igencsak vitatott 
volt a kortársak szemében, akik a Madonnát akarták látni 
a zászlón. Az elégedetlenkedőket azzal a hivatalos magya- 
rázattal szerelték le, hogy a császár és király kifejezett 
óhajára hagyták el eme 48-asnak minősülő jelképet, azért, 

hogy a hadsereg nem katolikus hitű katonáit ne sértsék 
meg. Mivel ugyanakkor a közös hadsereg ezredzászlóin 
továbbra is a Madonna szerepelt, az érvelés meglehetősen 
sántított. Valószínűbb, hogy ezzel a megoldással az osztrák 
katonai vezetés a honvédség Landwehr jellegét óhajtotta 
hangsúlyozni, hiszen annak a zászlóin szerepelt hasonló 
módon az uralkodói névjel. 

A horvát feltöltésű alakulatok zászlóin a lángnyelvek 
kék-vörösek voltak, a zászlórudak pedig egységesen vörö- 
sek, a nemzeti színű spirálfestést nem alkalmazták tovább. 
A lovasság 1868-tól egyik hadseregben sem használt zászlót. 

A császári és királyi hadiflottánál, bár állományának 
mintegy húsz százalékát magyarok adták, továbbra is a még 
II. József alatt meghatározott lobogó (vörös-fehér-vörös, 
első harmadában az osztrák pólyás címerrel) maradt hasz- 
nálatban. 

Az első világháborúig a zászlóhasználat változatlan 
maradt. Az első, frontra induló alakulatok is ezredzászlóik- 
kal mentek a harcterekre, az utánuk induló menetszázadok 
és zászlóaljak részére, mivel katonai egység zászló nélkül 
nem vonulhatott, menetzászlónak nevezett zászlókat adtak 
ki, melyek a lehető legváltozatosabbak, esetenként házi 
készítésűek voltak, de mivel itthon készültek, szinte kivétel 
nélkül nemzeti színűek, címerrel vagy" anélkül és igen gyak- 
ran feliratokkal. Miután 1916 őszén a csapatzászlókat visz- 
szavonták a harcoló alakulatoktól, a magyar királyi és ese- 
tenként a magyar feltöltésű közös ezredek katonái a hábo- 
rút a nemzeti trikolór alatt vívták meg. 

1915-re a Monarchia két szuverén államának sikerült 
végre pontot tennie a sokáig húzódó közös címer-ügy végé- 
re, és ezzel egyidejűleg legalább papíron bevezetni az új, 
közös hadizászlót. A fehér alapú zászlót körben váltakozva 
fekete-sárga, illetve vörös-zöld lángnyelvek szegélyezték, 
egyik oldalán az új címer, másikon a királyi névjel volt, sar- 
kaiban a császári és magy ar korona felváltva. A zászló csak 
mintapéldányaiban készült el, használatára nem került sor. 

A Monarchia összeomlása után a Magyar Népköztársa- 
ság a nemzeti trikolórt használta zászlajaként, a fényképek 
és filmfelvételek tanúsága szerint legtöbbször címer nélkül. 
A rövid életű Tanácsköztársaság a régi, avultnak tekintett 

jelképeket, így a nemzeti zászlót is elhagyta. Helyette a 
vörös zászló került mindenhová, így a hadsereg alakulatai- 
hoz is. Ezek a jellegzetesen szovjet mintára készült ,transz- 
parens" zászlók (a zászlólapra jelképek helyett vágj" azokat 
háttérbe szorítva jelmondatok, buzdító feliratok kerültek) 
nem voltak egységesek, s első példányaikat nem is annyira 
hadizászlónak, mint kitüntető lobogónak szánták a készítte- 
tők. 

A Tanácsköztársaság idején, mint minden forradalmi vál- 
tozáskor, nagyon felértékelődtek a jelképek, így a zászlók 
is, minden nagyobb megmozdulást, ünnepséget valósággal 
elborított a zászlóerdő. 

Hasonló méretű, bár más indíttatású zászlókultusz jelle- 
mezte a Horthy Miklós nevével fémjelzett korszakot. A Tri- 
anon után fellángoló nemzeti érzés, melyet a hivatalos poli- 
tika csak tovább erősített, megkívánta annak tárgyiasult 
megnjilvánulását. Az országot szinte elborították a nemzeti 
jelképek, köztük zászlók, megsokszorozva a különböző poli- 
tikai indíttatású polgári és félkatonai szervezetek ugyan- 
csak a régi jelképekkel díszített zászlóival, jelvényeivel. (Itt 
jegyeznénk meg, hogy nem volt ez másképp a többi vesztes 
országban sem, amelyekben a hamar megjelenő szélsőjobb 
mozgalmak propagandája nagyban támaszkodott a szimbó- 
lumok vizuális hatóerejére s ezen belül is kiemelt helyet 
biztosított a zászlóknak.) 

A Magyar Királjság állami és nemzeti zászlaja továbbra 
is a koronás kiscímerrel díszített trikolór maradt, pajzstar- 
tóként az angyalokkal, és bár igen ritkán, de a cser- és olajág 
is előfordult. 

A hadseregnél több jogfoljtonos és új alakulat is a m. kir. 
honvédség 1868-as zászlóit használta, a kiegyezés óta zász- 
lót nem használó huszárezredek 1920-ban újonnan rend- 
szeresített zászlót kaptak, más alakulatok az adományozó 
által készíttetett, nem szabványosított zászlókat használtak, 
meljek többé-kevésbé a 48-as hagyományokat követtélk. S 
bár az alakulatok ismételten kérték egjséges zászló beve- 
zetését, s a minisztérium ismételten ígéretet is tett erre, 
1938-ban a Csehszlovákiába történt bevonuláskor a Hadi- 
múzeumból kellett kölcsönkérni (!) zászlókat a bevonuló 
egységek részére. 

1938 decemberére aztán megszületett az új zászlóren- 
delet: a nehéz, fehér selyemből készült, vörös-zöld láng- 
nyelves zászlók előlapjára az 1915-ös magyar középcímer 
került, mintegy igénycímerként, hátlapjára a földgömbön 
álló Szűz Mária. így a zászló egyesítette a 48-as zászlók 
hagyományát a régi, közös hadseregbeli hagyománnyal. Ez 
utóbbi zászlóin volt álló Mária-alak. A Folyamőrség lobo- 
góira is felkerült a középcímer. 

A háború alatt, 1941-től a szokásos adományozói zászló- 
szalagok mellett megjelenik a kitüntetésként adományozott 
kormányzói szalag, amely nemzetiszínű és a nemzeti címer- 
rel ékesített. 

A nyilas hatalomátvétel után esetenként előfordult, hogy 
a nemzeti trikolórba a címer helyére a nyilaskeresztet 
helyezték, vagy azzal takarták ki, katonai zászlók esetében 
is a koronát. 

1945-ben, a fegyverszünet megkötése után ismét az úgy- 
nevezett Kossuth-címert helyezik a zászlóra, de használat- 
ban maradt a sima trikolór is. 

A katonai zászlók 1949-ig nem egységesek, színük és 
formájuk a 48-as hagyományokat követi, de előfordulnak, 
különösen a határvadász-alakulatok zászlóin, a lángnyelvek 
is. Címerük mindig Kossuth-címer. 

1948-ban a honvédség úszóegységeinek zászlóit rend- 
szeresítették, míg 1949 áprilisában a honvédség alakulatai 
részére jött ki az új zászlórendelet, mely a hagyományos 
fehér csapatzászlót lángnyelves szegéllyel és mindkét olda- 
lán a Kossuth-címerrel rendszeresítette. Ez volt a magyar 
történelem talán legrövidebb ideig ,élő" csapatzászló-ren- 
delete, és a mintájára készült zászlók a legrövidebb ideig 
használatosak. Az 1949. augusztus 20-án törvénybe iktatott 
új, népköztársasági alkotmány bevezette az utódok által Ráko- 
si-címerként emlegetett címert, melyet az év szeptemberétől 
a hadsereg is, ekkor még fehér zászlóin, a Kossuth-címer 
fölé helyezett. (A minisztérium igen nagyszámú, kör alakú, 
nyomott címerrel ellátott vászondarabot juttatott az alaku- 
latoknak e célra.) 

1950 szeptemberében az új katonai zászlórendelet a 
zászlók alapszínét vörösre változtatta, a lángnyelveket a 
48-as hagyományokra való hivatkozással zöld-fehér három- 

szögekre s még a csak erősítésül szolgáló zsinórszegést és 
a két díszbojtot is vörösre cserélték, s az adományozói 
szalag helyébe lépett miniszteri szalag is vörös színű lett, s 
nemkülönben az emlék-, dicsérő és patronáló szalagokat 
számolatlanul adományozók sem igen gondolkodtak más 
színben, mint a vörösben. 

A hivatalos címeres állami zászló mellett felvonulásokon, 
hidakon dekorációként továbbra is használták a címer nél- 
küli trikolórt, de csak igen korlátozott körben. 

1956-ban, mint minden nagy" történelmi földinduláskor, 
a felhalmozódott indulatok a régi rendszer jelképei ellen 
(is) fordultak, így született meg 56 híres jelképe, a kivágott 
közepű trikolór. Valószínűleg ezzel is összefüggésbe hozha- 
tó, hogy az 1957. évi alkotmánymódosítás az állami lobogó- 
ból kivette a címert, és a továbbiakban az egyszerű trikolór 
lett a hivatalos zászló. Természetesen bizonyos esetekben, 
dekorációnál, asztali zászlóknál továbbra is előfordult a már 
új címeres zászló használata. 

A katonai zászlók esetében csak a címer módosult, a régi 
címeres zászlókat újrahímeztették. Új katonai zászlórende- 
let csak 1976-ban született, amikor az addig kis méretű 
(gyalogsági és lovassági) zászlókat egységesítették és a 
mind a mai napig élő 120x140 cm-es típust határozták meg. 

A rendszerváltás utáni módosított alkotmány állami zász- 
lóként a címer nélküli trikolórt iktatta törvénybe, ugyanakkor, 
a nagy társadalmi igényre való tekintettel, törvényileg nem 
tiltották és máig sem tiltják a címeres zászló használatát. 

A csapatzászlók esetében nagyobb változás következett 
be: a vörös szín helyébe a , klasszikus" fehér lépett, zöld- 
vörös lángnyelvekkel, míg a zászló mindkét oldalára a cser- 
és babérág övezte kiscímer került. 

A három nemzeti színt, trikolór formában, a köztársasági 
elnök mint adományozó szalagja képviseli. 

